
Dievo malonė. 


Dievas niekam nėra skolingas; jei kam ką duoda, duoda sa- 
vo malone. Todėl ir visa, ką turime — yra Dievo dovana. Juk 
žmogus yra gamtos kūdikis, o Dievas gamtos Tvėrėjas. Taigi, 
žmogaus gyvybė, sveikata, protas, laisva valia, mąstymas, girdėji- 
mas, regėjimas, žodžiu — viskas, kas sudaro jo būtybę, yra Dievo 
dovana. Genijų darbai, žmogaus proto, valios, širdies ir kūno kul- 
tūros vaisiai taip pat yra Dievo dovanos. Jei žmogus pavergė 
gamtos jėgas: skrajoja ore, narsto jūrų gelmėse, rausiasi žemėje, 
už visa tai jis turi būti dėkingas tik gamtos kūrėjui — Dievui. 

Yra tačiau ir tokių Dievo dovanų, kurių prigimtomis jėgo- 
mis žmogus negali įsigyti; tai — antgamtinės Dievo dovanos. Iš- 
ganymo atžvilgiu jos iškelia žmogų į aukštybės. Šitų malonių 
Dievas suteikė Adomui ir Ievai, skirdamas jiems ne tik laimingą 
nemirtingą ir be vargų gyvenimą, bet dar savo malonių gausumu 
padaręs juos teisingais, šventais Dievo vaikais, amžinos Dievo 
garbės dalyviais. Dievas galėjo jiems tų malonių neduoti, galėjo 
palikti žmogų grynu gamtos kūdikiu, būtent, pasitenkinti davęs 
jam protą, valią, širdį ir apsaugojęs jį nuo silpnybių, vargų, ba- 
do, ligų ir mirties. Dievas tačiau šitoje „grynos prigimties būklė- 
je“ žmogaus nepaliko. Jis iškėlė jį aukščiau už gamtą — į „ant- 
gamtinę būklę“ !) 

Adomui puolus, prasideda „puolusios prigimties būklė“. 
Žmogus prarado visas antgamtines Dievo dovanas: nustojo pa- 
švenčiamosios Dievo malonės, teisės patekti į dangų ir tapo Dievo 
rūstybės kūdikiu, žemės tremtiniu. Be to, jis pateko į kūno geidu- 
lių verguvę, jam beliko vargti, sirgti ir mirti. 

Ilgai truko „puolusios prigimties būklė“. Juo tolyn, juo 
gilyn brido žmogus į prapultį. Reikėjo, kad taip giliai puolusiam 
žmogui pats Dievas paduotų gailestingą ranką. Ateina Išganyto- 
jas. Savo kryžiaus mirtimi jis prikelia žmogų iš puolimo ir atida- 
ro neišsemiamų Dangaus malonių šaltinį. Prasideda „pataisyta 
žmogaus prigimties būklė“. Ir vėl žmogus tampa Dievo vaiku, 
amžinos garbės tėvainiu. Tačiau ir toliau pasiliko pirmųjų tėvų 


*) Išmint. 2,23; Ekl. 17,5—6; 7,80. 

puolimo pasėkos: sunkiai suvaldomi kūno geiduliai, vargas, ligos 
ir mirtis. 
Dievo malonė yra dvejopa: pašvenčiamoji ir veikiančioji. 


Pašvenčiamoji Dievo malonė, 


1. Pašvenčiamoji Dievo malonė žmogų pašvenčia, daro jį 
Dievo vaiku ir Jo garbės paveldėtoju. 

2. Pašvenčiamoji Dievo malonė gali mumyse daugėti. 

3. Gerų darbų nuopelnai. 

4. Sunki nuodėmė naikina Dievo malonę. 


a) Pašvenčiamoji Dievo malonė žmogų pašvenčia. 
Žmogaus siela be pašvenčiamosios Dievo malonės tai-—daržas, ku- 
riame nežydi nė viena gėlė, tai — sudegęs, degėsiais dvokiąs rū- 
mas, evangelijos driskis, nuėjęs velniui tarnauti sūnus palaidūnas, 
Dievo rūstybės kūdikis ir geidulių vergas. Pirmą kartą Dievo ma- 
lonė teisina ir pašvenčia žmogų per Šv. Krikštą, o vėliau, puolus — 
per Atgailos sakramentą. Ta dangaus ugnis, tarsi, deginte išde- 
gina visas žmogaus nuodėmes. Kaip saulė savo spinduliais gaivi- 
na žemę ir, jai veikiant, tirpsta ledai, nyksta sniegas, žaliuoja ir 
neša vaisiaus augalai, taip pašvenčiamoji Dievo malonė atgaivina 
skurstančią sielą, apvelka ją vestuvių drabužiu, papuošia dory- 
bėmis ir jos darbams suteikia antprigimtinių vaisių. Kadangi 
žmogaus gyvenimas niekad nestovi vietoje, bet nors mažu žing- 
sniu eina į priekį arba traukiasi atgal, todėl Dievo malonės ištei- 
sintas ir pašvęstas žengia aukštyn, artindamasis prie aukščiausio 
tobulybės idealo. Dar kartą pabrėžiu, kad jis tai gali, tik Dievo 
malonės padedamas; be jos jis nieko negali. Kaip-žolė vysta be 
saulės, žemė džiūsta be rasos, taip siela vysta, džiūsta be Dievo 
malonės. Kaip saulė duoda gyvybę žemei, taip Dievo malonė — 
sielai. „Kuo yra siela kūnui, sako Šv. Augustinas, tuo yra Dievo 
malonė sielai. Taigi kaip siela duoda gyvybę kūnui, taip pašven- 
čiamoji Dievo malonė duoda ją sielai. „Esate apiplauti, esate pa- 
šventinti, esate nuteisinti mūsų Viešpaties Jėzaus Kristaus vardu 
ir mūsų Dievo Dvasia“.') 

b) Pašvenčiamoji Dievo malonė daro mus Dievo vaikais. 
Dievas, būdamas šventas, neapkenčia nuodėmės. Bet, kai Dievo 
malonė žmogų išteisina ir pašvenčia, Dievas, kaip geriausias tė- 
vas. ji pamilsta ir glaudžia prie savęs. „Veizdėkite, kokią meilę 


1) 1 Kor. 6,11. 

Tėvas mums suteikė, kad mes vadinamės Dievo vaikais ir esa- 
me“.!) 

<) Pašvenčiamoji Dievo malonė daro mus ne tik Dievo vai- 
kais, bet ir dangaus paveldėtojais. Kadangi Dievas yra mūsų 
Tėvas, o mes Jo vaikai, tai savaime aišku, kad esame ir amžinųjų 
Jo turtų teisėti paveldėtojai. „O jei mes esame vaikai, tai ir tėvai- 
niai Dievo ir bendratėvainiai Kristaus“? 

* d) Pašvenčiamoji Dievo malonė mumyse: pasilieka. Suda- 
ro mūsų sieloje tokią būklę, kad dangaus ugnis nuolat joje dega, 
iki ją užgesina sunki nuodėmė. 

Lengva nuodėmė Dievo malonės nešalina, tačiau jos veiki- 
mą mažina, ypač veda į sunkiąją. „„Kurs nieku laiko mažus daly- 
kus, pamažu nupuls“.3) Aišku, jei pašvenčiamosios Dievo malo- 
nės veikimas gali būti mažinamas, jis gali sumažėti ligi paskuti-- 
nės kibirkšties. 

e) Pašvenčiamąją Dievo malonę gauname veltui, be savo 
nuopelnų. Nusidėjėlis, kaip nusidėjėlis, išganomų nuopelnų ne- 
turi. Tiesa, nusidėjėlio geri darbai gali padėti jam pasitaisyti, bet 
išteisinti jį gali tik Dievo gailestingumas ir Išganytojo nuopelnai. 

2) Pašvenčiamoji Dievo malonė mumyse daugėja. Nors 
Dievo malonė visus žmones daro Dievui meilius, tačiau, kadangi 
ne visi lygiai esame pasiruošę ją priimti, tai ir jos saikas yra ne- 
lygus. Gyvendami niekad nestovime vietoje, ir, kai žengiame į 
priekį, Dievo malonės saikas auga, o kai traukiamės atgal, tas 
saikas senka. Pašvenčiamoji Dievo malonė dauginasi per maldą, 
gerus darbus, dorybes, ypač šventus sakramentus. „Teisiųjų gi 
takas, kaip skaisti šviesa, kuri vis labiau žiba ir eina di- 
dyn iki tobulai dienai“.4) Aiškiau kalba šv. Augustinas: „Esa- 
me nuteisinti, bet nuteisinimas, mūsų dorovei augant, auga“. 
(Serm. CLVIII.). Jei nedaugėtų pašvenčiamosios Dievo malonės 
saikas, nuteisinimo saikas būtų visų lygus. Nesąmonė! Ar galima 
tikėti, kad tas, kuris ilgą laiką gulėjo nuodėmių purve ir tas, ku- 
ris visą amžių klestėjo dorybėmis, būtų lygiai Dievui malonus? 
Dievo malonė ne tik gali mumys daugėti, bet ir mes turime steng- 
tis ją savyje padauginti. „Kas yra teisus, dar tedaro teisybę, ir 
kas šventas, dar tepasišventina“.?) ž 

3) Geri darbai daugina pašvenčiamąją Dievo malonę ir iš- 
ganymo atžvilgiu tiek nusipelno, kad ir stiklinė vandens, teikia- 


i) Jono 3,1; ?) Rom. 8,17; 3) Ekl. 19,1; *) Pat. 4,18; 5) Apr. 22,11. 

ma vargšui iš Kristaus meilės, nelieka be atlyginimo. „Kas bus 
davęs vienam šitų mažiausių atsigerti tik taurę šalto van- 
dens... nepraras savo užmokesnio“.!) Reikia žinoti, jog ge- 
ri mūsų darbai dėl Dievo gailestingumo ir Jėzaus Kristaus nuo- 
pelnų įgyja antprigimtinės vertės ir turi tokių nuopelnų pobūdį, 
dėl kurių Dievas, jau kaip skolininkas, žada mums dangų. Štai 
keletas Šv. Rašto tekstų, kurie rodo, kad Dievas, pašventęs mus, 
pažadėjo mums dangų, kaip atlyginimą už gerus darbus: ,„Džiau- 
kitės, nes jūsų užmokestis gausus danguje“.?) „Kovojau gerą 
kovą, pabaigiau bėgti, išlaikiau tikėjimą. Gale man atidėtas tei- 
sybės vainikas, kurį duos man aną dieną Viešpats, teisus 
Teisėjas“ 3) 

Geri darbai, kad turėtų antprigimtinę vertę ir įgytų nuopelną, 
turi būti gyvi. Gyvi jie yra tik tada, jei žmogus daro juos Dievo 
malonės būklėje ir dėl Dievo. Be Dievo malonės, gerų darbų ver- 
tę nulemia dar sumetimai, dėl kurių jie daromi. Geri darbai da- 
romi žemiškais sumetimais, ne dėl Dievo, bet iš įgimto gerumo, 
gailestingumo ar dėl geros nuotaikos, neturi antprigimtinės ver- 
tės; todėl neturi šios vertės gražiu įpročiu, be susikaupimo kalba- 
mos maldos, nei naturalaus gailestingumo įkvėpta išmalda. Dar 
labiau nevaisingi yra geri darbai, daromi žemais sumetimais: dėl 
tuščios garbės, biznio, veidmainiaujant. 

Geri darbai, daromi ne Dievo malonės būklėje, yra mirę 
ta prasme, kad jie neturi antprigimtinės vertės ir to pobūdžio, dėl 
kurio Dievas atlygina dangum. Maldos tad, pasninkai, išmaldos ir 
visi kiti geri darbai, padaryti ne Dievo malonės būklėje, išgany- 
mo atžvilgiu, yra mirę. Aišku, kur negyva siela, ten negyvi ir jos 
darbai. „Kaip šakėlė negali nešti vaisiaus pati savaime, jei nepa- 
silieka vynmedyje, taip ir jūs, jei nepasiliekate manyje“ .*) 

Tačiau negalima sakyti, kad nusidėjėlio geri darbai neturį 
naturalės vertės ir nesą naudingi jo sielai. Jie šalina atgailos 
kliūtis. 

4) Sunki nuodėmė naikina pašvenčiamąją Dievo malonę. 
Malonė ir nuodėmė tai — du priešingi ašigaliai. Sąvokos: Dievo 
vaikas ir pasmerkimo vaikas, teisingas, šventas ir nuodėmingas 
— griežtai viena kitai priešingos ir nesuderinamos. Kas yra bal- 
tas, negali būti juodas ir kas juodas, negali būti kartu baltas. 
Negalima tarnauti dviem ponams — Dievui ir mamonai. Jei tad 


1) Mat. 10,42; *) Mat. 5,12; 3) 2 Timot. 4,7—8; *) Jon. 15,4. 

žmogus, pamilęs nuodėmę, nutolsta nuo Dievo, nebėra jo sieloje 
vietos pašvenčiamajai Dievo malonei, jis tampa Dievo priešu. Ma- 
tome, kaip už nuodėmę Dievas baudžia angelus, pirmuosius žmo- 
nes. Aišku tad, kaip Dievo malonė naikina nuodėmę, taip sunki 
nuodėmė — malonę. 

Lengva nuodėmė pašvenčiamosios Dievo malonės nenaiki- 
na, tačiau ją silpnina ir veda į visišką jos praradimą per sunkią 
nuodėmę. 

Dievo malonė — brangi Dievo dovana, todėl ir jos praradi- 
mas iš tikrųjų yra didi nelaimė. Todėl nusidėję, nieko nelauk- 
dami, bėkime į išteisinimo šaltinį — Atgailos sakramentą. 

Kadangi tikrai nežinome, ar yra mumyse pašvenčiamoji 
Dievo malonė, ar tebedega mūsų sielos gyvenimo ugnis, tad turi- 
me pareigą visuomet budėti, kad mūsų sielos žibintui nepristigtų 
alyvos. „Žmogus nežino, ar jis yra vertas meilės, ar neapykan- 
tos.“!) „Budėkite tat, nes nežinote nei dienos nei valandos.“?) 


Veikiančioji bei sustiprinančioji Dievo malonė. 
1. Proto ir valios veikimas. 
2. Veikiančioji Dievo malonė moko, tvirtina, guodžia. 


Veikiančioji Dievo malonė yra ta, kuri, apšviesdama protą, 
veikia valią taip, kad žmogus darytų gera ir saugotųs pikto. 

1) Protas ir valia tai — žmogaus prigimties savybės. Pro- 
to šviesa pažįstame veiksmą, o valios jėga pasirenkame, ryžta- 
mės jį vykinti arba nevykinti. Šita proto šviesa ir valios jėga 
yra natūralės Dievo dovanos. Antgamtinė veikiančioji Dievo ma- 
lonė apšviečia protą ir veikia valią, kad suprastume tai, ko na- 
tūraliu protu nesuprantame ir nepastebime, ir kad panorėtumėm 
vykinti tai, ko natūralia valia nepajėgiame. Imkime pavyzdį; 
akys mato tiek, kiek pajėgia regėjimo organas. Visatos erdvėje 
yra milijonai žvaigždžių, kurių šiaip mes nematome, bet, su- 
stiprinę akį teleskopu, galėsime dar daug jų pastebėti. Kuo yra 
žiūronas akiai, tuo veikiančioji Dievo malonė yra protui ir va- 
liai. Be veikiančiosios Dievo malonės, išganymo atžvilgiu, savo 
jėgomis mes negalime nei pažinti, nei norėti, nei pradėti, nei 
vykinti, nei gero darbo baigti. Įkvėpimą daryti gera ir saugotis 
pikto mes gauname veltui, kaip atlyginimą už Jėzaus Kristaus 
nuopelnus. Šiai keletas Dievo malonės veikimo pavyzdžių. Jūs 


+) Ekl. 9,1; *) Mat. 25,18. 

sakote: „Dievo malonė įkvėpė neklausyti blogo patarimo; Dievo 
malonė suteikė drąsos neatsižvelgti į žmones, Dievo malonė 
įkvėpė gailestingumo vargšams ir t.t.; girdite skambant bažny- 
čios varpą, ir štai atsiranda noras eiti pasimelsti; įėjus į baž- 
nyčią, tau ateina į galvą mintis, kad čia reikia gražiai ir mal- 
dingai laikytis; klausant pamokslo, ateina mintis susikaupti ir 
juo pasinaudoti. Dievo malonės veikimas čia aiškus“. 

2) Veikiančioji Dievo malonė mus moko, tvirtina, guodžia. 

Moko. Įsižiūrėkime į apaštalus. Trejus metus jie klauso 
Kristaus pamokų, regi Jo darbus, tačiau nevisa supranta. Bet 
tie Evangelijos kūdikiai Sekminių dieną beregint pažino ir su- 
prato visa, ką buvo girdėję iš Išganytojo lūpų. Be to, jie staiga 
ima kalbėti įvairiomis kalbomis. 

Veikiančioji Dievo malonė apšviečia ir mus. Juk, klau- 
sydami pamokslo ar skaitydami dvasinio turinio knygą, tinka- 
mai nesuprastumėm, jei Dievo malonė mūsų nešelptų. Religija, 
mat, paduoda tiesas, kurių mūsų sugedusi prigimtis nenorėtų 
priimti: iš mūsų reikalaujama pasninkus pasninkauti, įžeidimus 
atleisti, kantriai kentėti skriaudas ir, paneigus pasaulį, laimės 
ieškoti anapus karsto. "Tik Dievo malonė palenkia protą ir va- 
lią, kad mes įstengiame tas tiesas priimti ir gryna širdimi pa- 
mėgti. Religija dar paduoda tokių antprigimtinių tiesų, kurių 
prigimtu protu nesugebame suprasti — Dievo malonė daro, kad 
jas priimame ir suprantame. "Ta pamokinanti Dievo malonė 
veikia išoriniu būdu: kalba kunigų lūpomis iš sakyklos, išpa- 
žintyje; kalba į mus tėvų, vyresniųjų, draugų lūpomis; kalba į 
mus ligos, netikėta niirtis... Vidujiniu būdu: sąžinės balsas pra- 
byla, įliepsnodamas žmogaus širdyje pirmą dangaus šviesos ki- 
birkštį, kad jis net jauste jaustų, kas Dievui patinka ir kas ne- 
tinka. Atsistojus ant puolimo kranto, sąžinės balsas primena 
nuodėmės baisybę, mirtį, Dievo teismą. 

Tvirtina. Ir vėl pažvelkim į apaštalus. Žasio kokie jie 
buvo bailūs, kol dar buvo negavę Dievo malonių. Nors Išga- 
nytoją jie nuoširdžiai mylėjo ir per paskutinę „vakarienę tą meilę 
prisiekdami patvirtino, tačiau, Alyvų darže pavojaus apsupti, 
palikę mokytoją, visi išbėgiojo; neištesėjo ir pati uola — Petras. 
Žadėjęs eiti kartu su Jėzum į kalėjimą ir mirti, mažam vėjui 
papūtus, susiūbavo, suvaitojo ir lūžo — išsigynė Kristaus. Bet 
Sekminių dieną, nužengus Šv. Dvasiai, apaštalų veidas pasikeitė. 
Dabar jau kaip mokytojai ir ištikimi Kristaus kareiviai jie drą- 

siai neša Dievo žodį visam pasauliui, pasiryžę pakelti vargus, 
persekiojimus ir mirtį. „Kas gi atskirs mus nuo Kristaus mei- 
lės? ar vargas? ar suspaudimas? ar badas? ar plikumas? ar 
pavojus? ar persekiojimas? ar kalavijas?“!) 

Tokią pat tvirtybės malonę gauna kiekvienas žmogus. Ji 
tvirtina mus kovoje su pasauliu, šėtonu ir kūnu, suteikia kantry- 
bės, paguodos, net ramybės nelaimėje, ligoje ir mirtyje, duoda iš- 
tesėjimo persekiojimuose. Patirta, jog, kas gyvena su Dievu, 
prieš tą eina pasaulis, kuris nekenčia dorybės, ją išjuokia ir per- 
sekioja. Kova neišvengiama. Tingėjimas — sielos ir kūno liga, 
kuri sukausto protą ir valią, apsiaučia, tarsi, visą žmogų. Tvir- 
tybės malonė išriša jam tuos sielos ir kūno pančius, pažadin- 
dama jo jėgas iš snaudulio ir ragindama į darbą. Tvirtam žmo- 
gui joks kryžius nesunkus.  Vargai, prispaudimai, persekioji- 
mai, ašaros... mylėtinas jo gyvenimo penas. „Visa galiu tame, 
kurs mane stiprina“.?) 


Dievo malonė išganymui būtinai reikalinga, 


1) Be veikiančiosios Dievo malonės mes nieko negalime: iš- 
ganymo atžvilgiu negalime nieko gero nei pradėti, nei vykinti, 
nei baigti. Kad galima būtų pradėti išganomą darbą, reikia ji 
įsisąmoninti, turėti gerą tikslą, gerą norą. Tačiau apaštalas 
sako: „Dievas yra tas, kurs daro jumyse Žir norėti, ir vy- 
kinti, kaip jam  patinka“.?) Vadinas, išganymo atžvilgiu, 
be Dievo malonės, vien savo jėgomis, mes negalime įsivaizduoti 
mažiausio gero darbo, net gero darbo pradų. Savaime tad aišku, 
jei be Dievo malonės nepajėgiame gero darbo pradėti, tai ne- 
galime jo nei vykinti, nei baigti. 

Kalbant apie Dievo malonės reikalingumą, reikia pažymėti, 
jog natūralėmis jėgomis galime norėti ir vykinti natūraliai ge- 
rus, kilnius darbus, kaip antai: mylėti tėvus, geradarius, teikti 
išmaldą, būti sąžiningi; bet išganymo atžvilgiu be Dievo ma- 
lonės daromi, jie antgamtinės vertės, nuopelnų reikšmės neturi. 
Taigi: Ž 

Reikia Dievo malonės, kad priimtumėm tikrą tikėjimą. O 
tikėjimas yra nuteisinimo pradžia. Jei tad jau pirmoji tikėjimo 
kibirkštis yra Dievo malonės vaisius, tai Dievo malonė mūsų iš- 
ganymui būtinai reikalinga. „Niekas negali ateiti pas mane, jei 


1) Rom. 8,35; *) Pilyp. 4,18; *) Pilyp. 2,13. 

Tėvas, kurs yra mane siuntęs,' jo nepatrauks“.!) Skelbk neskelbęs 
Dievo žodį netikėliams ir ataušėliams, jie jo nepriims, jei Dievo 
malonė neapšvies jų proto ir nepalenks valios tikėti; be Dievo 
malonės jokie argumentai nei stebuklai jų nesujudins. Žabalam, 
nors milijonas saulių šviestų, vis bus tamsu. 

Reikia Dievo malonės, kad nusidėjėliai įgytų nuteisinimo 
malonę, kuri pagrinde turi turėti tikėjimą, viltį ir bent pradžią Die- 
vo meilės bei gailesčio už nuodėmes. O juk šios dieviškosios do- 
rybės ateina veikiančiosios malonės dėka. Taigi, Dievo malonė 
išganymui būtinai reikalinga. 

Reikia Dievo malonės, kad teisingųjų geri darbai įgytų ant- 
prigimtinės vertės, nuopelnų reikšmės. - Tad išganymo atžvilgiu 
be Dievo malonės negalėtumėm pildyti nei Dievo įsakymų. 

Reikia Dievo malonės, kad nugalėtumėm pagundas. Ko- 
voje su pagundomis Šv. Raštas pataria šauktis Dievo pagalbos: 
„Budėkite ir melskitės, kad neįpultumėte į pagundą“. 

2) Visiems Dievas teikia savo malonių. Nėra pasaulyje 
tokios vietos, kur saulė niekad nešviestų; taip ir žemėje nerasi 
žmogaus, kuriam Dievas — Teisybės Saulė, nešviestų savo ma- 
lonės spinduliais. Teikia pakankamai. Dievas, norėdamas vistį 
išganymo, visus šelpia savo malone. Liepia saulei visiems šviesti, 
dangaus rasai visiems lygiai kristi, leidžia ir kūkaliams tarp 
kviečių augti. Žinoma, Dievas apleidžia tuos, kurie visiškai Jį 
apleido. 

3) Dievo malonė veikdama laisvos valios neatima. Žmogus 
visuomet palieka laisvas. Laisvai klauso, laisvai |ir neklauso 
Dievo malonės įkvėpimų. Dėl to tik mūsų darbai ir įgauna 
moralės vertės. Jei valia liautųsi veikusi laisvai, žmogaus dar- 
bai būtų nei girtini, nei baustini. Kad Dievas, savo malone veik- 
damas, palieka žmogui visišką laisvę, liudija Šv. Raštas: „Pa- 
laimintas... kas galėjo peržengti ir neperžengė, daryti pikta ir 
nedarė“.?) „Jis padėjo ties tavim vandens ir ugnies; ištiesk savo 
ranką į ką nori“.*) „Šiandien, jei išgirtumėte jo balsą, nekietin- 
kite savo širdžių“.*) 

Nors Dievas, teikdamas savo malonę, laisvos valios neati- 
ma, tačiau žmogaus protas ir valia privalo su teikiama Dievo 
malone bendrai veikti (bendradarbiauti), būtent, pildyti jos įkvė- 
pimus. Šv. Augustinas sako: „Dievas, kurs tave sutvėrė be ta- 


1) Jon. 6,44. ?) Ekl. 31,8—10. *) Ekl. 15,17. *) Ps. 94,8. 

vęs, neišganys tavęs be tavęs“. Šv. Jonas Chrizostomas sako: 
„Kaip žemė be lietaus nieko nedera ir lietus be žemės, taip Die- 
vo malonė be valios ir valia be malonės neturi reikšmės“. Šv. 
Povilas sako: „Dievo malone aš esu tai, kas esu, ir jo malonė 
nebuvo manyje bergždžia: aš dirbau daugiau už juos visus; ta- 
čiau ne aš, bet su manim esanti Dievo malonė“.!) Aišku, jog iš- 
ganymas yra Dievo ir mūsų pačių rankose. 

Veikti bendrai su Dievo malone nereiškia jungti savo jė- 
gas su Dievo malonės jėga taip, kaip kūdikis prisidėtų prie mil- 
žino jėgų, bet reiškia pasiduoti Dievo malonės įkvėpimams, gera 
daryti ir saugotis pikto. Imkime pavyzdžių: Sutinki elgetą, kyla 
mintis jį sušelpti — tai Dievo malonės įkvėpimas; jei jį sušelpsi 
— veiki bendrai su Dievo malone. Kyla pikta mintis; Dievo 
malonė tau sąko: tavo mintis Dievui netinka, mesk ją; jei meti 
— veiki su Dievo malone. Sunkiai nusidėjai; sąžinė tau pri- 
kaišioja — tai malonės įkvėpimas; jei pradedi gailėtis ir pasi- 
ryžti veikiai šv. Išpažintyje apsikuopti, veiki bendrai su Dievo 
malone. Ima pagunda eiti į vakaruškas, girdi slaptingą balsą: 
„neik, ten prarasi skaistybės dorą“, — tai dangaus balsai; jei 
paklausai, veiki bendrai su Dievo malone. Saulius iš Jėruzalės 
keliauja į Damaską persekioti krikščionių. Kelyje dangaus šviesa 
jį parbloškia; jis girdi balsą: „Sauliau, Sauliau, kodėl mane per- 
sekioji?“ Saulius, staiga atsimainęs, klausia: „Viešpatie, ką nori, 
kad daryčiau?“ Saulius tampa apaštalu. Puikus su Dievo ma- 
lone bendradarbiavimo vaizdas. 

Ta pačia laisva valia žmogus Dievo malonės įkvėpimų gali 
nepriimti. Judas Iskarijotas, trejus metus išbuvęs Išganytojo 
mokykloje, be abejo, buvo gavęs gausių Dievo malonių, bet įkvė- 
pimų nepaklausė. Neklausė nė paskutiniųjų Išganytojo įspėji- 
mų: „Prieteliau, ko atėjai?) „Judai, pabučiavimu tu išduodi 
žmogaus Sūnų?“.?), „pasidavė godumo pagundai, išdavė mokyto- 
ją žydams. Judas, pardavęs Kristų, galėjo atgailoti; deja, nusi- 
minęs pasikaria. Imkime Jėruzalę. Čia Išganytojas skelbia savo 
Evangeliją, čia ją tvirtina stebuklais ir savo šventu gyvenimu; 
deja, suakmenėjusi Jėruzalė išganymo atžvilgiu palieka akla ir 
kurčia ir štai susilaukia rūsčių dienų — ateina priešas, išgriauna 
miestą, vieną gyventojų dalį išžudo, kitą išvaro į verguvę, dalis 
ir šiandien bastosi po pasaulį. 


1) Kor. 15,10. *) Mat. 26,50. 3) Luk, 22,48. 

Prieštaravimas Dievo malonei veda į visišką proto užte- 
mimą ir širdies sukietėjimą. Kitaip negali ir būti: kaip elgeta, 
metęs į purvą išmaldą, tampa nevertas naujos duoklės, taip žmo- 
gus, paneigęs Dievo malonės įkvėpimus, tampa jų nevertas. Kaip, 
klausant įkvėpimų, Dievo malonės saikas auga, taip, jiems prieš- 
taraujant, mažėja ir visiškai nyksta. Teisingai Dievas apleidžia 
tuos, kurie Jį meta. 

Neniekinkite tad, broliai, Dievo malonės! Kai ji veikia, 
jūsų protas ir valia tegu veikia bendrai su ja. Melskitės; malda 
užtikrins ištesėjimą Dievo malonėje iki galo... Dievo malonė 
teikiama per šventus sakramentus. 


Sakramentai apskritai. 


Jėzus Kristus, mirdamas ant kryžiaus, išlygino visos žmo- 
nijos skolas ir visiems atidarė neišsemiamą malonių šaltinį. 
Tai — pirma tikėjimo tiesa; antra — tie tebus išganyti, kurie, 
gyvendami ant žemės, pasinaudos kryžiaus nuopelnais. O kry- 
žiaus malonė ateina pėr šventus sakramentus. 

Sakramentas — lotyniškas žodis: Sacer, Sacrum; mūsiš- 
kai reiškia šventa paslaptis, slapto šventumo ženklas. 

1) Ar būta sakramentų prieš Kristų? Žmogaus nekaltybės 
būklėje sakramentų nebuvo. Jie buvo jam nereikalingi. Puo- 
lusios gamtos būklėje, nuo Adomo iki Mozės, reikia manyti, buvę 
šventų priemonių, nelyginant sakramentų. Dievo gerumas rei- 
kalauja duoti/žmogui galimybę slapto šventumo ženklais nusi- 
teisinti. Antai, tikėjimas į būsimą Mesiją, pasireiškęs maldo- 
mis, paviršutiniais ženklais, buvęs savo rūšies sakramentas. (Šv. 
August., De peccato orig. cap. XXIX). Mozės Įstatymo būklėje 
buvo daug tartum sakramentų: šventimas į kunigus, apipiaus- 
tymas, aukinio avinėlio, duonos ir vyno vartojimas, atgaila, apsi- 
plovimas. Šitie mūsų sakramentų šešėliai turėjo galią juos pri- 
imančius paviršutiniškai, legaliai pašvęsti ir net viduje padau- 
ginti jų tikėjimą, viltį, meilę, gailestį. 

2) Naujos Sandoros būklėje sakramentai yra meregimos 
Dievo malonės regimi ženklai, Viešpaties Jėzaus įsteigti mums 
pašvęsti. 

Visuose sakramentuose sutampa trys esminiai dalykai, bū- 
tent, regimas ženklas, neregima Dievo malonė ir Viešpaties Jė- 
zaus įsteigimas. 

a) „Regimas ženklas. Regimas sakramentų ženklas: daik-. 
tas, veiksmas, žodžiai. Tie visi trys regimi dalykai jungiasi, 
kad išreikštų neregimą Dievo malonės veikimą. Čia reikia su- 
prasti, jog regimas sakramento ženklas ne tik reiškia teikiamą 
Dievo malonę, bet tikrai, savaime, ją teikia, turi galią ją teikti: 
antai, regimas Krikšto ženklas ne tik reiškia, jog kūdikio siela 
apiplauta, pašvęsta, bet tikrai ją apiplauna, pašvenčia. 

b) Neregima Dievo malonė. Visi sakramentai teikia Die- 
vo malonę; teikia pašvenčiamąją malonę arba ją daugina. Be 
šios pašvenčiamosios, kiekvienas sakramentas pagal savo tikslą 
teikia ypatingos malonės, vadinamos sakramentinės. Antai, 
Krikšto tikslas pašventus padaryti žmogų Dievo vaiku; Sutvirti- 
nimo — padaryti jį Kristaus kareiviu, būtent, tvirtinti jo tikėji- 
mą ir raginti tinkamai gyventi; Atgailos — apkuopti iš nuodė- 
mių; Švenčiausio Sakramento — palaikyti ir ugdyti sielos gy- 
venimą; Paskutinio Patepimo — šelpti ligonį, padedant jam ken- 
tėti, mirti... Kunigystės ir Moterystės — padėti ir duoti teisės 
ir galios eiti savo luomo pareigas. Vis tai neregimos Dievo ma- 
lonės veiksmai. 

Kad šv. sakramentai suteiktų neregimą Dievo malonę, rei- 
kia tinkamo prisiruošimo — priimant Krikšto ir Atgailos sakra- 
mentus, reikia turėti tikėjimą, viltį, nors pradžią meilės ir gai- 
lestį už nuodėmes. Kitus sakramentus priimant, reikia būti 
Dievo malonės būklėje, būtent, būti laisvam bent nuo sunkiųjų 
nuodėmių. Kas nevertai priima šv. sakramentus,  nusideda švent- 
vagystės nuodėme — vogte vagia, kas jam nepriklauso, ir nie- 
kina Kristaus šventenybės. Antra, reikia žinoti, jog, teikiant šv. 
sakramentus, kunigo dorovinė vertė nieko nereiškia — ar sa- 
kramentą teikia kunigas doras, ar nenaudėlis, vistiek pat. Sa- 
kramentas savo galią ima ne iš kunigo dorovingumo, bet iš Kri- 
staus malonių šaltinio. Brangus vynas lieka visuomet brangus, 
nežiūrint į tai, kokiame inde esti; auksiniame, sidabriniame ar 
moliniame. Vis tiek pat, ar sėjėjas švaria ranka sėja grūdus, ar 
biauria; jei tik grūdas kris į gerą dirvą, jei Dievas duos rasos 
ir šilumos, derlius bus geras. „Aš sodinau,, Apolis laistė, bet Die- 
vas davė augimą. Taigi ne tas, kurs sodina, yra šis tas, ir ne 
kurs laisto, bet kursai duoda augimą, Dievas... med esame Dievo 


ij 1 Kor. 3,6—9. 

<) Sakramentus įsteigė Jėzus Kristus. Žmogus neturi jo- 
kios galios suteikti regimam ženklui malonės reikšmę ir galią. 
Tik pats Dievas, visų malonių davėjas, teturi tą galią. To- 
dėl, kad regimas sakramento ženklas teiktų malonę, reikia, 
kad pats Jėzus Kristus, Dievas - Žmogus, Dievo ir žmonių tar- 
pininkas, jį įsteigtų. Išganytojo kančia ir mirtis yra neišsemia- 
mas gyvojo vandens šaltinis, Jo įsteigti sakramentai yra grio- 
viai, vandentraukiai, kuriais Jo malonė patenka į mūsų sielą. 
Tas savo malones dalyti Kristus pavedė Bažnyčiai. 

3) Jėzus Kristus įsteigė septynis sakramentus, būtent, 
Krikštą, Sutvirtinimą, Švenčiausiąjį Sakramentą, Atgailą, Pasku- 
tinį šv. Aliejumi Patėpimą, Kunigystę ir Moterystę. Tai liudija 
Šv. Raštas, Padavimas ir senovės tikybinės atskalos. 

a) Šv. Raštas. Apie Krikštą aiškiai ir nuosakiai liudija 
Evangelijos, Apaštalų Darbai ir jų Laiškai. Sutvirtinimo sakra- 
mentą teikė apaštalai, kurie rankų uždėjimu ant tikinčiųjų teikė 
jiems Šv. Dvasią!) Apie Švenčiausio Sakramento įsteigimą 
kalba-visi Evangelistai ir šv. Povilas. 'Atgailos sakramentą Iš- 
ganytojas įsteigė žodžiais: „Kaip Tėvas mane siuntė, taip ir aš 
jus siunčiu. Tai pasakęs, jis kvėpė į juos ir jiems tarė: Imkite 
Šventąją Dvasią. Kam nuodėmes atleisite, tam jos atleistos, ir 
kam sulaikysite, jos sulaikytos“.?) Apie Paskutinį Patepimą' aiš- 
kiai kalba šv. Jokūbas: „Serga kas tarp jūsų, tepavadinie baž- 
nyčios kunigus ir tegul jie meldžiasi ant jo, patepdami jį alie- 
jumi Viešpaties vardan. Tikėjimo malda išgelbės ligonį ir Vieš- 
pats pakels jį; o jei yra nuodėmėse, bus jams atleistos“.?) Apie 
Kunigystės sakramentą, pašventęs Timotiejų į vyskupus, šv. Po- 
vilas sako: „Aš tau primenu vėl pažadinti Dievo malonę, esan- 
čią tavyje mano rankų uždėjimu“.*) Apie Moterystę sako: „Ta 
paslaptis didelė; aš sakau apie Kristų ir Bažnyčią“.?) 

b) Padavimas. "Padavimas yra tikėjimo tiesų šaltinis, ku- 
ris eina greta Šventojo Rašto. Iš Padavimo žinome, jog turime 
ne daugiau ir ne mažiau, kaip septynis sakramentus. Čia gana 
priminus bendrą Padavimo dėsnį: „Kas Bažnyčioje visur ir vi- 
suomet buvo, tas yra kilęs iš apaštalų laikų“. Sepiyni sakra- 
mentai slepiasi senovės rūkuose. Septynių sakramentų buvimą 
Bažnyčia visur ir visuomet skelbė. Jos gyvenime nebuvo laiko 


4) Apd. 8,14—17; *) Jono 20,21—23; ?) Jok. 5,14—15; *) 2 Timot. 1,6; 
*) Efez, 5,32. 

nei vietos, kur šios tiesos nebūtų buvę. Visi tad septyni sakra- 
mentai, be abejo, yra Viešpaties Jėzaus įsteigti. Kad bent vie- 
nas sakramentas būtų paskiau įvestas, istorija netylėtų. Žino- 
tumėm, kada, kur įvyko naujo sakramento įvedimas; žinotu- 
mėm asmenis, dalyvavusius jį įvedant. Bažnyčia, visuomet bu- 
dėjusi, mažiausių paklaidų neįsileidusi, dauginimo arba mažini- 
mo sakramentų skaičiaus nieku būdu nebūtų nutylėjusi. Istorija 
nemini nei popiežiaus, nei vyskupo, nei kunigo, nei visuotinių 
santarybų, kur būtų ginčytasi dėl septynių sakramentų. 

c) Bažnyčios atskalos.  Nestorijonai, Jakobitai, Koptai, 
Armėnai, šiandien tebegyvuoją, V amž. atskilę nuo Katalikų 
Bažnyčios, turi tuos pačius septynis sakramentus. Ką tai reiš- 
kia? Reiškia, jog Katalikų Bažnyčia septynis sakramentus turėjo 
prieš minėtų sektų atsiradimą, ir jog paskiau jų nepakeitė; jog 
jos mokslas apie septynis sakramentus yrą toks senas, kaip pati 
Bažnyčia. Tą patį liudija graikų Bažnyčia, kuri, kaip ir mes, 
vartoja tuos pačius septynis sakramentus. 

Taigi ir Šv. Raštas, ir Padavimas, ir Bažnyčios atskalos 
sutartinai įrodo, jog Jėzus Kristus įsteigė septynis sakramentus. 

4) Ar visi sakramentai būtinai reikalingi? Visi sakramen- 
tai reikalingi visai žmonijai, bet ne visi — kiekvienam žmogui. 
Krikštas visiems reikalingas. Mes visi — Adomo vaikai, su 
Adomu mirėme Dievui; per Krikštą antras Adomas, Jėzus Kri- 
stus, pašaukia mus į naują gyvenimą. Jo pašvenčiamoji ma- 
lonė daro mus Dievo vaikais, Jo amžinos garbės paveldėtojais. 
Deja, blogi palinkimai, kūno geiduliai gundo žmogų ir ne kartą 
pavergia jo protą ir valią — štai ir vėl jis Dievui miršta. Antrą 
kartą ir vėl ir vėl Išganytojas per Atgailos sakramentą paduoda 
jami pagalbos ranką. 

Žmogų puola vidiniai ir išoriniai priešai — kūnas, šėtonas, 
pasaulis. Silpnutė dvasia klumpa, linksta, lūžta. Štai Sutvir- 
tinimo sakramentas tvirtina žmogų kovoje šu išganymo priešais; 
sutvirtintas, jau nebe kūdikis, bet, it tvirtas Kristaus kareivis, 
brangina tikėjimo dorybę, jį gina ir pasiryžęs dėl jo viską pakelti. 

Mirtis — žmogaus gyvenimo tragedija. Apleidžia jį tada 
turtai, garbė, galybė, gydytojai, visi pameta jį, kaip veidmainingi 
draugai nelaimėje. Neviltis griūte griūna ant žmogaus, skaus- 
mas spaudžia kūną, nusiminimas — sielą. Mažų nuopelnų ir * 
amžinybės akivaizdoje jis liūsta, nuogąstauja. Štai Paskutinis 
Patepimas neša Dievo gailestingumo viltį. Kada visi žmogų 

apleidžia, ateina Išganytojas, jį tvirtina, ramina, guodžia — su 
Išganytoju lengviau sirgti, kentėti ir mirti. 

Žmogaus gyvenimas turi būti vaisingas gerais darbais. Vai- 
singojo gyvenimo viršūnė yra Dievo ir artimo meilė. Deja, pui- 
kybė, dievinimas savęs,' godumas, paleistuvystė spelgia gerų dar- 
bų vaisius. Tad, kad dangaus meilės ugnis negestų, bet kad kas 
kartą skaisčiau rusentų, kas kartą pilniau gyvenime reikštųsi, 
Švenčiausis Sakramentas kursto mumyse dvasios gyvenimą, vie- 
nydamas su Išganytoju glaudžiu meilės ryšiu. 

Kunigystės ir Moterystės sakramentai ne visiems privalomi 
dalykai; jų kandidatai turi turėti pašaukimą. + Tiedu sakramen- 
tai pašvenčia ne tik asmenį, bet ir visą visuomenę ta prasme, 
kad be jų visuomenė negali tarpti. Kunigystės sakramentas 
duoda kunigų. Be kunigų neturėtumėm, kas aukoja Mišių auką, 
kas atleidžia nuodėmes, kas tvirtina tikėjimą ir kas guodžia li- 
gonį. Protestantai kunigų neturi, todėl, vargšai, neturi ir kas 
teikia jiems sakramentus. 

Moterystės sakramentas, pašvęsdamas šeimos židinį, duoda 
dorų katalikų, ištikimų piliečių, tvirtina visuomenės pamatus. 
Visi tad sakramentai žmonijai būtinai reikalingi. 

5) Sakramentai dalinami į gyvųjų ir mirusiųjų; į nekartoja- 
mus ir kartojamus. f 

a) Mirusiųjų sakramentai: Krikštas ir Atgaila. Šių sa- 
kramentų tikslas — prikelti sielą iš numirusių. Kadangi šiedv 
sakramentai veda žmogų iš nuodėmės į nusitėisinimo būklę, tai 
kad jie pašvęstų jo sielą, reikia tikėti, viltis, mylėti, gailėtis už 
nuodėmes, atsilyginti Dievui ir artimui; atgailoje reikia dar nuo- 
dėmes išpažinti. Kūdikį krikštijant, šio nusiteikimo nereikalau- 
jama. 

Gyvųjų sakramentai: Sutvirtinimas, Švenčiausiasis Sakra- 
mentas, Paskutinis Patepimas, Kunigystė, Moterystė. Šių sakra- 
mentų tikslas — ne kelti sielą iš karsto, ne grąžinti jai gyvybę, 
bet dauginti jos pašvenčiamąją Dievo malonę. Todėl priimantie- 
ji šiuos sakramentus turi būti Dievo malonės būklėje. Kas sąmo- 
ningai, būdamas nuodėmėje, gyvųjų sakramentą priima, padaro 
šventvagystės nuodėmę. 

b) Daug kartų kartojami sakramentai: Švenčiausias Sak- 
ramentas, Atgaila, Paskutinis Patepimas, Moterystė. Sielos būk- 
lė reikalauja nuolatinio dvasios maisto, todėl pageidaujama, kad 
Atgaila ir Švenčiausiu Sakramentu ne kartą per metus, bet kuo 

dažniausiai naudotumės. Paskutinio Patepimo sakramentą rei- 
kia imti, kai rimtai sergame. Moterystės sakramentą turi teisę 
pakartoti našlys arba našlė. 

Nekartojami sakramentai: Krikštas, Sutvirtinimas, Kuni- 
gystė. Nekartojami dėl to, kad šie sakramentai įspaudžia sieloje 
neišdildomą žymę. Krikštas pažymi Dievo vaiko žyme, Sutvirti- 
nimas — Kristaus kareivio žyme, Kunigystė — žyme kunigo — 
vado. Šios žymės neišdildomos nei žemėje, nei mirus; jos amži- 
nos. Jei žmogus keltųsi iš numirusių, nereikėtų jo antrąkart 
krikštyti, tvirtinti, nei švęsti į kunigus; jis su šiomis žymėmis am- 
žių pabaigoje stos ir į Dievo teismą. 


Krikšto sakramentas. 


Šv. Krikštas yra Jėzaus Kristaus įstatytas sakramentas, 
kurs vandeniu ir Dievo žodžiu apiplauna žmogų iš visų nuodė- 
mių, atgimdo jį amžinam gyvenimui ir pašvenčia, Jėzuje Kristuje. 

Krikštyti reikia šitaip: pilti vandens ant kūdikio galvos ir 
kartu sakyti: N. aš tave krikštiju vardan Tėvo ir Sūnaus ir Šven- 
tosios Dvasios. — Kaip vanduo plauna kūną, taip krikšto vanduo 
reiškia plovimą ir tikrai plauna sielą. Todėl, jei pylimas van- 
dens nė kiek nesutaptų su žodžiais į vieną veiksmą, krikštas bū- 
tų netikęs. Jei kūdikis gyvybės ženklo nerodo, reikia krikštyti 
lygtinai, būtent, pilant vandens ant kūdikio galvos, sakyti: „Jei 
esi gyvas, aš tave krikštiju vardan Tėvo ir Sūnaus ir Šventosios 
Dvasios“. 

Šv. ,Krikšte yra visos trys esminės sakramento žymės — 
regimas ženklas, neregima Dievo malonė ir Kristaus įsteigimas. 

1) Krikšto regimas ženklas — vanduo ir žodžiai: „Aš tave 
krikštiju vardan Tėvo ir Sūnaus ir šventosios Dvasios.“ Vanduo 
turi būti natūralus. Kunigas, kai krikštija su visomis apeigomis, 
vartoja vandenį, pašvęstą Velykų bei Sekminių  šeštadienyje. 
Pavojuje, kur reikia staiga gelbėti sielą, vartojamas bet koks 
vanduo. — Išganytojas regimu šv.: Krikšto ženklu pasirinko van- 
denį dėl to;:kad jo visur lengva rasti, . antra, kad vanduo, plau- 
nąs kūną, valąs purvus, šventame. Krikšte nuosakiai reiškia dva- 
sišką sielos apiplovimą iš nuodėmių. Jei „kas neatgims iš van- 
dens ir Šventosios Dvasios, tas negalės įeiti į Dievo karalystę“./) 


1) Jono 3,5. 

Krikšto žodžius Išganytojas pasirinko šiuos: „Aš tave krikštiju 
vardan Tėvo ir Sūnaus ir Šventosios Dvasios.“ „Eikite tat ir mo- 
kykite visas tautas, krikštydami juos vardan Tėvo ir Sūnaus ir 
Šventosios Dvasios“.!) 

Krikšto neregima Dievo malonė: a) dildo gimtąją nuodė- 
mę, ir visus kitus nusidėjimus, jei krikštą priima suaugęs kate- 
chumenas; b) dildo bausmę ir amžiną ir laikinę, tačiau, dildydama 
amžiną ir laikinę bausmę, nedildo kai kurių gimtosios muodėmės 
pasėkų, būtent, vargų, ligų, mirties, nei pageidimų; c) atgimdo 
žmogų ir jį pašvenčia — buvęs nusidėjėlis lieka išteisintas, bu- 
vęs -baustinas, lieka šventas, Dievo vaikas ir amžinos laimės da- 
lyvis; d) atgimdo Kristuje — vienija su Kristumi ir Jo šventa 
Bažnyčia. Kristus — krikščionijos galva, Jo-išpažintojai — gyvi 
Jos nariai. Kaip nariai susivieniję su galva, taip krikščionys — 
su Kristumi; visi iš Jo, it atžalos iš kamieno, ima gyvybę. „Esu 
gyvas, tačiau jau nebe aš, bet yra gyvas manyje Kristus“.?) 

3. Krikšto sakramentą įsteigė Kristus, pradėdamas išgany- 
mo darbą, kai priėmė krikštą iš šv. Jono; antru atveju — sakyda- 
mas: „Kas neatgims iš vandens ir šventosios Dvasios, tas negalės 
įeiti į Dievo karalystę“; ir trečiu, įsakydamas: „Eikite tat ir mo- 
kykite visas tautas, krikštydami juos vardan Tėvo ir Sūnaus ir 


Šventosios Dvasios“.3) 


Kas ir ką gali krikštyti? 

a) Pradžioje krikštydavo tik vyskupai, kaip apaštalų įpėdi- 
niai. ' Paskiau, krikščionijai išsiplėtojus, kada jau patys vyskupai 
visų žygių negalėjo atlikti, krikštijo jų pavaduotojai kunigai sep- 
tynios dešimt dviejų mokinių įpėdiniai, kuriems Išganytojas kar- 
tu su apaštalais suteikęs Šventąją Dvasią, liepė dalyti Dievo ma- 
lones. Krikštijo ir dijakonas Pilypas. Dabar paprastai krikštija 
sielų ganytojai kūnigai. 

Pavojuje krikštija kiekvienas žmogus, nepaisant, ar jis vy- 
riškas, ar moteriškė, didis ar mažas, tikęs ar netikęs, jei jis Ikrikš- 
tija Bažnyčios intencija. — Išganytojas visiems leidžia krikštyti 
dėl to, kad visiems trokšta išganymo. 

b) Ką galima krikštyti? Galima krikštyti suaugusį ir kū- 
dikį. Krikštijant suaugusį, reikia, kad jis krikšto norėtų, prašy- 


1) Mat. 28,19; ?) Gal. 2,20; 3) Mat. 28,19. 

tų. Jei kas pakrikštytų jam nesutinkant, prieštaraujant, krikš- 
tas būtų netikras: Dievas niekam nebruka savo malonės varu. 
— Kadangi tikėjimas yra nuteisinimo pradžia, ir be jo negalima 
įtikti Dievui, todėl krikštijamas žmogus turi tikėti. Pasikrikštydi- 
nes įgyja nuodėmių atleidimą ir tampa Dievo vaiku ir dangaus 
tėvainiu, tad prieš krikštą jis turi žadinti tobulą gailestį už nuodė- 
mes ir norą krikščioniškai gyventi. 

Krikštijami kūdikiai. Gimtoji nuodėmė krito ant visos žmo- 
nijos; todėl ir kūdikiai gema Dievo rūstybės dėme pažymėti. Ka- 
dangi Jėzus Kristus atėjo išganyti viso pasaulio, o išganymo są- 
lyga yra krikštas, todėl būtinai reikia krikštyti ir kūdikius. Mirę 
be krikšto, ir jie neregėtų Dievo veido. „Kas neatgims iš van- 
dens... neįeis į dangaus karalystę.“ 


Krikštas yra pirmasis ir reikalingiausiasis sakramentas, 


Pirmasis. Visi sakramentai daugina pašvenčiamąją Dievo ma- 
lonę, arba ją prarastą grąžina. Jie negalėtų jos nei dauginti, nei 
grąžinti, jei šv. Krikštas pirmą kartą nebūtų jos žmogui suteikęs. 
Todėl Krikštas yra raktas į kitus sakramentus. Krikštas, išdildęs 
prakeikimo dėmę, it per duris, įveda žmogų į Kristaus Bažnyčią, 
daro jį visų teikiamųjų malonių dalininku. 

Reikalingiausiasis. Krikštas yra išganymo sąlyga. „Kas nė- 
atgims iš vandens ir Šventosios Dvasios, tas negalės įeiti į Dievo 
karalystę.“ Kadangi krikštas prakeikimo dėmę dildo, dangaus 
karalystės vartus atidaro, jis tad visiems, neišskiriant nė kūdikio, 
būtinai reikalingas. Kunigystę ir moterystę gali, kitus sakramen- 
tus turi, bet krikštą ypač būtinai turi priimti, kam malonus iš- 
ganymas. i 


Kur eina nekrikštytos sielos? 


Kadangi nė vienas suteptas nejeis į dangų, o krikštas — nu- 
siteisinimo sąlyga, tai nė kūdikis, be krikšto miręs, neregės Dievo 
veido. Jeigu nekrikštytam kūdikiui nėra danguje vietos, kur gi 
jis turi dingti? Argi jo laukia“ pragaras! Nė, geras ir teisingas 
Dievas už vieną gimtąją nuodėmę į pragarą nestumia. Gimtosios 
nuodėmės bausmė yra neregėjimas Dievo veido, o pragaro kan- 
čia kenčiama už savus nusidėjimus. "Tačiau, kur nekrikštytos 
sielos ilsisi. Apreiškimas mums nenurodo. Manoma, kad.jos sa- 

vo ištrėmimo vietoje, nors Dievo neregi, bet ir nepatiria jokių 
kančių; priešingai, džiaugiasi prigimtine laime, todėl nesigaili 
gimusios. Senojo Įstatymo teisingųjų sielos laukė ateinant Išga- 
nytoją vadinamajame Abraomo prieglobstyje, arba „Lymbuse“. 
Ten yra ir nekrikštytųjų kūdikių sielos. — Be kūdikių, be Seno 
Įstatymo teisingųjų sielų, ir pagonys, kurie laikė ir laiko gamtos 
įstatymą, negali žūti, nes ir jie, jei ne kūnu, tai bent siela pri- 
klauso Kristaus Bažnyčiai. 


Troškimo ir kraujo krikštas. 


Nors vandens krikštas yra išganymo sąlyga, tačiau iš šven- 
to Rašto žinome, jog jį retkarčiais pavaduoja pats krikšto troš- 
kimas arba mirtis už Kristų. 

a) Troškimo krikštas yra tai karštas noras pasikrikštydin- 
ti, sujungtas su tobulu gailesčiu už nuodėmes. Šv. Raštas moko: 
„Kas mane myli, bus mano Tėvo mylimas; taip pat ir Aš jį my- 
lėsiu.“!) Čia Išganytojas mylintiems Jį prižada Savo ir Tėvo 
meilę. O juk meilė teikiama tik teisingiesiems. Tad, atleidęs 
nuodėmes ir bausmę, juos nuteisina... Kadangi krikšto troškimas 
ir tobulas gailestis kyla iš Dievo meilės, todėl jis išteisina žmogų 
ar šis būtų buvęs žydas, ar pagonis. Imkim pavyzdžiu nekrikštytą 
kalinį. Jei jis, užsidegęs Kristaus meile, trokštų krikšto ir, to regimo 
ženklo nesusilaukęs, mirtų, be abejo, būtų išganytas. Taip pat 
pagonys, negirdėję apie krikštą, o pildą gamtos įstatymus, jei tu- 
rėtų tvirtą norą daryti visa, ką Dievas teikia žmonių išganymui, 
būtų išganyti, nes tas troškimas pavaduoja krikštą. 

b) Kraujo krikštas nuteisina kankinį, kentėjusį už Kristaus 
mokslą. Nekrikštytam kankiniui mirtis pavaduoja krikštą. Išga- 
nytojas sako: „Kas tik išpažins mane žmonių akivaizdoje, tą ir 
aš išpažinsiu savo danguje esančio Tėvo akivaizdoje.“?) O kas 
miršta už Kristų, tas Jį iškilmingai išpažįsta. Todėl turi teisės 
viltis, jog Kristus jį, nors iš vandens nekrikštytą, išpažins dangiš- 
kojo Tėvo akivaizdoje. Turime ,„Nekaltų Bernelių“ šventę. 


Ką pasižadame priimdami šv. Krikštą? 


a) Šv. Krikštas įgyvendina žmogų į Kristaus Bažnyčią. 
Bažnyčia paduoda tikėjimui Kristaus mokslą. Krikščionys tad, 


4) Jono 14,21; *) Mat. 10,32. 

priėmę per krikštą tą mokslą, pasižada jį išpažinti. Jau pačios 
krikšto apeigos nurodo pareigą tikėti. Kunigui klausiant, ko 
geidi iš Dievo Bažnyčios, krikštijamasis atsako: „tikėjimo“. To- 
liau, išpažįsta tikėjimą, kalbėdamas Tikybos Išpažinimą ir Vieš- 
paties maldą. Pagaliau, prieš pat krikštą, klausiamas, ar tiki į 
Dievą Tėvą, į Dievą Sūnų, į Dievą Šventają Dvasią, ar tiki į šven- 
tąją, visuotinę Bažnyčią, į Šventųjų bendravimą, nuodėmių atlei- 
dimą, kūno iš numirusių atsikėlimą ir amžiną 'gyvenimą“, tris 
kartus atsako: tikiu. "Turime tad per visą savo gyvenimą gaivin- 
ti ir ugdyti tą išganomą tikėjimą, kurį priėmėm per šv. Krikštą. 
Turime jį saugoti ir ginti, kaip brangiausiąjį turtą, ir budėti, kad 
blogi žmonės ar kitos kokios nelemtos aplinkybės mums 'jo neiš- 
plėštų. Turime jį viešai išpažinti: „Kas tik išpažins mane žmo- 
nių akivaizdoje, tą Aš išpažinsiu savo danguje esančio Tėvo aki- 
vaizdoje; kas gi manęs: išsigins žmonių akivaizdoje, to ir aš išsi- 
ginsiu savo danguje esančio Tėvo akivaizdoje.“') Turime "būti 
pasiryžę, reikalui esant, už jį ne tik turtus, bet ir galvą dėti. 

b) Išsižadame velnio, visų jo darbų, visos jo puikybės. 
Žadame mylėti Dievą visa širdimi, o artimą kaip patys save. Ža- 
dame, pasiremdami šv. Evangelija, krikščioniškai gyventi, sau- 
gotis velnio žabangų. 

Tą krikšto pažadą turime atminti per visą savo gyvenimą. 
Jį turime pakartoti, priimdami sutvirtinimo Sakramentą, per 
Išpažintį, eidami prie Dievo Stalo, Globėjo dieną, Krikšto me- 
tinėse ir t.t. 


Švento Krikšto apeigos. 
1) Apeigos prieš Krikštą. 


a) Krikšto tėvai, kūdikiu nešini, sustoja prie bažnyčios du- 
rų. Sustojimas reiškia, kad žmogus be šv. Krikšto negali tapti 
nei Kristaus Bažnyčios nariu, nei patekti į dangų, kad šv. Krikš- 
tas atidaro jam duris į Kristaus Bažnyčią, kurioje jis tampa visų 
Jo malonių dalininku. 

b) Kunigas, apsivilkęs  kamža ir užsidėjęs lelijinę stulą, 
klausia: 

— Ko geidi iš Dievo Bažnyčios? 


1) Mat. 10,32—33. 

— Tikėjimo, — atsako krikšto: tėvai. 

— Ką' tau duoda tikėjimas? 

— Gyvenimą amžiną, — atsako krikšto tėvai. 

Šioje vietoje kunigas priduria: 

— Laikyk įsakymus — mylėk Dievą ir artimą. 

Taigi, kūdikis, geisdamas tikėjimo, pasižada dėti jį į savo 
gyvenimo pagrindą, žada išreikšti jį Dievo ir artimo meile, ku- 
ri yra nuteisinimo viršūnė. 

d) Kunigas pučia tris kartus į kūdikio veidą. Kaip Išgany- 
tojas, kvėpdamas į apaštalus, suteikė jiems Šv. Dvasią, taip šv. 
Krikštas suteikia kūdikiui Dievo malonę. Šv. Jonas. Chrizosto- 
mas sako, kad Dievas, kvėpdamas, davęs pirmajam žmogui že- 
mišką gyvybę, o krikšto kvėpimu suteikia dvasišką gyvybę. Ku- 
nigas, kvėpdamas, liepia atsitraukti piktajai dvasiai. 

c) Kunigas ženklina kūdikio kaktą ir krūtinę kryžiaus 
ženklu, kad tuo išreikštų, jog  nukryžiuotasis Išganytojas per 
kryžiaus malonę šaukia žmogų į gyvenimą. Ženklina kaktą, kad 
žmogus visą savo gyvenimą drąsiai Jį išpažintų, niekuomet nei 
žodžiu, nei darbu Jo neišsigintų.  Ženklina krūtinę, kad Jį mylė- 
tų ir iš Jo meilės kantriai neštų savo kryžių. 

f, Kunigas ištiesia ranką viršum kūdikio galvos. Kaip kad 
Išganytojas, uždėjęs rankas viršum kūdikių, juos laimino, taip 
per šv. Krikštą Dievo tarnas, ištiesęs ranką, meldžia, kad Dievas 
atitolintų kūdikio proto tamsybę ir jo sielą prirengtų prie bran- 
gios šv. Krikšto malonės. 

g) Kunigas į kūdikio burną deda šventintos druskos. Drus- 
ka palaiko maistą nuo puvimo ir duoda jam skonio. Šv. Bažny- 
čia, suteikdama žmogui Krikštą, 'duoda jam ragauti druskos, pa- 
žymėdama, jog jis privalo saugotis ištvirkimo ir pamėgti dorą 
gyvenimą, ypač išmintį, kuklumą kalboje, elgesyje, dvasios ir 
kūno skaistybę. 

k) Egzorcizmas. Kunigas įsako piktai dvasiai atsitraukti 
nuo krikštijamojo ir tuojau, ženklindamas kūdikio kaktą kry- 
žiaus ženklu, meldžia jam išminties, nekaltybės, doro gyvenimo. 

1): Kunigas, padavęs stulos galą krikšto tėvams, veda kū- 
dikį į bažnyčią. Nuo čia Bažnyčia, paėmusi vaiką į savo globą, 
veda jį prie Išganytojo. Krikšto tėvai kalba: „Tikiu“, kurį krikš- 
tijamasis išpažins, ir „Viešpaties maldą“, kuroje jis meldžia sau 
žemiškųjų ir dvasiškųjų Dievo malonių. = 

m) Dabar kunigas, dar kartą išvaręs piktąją dvasią, seilė- 
mis paliečia kūdikio ausis ir nosį, sakydamas: „Ephpheta“ — 
atsiverk. + Taip pasielgė Išganytojas, gydydamas nebylį (Mat. 
7.33). Paliečia kūdikio ausis, kad jos atsivertų Dievo žodžio 
klausyti, — nosį, kad suteiktų dvasišką pauostymo malonumą, 
kad žmogus mėgtų krikščionišką dorą ir jos kvapą visur nešiotų. 


2) Esminės Krikšto apeigos. 


a) Kunigas klausia kūdikį: „,N' ar atsižadi piktos dvasios, 
visų jos darbų, visos jos puikybės?“ Krikšto tėvai atsako: „Atsi- 
žadu.“ Atsižadėdamas velnio, žmogus pasižada, pametęs tamsy- 
bės darbus, apsišarvuoti šviesybės šarvais; Dievas jam už tai teikia 
amžiną gyvenimą. ; 

b) Kunigas kryžiškai tepa šv. aliejumi kūdikio krūtinę ir 
pečius. Žiloje praeityje kareiviai prieš mūšį tepdavo savo narius, 
kad vikriau kautųsi su priešu. Mes visi esame kareiviai, kovoja- 
me su velniu, kūnu ir piktu pasauliu. Per šy. Krikštą tad tepa- 
ma šv. aliejumi krūtinė, kad krikščionys tvirtai ir drąsiai kovo- 
tų su išganymo priešais; tepami pečiai, kad kantriai, ištvermin- 
gai ir ištikimai neštų gyvenimo „jungą. 

c) Dabar kunigas pakeičia fioletinę stulos spalvą balta, tas 
reiškia, kad kūdikis per šv. Krikštą lieka  nuteisintas, šventas. 

d) Paskiau klausia: „N. tiki į Dievą Tėvą visagalį, dangaus 
ir žemės Sutvėrėją? Tiki į Jėzų Kristų vienatinį Jo Sūnų, mūsų 
Viešpatį, gimusį ir nukankintą? Tiki į Šventąją Dvasią, Šventą vi- 
suotinę Bažnyčią, šventųjų bendravimą, nuodėmių atleidimą, 
kūno iš numirusių atsikėlimą ir amžiną gyvenimą?“ Krikšto tė- 
vai atsako: „Tikiu.“ Šv. Bažnyčia prieš pat Krikštą dar kartą pri- 
mena žmogui pamatinės tikėjimo tiesas, pagal kurias jis turi gy- 
venti; o krikšto tėvams primena jų pareigas vaikui. 

e) Pagaliau kunigas klausia: „N. nori pasikrikštyti?“ Tė- 
vams atsakius: „Noriu“, prasideda pati krikšto esmė, Kunigas, 
pasėmęs iš krikštyklos švęsto vandens, tris kartus kryžiškai pila 
ji ant kūdikio galvos, sakydamas: „N. aš tave krikštiju vardan 
Tėvo ir Šūnaus ir Šventosios Dvasios.“ 


3) Apeigos po šv. Krikšto. 


a) Kunigas tepa kūdikio viršugalvį šv. aliejumi, vadinamu 
„Chrizma“.  Kitados šv: aliejumi tepta kunigų ir karalių gal- 

vos, išaukštinti ir pažymėti jų skirtumui nuo paprastų žmonių. 
Pats Išganytojas vadinasi Kristus — pateptasis, kas reiškia — 
karalius, pranašas, kunigas. Todėl per šv. Krikštą tepamas kū- 
dikis pažymėti, jog jis, tapęs krikščioniu, priskiriamas prie Kris- 
taus pateptojo narių, prie Kristaus Bažnyčios, kur gyvena Šv. 
Dvasia. 

b) Kunigas deda ant kūdikio baltą drabužį. Baltas drabu- 
žis reiškia nekaltybę, kurią žmogus šv. Krikštu įgijęs, turi bran- 
ginti per visą savo gyvenimą ir nusinešti į Dievo teismą. 

<) Kunigas paduoda krikšto tėvams degančią žvakę. Toji 
šviesa reiškia, jog žmogus, iš tamsybės išėjęs į šviesą, turi visuo- 
met turėti gyvą tikėjimą ir viltį, degti Dievo meile, šviesti kitiems 
gražiu pavyzdžiu ir, it anos išmintingosios Evangelijos panos, iš- 
tesėjęs Dievo malonėje iki galo, pasiekti patį šviesos šaltinį Jėzų 
Kristų. 

d) Pagaliau, kunigas sako: „N. eik ramybėje, ir Viešpats 
Dievas tebūna su tavim.“ Tais“ žodžiais Dievo tarnas linki pakrik- 
štytajam laikinės ir dangiškos laimės. 

4) Šventojo vardas duodamas kūdikiui, kad jis per visą sa- 
vo gyvenimą turėtų danguje užtarėją, o žemėje pavyzdį. Todėl 
keistai daro tėvai, kurie, negalvoję, duoda vaikams nekrikščioniš- 
kus vardus. Jie, taip elgdamiesi, tarytum, pavydi savo kūdikiui 
užtarėjo ir krikščioniško pavyzdžio, tarytum, prisideda prie krik- 
ščioniškų jausmų išdildymo kūdikyje. 


Krikšto tėvai. 

Rūpestingoji avelių „auklėtoja ir sielų ganytoją Bažnyčia 
greta gimdytojų duoda savo vaikams dvasiškus tėvus. Jie neša 
vaiką prie Krikšto. Berniuką laiko Krikšto tėvas, mergaitę — 
Krikšto motina. Kūdikio vardu jie liudija kunigui, jog vaikas 
trokšta šv. Krikšto, ir užtikrina, jog jis, ką Krikšte prižada, išpil- 
dys. Jei vaikas netektų gimdytojų, jie žada turėti jį savo globoje 
ir malonėje — nemokantį pamokyti, klystantį perspėti, pavargu- 
sį sušelpti ir tt. 

Krikšto tėvai užsitraukia dvasišką giminystę su vaiku. No- 
rintieji tad susituokti, turi gauti bažnyčios dispensą. Tačiau, kur 
keletas porų stoja prie kūdikio Krikšto, ten tik pirmoji pora įeina 
į Krikšto tėvus; kiti gi palieka tik liudytojais, todėl jokios gimi- 

nystės neužsitraukia. Taip pat nėra jokios giminystės tarp kūmų 
ir tarp kūmų ir pakrikštytojo tėvų. 

Kadangi taip tvirtu ryšiu Krikštas suriša Krikšto tėvus su 
kūdikiu, ir kadangi tokios kilnios jų pareigos vaikui, tad aišku, 
jog Krikšto tėvais gali būti tik katalikai ir dori žmonės. Juk tik 
katalikas gali mokyti katalikų vaiką tikėjimo dalykų, tik geras 
žmogus gali vaikui įdiegti dorą išauklėjimą. "Todėl, atsižvelgiant 
į tai, negalima kviesti Krikšto tėvais pagonių, žydų, eretikų, at- 
skalūnų, šiaudinių katalikų; negalima kviesti ištvirkėlių, girtuok- 
lių, paleistuvių, vagių, žodžiu sakant — nedorėlių. 

Krikšto tėvų pareigos svetimam vaikui nuosakiai išreiškia 
krikščionijos dvasią. Čia mes skelbiame visam pasauliui aukštą 
artimo meilės idealą. Ar gali Markso dorovės = pasigirti 
aukštesniais idealais? 

Krikšto tėvų pareigos gražios ir kilnios, - deja, gyvenime 
jie savo pareigų rimtai nesupranta ir nenori suprasti. Jie mano, 
jog jų pareigos baigiąsi tuo, kad nuvežė vaiką į bažnyčią pakrik- 
štyti. Sunku vargšui rasti Krikšto tėvus, nieko iš jų nelaukiant, 
o ką bekalbėti laukiant iš jų pasiaukojimo. Mat, ne idealizmo 
laikai. Gaila, kad viena skelbia mokslas, ką kita daro gyvenimas. 


Vardo diena. 


Žmogaus gyvenimas tai juokiasi, tai vaitoja, kartais, it ver- 
petuojanti audra, skausmai blaško jo sielą, pakol jis pasiekia am- 
žinybės uostą. Smarkiai sugėlusio skausmo banga pasilieka žmo- 
gaus atmintyje per visą jo gyvenimą: tėvo, motinos, vaiko, bran- 
gaus asmens mirtis; gaisras, tvanas, badas, karas, ištrėmimas, 
kasmet jam primena aną kartų smūgį, jo mintis perkelia jį atgal 
į praeitį. Lygiai taip pasireiškia ir svarbiausios džiaugsmo va- 
landos: pirma Komunija, mokslo baigimas, luomo išsirinkimas — 
ar tai panystės, ar kunigystės, ar moterystės pažymi žmogaus 
gyvenimą tarsi neišdildoma žyme. Bet vardinės labiau brangina- 
mos. Žmogus tos dienos laukia. Giminės, draugai, valdiniai 
kas metai tą dieną siunčia jam pasveikinimų, linkėdami viso la- 
bo. Kadangi džiaugsmo nepaslėpsi, jis visuomet veržiasi viršum, 
tai vardinės, žinoma, neapsieina be puotos, o puota be ašarų. 

Vardinės tai diena šv. Krikštui atminti, gimimo Jėzuje Kris- 
tuje metinės, tai diena to šventojo, kurio vardą per Krikštą sau 
išsirinkome. Svarbus momentas. Geras tad katalikas tą dieną 

privalo atnaujinti išganomus pažadus, per šv. Krikštą padarytus; 
privalo prašyti Dievo malonės ištesėti . doroje iki galo. Privalo 
pavesti save šventajam, kurio vardą nešioja; siųsti per jo užtari- 
mą Dievui gerus darbus, šv. Išpažintį, Komuniją, gailestingumo 
darbus. Ta pat prasme ir draugai privalo jį sveikinti ir melstis, 
kad, baigdamas amžių, jis drąsiai galėtų išsitarti šv. Rašto žo- 
džiais „Kovojau gerą kovą, pabaigiau bėgti, išlaikiau tikėjimą. 
Gale man atidėtas teisybės vainikas, kurį: duos man aną dieną 
Viešpats teisusis Teisėjas.“?) 


Lietuvos krikštas. 


Žiloje senovėje visos tautos, išskyrus Dievo išrinktąją, buvo 
pagoniškos. Romėnai pirmieji priėmė Kristaus mokslą. Bent 
kiek vėliau prancūzai ir ispanai, dar vėliau vokiečiai. IX am- 
žiuje čekai pakrikštijo lenkus. Pagaliau XIV amžiuje ir lietu- 
viams prašvito Evangelijos šviesa. 

Lietuviai nekalti, kad taip vėlai tesusilaukė Krikšto. Ap- 
sigyvenę tarp tamsių miškų, liūliuojančių, klampių pelkių, smuųk- 
lių balų, visakuo pertekę, neturėjo reikalo nei |progos ieškoti kai- 
mynystės. Vos XII amžiuje tepajuto kaimynės tautos, turinčios 
prie šono narsų ir rimtą lietuvį. 

XIV amžiuje lenkai, iš visur spaudžiami, sutiko atiduoti 
savo karalaitę Jadvigą Lietuvos kunigaikščiui Jogailai. Dievo 
Apvaizdos surėdymu, tos vestuvės išėjo Katalikų Bažnyčios nau- 
dai, Štai Lietuvos kunigaikštis, pasikrikštydinęs Krokuvoje, bū- 
rio kunigų lydimas, atvyksta Lietuvon krikštydinti savo tautie- 
čių. Vytauto padedamas, pradeda darbą. Darbas buvo neleng- 
vas, nes pagonybė buvo giliai įleidusi šaknis lietuvių sieloje ir 
ankštai suaugusi su jų gyvenimo būdu. Žinoma, Krikštas pra- 
sidėjo nuo Lietuvos širdies — Vilniaus. Įsakyta amžinąją ugni, 
pašvęstą dievaičiui Perkūnui, visur gesinti; puodeliuose: laiko- 
mus ir pienu lakinamus žalčius mušti; kirsti šventus ąžuolus, 
šventus gojus skinti. / Dievas, kur reikėjo, darė stebuklų. Pa- 
davimas pasakoja, jog čekų kilmės kunigas Jeronimas, norėda- 
mas sutrupinti Perkūno stabą, užsimojo kirviu; kirvis pasprūdo 
ir baisiai sužeidė jo koją.  Matydami tai, pagonys pradėjo mur- 
mėti ir šiauštis, spigindami ateiviams, jog štai jų dievaitis nu- 


1) 2 Timot. .4,6—8. 

baudė tą kunigą už pasiryžimą jį sudaužyti. Bet kunigas, per- 
žegnojęs sužalotą koją, liko sveikas ir, užsimojęs kirviu, sudaužė. 
stabą į trupinius.  Pagonys, išvydę stebuklą ir matydami, - jog 
jų dievaitis bejėgis, įtikėjo ir būriais krikštijos. O kunigaikštis, 
parvežęs iš Krokuvos daug gražių apdarų, „dalino pasikrikštydi- 
nusiems.  Moteriškės ir mergaitės mėgo dėvėti baltus drabužius, 
todėl jos gavo baltų drobių. Kadangi norinčių Krikšto buvo labai 
daug, ir kunigai negalėjo suskubti pakrikštyti po vieną, todėl 
krikštijo būriais: vienas moterų būrys gavo Onos vardą, ikitas 
Kotrynos; o vyrų — Jono, Aleksandro ir t.t. 

Tačiau, kalbant apiė Lietuvos Krikštą, negalima nutylėti 
to apgailėtino fakto, kad lenkai, atvykę „lietuvių mokyti ir krikš- 
tyti, nemokėjo lietuvių kalbos. "Matome, jog Vilniaus gyvento- 
jai jų kalbos nesupranta, pats kunigaikštis Jogaila kunigų kalbą 
verčia lietuviškai. Lietuviai priima“ Krikštą ne tiek įsitikinę, 
kiek norėdami įtikti kunigaikščiui, kiti vėl iš baimės, treti dėl 
gausių dovanų. Todėl nenuostabu, kad, Jogailai su kunigais 
pasišalinus, nuplovę Krikštą, jie vėl grįžta į pagonybę. Toks 
lenkų apaštalavimo būdas labai peiktinas. Juk Išganytojas nie- 
kur nesiuntė apaštalų, nemokančių svetimų kalbų. Tiesa, dar 
šis pirmas misijos žygis būtų atleistinas, bet, deja, lenkai „lenkų 
tikėjimą“ skelbė Lietuvoje per ištisus šimtmečius ir šiandien 
tebeskelbia Vilnijoje. 


Sutvirtinimo Sakramentas. 


t Sutvirtinimas yra. Jėzaus Kristaus įsteigtas sakramentas, 
Iš kuriuo žmogus vyskupo rankų uždėjimu, šv. aliejumi patepimu 
| į ir vyskupo malda gauna Šv. Dvasios malonę, sutvirtinančią jo 
| tikėjimą ir raginančią jį krikščioniškai gyventi. 

i. Sutvirtinimas turi visas tris sakramento žymes: regimą 
ženklą, neregimą Dievo malonę ir yra Kristaus įsteigtas. 

1. Sutvirtinimo regimas ženklas: a) Vyskupo rankų uždė- 
jimas ant tikinčiųjų. Šv. Raštas aiškiai sako, jog apaštalai, ran- 
kas uždėję ant pakrikštytųjų, teikė jiems Šv. Dvasią, arba tvir- 
4 tino. Apaštalai siuntė Samarijon Petrą ir Joną: „Tuodu atėjusiu 
| meldėsi už juos... dėjo ant jų rankas, ir jie gavo Šventąją Dva- 
sią“.') b) Patepimas šv. Chrizma. Šv. Raštas sako: „Jūs turite 


1) Apd. 81417. 

patepimą iš šventojo... Tas patepimas, kurį jūs iš jo gavote, 
tegul pasilieka jumyse“.') Kadangi sutvirtinant patepimas vi- 
suomet vartotas, tai kai kurie Bažnyčios Tėvai Sutvirtinimo sa- 
kramentą vadina „patepimu“. c) Vyskupo žodžiai, tariami te- 
pant: „N., ženklinu tave kryžiaus ženklu ir tvirtinu išganymo 
chrizma vardan Tėvo ir Sūnaus ir Šventosios Dvasios“. Amen. 


2. Sutvirtinimo neregima Dievo malonė pabrėžta Šventa- 
me Rašte, kur aiškiai pasakyta, jog Petras ir Jonas, atsilankę į 
Samariją, dėdami ant pakrikštytųjų rankas, teikė jiems Šv. Dvasią. 


3. Sutvirtinimo sakramentą įsteigė Kristus. Tai įrodo 
apaštalai. Iš kur jie būtų žinoję, jog reikia tvirtinti, jei Išgany- 
tojas jiems nebūtų sakęs?  Sutvirtinimas teikia neregimą Dievo 
malonę. Iš kur ta malonė, jei Išganytojas rankų uždėjimui ne- 
būtų suteikęs sakramento reikšmės ir galios? Tad neabejotina, 
jog šį sakramentą įsteigė Kristus. 


Kas tvirtina ir ką? 


1. Tvirtina vyskupas. Šventasis Raštas liudija, jog tik 
apaštalai tvirtino. Antai, Petras ir Jonas eina į Samariją su- 
tvirtinti dijakono Pilypo pakrikštytųjų. Šv. Povilas pats tvir- 
tino Efeze, nors ten nestigo kunigų. 


2. Sutvirtinti tegalima pakrikštytą žmogų.  Krikštas yra 
durys į Kristaus Bažnyčią, raktas į Dievo malonių šaltinį. To- 
dėl, norint įgyti Sutvirtinimo sakramento malonę, visų pirma per 
Krikštą reikia tapti Kristaus Bažnyčios gyvu nariu. 


Tvirtinami ir kūdikis, ir suaugęs, ir senelis. Iki XIII am- 
žiaus Sutvirtinimas buvo teikiamas vaikams tuojau po Krikšto, 
jei krikštijo pats vyskupas; bet, kur krikštijo kunigas ar dija- 
konas, kita proga kūdikį tvirtindavo vyskupas. Ir šiais laikais, 
kur Bažnyčia persekiojama, kur kartą per amžių tegalima ma- 
tyti vyskupą, Bažnyčia tvirtina ir kūdikį ant motinos rankų. 
Paprastai šiandien yra reikalaujama, kad Sutvirtinimo sakra- 
mentą priimtų jau paaugusieji, pakankamai pažinę pamatinės 
tikėjimo tiesas ir išpažinę nuodėmes. 


3) 1 Jon. 2,20—27. 

Kokie sutvirtinimo sakramento vaisiai? 


Sutvirtinimo sakramentas daugina sieloje pašvenčiamąją 
malonę. Krikštas žmogų pašvenčia, daro jį Dievo vaiku ir am- 
žinos laimės paveldėtoju, bet malonių pilnybę teikia Sutvirtini- 
mo sakramentas. Pakrikštytas yra panašus į kūdikį, kurį už 
tobulą kūną ir tyrą sielą galima pavadinti tobulu kūriniu, bet 
jis dar toli nesubrendęs, jo siela nesustiprėjusi. Sutvirtinimo 
sakramentas, suteikdamas jam malonių gausumą, daro jį Kri- 
staus kareiviu, panašiu į tvirtą, tobulą vyrą, kurio dvasiškos 
jėgos gali veikti visu stiprumu. 


Taigi, be dauginimo pašvenčiamos malonės, Sutvirtinimo 
sakramentas teikia tvirtybės malonę, kad žmogus drąsiai ir tvir- 
tai išpažintų tikėjimą, ir pagal jį gyventų. Puikų tos tiesos vaiz- 
dą duoda apaštalai: prieš. Šv. Dvasią atsiųsiant, jie, it nesu- 
brendę kūdikiai, klausė Išganytojo, Jį mylėjo, bet stigo jiems 
drąsos ir jėgų. Todėl, kada Išganytojas pateko. į priešų rankas, 
jie pasislėpė, o Petras, kurs žadėjo eiti su Kristumi į kalėjimą ir 
mirti, viešai tris kartus išsigynė Jo nežinąs, nepažįstąs. Bet tie 
patys apaštalai, gavę Šv. Dvasią, atsimaino. Drąsiai skelbia 
Evangeliją visam pasauliui, kantriai kenčia vargus, persekioji- 
mus, dėl Kristaus meilės eina į kalėjimą, su noru miršta kan- 
į kinių mirtimi. — Tokį pat vaizdą duoda pirmųjų trijų amžių 
2 krikščionys. Šiurpas krato, skaitant apie tuos laikus, kada per 
tris amžius visoje Romos valstybėje kankinių kraujas srove bėgo, 
kada juodoji jėga buvo pasiryžusi palaidoti krikščionybę. Bet 
kas atsitiko? Krikščionys per tris šimtus metų kantriai ir drą- 
siai pakelia smarkiausius ir žiauriausius persekiojimus. Trokšta 
ir žūna kalėjimuose, dega ugnyje, miršta ant kartuvių, aukurų 
ir kryžių, duoda galvą budeliams, žūna teatruose. Kenčia vy- 
rai ir moterys, vaikai ir žilaplaukiai seneliai. Juo labiau juos 
persekiota, kankinta, juo labiau augo jų skaičius; kankinių krau- 
jas tampa derlinga milijonams krikščionių sėkla. Pagaliau, po 
trijų šimtų metų nuslūgo persekiojimo įnirtimas, išsiblaivė ap- 
siniaukęs dangus. Krikščionys, išėję iš urvų, katakombų, iš 
miškų ir kalnų į šviesą, pakėlė nugalėjimo kryžių net ant ka- 
raliaus rūmų ir ant pagonių bažnyčių. Iš kur toji krikščionių 
tvirtybė? Ne kas kitas, kaip Šventoji Dvasia budėjo ir tvirtino 
Kristaus išpažintojus. — Ir mes, lietuviai, daug kentėjom, trauk- 
dami rusų jungą, ir mums tad nemaža reikėjo: tvirtybės, kad 

atlaikytumėni priešo puolimus: Visur matome aiškų tvirtinan- 
čios Dievo malonės veikimą. 

Ir kasdienis mūsų gyvenimas yra ne kas kita, kaip kova 
su piktuoju pasauliu, su kūno aistromis ir su šėtonu. Socializ- 
mas, nihilizmas, liberalizmas, materializmas skverbte skverbiasi 
į mūsų gyvenimą. „Visur reikia išlaikyti jų pagundas — kova 
sunki. Šv. Dvasia, teikiama per Sutvirtinimą, jei jai neprieš- 
taraujame, šioje kovoje mus tvirtina, guodžia; padeda vargą 
vargti, kentėti skausmus, žodžiu sakant, kantriai nešti savo kry- 
žių, kurį gerasai Dievas deda ant mūsų. Todėl geras katalikas, 
nelaimių suspaustas ir parblokštas, nors gulėtų, it Lozorius prie 
turtuolio vartų, it Jobas ant mėšlyno, nevaitoja, nenusimena, bet 
su šv. Povilu savė guodžia: „Visa galiu tame, kurs stiprina 
manė“.!) 

Pagaliau, Šv. Dvasia skatina mus į dorybę. Žmogaus gy- 
venimas nestovi vietoje — eina pirmyn, arba traukiasi atgal, 
eina nepastebiniu žingsniu. "Taigi, jei mes neprieštarausim Šv. 
Dvasiai, kas kartą eisim geryn, tobulyn, o jei snausim — risi- 
mės pakalnėn. 

2. Sutvirtinimo Sakramentas pažymi mus savo neišdildo- 
ma žyme. Krikštas pažymi mus Dievo vaikų, o Sutvirtinimas — 
Kristaus kareivių žyme. — Kadangi Sutvirtinimas įspaudžia 
žmoguje neišdildomą Kristaus antspaudą, todėl tegalima jį pri- 
imti vieną kartą. Tuo Kristaus antspaudu pažymėtas mirsi, 
žengsi į karstą ir stosi į Dievo teismą. 


Kaip prisiruošti prie Sutvirtinimo? = 

a) Reikia žinoti bent pamatines tikėjimo tiesas, be kurių 
pažinimo negalima įsivaizduoti krikščionio kataliko. 

b) Kadangi Sutvirtinimas yra gyvųjų sakramentas ir todėl 
neteikia pašvenčiamos malonės, o tik ją, šv. Krikšte ir Atgailoje 
įgytą, daugina, todėl, norint jį tinkamai priimti, reikia būti Die- 
vo malonėje. Kas nevertai tą sakramentą drįstų priimti, priimtų 
šventvagiškai. Todėl Bažnyčia, trokšdama suteikti savo ave- 
lėms Sutvirtinimo malonių, reikalauja, kad jos prieš Sutvirti- 
nimą įgytų pašvenčiamąją Dievo malonę, kurią tegalima patik- 
rinti per šv. Išpažintį bei tobulu gailesčiu. Juo rūpestingiau 


2) Pilyp. 4,13; 

kas prisiruošia priimti Sutvirtinimą, juo gauna gausesnių Dievo 
malonių. Kas turėjo nelaimės tą sakramentą priimti šventva- 
giškai, negali jo atkartoti, tik turi pasirūpinti per Atgailos sakra- 
mentą bei tobulą gailestį jo vaisius atgaivinti. 

c) Reikia melstis. Malonė yra Dievo dovana, todėl reikia 
jos prašyti. Viešpats sako: „Prašykite ir gausite, ieškokite ir 
rasite, belskite ir bus jums atidaryta“. = Neprašysi — negausi! 
Apaštalai nuo Kristaus į dangų įžengimo iki Sekminių melsda- 
miesi laukė ateinant Šv. Dvasios: Todėl ir mes, ketindami pri- 
imti Sutvirtinimo sakramentą, privalome melstis, kad Šv. Dvasia 
su visomis septyneriomis dovanomis teiktųsi apsigyventi mumyse, 
it savo namuose. 

d) Reikia pasižadėti Dievui krikščioniškai gyventi iki mir- 
ties. Kaip kareivis, eidamas į kariuomenę, žada ištikimai tarnauti 
valstybei ir ginti tėvynę iki paskutinio kraujo lašo, taip krikš- 
čionis, per Sutvirtinimą tapęs Kristaus kareiviu, turi pasižadėti 
drąsiai išpažinti savo tikėjimą, jį ginti, už jį galvą dėti ir paga- 
liau pagal šv. tikėjimą gyventi. 


Sutvirtinimo sakramento apeigos. 


Vyskupas Sutvirtinimo sakramentą teikia taip: Visų pirma 
"bendrai ištiesia rankas ant sutvirtinamųjų, melsdamas jiems 
Šv. Dvasios. Paskiau atskirai ant kiekvieno deda rankas ir tepa 
ji šv. chrizma, sakydamas: „Ženklinu tave kryžiaus ženklu ir 
tvirtinu išganymo chrizma vardan Tėvo ir Sūnaus ir Šventosios 
Dvasios. Amen“. Paskiau lengvai užgauna sutvirtinamo žandą. 
Pagaliau, pabaigęs Sutvirtinimą, visiems bendrai suteikia palai- 
minimą. 

1) Vyskupas, pažymėdamas „to sakramento šventumą, prieš 
Sutvirtinimą plauna sau rankas. Ž 


2) Sutvirtinamieji priklaupia, o vyskupas, ištiesęs zankas, 
meldžiasi, kad Šv. Dvasia padarytų juos vertus tą - sakramentą 
priimti, o save patį — vertą sūteikti sakramentą. 


3) Vyskupas, ištiesęs rankas ant sutvirtinamųjų, meldžia 
Šventąją Dvasią ateiti su septyneriopomis savo dovanomis: „Vi- 
sagalįs ir amžinasis Dieve, kurs suteikei savo tarnams tikėjimą 
ir atleidai jų nuodėmės, išleisk iš dangaus palinksmintoją Dva- 
sią su septyneriopomis dovanomis: išminties ir proto, patarties 

ir stiprybės Dvasią, - dievobaimingumo Dvasią; pripildyk juos 
Dievo laimės Dvasios. ir paženklink juos išganymo ' ženklu į am- 
žiną gyvenimą“. Tuojau ženklina visus Šv. Kryžiaus ženklu, 
tuo pažymėdamas, jog visas malones gauname Nukryžiuotojo 
vardu. 3 

4) Dabar vyskupas užsideda mitrą ir į rankas ima lazdą 
(pastoralą) savo vyskupiškai valdžiai pažymėti, būtent, kad jis 
vienas, kaip vyskupas, tegali suteikti 'Sutvirtinimo sakramentą. 

5) Kunigų apsuptas, vyskupas eina prie eilės sustojusių 
sutvirtinamųjų; vienas kunigas sako vyskupui jų vardus. Vys- 
kupas kiekvienam uždeda 'dešinę ranką ir tuojau, nykštį padažęs 
į šv. chrizmą, kryžium tepa jo kaktą, sakydamas: „N., ženklinu 
tave Kryžiaus ženklu ir tvirtinu tave išganymo chrizma vardan 
Tėvo ir Sūnaus ir Šventosios Dvasios. Amen“. Tas veiksmas 
yra Sutvirtinimo esmė, regimas neregimos Dievo malonės ženk- 
las. Antras kunigas, eidamas paskui vyskupą, paženklintųjų kak- 
tas nušluosto vata. 

a) Vyskupas dėl to uždeda rankas ant sutvirtinamojo gal- 
vos, kad kitados apaštalai rankų uždėjimu teikė dvasiškoms 
avelėms 'Šv. Dvasios dovanas. 

b) Tepa chrizma, kad išreikštų ir suteiktų veikiančiųjų Šv. 
Dvasios dovanų ir pažymėtų krikščioniškąsias pareigas. Chriz- 
ma švenčiama Didįjį Ketvirtadienį; ji susideda iš 'alyvos ir bal- 
zamo. Alyva savo esme šviečia, šildo, tvirtina. Todėl ji nuo- 
sakiai išreiškia suteikiamąją Sutvirtinimo malonę, kuri apšviečia 
mūsų protą, šildo širdį; duoda tvirtybės kantriai nešti savo vargų 
našta, kuri, anot Išganytojo, Dievo malonei padedant, yra lengva 
ir saldi. — Balzamas kvepia ir saugoja daiktus nuo puvimo. 
Nuosekliai tad jis išreiškia suteikiamąją 'malonę, kuri saugoja 
žmogų nuo dyvasiško puvimo ir reiškia krikščioniškosios doros 
kvapą, kuriuo sutvirtintas žmogus turi kvepėti. 

c) Tepama ' kakta. Kakta — kilniausia mūsų kūno dalis. 
Ant jos, tarsi, išrašytas visas žmogaus gyvenimas. Geri ar blogi 
širdies jausmai, tarsi, iškyla žmogaus kaktoje, ir ten pažymi ją 
gero ar blogo žmogaus žyme. Vyskupas tad tepa kaktą, kad 
primintų, jog katalikas turi viešai ir drąsiai išpažinti savo tikė- 
jimą, gero kataliko, ir doro žmogaus žymę nešioti ant savo kak- 
tos iki mirties. 

d) Tepa kryžiškai. Dievas, ant kryžiaus miręs, kryžiumi 
atidarė dangų. Kryžius tad yra išganymo ženklas — krikščio- 

Ž "nijos obalsis. Guldami ir keldami, sėsdami prie stalo, pradėdami 
"sunkų darbą ar kelionę, ženkliname save kryžiaus ženklu; mo- 
kinys prieš ir po mokslo, kareivis karo lauke prieš mūšį, kanki- 
nys, atsiduodamas į budelio rankas, save ženklina šventu kry- 
Žžium; motina savo kūdikius pradeda mokyti nuo kryžiaus ženk- 
lo. Kryžius puošia kiekvieno krikščionies krūtinę, mūsų bažny- 
čias, kapus. Kryžius laimina kalnus ir klonius, miškus ir lau- 
kus, kelius ir namus. Kadangi iš kryžiaus semiamės išganymo 
malonės, todėl Bažnyčia kryžiaus ženklu teikia visus sakramen- 
tus. Sutvirtinant kryžiškai tepama kakta turi priminti žmogui, 
jog kryžius yra jo gyvenimo šūkis, ir jog savo kryžių nešdamas 
per skausmą įeis į garbę, per nuliūdimą į linksmybę, per cru- 
cem ad lucem. 


e) Ženklina ir tvirtina: „vardan Tėvo ir Sūnaus ir Šven- 
tosios Dvasios“. Trejybė tai — pamatinė mūsų tikėjimo tiesa, 
tai — sutrumpintas visas Išganytojo mokslas. "Todėl Bažnyčia 
visus sakramentus ir palaiminimus teikia „Šv. Trejybės vardu. 


6) Vyskupas lengvai užgauna sutvirtinamojo veidą, saky- 
damas: „ramybė su tavim“. Nuo amžių tamsybė vengia švie- 
sos, melas neapkenčia tiesos, nedorybė — doros, puikybė — nu- 
sižeminimo, savimyla — idealo. Išganytojas, tiesos mokytojas, 
siųsdamas apaštalus į žmones, pranešė, jog pasaulis ir jų neap- 
kęs, persekios. Todėl Kristaus Bažnyčia Sutvirtinimo sakramen- 
"tu suteikia tą malonę, kuri padeda pakelti persekiojimus ir net 
mylėti priešus. Veido užgavimas reiškia Išganytojo  kentėjimą 
dėl teisybės, kuris ragina mus drąsiai, ištvermingai ginti tiesą, ' 


nors reikėtų kažin kiek iškentėti, 
/ 


Ramybė su tavim: - Ramybė — brangus turtas. „Kas iš 
gėrybių, sveikatos... linksmybių, jeigu neturėtum ramybės“, sako 
šv. Grigalius Nysietis. Santaika su žmonėmis, širdies ramybė 
. laimina žmogų žemėje ir mirus. Kuo yra saulė ir šiltas lietus 
| +žemei, tuo gyvenime ramybė. — Kadangi ramybė yra brangi 
Dievo dovana, todėl ir Viešpats Jėzus, linkėdamas ramybės, 
sveikina savo mokinius: „ramybė jums“. Tais žodžiais apašta- 
lai sveikino savo mokinius; vyskupas, lankydamas vyskupiją; 
kunigas, įžengdamas su šv. Viatiku, — ligonio namus; ramybės 
prašome suplikacijose. Todėl vyskupas, suteikdamas Sutvirti- 
„nimo sakramentą, linki žmogui ramybės, būtent, santaikos su 
„ Dievu, su artimu ir su savim. 


—4—— 


Visi tuojau kalba: „Tikiu“, „Tėve mūsų“ ir „Sveika Ma- 
rija“, pasižadėdami žemės, dangaus ir šventųjų akivaizdoje, jog 
tikėjimas, viltis ir meilė gaivins jų sielą iki karsto. 

7) Sutvirtinant pasirinktasis tėvas ar motina (tėvas — ber- 
niukui, o motina — mergaitei) uždeda ant sutvirtinamojo peties 
savo dešinę ranką. Tuo rankos uždėjimu: jis liudija, jog jo dva- 
siškas vaikas atnaujina per Krikštą padarytus pažadus ir jog jis, 
kaip tėvas, budės, kad vaikas tuos pažadus vykdytų. 

8) Sutvirtinime duodamas žmogui šventojo vardas, kad tu- 
rėtų danguje tarpininką, žemėje pavyzdį. 

9) Pabaigus Sutvirtinimą, kunigai — asistentai gieda gra- 
žią giesmę  „Patvirtink...“, kurioje prašoma, kad Sutvirtinimo 
malonė sugožtų mūsų širdyse. 

10) Pagaliau vyskupas visiems bendrai suteikia palaimi- 
nimą: „Tegu laimina jus Viešpats iš Siono, kad regėtumėt Jė- 
ruzalės turtus per visas savo gyvenimo dienas. Amen“. Per tą 
palaiminimą kiekvienas sutvirtinamasis turi būtinai būti. 

Būkite tad ištikimi Kristaus kareiviai. Laikykite pažadus, 
bukliai kariaudami su nedoru pasauliu, su geidulingu kūnu ir su 
šėtonu. „Būk ištikimas iki mirčiai, ir aš tau duosiu gyvenimo 

vainiką“) 


Sutvirtinimo sakramentas Lietuvoje. 


Kažin ar yra kita šalis, kuri su tokiu užsidegimu lauktų , 
atsilankančio vyskupo, kaip Lietuva. Lietuviai jo laukia mylin- 
čia širdimi, sutinka jį su džiaugsmo ašaromis, lydi su begalinio. 
dėkingumo jausmais. Vyskupo atsilankymas jų gyvenime darė 
ir daro milžiniško įspūdžio. Antra vertus, juk Lietuva buvo ne- 
paprastai reikalinga tikėjimo sutvirtinimo. Reikėjo čia daug 
Dievo malonės, kad katalikas, tarp pravoslavų ir protestantų gy- 
vendamas, paliktų ištikimas savo Bažnyčiai ir Tėvynei. Viskas 
čia buvo daroma, kad Lietuva atskiltų nuo Katalikų Bažnyčios. 
Pravoslavija suaugo su rusų valstybe į vieną kūną; pravoslavų“ 
imta neskirti nuo rusų, rusų nuo pravoslavų. Kadangi rusai 
savo valstybės pamatan padėjo pravoslaviją, tai kito tikėjimo 
piliečiai jiems atrodė esą valstybės priešais. "Todėl negailestin- 
gai, kaip įmanydami, juos engė, persekiojo; primesdami savo: 

pravoslaviją, juos rusino. — Žiūrėkite, ką jie darė: ardė vienuo- 
lynus ir bažnyčias; daugumą jų pavertė cerkvėmis; neleido tai- 
syti senųjų, o naujų statyti. . Laužė kryžius. Varžė pamaldas; 
trukdė atlaidus, procesijas, kompanijas; draudė iškilmingai lai- 
doti mirusius. Varžė kunigus — vyskupas laisvai negalėjo kil- 
noti kunigų, lankyti vyskupijos; iš kunigų buvo atimamos žemės, 
buvo draudžiama išvažiuoti iš savo parapijų; kitoje bažnyčioje 
neleidžiama klausyti išpažinčių, laikyti Šv. Mišių, skelbti Dievo 
žodžio: gabesnius, uolesnius laikė be vietos, uždarinėjo į vie: 
nuolynus, trėmė į tolimus kraštus; už mažiausius nuožmiems 
įsakymams nusižengimus baudė šimtais rublių. 

Kadangi ir mokykla galėjo patarnauti jų tikslams, tai ru- 
sai ir ją vertė rusinimo įstaiga. Jau pradžios mokyklose jau- 
nuomenė negirdėjo savo gimtosios kalbos; negirdėjo savo kalba 
net religijos aiškinant; mokytojai rusai ir. mokyklai skiriami va- 
dovėliai peikė tai, kas vaikams turi būti šventa, o gyrė — kas 
Ž jiems svetima, — Be to, vaikai buvo varu varomi į cerkvę. Mo- 
kiniai, it kaliniai, rusų pedagogų apsupti, varomi, žinoma, ėjo, 
bet jų kraujas virė, širdys degė einant; ypač, kaip reikėjo klaup- 
tis „načialstvai“ liepiant, ir bučiuoti jų kryžių. Kas drįsdavo pa- 

sipriešinti, būdavo pašalinamas iš mokyklos su „vilko bilietu“. 
Kunigai kapelionai, protestavę prieš tokį biaurų sąžinės varžymą, 
būdavo ištremiami į Rusiją, uždaromi į vienuolynus. 

Uždrausta buvo spausdinti knygas lotyniškomis raidėmis. 
Buvo užginta laikyti namuose net nekalčiausio turinio knygos: 
elementoriai, kalendoriai, katekizmai.  Maldaknyges žandarai 
plėšdavo iš rankų žmonėms einant į bažnyčią. - Kad sėkmingiau 
eitų rusinimo ir pravoslavinimo darbas, buvo atsiunčiami valdi- 
ninkai rusai, o katalikams net valsčiaus raštininkų, uriadninkų, 
policininkų vietos buvo nepasiekiamos. Katalikams rusų valdžia 
kaip įmanydama kliudė pirkti žemės, o rėmė rusus kolonistus. 
Norint gerai pažinti pravoslavinimo ir rusinimo politiką, reikia 
būtinai perskaityti grafo Lelivos knygutę. 

* Tačiau Lietuvos katalikas, panašiai kaip patriarkas Jobas, 

iš visų pusių spaudžiamas, iš turtų apiplėštas, sužeistas, nuvar- 
“ gintas, nė nemanė išsižadėti savo tikėjimo, bet, priešingai, gynė 
ji iki karsto draug su savo kalba. 
Aišku dabar, kodėl lietuviai laukė, kaip išganymo, atva- 
" žiuojant vyskupo. Mat, Sutvirtinimo sakramentas teikė jiems 
nuostabios drąsos, ištvermės ir ramybės. 

Eucharistija. 


Eucharistija svarstoma kaip Švenčiausias Sakramentas 
ir kaip Naujosios Sandoros Auka. 


Eucharistija — Švenč. Sakramentas. 


Švenčiausias Sakramentas yra tikras ir gyvas Viešpaties Jė- 
zaus kūnas ir kraujas draug su Jo siela ir dievybe. Kitaip ta- 
riant, Švenčiausias Sakramentas yra patsai Jėzus Kristus Dievas 
ir Žmogus po duonos ,ir vyno pavidalais. 

Tas sakramentas turi daug pavadinimų: Altoriaus sakra- 
mentas, nes per Šv. Mišias Dievas ant altoriaus ateina ir altoriuje 
turi savo buveinę; Eucharistija arba padėka, nes Jėzus Kristus 
įsteigė Švenč. Sakramentą, dėkodamas dangiškajam Tėvui; Hos- 
tija, arba Auka, nes jame slepiasi Tas, Kurs ant kryžiaus pats są- 
ve aukojo ir kasdien aukojasi ant altoriaus; Dangiška Duona, nes 
jame pasislėpęs Viešpats gaivina ir peni mūsų sielą; Dievo vaikų 
Duona, nes tik Dievo vaikai, būtent, turį gryną sąžinę, tegali 
artintis prie: Dievo Stalo; Komunija, nes Švenč. Sakramente Jė- 
zūs Kristus vienijasi su mumis, o mes su Juo; be to, patys dar 
vienijamės vieni su kitais į vieną šeimyną, į vieną Šventųjų ben- 
dravimą, todėl tas sakramentas vadinasi dar Meilės' sakramentas; 
Viaticum, nes mus, keliaujančius į amžinybę, šelpia savo malo- 
nėmis; Paskutinė Vakarienė, nes įsteigtas per 'paskutinę vaka- 
rienę prieš kančią. Pagaliau, vadinamas Švenčiausiu Sakra- 
meniu, nes, kadd visi kiti sakramentai yra neregimos Dievo ma- 
lonės regimi ženklai, Švenčiausias Sakramentas suteikia žmogui 
ne tik malonę, bet ir patį malonės Davėją, Jėzų Kristų, Dievą ir 
Žmogų, 'kurs kartu su Dievu Tėvu ir Šventąja Dvasia sutvėrė 
dangų ir žemę, kurs dėl mūsų meilės priėmė mūsišką Kūna mus 
atpirko, mus gaivina, valdo ir teis teismo dieną. 


Jėzus Kristus steigia Švenč. Sakramentą. 


Išganytojas visuomet kalbėjo aiškiai ir suprantamai. Ke- 
tindamas padaryti nepaprastą darbą, pirma apie ji pranešdavo 
savo mokiniams. Taip, prieš išrinkdamas šv. Petrą regima Baž- 
nyčios galva ir savo vietininku, pranešė padarysiąs jį Bažnyčios 
uola ir atiduosiąs jam dangans raktus. Praneša mokiniams apie 
savo kančią, apie atsikėlimą iš numirusių, apie Šv. Dvasios at- 

siuntimą, apie Bažnyčios persekiojimus ir tt. Taip pat, ketin- 
damas įsteigti Švenčiausią Sakramentą, prieš metus aiškiausiai, 
net prisiektinai žadėjo duoti savo Kūną ir Kraują maistu. Tai 
atsitiko Kapernaume, kur, miniai prašant duonos, Jis tarė: „Aš 
esu gyvoji duona, kurs iš dangaus nužengiau. Kas valgys tos 
duonos, bus 'gyvas pėr amžius, duona gi, kurios aš duosiu, yra 
mano kūnas už pasaulio gyvenimą...“ Tų žodžių prasmės klau- 
sytojai tikrai nesuprato; net ėmė savo tarpe ginčytis, sakydami: 
„Kaip jis gali 'mums duoti valgyti savo kūną?“ Jėzus gi jiems 
tarė: „Iš tikrųjų, iš tikrųjų, sakau jums, jei nevalgysite žmo- 
"gaus Sūnaus kūno ir negersite jo kraujo, neturėsite savyje "gy- 
venimo. Kas valgo mano kūną ir geria mano kraują, tas turi 
amžinąjį gyvenimą, 'ir, aš prikelsiu jį paskutinėje dienoje. Nes 
mano kūnas tikrai yra valgis ir mano kraujas tikrai yra gėri- 
mas. Kas valgo mano kūną ir geria mano kraują, tas pasilieka 
manyje ir aš jame“.!) 

Aiškiausiais tad 'žodžiais Išganytojas pasisakė duosiąs savo 
kūną ir kraują maistui — tikrai, realiai ir esybiškai. Jei Kri- 
stus būtų išsitaręs ne ta prasme, girdėdamas minias murmant: 
„Žodžiai 'kieti ir kas gali jų klausyti?“ ir regėdamas jas atsi- 
traukiant, juk būtų liepęs sugrįžti ir, žinoma, būtų pasakęs: ne 
taip suprantate, aš čia kalbu palygindamas. Tačiau Jis leido 
joms atsitraukti; matydamas /ir apaštalus nusiminusius, neatšau- 
kė savo žodžių, bet drąsiai jų paklausė: „Ar ir jūs norite pasiša- 
linti?* Tad savo pasielgimu sakyte pasakė: nors |visi mane ap- 
leistumėt, šitos tiesos neatmainysiu! Bet Simonas - Petras, kaip 
visados, visų vardu atsiliepė: „Viešpatie, pas ką eisime? ! Tu 
turi amžino gyvenimo žodžius. Mes įtikėjome ir žinome, kad 
tu Kristus, Dievo Sūnus“.?) 

Ką Išganytojas pažadėjo Kapernaume, tai ištesėjo prieš 
savo kančią Didžiajame Ketvirtadienyje; pavalgęs velykinio avi- 
nėlio, numazgojęs mokiniams kojas, /grįžta prie stalo daryti te- 
stamento. Ir ką gi Jis užrašys mokiniams, jei per trisdešimt 
metų patsai iš savo darbo mito, o paskutiniais trejais metais net, 
it elgeta, neturėjo, kur galvos priglausti? Jis užrašo pats save, 
atsiduoda žmonėms visas gyvas /'su Dievybe ir Žmogybe, siela ir 
kūnu tikrai, realiai ir esybiškai. Stebėkite to paskutinio testa- 
mento žodžius: paėmęs į savo šventas rankas duoną, pažvelgęs 


1) Jon. 6,51—57; *) Jon. 6,68—70. 

į dangų, 'pilnas neapsakomos meilės, laimina ją, laužo ir dalina 
mokiniams, iškilmingai ir aiškiai sakydamas: „Imkite ir valgy- 
kite, tai yra mano kūnas“. Taip pat, paėmęs taurę vyno, dėkoja 
ir duoda mokiniams, įsakydamas: „Gerkite iš jos visi, nes tai yra 
mano kraujas“.') Duonos ir vyno esmė tikrai ir realiai persi- 
keitė į Viešpaties Kūno ir Kraujo esmę, taip jog Japaštalai iš 
Viešpaties rankų priėmė nebe duoną ir vyną, bet tikrą Kūną ir 
Kraują Viešpaties '!mūsų Jėzaus Kristaus. Todėl tas perkeitimas 
ir vadinamas „persiesybinimu“, „transsubstantiatio“. 

Išganytojas čia kalba, kaip ir Kapernaume, aiškiai. Ne- 
aiškiai kalbėti juk negalėjo, nes valandos svarba, kada Jis pa- 
naikino Senojo Įstatymo aukas ir įsteigė Naują Auką, Išgany- 
toją verste vertė paskutinį Testamentą surašyti aiškiausiais 'ž0- 
džiais.  Kapernaume žada duoti savo kūną maistui, o čia jau 
duoda: „Imkite ir valgykite, tai ;/yra mano kūnas“; Kapernaume 
žada duoti savo kraują gerti, o čia jau sako: „Imkite ir gerkite, 
tai yra mano kraujas“.  Kapernaume apaštalai, nesuprasdami 
paslapties gilumo, nusiminė; čia tikėjimo akimis regi Išganytoją 
duonos ir vyno pavidale ir tikrai, realiai ir esybiškai priima Jį 
į savo sielą. 

„Tai darykite mano atsiminimui“.) Išganytojas įsteigė 
Švenčiausiąjį Sakramentą visiems amžiams, todėl įgaliojo apaš- 
talus ir jų įpėdinius kunigus duoną ir vyną peresybinti į Jo Kūną 
ii, Kraują ir Juo gaivinti išpažintojų sielas. Tai ir daroma Šv. 
Mišiose (apie kurias bus paskiau kalbama). 

Duonos ir vyno peresybinimas į gyvą mūsų Viešpaties Jė- 
zaus Kristaus Kūną /ir Kraują yra stebuklų stebuklas, protu ne- 
pasiekiama šv. tikėjimo paslaptis. Tačiau mes, katalikai, Kri- 
staus mokslo sekėjai, tikime taip, kaip Kristus mus mokino, taip, 
kaip įsako „tikėti Jo šv. Bažnyčia. Tikime, jog, kada kunigas, 
Dievo tarnas, Šv. Mišiose ištaria Išganytojo žodžius, duona ir 
vynas persikeičia į mūsų Viešpaties Kūną ir Kraują. Tikime Jį 
ateinant ant „tūkstančių altorių, esant visą nepadalomą duonos 
ir vyno pavidaluose; visą nepadalomą duonos pavidale, vyno pa- 
vidale ir visą nepadalomą abiejų pavidalų kiekvienoj dalelytėj. 
Nors nesuprantame, bet tvirtai tikime, jog tas pats visagalis Vieš- 
pats, kurs savo žodžiu ir valia daro visa, ką nori, kurs sutvėrė 
visatą, dangų ir žemę, kurs, iš „saujos purvo nulipdęs žmogų, 


1) Mat. 26,26—28; *) Luk. 22,19. 

įkvėpė į jį savo paveikslą, kurs darė stebuklų Egipte, lazdą per- 
keisdamas į žaltį, vandenį į kraują, Galiliejos Kanoj vandenį į 
vyną; tas pats Viešpats, kurs ant Taboro kalno atsimainė, pra- 
švisdams, kaip saulė, išbaldamas, kaip sniegas, kurs tildė vėjus 
ir audras, vaikščiojo jūros paviršium, gydė ligonius, keldino nu- 
mirėlius, penketu kepalėlių ir dviem žuvimis ,pavalgydino pen- 
ketą tūkstančių žmonių, kurs atleido nuodėmes, pats kėlės iš 
numirusių ir prižadėjo mus visus prikelti, — Tas, sakau, palieka 
mums Švenčiausią Sakramentą. Mirdamas, žengdamas į dangų, 
sėdėdamas dešinėj Dievo Visagalio, Jis, Švenč. Sakramente pa- 
sislėpęs, pasilieka su mumis. 

Tikslas. Kodėl Kristus norėjo pasilikti mūsų tarpe, pasi- 
slėpęs Švenč. Sakramente? — kad, kaip žydai, pikto žalčio įkąsti, 
žvilgterėję į stebuklingą ant „kryžiaus kabantį varinį žaltį, išgy- 
davo, taip ir mes Švenč. Sakramente rastumėm vaistą nuo šė- 
tono įkandimo; kad, kaip šviesus debesys kad vedė „žydus iš 
Egipto nelaisvės, taip Išganytojas vestų savo vaikus iš šio pa- 
saulio nelaisvės; kaip kad „žvaigždė vedė tris išminčius Betlie- 
jun, taip Išganytojas vestų mus dangaus karalystėn; kaip ste- 
buklingoji mana maitino žydus tyruose, taip Naujojo Įstatymo 
mana gaivintų mūsų sielą, kol ji pasieks išganymo uostą; Ž0- 
džiu sakant, kad, jungdamiesi su Išganytoju žemėje, su Juo su- 
sijungtumėm danguje. 

Išganytojas, priimdamas žmogybę ir kryžiaus mirtį, pa- 
reiškė mums savo gailestingumą; įsteigdamas Švenč. Sakramen- 
tą, pareiškė savo meilę. Todėl, jei žemėje |žmonėms už gerą 
širdį širdimi, už meilę meile mokame, kaip daug labiau priva- 
lome dėkoti Išganytojui, kurs negana „to, kad mus sutvėrė, at- 
pirko, dar teikės su mumis gyventi, pasislėpęs Švenčiausiame 
Sakramente! g 


Eucharistijos garbinimas. 


Kadangi Išganytojas tikrai, realiai ir esybiškai yra pasi- 
slėpęs Eucharistijoje, tai nuo apaštalų laikų per visus amžius 
Švenčiausiame Sakramente krikščionija garbina Dievą - Žmogų - 
Išganytoją. Apie tai liudija apaštalai, Bažnyčios Tėvai, Santa- 
rybos, stebuklai, atskalos, istorija. Pirmųjų „trijų amžių krikš- 
čionys, neturėdami viešų bažnyčių, Eucharistiją garbino slapta. | 
Jie miškuose, urvuose, katakombose klausė Šv. Mišių ir drauge 

su kunigu gaivino savo sielą Švenč. Sakramentu, Pagonys buvo 
įsitikinę, jog krikščionys valgo žmogaus kūną. Anais laikais kai 
kada Eucharistija buvo laikoma“ ir privačiuose namuose, kad 
mirštantį ligonį ar kankinį būtų galima be kunigo pastiprinti 
Dangiška Duona.  Persekiojimams nutilus, krikščionys jau vie- 
šai klauso Šv. Mišių ir bendrai su kunigu eina prie šv. Komu-, 
nijos. "Amžina lempa dieną naktį degė Eucharistijos akivaiz- 
doje. Iškilmingo garbinimo pavyzdį randame šv. Klaros gyve- 
nime, mirusios 1253 m. Popiežius Urbonas IV 1264 m. visam 
pasauliui įsakė švęsti Dievo Kūno“ šventę. Paskiau XVI amž. 
buvo įvestos Švenč. Sakramento garbinimo 40 valandų; mūsų 
laikais susidarė Švenč. Sakramento garbinimo brolijos; pagaliau 
šis garbinimas iškilmingiausiu būdu pasireiškė Eucharistiniuose 
Kongresuose, 


Šv. Komunija — sielos penas, 


„Imkite ir valgykite, tai yra mano Kūnas“.!) „Kas valgo 
mano Kūną ir geria 'mano Kraują, tas turi amžinąjį gyvenimą, 
ir aš prikelsiu jį paskutinėje dienoje“.?) 

Išganytojas kviečia savo sekėjus valgyti Jo Kūną ir gerti 
Jo Kraują. Puota, sako, priruošta, ateikite ir valgykite. Lei- 
džia ateiti ir sėsti prie Dievo Stalo. Bet kartu ir griežtai įsako: 
„Jei nevalgysite žmogaus Sūnaus Kūno ir negersite jo Kraujo, 
neturėsite savyje gyvenimo“.?) Tad eiti prie Komunijos yra 
Dievo įsakymas. Tačiau, kas, kada, kaip privalo eiti prie Ko- 
munijos, nustato Bažnyčios įsakymas. 

Uolūs pirmųjų amžių krikščionys visada, dalyvaudami Šv. 
Mišiose, kartu su kunigu priimdavo šv: Komuniją. Puikųs, jau- 
dinąs reginys! Laikui begant, krikščionių uolumas ėmė atvėsti. 
Atsirado slinkių, kuriuos jau buvo: reikalo raginti neapsileisti. 
Antai, visuotinis Bažnyčios Susirinkimas Laterane 1216 m. jau 
įsako, kad visi abiejų lyčių krikščionys, atėję į protą, išpažintų 
savo nuodėmes kunigui bent kartą per metus ir apie Velykas 
priimtų Viešpaties Kūno ir Kraujo sakramentą. Tai — įsaky- 
mas, liečiąs tinginius. Geras katalikas stengiasi dažniau penėti 
savo sielą Dangiška Duona. Dažna Komunija — Dievo malonės 
ženklas, nes, kas minta dangaus Duona, tas gyvena Kristuje, o 
Kristus jame. ; 


*) Mat. 26,26; *) Jon. 6,55; 3) Jon. 6,54. 

Kyla klausimas, kaip dažnai eiti prie Dievo Stalo? Reta 
Komunija visuomet apverktina; kartą per mėnesį visiems pri- 
einama ir pageidautina; kartą per savaitę patartina, keletą kartų 
per savaitę, kasdienė — pagirtina. Tai pareina nuo atgailo- 
jančio nuotaikos ir gyvenimo aplinkybių.  Atgailojančių tinka- 
mumą, nusiteikimą imti šv. Komuniją, šv. Alfonsas šitaip api- 
būdina: „Eina prie Dievo Stalo tobuli, kad žengtų tobulybės 
keliu, ir netobuli, kad tobuli pasidarytų; stiprūs, kad nenusilp- 
nėtų, ir silpni, kad sustiprėtų; ligoniai, kad išgytų, ir sveiki, kad 
nesusirgtų“. — Kadangi mūsų Įstatymas yra meilės, ne baimės 
Įstatymas, tai Šv. Sakramente pasislėpusį Išganytoją reikia 1a- 
biau mylėti, negu bijoti. Todėl eikite prie Jo visi: Evangelijos 
akli, raiši ir luoši... 


Dvasiška Komunija. Užtenka sužadinti tvirtą tikėjimą, 
karštą meilę Šv. Sakramente pasislėpusio Išganytojo ir trokšti, 
kad Jis dvasiškai ateitų į tavo sielą. "Tik reikia atminti viena: 
jeigu jauties turįs sąžinėje mirtingą nuodėmę, tai negali kviestis 
Išganytojo į savo širdį. 


Šv. Komunijos vaisiai, 


1) Šv. Komunija tampriu ryšiu jungia mus su Kristumi, 
daugina mumyse pašvenčiamąją malonę. „Kas valgo mano 
Kūną ir geria mano Kraują, tas pasilieka manyje ir aš jame“.!) 
Kristus tad pasirinko krikščionį žmogų savo buveine. Ateina 
Jis į tą buveinę, pasislėpęs šv. Komunijoje. Jis taip glaudžiai su 
mumis susijungia, jog mes jau gyvename Kristuje; galima sakyti, 
persikeičiame į Kristų.  Priimamas maistas žmogaus organizme 
„virsta kūnu ir krauju; maisto kokybė daro tame organizme savo 
įtakos. Priėmus šv. Komuniją, panašus santykiavimas įvyksta 
tarp mūsų ir Kristaus. Jo Kūnas ir Kraujas įeina į mūsų kūną 
| ir kraują; Jo siela taip sutampa su mūsų siela, jog, priimdami 
šv. Komuniją, įsigyjame Kristaus savumų. Tiesa, priėmę Švenč. 
Sakramentą, mes esmiškai nepasikeičiame, žmogus palieka žmo- 
gumi, tačiau Kristus veikia mūsų sielą, kaip ugnis, tirpydama 
metalą, kaip skiepas, patobulindamas laukinį vaismedį: Kristaus 
„ protas tampa mūsų proto šviesa, Jo valia — mūsų valia, Jo Šir- 


*) Jon. 6,57. 

dis — mūsų širdimi, anot šv. Povilo: „Esu gyvas, tačiau jau 
nebe aš, bet yra gyvas manyje Kristus“) 

Šv. Komunija daugina mumyse pašvenčiamąją Dievo ma- 
lonę nepalyginamai labiau, negu kiti sakramentai, nes Komuni- 
joje tilpsta pats malonės Davėjas, Jėzus Kristus. Siela, šv. Ko- 
munija gaivinama, auga, auga joje tikėjimas, viltis ir meilė. 

2) Šv. Komunija slopina piktus palinkimus ir duoda jėgų 
ir noro gera daryti. Kaip patekanti saulė išblaško nakties tam- 
sybes ir prikelia visą gamtą iš miego, taip Švenč. Sakramentas, 
Amžinosios Teisybės saulė, apšviečia žmogaus protą, kad su- 
prastų ir matytų, kas gera, kas pikta. Sustiprina jo valią, kad 
darytų gera ir saugotųsi pikto. Didi šiandien gerų darbų dirva. 
Šv. Komunija neša Kristaus darbininkams kantrybės, ištvermės, 
vilties, pasiaukojimo dirbti, dirbti Kristaus darbą. Šv. Komu- 
nija gaivina šių dienų aukštų idealų vykdytojus ateitininkus, 
eucharistininkus. Jų siela didi, galinga. „Aš visa galiu tame. 
kurs stiprina /mane“.?) 

3) Šv. Komunija dildo kasdienines ir sergsti nuo sunkiųjų 
nuodėmių. Šv. Kirilas sako: „Jei šiaušiasi tavyje puikybė, pri- 
imk tą sakramentą — ta nusižeminusi Duona padarys tave nu- 
sižeminusį; jei apsės tave godumas, valgyk tą Dangiškąją Duo- 
ną — ta gausi Duona padarys tave dosnų; jei siaus tavyje kenks- 
mingi pavydo ir neapykantos jausmai, imk Dangišką Duoną — 
ta meilės Duona uždegs tavyje meilę; jei be saiko geri ir valgai, 
valgyk Kristaus Kūną ir Kraują — tas numarintas Kūnas, gir- 
dytas tulžim ir uksusu, suturės tave; jei gundo tave paleistuvys- 
tės nuodėmė, — priimk tą sakramentą. Jis padarys tave ne- 
kaltą ir kuklų“. 

Šv. Komunija uždega mūsų sielą Dievo meilės ugnim, daro 
ją tvirta, neprieinama tvirtove. Kur dega Dievo ugnis, ten pra- 
garas tyli... 

4) Šv. Komunija žada atsikėlimą iš numirusių ir amžiną 
gyvenimą. Koks maistas, toks mūsų kūnas. Dangiškas mais- 
tas daro įtakos dar ir sielai. Siela įgauna to maisto savumų. 
Kadangi šis maistas tai — Jėzus Kristus, kėlęsis iš numirusių ir 
sėdįs Dievo Tėvo dešinėje, tai Jis, be abejo, tų savumų teikia ir 
mums, būtent, yra laidas, kad ir mes kelsimės iš numirusių am- 
žinam gyvenimui. „Kas valgo mano Kūną ir geria mano Krau- 


1) Gal. 2,20. ?) Pilyp. 4,13. 

ją, tas turi amžinąjį gyvenimą, ir aš prikelsiu jį paskutinėje 
dienoje“.!) 


Apie prisiruošimą prie šv. Komunijos ir sielos būklė po 
„ Komunijos. 
Šitokie šv. Komunijos vaisiai. Jei Išganytojas mus kviečia 
į puotą, naudokimės!... 


Visų pirma pamąstyk, kas pas tave ateina? kaip ateina? 
kodėl ateina? pas ką ateina? Ateina Jėzus Kristus, Dievo Sū- 
nus, pasaulio Išganytojas, gyvųjų ir mirusiųjų Teisėjas; ateina 
nusižeminęs, duonos pavidale; ateina tavęs apšviesti, pašvęsti, 
paguosti, sutvirtinti, su tavim tvirtu meilės ryšiu susijungti; ateina 
pas tave vargšą, tos malonės nevertą. 


Jei, laukdamas brangaus svečio, rūpinies gražiai jį priimti 
— iššluoji namus, išdulkini visas kertes, vėdini, kvepini, pabars- 
tai takus, puoši garbės vartus ir dar rūpestingai žvalgais, ko 
pridėti; jei atvyktų karalius su malonėmis, net galvą užmirštum: 
tad pamąstyk, kokia nuotaika privalai laukti atvykstant paties 
Dievo! Vargas tau, amžinas vargas, jei tavo namus ras apleis- 
tus, jei savo sostą ras pilną dulkių, darželį piktžolių prižėlusį! 
Vargas tau, jei Dievo aukure aukoji auką piktam pasauliui, šė- 
tonui, kūno geiduliams!  Prisiruošimas yra dvejopas — sielos ir 
kūno. 


Sielos prisiruošimas. 


Komunijai priimti reikia turėti gryną sąžinę. Gryna są- 
„žinė bus, jei siela yra laisva nuo sunkių nuodėmių; jei, kiek ga- 
lima, yra laisva nuo lengvųjų nuodėmių; jei papuošta dorybėmis. 
Todėl klausk ir klausyk sąžinės balso: ji tave kaltą kaltins, teisų 
teisins, ji tave gryną ves prie Dievo Stalo, purviną — prie Išpa- 
žinties sakramento, 

Užsiprašant Išganytoją, negana turėti gryną sąžinę, reikia 
dar pasipuošti dorybėmis, kad Išganytojas, atėjęs pas tave, jaus- 
tųsi kaip prietelio, draugo namuose, kad rastų pagarbos pareiš- 
kimo, noro išganyti savo sielą, tikėjimo, vilties ir meilės, ir kito- 
kių dorybių. 


1) Jono 6,55. 

Kūno prisiruošimas, 

Pasninkas prieš Komuniją yra Bažnyčios įsakytas. Šv. Au- 
gustinas mano pasninką prieš Komuniją jau buvus apaštalų lai- 
kais. Jo esmė — nuo 12 valandos , nakties nieko nevalgyti, nei 
gerti, nei vaistų imti iki Komunijos. Įsakymas griežtas — išimties 
jame nėra. Nei kunigas, nei vyskupas nuo jo dispensos neduoda. 
Šio pasninko neboti būtų sunki nuodėmė. Tačiau vandens lašas, 
patekęs į gerklę plaunant burną, pasninko nelaužo. Tik kas są- 
moningai, laisva valia, paragautų bent keletą lašų vandens ar 
viralo, jau būtų sulaužęs pasninką ir, žinoma, negalėtų imti šv. 
Komunijos. Bet ligoniai, kurie jau mėnesį guli, jeigu negalima 
tikrai tikėtis juos greit pasveiksiant, gali, leidžiant kunigui, pri- 
imti ŠŠ. Sakramentą vieną ar du kartus per savaitę, nors būtų 
prieš tai priėmę kiek vaistų ar ko nors atsigėrę. 

Šv. Komuniją, kaip Viatiką, kaip kelionėn į amžinybę stip- 
rinančią duoną, ligoniai gali imti bė pasninko. 

Drabužiai turi būti švarūs ir kuklūs. Eiti prie Komunijos 
nešvariai apsivilkusiam, skarmalotam yra tiesiog nuodėmė. Ta- 
čiau čia reikia atsižvelgti į žmogaus neturtą. Skarmalais vilki- 
nas vargšas ne kartą Dievui malonesnis už blizgantį turtuolį. 
Dar labiau draužiama eiti prie Komunijos apsirėdžiusiam nepa- 
doriai, nekukliai. Popiežius Inocentas XI griežtai, grasindamas 
ekskomunika, uždraudė kunigams duoti Komuniją nepadoriai 
apsirėdžiusioms moterims. Mūsų laikais „modernizmas“ visiš- 
kai pašalino moterų drabužių kuklumą. Bažnyčia prieš šias ma- 
das griežtai protestuoja. . 


Dvasiška Komunija. 


"Ištyręs sąžinę, apsikuopęs, sužadinęs tikėjimą, viltį ir mei- 
lę, su nusižeminimu ir giliausia pagarba eik prie Dievo stalo. 
Kada kunigas kalba Confiteor, ir vėl bendrai Dievui ir visam 
dangui išpažink savo kaltybės — mintis, žodžius ir darbus, ir 
vėl gailėkis, mušdamsis į krūtinę: „Mano kaltybė, mano kalty- 
bė, mano didžiausia kaltybė“. Kunigui su Šv. Sakramentu atsi- 
gręžus į žmones ir kalbant: „Štai Dievo Avinėlisį štai, kuris nai- 
kina pasaulio nuodėmes...“ su didžiausiu nusižeminimu paskui 
kunigą kalbėk, tris kartus ranka paliesdamas krūtinę: ,,Viešpa- 
tie, nesmi vertas, kad įeitum į mano širdį; bet tark tiktai žodį, 
ir bus išganyta mano siela“... 

Sielos nuotaika po Komunijos, 


Priėmęs Švenč. Sakramentą, giliausiai pagerbk Išganytoją, 
žadindamas savyje tikėjimo, vilties, ir meilės aktus.  Dėkok Jam 
už tą didžią malonę, melsk tavyje pasilikti, su tavim gyventi. 
Aukok Jam savo gerus darbus, pasiryžimus ir šventus jausmus: 
kaip Tu, Viešpatie, visas man atsiduodi, taip ir aš noriu būti Ta- 
vo dabar ir visados ir per amžius. Prašyk Išganytojo, ko geidi, 
nes patogesnės maldauti valandos neturi. Pagaliau, išreiškęs pa- 
minėtus aktus, skaityk maldas po Komunijos. 

Kas myli Išganytoją ir trokšta su Juo gyventi, tas Komuni- 
jos dieną ilgėliau užtrunka bažnyčioje. Parėjęs namo, skaito sau 
dorą knygą, šv. istoriją, šv. Raštą, šventųjų gyvenimus, gieda šv. 
giesmes ar šiaip sau dirba gailestingų darbų. Tą dieną tenka 
vengti ne tik gaižių linksmybių, bet ir-dvasią išblaškančių sueigų. 
Komunijos diena tau turi būti ypatingai šventa, tik Dievui pri- 
klausanti. Iš tavo elgesio prieš ir po šv. Komunijos lengva su- 
prasti, su kokiu sąžinės nusiteikimu eini prie Dievo stalo. 


Šventvagiška Komunija, 


Šv. Komunija yra gyvųjų Sakramentas, Dievo vaikų duo- 
na. Ji sielos neteisina, tik jos gyvybę palaiko, ją tvirtina ir to- 
bulina. Kas tad sąmoningai, neapsikuopęs nuo sunkiųjų nuodė- 
mių, eina prie Dievo Stalo, tas neįgyja išganomų šv. Komunijos 
vaisių, bet dar sutepa savo sąžinę šventvagystės nuodėme. Šv. 
Povilas sako: „Kas nors valgo tą duoną ir geria Viešpaties taurę 
nevertai, tas bus kaltas Viešpaties kūnu ir krauju“./) Kas tad 
šventvagiškai eina prie Komunijos, anot Bažnyčios tėvų, tas kar- 
tu su žydais persekioja Kristų, kaip piktadarį Jį gaudo, varžo, 
erškėčių vainikų vainikuoja, velka prie Piloto, deda ant Jo pe- 
čių kryžių ir ant Kalvarijos kalno Jį kryžiuoja. Tas yra tarsi 
antrasis Judas, nes pabučiavimu Jį išduoda. 

Išganytojas į šventvagio širdį ateina ne kaip Išganytojas, 
bet kaip Teisėjas: „Kas valgo ir geria nevertai, tas valgo ir geria 
sau teismą, neatskirdamas Viešpaties kūno“.?) Išganytojo žo- 
džiai aiškūs: Kas nevertai eina prie Komunijos, tas valgo sau 
teismą, būtent, pasigamina sau pasmerkiantį teismo nutarimą. 

 Žodžiais paskelbtą teismą nutarimą galima atšaukti; popieryj 


!) 1 Kor. 11,27; 2) 1 Kor. 11,29, 

parašytą — ištrinti; bet, kas teismo nutarimą priima į savo kūną 
ir kraują, jau nuo to žmogaus jo nebegalima atskirti, ir tik Dievo 
gailestingumo stebuklas jį tegali panaikinti. Tikrai reikia ste- 
buklo, kad šventvagis atsipeikėtų. Nuolat šventvagiaujant, jo 
protas temsta, valia iškrypsta, širdis šąla, sąžinė gęsta. Juo tolyn 
— vis lieka blogesnis, žmogus — ne žmogus, gyvas negyvėlis. 
Šventvagio atsivertimas retas. Imkim pavyzdžiu Judo sąžinės 
būklę: pirma jį velnias gundo; pasiduoda pagundai, paima už 
Mokytoją 30 sidabrinių; paskui nevertai priima iš Išganytojo 
rankų Komuniją. Nuo šiol velnias paima jį į savo tarnybą. Ma- 
tome jį jau vedant galvažudžių gaują, bučiuojant Mokytoją aly- 
vų darže. Velnias, vieną darbą  padirbęs, dirba toliau. Sąžinė 
neduoda Judui ramybės, be atvangos jį griaužia. Jis nusimena, 
neranda sau vietos, nenori ir nebegali gyventi. Neša tad pinigus 
atgal, sviedžia po pariziejų kojų ir galop pasikaria. Štai švent- 
vagio galas! Vieni užkietėję nuodėmėse, kiti nusiminę be atgai- 
los-miršta. Viešpatie, gelbėk juos, nes geras esi, nes begalinis ta- 
vo gailestingumas, nes pats esi pasakęs: „Nenoriu nusidėjėlio 
mirties, bet kad atsiverstų ir gyventų“. 


Šv. Mišios — Naujosios Sandoros Auka. 
Auka apskritai. 


Aukų kilmė.  Įprotis aukoti Dievui aukas senas, kaip pa- 
saulis. Aukoti yra, tarytum, esminė žmogaus - pareiga, paties 
Dievo kūrėjo įkvėpta. Aukoja pirmųjų tėvų vaikai Kainas ir 
Abelis. Aukoja Nojus, Abraomas, Izaokas, Jobas, Melkizedėkas, 
Jokūbas... aukoja visais amžiais visos tautos. „Mačiau tautų be 
įstatymų, be aptvarų, be kultūros, bet nemačiau tautos be auku- 
ro“ — sako pagonų rašytojas Plutarchas.  ,Nerasi laukinės tau- 
tos, kuri neaukotų Dievui aukos“ — sako šv. Augustinas. Tiesa, 
kaip Dievo pažinimas, laikams bėgant, taip ir aukų reikšmė iš- 
krypo; bet kad jos visur visuomet buvo, niekas neneigia. Pir- 
miau aukurai būdavo statomi po atviru dangumi: kalnuose, g0- 
juose, upių pakrantėse, aikštėse; paskiau jau juos regime šven- 
tyklose — bažnyčiose. Pirmiau aukas aukodavo šeimynos gal- 
va, paskiau — kunigų luomas. Aukos visur būdavo kruvinos ir 
nekruvinos. Aukota gyvulių, paukščių, kai kada net ir žmonių 
aukota javų, miltų, duonos, vyno, alyvos, smilkalo ir t. t. Lie- 


ar 


tuvių tauta irgi turėjo aukurų (Palangoje, Romovėje, Veliuonoje, 
Ukmergėje ir kt.) ir kunigų luomą. Žydų tauta, išlaikiusi tikrą 
Dievo supratimą, išlaikė ir aukų prasmę. Jų tautos vadas Mozė 
sutvarkė aukas ir kunigų luoman pašaukė Lėvio giminę. Visuo- 
tinis aukojimas aiškiai įrodo, kad jis yra kilęs iš Dievo. 

Aukų tikslas: a) Dievą pagarbinti, b) dėkoti Jam už suteik“ 
tas ir teikiamas malones, c) prašyti naujų malonių ir d) prašyti 
nuodėmių atleidimo. = 

a) Pirmoji žmogaus pareiga yra garbinti Dievą. Jis garbi- 
na Dievą ne vien viduje siela, bet ir viršuje, kūno veiksmais. 
Išorinis pagarbos ženklas visuomet buvo auka. Aukuro auko- 
"mis reiškė Dievui didžiausią pagarbą žydai ir pagonys. Tiesa, tą 
savo pareigą pagonys atlikdavo savotiškai, keistai, bet jie patei- 
sinti tuo, kad, kaip jie Dievą suprato, taip Jį ir garbino. Vertė 
jie ir krikščionis, kad šie aukomis pagerbtų jų dievus.  Kanki- 
niui, kad išliktų gyvas, užteko žiupsnį smilkalo užberti ant au- 
kuro. Bet kankiniai bevelijo mirti, negu aukomis garbinti pa- 
gonių stabus. 

b) Dėkoti Dievui už suteiktas ir teikiamas malones. Jei 
kasdieniniame gyvenime atsidėkojama artimui, kaip įmanoma, 
jei nedėkingumas laikoma nusižengimų žmoniškumui, tai: ypač 
reikia būti dėkingiėms Dievui. Padėkoti už Jo malones neužtenka 
gražių žodžių ir jausmų, reikia dar tvirtesnių padėkos įrodymų, 
reikia aukos. š : 

c) Prašyti naujų malonių. Kas prašo iš Dievo malonių, 
tas Jį pripažįsta malonių Davėju; pripažįsta, jog, ką duri, turi iš 
Dievo malonės. "Tų malonių reikia prašyti ne vien žodžiu, bet 
ir iškilmingiausiu būdu, auka, 

d) Prašyti nuodėmių atleidimo. Žmogus jaučias esąs nusi- 
dėjėlis ir baustinas. Aukos tūrėjo ženklinti jo nuodėmingą būk- 
lę, bausmę ir atsilyginimą.  Aukodamas auką, uždėjęs ant jos 
ranką, jis sakyte sakydavo: „Viešpatie, štai aš, nusidėjėlis, mir- 
ties vertas, užmušu gyvulį ir aukoju Tau, kad mane išteisintum“. 
Pasiteisinimo aukų būta pas žydus ir pagonis. Kad toks pasitei- 
sinimo būdas buvo netobulas, toli neatitinkąs Dievo teisingumą, 
šventumą ir didumą, tai visi suprato. Todėl, kaip žydai, taip ir pa- 
gonys laukė tobulos aukos, Išganytojo. N. Įstatymo Auka turėjo 
“pataisyti nevykusius žmogaus su Dievu santykius. Kadangi tarp 
„ Adomo vaikų ir Dievo buvo atsivėrusi tokia gili bedugnė, jog 

jokia auka jos nealėjo užpildyti, kadangi pats Dievas tegalėjo 
Dievui atlyginti, tad reikėjo, kad ateitų Dievas — Žmogus ir pats 
už visą žmoniją pasiaukotų; reikėjo Kriyžiaus aukos, reikėjo šv. 
Mišių aukos, anot pranašo žodžių: ;„Nepatinkate jūs man, sako 
Galybių Viešpats, ir dovanos iš jūsų rankų nepriimsiu; nes nuo 
saulės užtekėjimo lig nusileidimo... Kiekvienoje vietoje švenčia- 
ma ir aukojama man auka gryna“.!) 

Visais amžiais žmonės buvo įsitikinę, jog jie turį Dievui 
aukoti aukas, jau kad Jį pagerbtų, jau kad padėkotų, išmelstų 
malonių, jau kad pasiteisintų. Imant žodį aukoti platesnė pras- 
me, ir mes turime pareigą aukoti. Tad aukojame Dievui savo 
maldas, gerus darbus, turtą, vargus, kryželius, sveikatą ir ligą, 
gyvybę ir mirtį. Šia prasme Šv. Povilas apaštalas įsako, „kad 
mūsų gyvenimas būtų nepasiliaujanti auka“... 


„ Kryžiaus ir šv. Mišių auka. 


1) Jėzus Kristus, mirdamas ant - kryžiaus, paaukojo tikrą 
auką. Bendrai visas Išganytojo gyvenimas yra auka: Dievas, 
prižadėjęs atpirkti žmogų, siunčia savo Sūnų. Jau pats Dievo 
Sūnaus gimimas yra auka. Jis aukojasi toliau vargdamas, mo- 
kindamas žmones, kentėdamas. Pagaliau, visi tie žygiai veda 
Jį prie kruvinos aukos — prie mirties ant kryžiaus. Išganytojas 
ateina į pasaulį ir miršta ant kryžiaus laisva valia, nes mirtimi 
ant kryžiaus Jis nuo amžių norėjo gelbėti savo paveikslą — žmo- 
gų. „Niekas negali atimti jos (gyvybės) iš manęs, bet aš ją gul- 
dau pats savaime. Aš turiu galios ją guldyti ir turiu galios vėl 
ją imti“) Šv. Povilas vadina Jį vyriausiu kunigu, kur „ne ožių 
ar veršių krauju, bet savo krauju įėjo kartą už visus į šventyklą, 
radęs amžiną atpirkimą..., kraujas Kristaus apvalys mūsų sąži- 
nę nuo mirusių darbų, kad mes tarnautumėm gyvajam Die- 
vui''.?) Miršta Jis ne kaip kankiniai kad mirdavo, kurie nežino- 
jo nei mirties būdo, nei laiko. Išganytojas pats sau pasirinko 
mirties būdą ir laiką. Kankiniai miršta už save, Išganytojas 
miršta už žmones, kad juos sutaikintų su Dievu. ,„Kurs pats sa- 
ve davė už mus, kad mus išpirktų, iš visokios neteisybės ir apva- 
lytų pats sau priimtiną tautą, stropią geriems darbams“) 


+ 1). Mat. 1,10; ?) Jono 10,18; 3) Žyd. 9,12—14; *) Tit. 2,14. 

Tad kryžiaus auka yra Naujojo Įstatymo auka. Senojo Įsta- 
tymo aukos buvo tik reiškėjos. Kaip Naujasis Įstatymas išsi- 
vystė iš Senojo, taip ir Naujojo Įstatymo auka buvo Senojo Įstaty- 
mo aukų tęsinys. Kaip Senasis Įstatymas savo uždavinį atliko, 
ir jo aukos liko beprasmės, taip Naujasis „Įstatymas ir jo kry- 
žiaus auka tapo žmogaus išganymo šaltiniu. 


2) Šv. Mišios yra Kristaus aukos tęsinys. Išganytojas, kar- 
tą miręs ant kryžiaus, daugiau nebemiršta. Vieną kartą kryžiaus 
mirtimi atpirkęs žmoniją,  kruvinosios aukos jau nebekartoja. 
Kadangi kryžiaus auka turi neišsemiamą vertę, tai vieno jos 
nuopelrių lašo būtų užtekę atpirkti pasauliui. Tačiau Išganyto- 
jas norėjo neišsemiamus kryžiaus aukos turtus nuolatos dalinti 
per nekruviną šv. Mišių auką. Tad šv. Mišios yra kryžiaus au- 
kos tęsinys, nepaliaujanti Naujojo Įstatymo auka, kurioje Jėzus 
Kristus, pasislėpęs duonos ir vyno * pavidaluose, nuolat aukoja 
save Dievui Tėvui. Kaip Kryžiaus, taip ir nekruviną šv. Mišių 
auką reiškė ių vaizdavo Senojo Įstatymo aukos. Imkime pavyz- 
džiu Melkizedeko auką: šv. Raštas rašo, jog, kada Abraomas, 
nuveikęs priešus, grįžo namo, pasitikęs jį Šalem'o (Jeruzalem) 
karalius, didysis kunigas Melkizedekas, aukojo Dievui auką duo- 
nos ir vyno.!) Šita auka reiškė nuolatinę šv. Mišių auką, nes Šv. 
Povilas, ja pasiremdamas, Jėzų Kristų vadino amžinu kunigu, 
kurs, it Melkizedekas, šv. Mišiose amžinai ir nuolat aukoja sa- 
ve duonos ir vyno pavidaluose: „Tu kunigas per amžius Melki- 
zedeko būdu“.?) 


Šv. Mišių auka buvo pranašų pranašaujama; antai: „Nepa- 
tinkate jūs man, sako Galybių Viešpats, ir dovanos iš jūsų ran- 
kų nepriimsiu; nes nuo saulės užtekėjimo lig nusileidimo... kiek- 
vienoje vietoje švenčiama ir aukojama man auka gryna“.3) Čia 
pranašas pranašauja žydų aukų galą, ir kad visos tautos atna- 
šaus kitą, gryną auką. Aišku, čia kalbama ne apie Kryžiaus 
auką, kuri tik kartą ant Kalvarijos kalno buvo paaukota, bet 
apie nekruviną šv. Mišių auką, visur ir visuomet atnašaujamą. 


Iš viso, kas pasakyta, turime suprasti, kad Jėzus Kristus 
pats save aukoja ant Kryžiaus, ir kad ši auka yra tikra prasme 
auka; antra, kad šv. Mišios yra kryžiaus aukos tęsinys, nuolat 
primenąs ir atnaujinąs Kalvarijos auką. 


i) 1 Moz. 1417—20; ?) Žyd. 5,6; 3) Mal. 1,10. 

Apie šv. Mišias arčiau. 

Kas yra šv. Mišios, kas šv. Mišias įsteigė ir koks yra skir- 
tumas tarp šventų Mišių ir Kryžiaus aukos?... 

1) Šv. Mišios yra nuolatinė Naujojo Įstatymo Auka, kur 
Jėzus Kristus duonos ir vyno pavidaluose, kunigo rankomis, ne- 
kruvinai aukojasi Dievui Tėvui taip, kaip kad vieną kartą kruvi- 
nai pasiaukojo ant kryžiaus. 

2) Šv. Mišias per paskutinę vakarienę įsteigė Jėzus Kris- 
tus. Šv. Raštas sako: „Jiems valgant vakarienės, Jėzus ėmė 
duonos, palaimino ją ir laužė, davė savo mokyniams ir tarė: Im- 
kite ir valgykite; tai yra. mano kūnas. Jis ėmė ir taurę, dėkojo: 
ir jiems davė, sakydamas: Gerkite iš jos visi; nes tai yra mano 
kraujas naujosios sandoros, kurs bus išlietas už daugėlį nuodė- 
mėms atleisti“.!) „Tai darykite mano atsiminimui“.?) „Kiek 
kartų jūs vlgysite tą duoną ir gersite tą taurę, jūs skelbsite Vieš- 
paties, mirtį, iki jis ateis“.?) Panaikinus Senojo Įstatymo aukas, 
žmonija negalėjo pasilikti be aukų. Būtinai reikėjo jas pakeisti 
kita auka. Štai Išganytojas per paskutinę vakarienę peresybina 
duoną ir vyną į savo Kūną ir Kraują ir liepia valgyti ir gerti, 
panašiai, kaip valgydavo ir gerdavo Senojo Įstatymo atnašas. 
Kad ta auka pasiliktų iki amžių pabaigos,Išganytojaus žodžiais: 
„Tai darykite mano atsiminimui“ pašvenčia apaštalus kunigais. 
— įgalioja juos atnašauti Naujausios Sandoros auką, „iki Jis, 
ateis“ — per amžius.“ 

3) Kuo skiriasi šv. Mišių auka nuo Kryžiaus Aukos? 

a) Esme nesiskiria, skiriasi tik atnašavimo būdu. Turime 
žinoti, jog šv. Mišių auka yra ne tik atminimas, bet ir nuolatinis 
Kryžiaus aukos atnaujinimas. Kas kartą įvyko ant, Kalvarijos. 
kalno, kas dieną atsikartoja, atnašaujnt šv. Mišių auką. Ir ten, 
ir čia tas pats Jėzus Kristus aukoja save Dievui Tėvui. Ir ten, ir 
čia tas pats Jėzus Kristus yra auka ir aukotojas.. Kadangi Išga- | 
nytojas aukojasi ant Kryžiaus laisva valia, tad budeliai buvo ten 
tik aukojimo įrankiai. Lygiai šv. Mišiose, kadangi Išganytojas 
pats aukojasi, tai kunigas tėra Jo tarnas, Jo valios vykdytojas: 
„Tai darykite mano atminimui“. Kadangi šv. Mišiose pats Kris- 
tus yra auka ir aukotojas, todėl Mišias laikančio kunigo vertu- 
mas Švenč. Aukos vertumo negali nei padidinti nei sumažinti. 


1) Mat. 26,26—28; *) Luk. 22,19; 3) Kor. 11,26. 

Kaip nepadidinamas nei sumažinamas išmaldos vertumas, ar. ji 
paduodama per gero, ar nedoro žmogaus rankas. 

b)' Skiriasi aukojimo būdu: būtent, Kryžiaus auka yra 
kruvina, ten Išganytojas lieja savo kraują ir miršta, o šv. Mišių 
auka nekruvina, čia Išganytojas iš tikrųjų savo kraujo nelieja 
ir nemiršta. „Mes žinome, kad Kristus, atsikėlęs iš numirusių, 
jau nebemiršta; mirtis ant Jo daugiau nebeviešpatauja“.!) | Vi- 
suotinis Bažnyčios Susirinkimas Tridente (Sess. 22, cap. 2) ši- 
taip mokina: Šv. Mišios yra ta pati auka, kurią V. Jėzus padarė 
ant Kryžiaus; skirtumas yra tik tas, kad V. Kristaus ant Kalva- 
rijos kalno aukojo save Dangiškam Tėvui kruvinai, nes tuomet 
Jis galėjo kentėti ir mirti; o ant altoriaus šv. Mišiose Kristus au- 
koja save jau nebe kruvinai, nes, kaip sako Šv. Povilas apašta- 
las: „Kristūs, atsikėlęs iš numirusių, jau nebemiršta; mirtis ant 
Jo daugiau nebeviešpatauja“. Ž 


šv. Mišių auka visuomet buvo atnašaujama, 


Kad šv. Mišių auka buvo visuomet atnašaujama, liudija 
senovės liturgijos. 

Senovės liturgijos sakyte sako, jog šv. Mišios visuomet bu- 
vo atnašaujamos, kaip auka, ir esminių savo dalių atžvilgiu jos 
buvo laikomos taip, kaip šiandie. Liturgijos knygose yra mal- 
dos, apeigos, senovėje šv. Mišiose vartotos. Sulyginę mūsų mi- 
šiolą su senovės liturgijos knygomis, matome, jog esminių skir- 
tumų ten nėra. . 

Seniausia šv. Jokūbo apaštalo liturgija buvo priimta Jeru- 
zolimos bažnyčioje. Čia kunigas pirmiau išpažįsta savo nuo- 
dėmes, meldžiasi už tikinčius ir netikinčius, už gyvus ir miru- 
“ sius; žmonės sudeda ant altoriaus aukas, kunigas jas smilko, 
aukoja. Toliau eina prefacija, Eucharistijos persiesybinimas, 
Išganytojo kančios, mirties, atsikėlimo, į dangų įžengimo ir ant- 
rojo atėjimo prisiminimas. Po io seka Ostijos padalinimas ir 
adoracija; Viešpaties malda „Tėve mūsų“, kunigo ir žmonių Ko- 
munija. Galop duodamas palaiminimas, ir žmonės paleidžiami 
namo. 

Esme niekuo nesiskiria nuo mūsiškės ir kitos senovės li- 
turgijos šv. Jono Chrizostomo ir šv. Bazyliaus, dar šiandie tebe- 


*) Rom. 6,9. 

vartojamos Graikų bažnyčioje. Čia yra Gloria, Evangelija, 
offertorium, prefacija, konsekracija, Tėve mūsų, duonos laužy- 
mas ir Komunija. — Atskalūnai nestorijonai ir graikai pripa- 
žįsta šv. Mišių auką ir pagal esmę jas laiko taip, kaip katalikai. 

5) Liudija senovės liekanos: senovės altoriai, taurės, rū- 
bai ir t. tt Antai, Romoje tebėra altorius, kur šv. Petras ir jo 
įpėdiniai iki Silvestro laikę šv. Mišias. Katakombose atrandama 
daug indų, ypačiai taurių, liudijančių, kad persekiojimo metu 
ten laikyta šv. Mišios. 


Šv. Mišios, kaip. Naujosios Sandoros auka, atnašaujama 
nuo apaštalų iki mūsų laikų. Pirmasis jas atnašavo Jėzus Kris- 
tus per šv. Vakarienę, paskui Jo įgaliotiniai: apaštalai, vyskupai 
ir kunigai. Protestantai pradeda įsitikinti, kad šv. Mišios yra 
tikra auka, ir gailis jos neturį. Dėkokime Dievui, jog esame ka- 
talikai, tos Bažnyčios vaikai, kur šv. Mišios laikomos taip, kaip 
jas suprato Išganytojas, apaštalai ir visa praeitis. 


Šv. Mišių aukos tikslas. 

Žmogui įgimta“ garbinti Dievą, Jį permaldauti, melsti ir 
Jam dėkoti. Jei įgimta, tai turi būti ir griežčiausia jo pareiga 
tai daryti. Iš tiesų, išmintingas sutvėrimas žmogus juk privalo 
išmintingai ir gyventi; kaip Dievo paveikslas jis privalo net die- 
viškai gyventi. O raskime išmintingesnį dalyką, kaip kad gar- 
binti savo Viešpatį, Jį permaldauti, melsti ir Jam dėkoti. Tą sa- 
vo pareigą žmogus suprato ir reiškė ją aukomis. 


1) Šv. Mišių auka yra pagarbos auka. Žydai ir pagonys, 
kad išreikštų Dievui, kaip dangaus ir žemės valdovui, pagarbą, 
ant aukurų degindavo gyvūlių, javų ir t. tt Jų aukos buvo 
netobulos, todėl Dievui netiko.') Izajas pranašas sako, kad, nors 
visus Libano kalnų medžius iškirstumėm, sukrautumėm didelį 
laužą ir ant jo sudėtumėm visus gyvulius ir padarytumėm au- 
ką, toji auka dar nebūtų tinkama Dievo Didžiagalybei. Nors 
visus brangiuosius perlus  ištrauktumei iš jūrų gelmių, nors 
brangiausius akmenis, visas pasaulio  gerybes sukrautumėm į 
vieną vietą ir Dievui atnašautumėm, ir tai dar nebūtų Dievo ver- 
ta auka, nes visa tai yra paties Dievo sutverti daiktai. Koks 


1) Mal. 1,10. 

Dievas didis, šventas, tokia didi, šventa, gryna turėjo būti žmonių 
auka. Bet kur šitokią auką rasti? Štai mes ją turime. Tai 
šv. Mišių auka. Čia Išganytojas — Dievas ir žmogus duonos 
ir vyno pavidaluose pats per kunigo — Dievo tarno rankas 
aukojasi Dievui Tėvui. Šita gryna, šventa auka negali Dievui 
nepatikti. Jos vertė mūsų proto mastu neišmatuojama. Visi 
mūsų geri darbai, pasninkas, malda, dorybės, aukos, Dievo gar- 
bei aukojamos, angelų ir šventųjų džiaugsmo ir garbės giesmės 
„Šventas, šventas, šventas Galybių Viešpats“ nyksta, palyginant 
su šv. Mišių aukos svarba. Kunigas, laikydamas šv. Mišias, pa- 
švęsta Ostija daro kryžiaus ženklus ant taurės, sakydamas: „Per 
Jį, ir su Juo, ir Jame yra Tau, Dievui, Tėvui Visagalinčiajam. 
drauge su Šventąja Dvasia visokia garbė ir šlovė“. 

2) Šv. Mišių auka yra padėkos auka. Išganytojas per pas- 
kutinę vakarienę, įsteigdamas šv. Mišių auką, pažvelgęs į dangų, 
dėkojo. Tai pat įsakė daryti ir savo mokiniams. Todėl Baž- 
nyčia nuo apaštalų laikų šv. Mišias vadina „Eucharistija“, bū- 
tent, padėka. 

Gyvybė, sveikata, turtas, protas, nemirtinga siela, žodžiu, 
viskas, ką turime, yra Dievo dovana. Kadangi dėkingumo jaus- 
mas žmogui įgimtas, todėl už visas tas malones privalome Die- 
vui dėkoti. Žmogus, artimui gera padaręs, laukia iš jo padėkos, 
nesusilaukęs, pyksta.  „„Nedėkingo“ pavadinimas skaudus vi- 
siems, kurie save gerbia. Lygiai Dievas laukia žmogaus padė- 
kos; šiojo nedėkingumas čia dar labiau pasibiaurėtinas. 


Jei'žmogus privalo Dievui dėkoti, tai turi dėkoti tinkamai, 
kaip pridera Dievui. Tokių brangenybių Jam atsilyginti ant 
žemės mes neturime. Turime šv. Mišių auką, brangenybę, ku- 
rios mūsų protas negali suprasti, lūpos ištarti — gyvą Dievo 
Sūnų. "Tą brangiausią dovaną, dėkodami, šv. Mišiose Dievui au- 
kojame. Ši gryna, šventa padėkos auka visiškai Dievą patenkina. 


Šv. Mišios, primindamos ir atnaujindamos Išganytojo kan- 
čią ir mirtį ant kryžiaus, Jo meilę ir gailestingumą, žadina „mu- 
myse dėkingumo jausmus. "Tuos dėkingumo jausmus, kaip 
brangią dovaną, ir mes kartu su kunigu šv. Mišiose reiškiamė 
ir aukojame Dievui. Tai įrodo kunigo šv. Mišiose visų vardu 
kalbamos maldos: „Atnašaujame Tau, Viešpatie, išganomą tau- 
rę...“; ,„Priimk, Šventoji Trejybe, šią atnašą, kurią mes Tau au- 
kojame“; „Melskitės, broliai, kad mano ir jūsų auka maloni būtų 

Dievui, Tėvui Visagalinčiajam“; „Atmink, Viešpatie... visus ap- 
linkui stovinčius..., kurie Tau aukoja šią garbės auką“; „„Viešpa- 
tie, mes Tavo tarnai ir šventi Tavo žmonės... aukojame garbin- 
gam Tavo Majestotui iš Tavo duotų dovanų gryną Ostiją, šventą 
Ostiją, nekaltą Ostiją, šventą amžinojo gyvenimo duoną ir nuo- 
latinio išganymo taurę“. 

3) Šv. Mišios yra permaldaujama auka. Šv. Mišios ir Kry- 
žiaus auka esme nesiskiria. Jei tad Kryžiaus Auka yra per- 
maldaujama auka, tai pat turi reikšti ir šv. Mišios. Išganyto- 
jas, įsteigdamas šv. Mišias, aiškiai pasakė duodąs savo Kūną ir 
Kraują už pasaulio nuodėmes. Kryžius buvo permaldaujama 
auka ta prasme, kad Jėzus Kristus ten atlygino Dievo teisybei 
už mūsų nuodėmes ir suteikė mums teisę ir sugebėjimą gauti 
nuodėmių atleidimą ir susitaikinti su Dievu. Tad ir šv. Mišios, 
kaip permaldaujama auka, teikia mums ne nuodėmių atleidimą, 
bet gailėsčio už nuodėmes ir atgailos malonę. O nuodėmėms 
atleisti Jėzus Kristus įsteigė Krikšto ir Atgailos sakramentus. 


4) Šv. Mišios yra išmeldžiama auka. Ko mes nesame rei- 
kalingi? Reikia sveikatos, maisto, apdaro, pastogės; reikia Die- 
vo malonių, Kad apšviestų protą ir pašvęstų sielą; prašome Die- 
vo malonių sau, artimui ir mirusiems. Kas ir besuskaičiuos 
visus kūno ir sielos reikalus. Išganytojas sako: „prašykite“, 
„belskite“, „ieškokite“. Tad, it elgeta išmaldos, nepaliaujame 
Dievą prašę ir, mūsų prašomas, Dievas duoda. Geriausia iš- 
maldaujama priemonė yra šv. Mišių auka. Čia Jėzus Kristus, 
mūsų Tarpininkas, neša mūsų maldas prie Dievo sosto. Kada 
Išganytojas su mūsų maldomis jungia savo kančios ir mirties 
nuopelnus, Dievas negali mūsų neišklausyti. 

Tačiau kūno reikaluose Dievas ne visuomet mus išklauso. 
Kodėl? Dažnai prašome jau tai be ištvermės, jau be nuolan- 
kumo, be pasitikėjimo ar neatsidavę Dievo valiai; arba vėl, pra- 
šome tokių dalykų, kurie mums nereikalingi, net kenksmingi, 
todėl suprantam, kodėl Dievas dažnai mūsų maldų neišklauso. 
Dievas žino, ko mums reikia! 


Pakartoju: mes privalome Dievą garbinti ir Jam dėkoti, 
privalome Jį permaldauti ir melsti. Šv. Mišių auka ir yra tin- 
kamiausia priemonė toms mūsų pareigoms atlikti. Pagalvokime 
tad, kokia brangi mums šv. Mišių auka, ir kokia nuotaika pri- 
valome joje dalyvauti. 

Apie šv. Mišių klausymą. > 

1) Įsivaizduokime Kalvarijos kalną, kryžių ir nesuskaito: 

mą minią žmonių. Reginys nepaprastas: žmonijos likimo trą- 
gedija! * Gailestingas Išganytojas laisva valia aukojasi už visą 
žmoniją Dievui Tėvui.:. Sauld-temsta, žemė dreba, uolos plyšta, 


4 ' numirėliai keliasi; visa gamta, tarsi, vaitodama, miršta kartu su 


mirštančiu Išganytoju. O minia ką veikia? Šypsos,  gėrisi ne- 
paprastu reginių.  Kur-ne-kur girdėti verksmas, gilus širdies 
skausmas. 'Alpsta Dievo Motina, verkia Marija Kleofa, : Marija 
Magdalena, šv. Jonas. Dešinysis piktadaris išpažįsta nuodėmes; 
šimtininkas mušasi į krūtinę, sakydamas: „Tikrai, šitas buvo 
Dievo Sūnus“.!) Kalvarijos tragedijos liudininkai, pasinaudo- 
jimo atžvilgiu, susiskirstė į tris rūšis: pirmieji įgijo Šv. Kryžiaus 
gausiausias Dievo malones; antrieji šalti ir kieti grįžo namo be 
jokios malonės; tretieji — įnirtėliai, liko dar piktesni.. 

Panašus reginys pasikartoja bažnyčioje, klausant šv. Mi- 
šių. Visi ten stovime ant neišsemiamo Dievo malonių. šaltinio 
kranto. Tačiau ne visi grįžtame namo, nešini išganomais. šv. 
Mišių vaisiais. Kodėl?... 

2) Kad šv. Mišių klausymas būtų vaisingas, turimė klausyti 
jų su giliu tikėjimu, būtent, įsivaizduoti, tarytum, esą ant Kal- 
varijos kalno ir žiūrį į Kristaus, kančią ir mirtį ant kryžiaus. 
Toks gyvas tikėjimas mus verste vers klausyti šv. Mišių atsidė- 
jus, su pagarba ir maldingai ir elgtis taip, kaip valandos šven- 
tumas reikalauja. | Norėkime gailesčiu už nusidėjimus panėšėti 
į gerąjį šalia Kristaus prie kryžiaus prikaltąjį piktadarį; atgaila 
panėšėti į raudančią po kryžiumi Mariją Magdaleną, o Jėzaus 
meile panėšėti į apaštalą šv. Joną ir sopuliais — į alpūsią Švenč: 
Panelę. Tikėjimu būkime panašūs nors į šimtininką, šūktelėjusi: 
„Tikrai, šitas buvo Dievo Sūnus“. 


Šv. Mišių apeigos. 

1) Šv. Mišių klausyti žymiai padeda apeigų supratimas. 
Apeigos yra šv, Mišių kalba. Kaip kalba reiškia mintis, taip 
apeigos reiškia šv. Mišių prasmę. Kalba išreiškia mintis kalbos 
organais; apeigos kalba vaizdais, spalvomis, gyvai veikdamos 
vaizduotę, o vaizduotė — protą, valią ir širdį. Tad apeigos reiš- 
kia šv. Mišių prasmę. Jos veda žmogų prie kryžiaus, liepia įsi- 
vaizduoti Išganytojo - kančią, mirtį, Jo meilę, gailestingumą. ir 
1) Mat. 27,54. 

mūsų pačių sielos būklę. Šv. Mišių klausytojui apeigos atstoja 
knygą; gana jam sekti apeigas, kad „suprastų ir įsisąmonintų šv. 
Mišių svarbą. 

2) Ir prie šv. Mišių vartojami rūbai turi savo prasmę, pri- 
menančią kurį atsitikimą iš Kristaus kančios. . Humerolas — 
skarikė, kurią kunigas dedas ant pečių, reiškia tą raištį, kuriuo 
buvo užrištos Kristui akys, kai budeliai daužė Jo veidą, šauk- 
dami: „Pranašauk, kas tave užgavo“. Alba reiškia baltą dra- 
bužį, kuriuo Erodas apvilko Kristų pajuokai, siųsdamas Jį atgal 
pas Pilotą.  Manipulius, kurį kunigas užsideda ant kairės ran- 
kos, reiškia virves, kuriomis Kristus buvo pririštas prie stulpo; 
dedamas jis ant kairės rankos priminti Kristaus meilei, dėl ku- 
rios Jis-iškentėjo žiauriausią nuplakimą, atlygindams Dievo tei- 
sybei už žmonių nuodėmes. Stula reiškia tas virves, kurias už- 
metė Kristui ant kaklo, kai buvo dedamas Jam ant pečių kry- 
žiūs. Arnotas reiškia purpurinį rūbą, kuriuo budeliai buvo Kristų 
apvilkę išjuokti, ir aną nesiūtą rūbą, dėl kurio žydai, negalė- 
dami pasidalinti, prikalę Kristų prie kryžiaus, metė burtos kau- 
liukus. 

3) Pačios šv. Mišios dalinasi į tris dalis, Pirmoji dalis — 
nuo pradžios iki paaukojimo, lotyniškai vadinamo „ofiertorium“. 
Čia „Išpažįstu Dievui Visagaliui“ (Confiteor) ir „Kyrie eleison“ 
(Viešpatie, pasigailėk) primena mums, kokie menki, silpni ir 
neverti buvome prieš Kirstaus atėjimą ir kad viską galime iš- 
melsti iš Dievo tik per Kristaus malonę. „Gloria in excelsis“ 
(Garbė aukštybėse) ragina mus dėkoti už Dievo Sūnaus įsikū- 
nijimo geradarybes. Visos po to kunigo kalbamos maldos ragina 
visus šv. Mišių klausančius dievobaimingai jungti savo troški- 
mus sų Mišias laikančio troškimais. 

„Epistoia“ (skaitymas) reiškia Senąją Sandorą, kuri buvo 
prirengimas vertai priimti Kristų Atpirkėją.  „Graduale“, skai- 
toma po Epistolos, reiškia šv. Jono Krikštytojo skelbtąją at- 
gailą; tuomet ištariamas „Alleluja““ reiškia sielos džiaugsmą dėl 
nusidėjimų atleidimo per vertą atgailą. „Evangelija“ reiškia 
mokslą, kūrį mums Kristus iš dangaus atnešė ir paskelbė, Ku- 
nigas, prieš skaitydamas Evangeliją, daro kryžiaus ženklą ant 
knygės, savo kaktos, lūpų ir širdies, išreikšdamas Kristaus moks- 
lui pagarbą, jo tikėjimą, norą jį skelbti ir jo meilę. Šv. Mišių 
klausantieji per Evangeliją atsistoja, tuo pagerbdami jos žodžius 
ir parodydami, kad Kristaus mokslą yra su džiaugsmu priėmę 

ir pasiryžę už jį kovoti ir net galvą padėti. Pirmoji šv. Mišių 
dalis vadinas Katechumenų, bei prie šv. Krikšto rengiamųjų 
dalis. Pirmaisiais amžiais žydai ir stabmeldžiai, rengiamieji šv. 
Krikštui, šiai šv. Mišių daliai pasibaigus, turėdavo pasišalinti iš 
bažnyčios. 

Antroji, svarbiausioji šv. Mišių dalis — iki Viešpaties mal- 
dos. Sakome: svarbiausioji, nes toje dalyje įvyksta nekruvina 
Naujos Sandoros Auka Dangaus Tėvui. Tą dalį kunigas pra- 
deda rankų nusiplovimu, primindamas sau ir klausytojams, kad 
reikia gryna širdimi ir sąžine tąją Švenč. Auką aukoti ir toje 
Aukoje dalyvauti.  ,„Nusiplausiu su nekaltaisiais savo rankas ir 
apkabinsiu Tavo Altorių, Viešpatie“, kalba tuomet kunigas. Pre- 
Tacijoje kunigas. kelia savo širdį priė Dievo ir ragina klausytojus 
jungtis su juo savo jausmais. Toje šv. Mišių dalyje kunigas 
kalba maldas tyliai, išreikšdamas tų maldų svarbą. Du kartus 
daro „Memento“, atminimą už gyvus ir mirusius, meldamasis 
už tuos, kurie jo maldai yra pavesti; melsdamasis už mokinan- 
čią ir klausančią bažnyčią; meldamasis už sielas, laikinę baus- 
mę kenčiančias, kad Dievas dėl Kristaus nuopelnų joms sutrum- 
pinių ir palengvintų bausmę. Taip pat meldžiasi ir už aplin- 
kui stovinčius, kad Dievas. sustiprintų jų tikėjimą ir maldin- 
gumą ir išklausytų jų maldų... 

Trečioje šv. Mišių dalyje, kuri eina nuo „Pater noster“ 
(Tėve mūsų) iki galo, kunigas priima Komuniją, ir visos toje 
dalyje kalbamos ir giedamos maldos reiškia dėkojimą Dievui už 
suteiktas ir teikiamas malones. - Kunigas meldžiasi, kad Komu- 
nija jį ir visus tikinčiuosius išlaisvintų iš nuodėmių, kad nu- 
kreiptų nupelnytą bausmę. Dalyviai turi jungti savo maldą su 
kunigo malda, gailėtis už nuodėmes, trokšti, kad V. Jėzus ap- 
lankytų ir pašvęstų širdį, kad ateitų dvasiškoje Komunijoje į 
jų sielą, o atėjęs pasiliktų. 


Atgailos Sakramentas. 
Apie atgailą apskritai. 
1. Senovės atgaila; 
2. Naujojo Įstatymo atgaila — sakramentas. 
Nėra. žmogaus be nuodėmės. „Kas jūsų be nuodėmės...“, 
sako Išganytojas. „Jei sakytumėm, kad neturime nuodėmės, 


patys save suvedžiojame, ir nėra mumyse tiesos“.!) Iš Šv. Rašto 

žinome, kad ir teisingieji septynis kartus per dieną nusideda. 
Antra vertus, žinome, jog nė vienas suteptas neregės Dievo. 
Kas eina prie Dievo, turi būti šventas, nes Dievas yra šventas. 
O į šventumą veda atgaila. 

1) Atgaila sena, kaip senas žmogus. Nėra vietos, laiko ir 
tautos, kur nerastumėm atgailos aukos. Ką tai reiškia? Reiškia, 
kad žmogus suprato esąs nuodėmingas, kaltas ir baustinas; su- 
prato reikalą apsivalyti nuo nuodėmių, atsilyginti Dievo teisybei. 
Per amžius žmogus teisinasi, vaduojasi, smilkosi, plaunasi, lieja 
gyvulių kraują, degina aukas, aukoja net žmonių gyvybę, kad 
tik permaldautų Dievo rūstybę. 

Sename Testamente Dievas, arčiau susijęs su Izraėlitų tau- 
ta, atgailą labiau suprasmina. Čia jau matome kunigų luomą, 
iškilmingas permaldavimo aukas, apsiplovimo versmę, atgailos 
šventę. Matome atgailojant atskirus asmenis ir visą tautą; Čia 
pranašai šaukia atgailon nuolat klumpančius izraėlitus ir jų va- 
dus... Pagaliau, matome, jog ir šv. Jonas krikštija atgailos krikštu. 

Deja, jų atgaila buvo nevaisinga! Sugretink ir palygink 
Dievą su žmogumi. Dievas yra Kūrėjas, o žmogus — kūrinys. 
Dievas beribis, galingas, žmogus, palyginant su Juo, mažesnis 
už žemės dulkę. Ir štai tas žmogus Jam nusideda. Atsiveria 
perdaug gili bedugnė tarp Dievo ir žmogaus, kurios joks žmo- 
gus negali užpildyti. Atgailoja, vargšas, bet veltui; jo atgaila 
paviršutinė, sielos nenuplauna ir neišteisina jo Dievo akivaizdoje. 
Jis ima bijoti Dievo “ir bėgti nuo Jo vis tolyn, tolyn. Žinoma, 
žmogus gali atsilyginti žmogui, bet ne Dievui! 

Reikėjo, kad ateitų pats Dievas, kad Dievas aitsilygintų 
Dievui. Ateina gailestingas Išganytojas, prisiėmęs mūsų kaltes, 
mus išvaduoja, atverdamas neišsemiamą malonių šaltinį: „Jame 
mes turime atpirkimą jojo krauju, nuodėmių atleidimą pagal 
turtus jo malonės“.') 

2) Kristus per amžius vartojamą susitaikinimo priemonę, 
atgailą, pakelia į sakramentus. Ši Naujojo Įstatymo atgaila jau 
ne atgailos šešėlis, bet tikra atgaila, kuri semia savo galią iš Jė- 
zaus Kristaus nuopelnų šaltinio. Todėl ji tikrai gali apkuopti 
puolusį žmogų iš nuodėmių ir padaryti jį Dievo vaiku, amžinos 
Dievo garbės paveldėtoju. Išganomas Viešpaties kraujas Ųturi 
neišmatuojamą vertę; net vieno Jo lašo būtų užtekę, kad išdil- 


1) Efez. 1,7. 

dytų žmogaus nusidėjimus. Todėl kiekvienas atgailojąs, nors 
būtų didžiausias nusidėjėlis, turi pasitikėti Dievo gailestingumu. 

Kas nusikalsta, yra baustinas. Todėl iš Jėzaus Kristaus 
nuopelnų gauname ne vien “kaltės, bet ir bausmės, kaip amži- 
nosios, taip ir laikinės atleidimą. 

Naujojo Įstatymo atgaila yra tad sakramentas. Jo regi- 
mas ženklas — atgailojąs (penitentas) ir kunigas teisėjas, 
duodąs išrišimą žodžiais: „Aš tave išrišt vardan Tėvo in Sūnaus 
ir Šventosios Dvasios“. Jo neregima Dievo malonė — nuodėmių 
atleidimas. Jo įsteigėjas — Jėzus Kristus. Atgailos sakra- 
mentas taip apibūdinamas: 

Atgaila yra Viešpaties Jėzaus įsteigtas sakramentas, per 
kurį kunigas, Dievo vardu, atleidžia nuodėmes nusidėjėliui, ku- 
ris už savo nuodėmes gailisi, jas išpažįsta ir už jas Dievui ir arti- 
mui atsilygina. 

"Šventojo Krikšto sakramentas atleidžia gimtąją nuodėmę. 
Jei tą sakramentą priima suaugęs, tuomet, be gimtosios nuodė- 
mės, jam atleidžiamos visos nuodėmės ir jų amžinoji bei laikinė 
bausmė. Ž 

Deja, Krikštą tegalima priimti vieną kartą gyvenime, o nu- 
sidedame kas dieną. Todėl Dievas, žinodamas mūsų silpnybę. 
įsteigė Atgailos sakramentą, per kurį atleidžia mums mūsų kal- 
tes, kiek kartų meldžiame Jo gailestingumo. 

Dievas savo gailestingumą dalina ne veltui, bet būtinai rei- 
kalauja trijų sąlygų, būtent, gailesčio, išpažinties ir atsilyginimo. 
Ištyrę savo sąžinę, turime. sužadinti gailestį, sujungtą su nuo- 
dėmių neapykanta; gailestį, kurs kyla iš Dievą meilės arba bent 
iš baimės pražūti. Per išpažintį turime patys save skųsti ku- 
nigui, Dievo tarnui, aiškiai, nužemintai, nedidindami nei mažin- 
dami „savo kaltybių. Pagaliau, turime atsilyginti Dievui ir arti- 
mui. Dievui — pakeisdami savo širdį, artimui — grąžindami 
svetima gera, taisydami įžeistą garbę, išlygindami bet kokiu 
būdu padarytas skriaudas; žodžiu, darydami atgailos vaisius. 
Išganytojas, kol gyveno ant žemės, pats atleisdavo žmonėms kal- 
tes. Matome, atleidžia nuodėmes stabu ištiktam, Marijai Magda- 
lenai, Petrui, piktadariui ant kryžiaus: ir t.t. * Paskiau nuodėmių 
„ atleidimo galią suteikė apaštalams: „Kaip Tėvas mane siuntė, 
taip ir aš jus siunčiu. Taip pasakęs, jis kvėpė į juos ir jiems 
tarė: Imkite Šventąją Dvasią. Kam nuodėmes atleisite, tam jos 


20 — 


atleistos, ir kam sulaikysite, jos sulaikytos“./) „Ką tik jūs su- 
rišite žemėje, bus surišta ir danguje, ir ką tik atrišite žemėje, 
bus 'atrišta ir danguje“.?) 

Apaštalams mirus, žmonės nesiliovė nusidėję; atgailos rei- 
kalas neatpuolė; todėl tais pačiais žodžiais tą pačią galią Išga- 
nytojas suteikė apaštalų įpėdiniams, vyskupams ir kunigams. 

Greta nuodėmių ir bausmės atleidimo Viešpats suteikė savo 
Bažnyčiai surišimo galią: „Kam sulaikysite, jos sulaikytos“. 
„Ką tik jūs surišite, bus surišta ir danguje“. 

Išganytojas, apaštalams ir jų įpėdiniams suteikdamas ga- 
lią atleisti nuodėmes ir sulaikyti, tuo pačiu žygiu savo mokslo 
išpažintojams įsakė nuodėmes išpažinti. Įsakė griežtai: „Jei 
nedarysite atgailos, visi taip pat pražūsite“?) Žinoma, jei Baž- 
nyčiai uždėjo pareigą atleisti ir sulaikyti nuodėmes, žmonėms 
įsakė jas išpažinti. Kunigas čia teisėjas; spręskit, ar žinotų jis, 
kam nuodėmes atleisti, kam sulaikyti, jei jūs jų neišpažintumėt? 
Tad nuodėmes išpažinti yra Dievo įsakymas; o Bažnyčios pa- 
reiga budėti, kad įsakymas būtų vykdomas. 

Apaštalai jau klausė išpažinčių, nes šv. Jokūbas sako: 
„Taigi išpažinkite kits kitam savo nuodėmes“.*) „Daug tikin- 
čiųjų ateidavo, išpažindavo ir skelbė, ką buvo darę“.?) Šventas 
Kiprijonas, pirmųjų amžių kankinys, sako: „Lai kiekvienas iš- 
pažįsta savo nuodėmes kunigui, kol gyvas, kol turi sąmonę, kol 
gali atsilyginti Viešpačiui“. 

Pirmųjų amžių krikščionys labai dažnai išpažindavo savo 
nuodėmes ir imdavo Švenčiausiąjį Sakramentą. Ilgainiui, pa- 
krikus krikščioniškam padorumui, atšalus ir sustingus žmonių 
širdžiai, kai kurie jau drįso užmiršti Dievo įsakymą; pradėjo 
apleisti šv. Išpažintį ir Komuniją. "Todėl Bažnyčia, regėdama 
kai kurių savo avelių ataušimą ir jų nutolimą nuo šventų sakra- 
mentų, 1216 m., susirinkusi Laterane, nutarė: „Tegu visi abiejų 
lyčių, atėję į protą, išpažįsta nuodėmes kunigui bent kartą per 
metus; ir tegu stengiasi išpildyti užduotą atgailą. Tegu taip pat 
priima, bent apie Velykas, Viešpaties Kūno ir Kraujo sakramen- 
tą. Kas to nepildytų, tegu per visą gyvenimą būna jam uždaryta 
bažnyčia, o miręs lai negauna krikščioniško palaidojimo“ (Guil- 
lois kn. II, 462). Tas dekretas lig šiol galioja. Aišku, jog šis 
Bažnyčios įsakymas liečia atšalėlius, tinginius, kurie, jei Baž- 


*) Jono 20,21—23; >) Mat. 18,18; 3) Luk. 13,8; *) Jok: 5,16; 5) Apd. 19,18. 

nyčia neragintų, visiškai apsileidę, užmirštų švenčiausią . savo 
pareigą. Bažnyčia nori, kad ir tie slinkiai kartu su uoliais krikš- 
čionimis, nors tuo laiku, kada Viešpats įsteigė Švenčiausiąjį Sa- 
kramentą, kada kentėjo, mirė ir kėlės iš numirusių, išpažindami 
nuodėmes ir už jas gailėdamiesi, keltųsi iš dvasiško apsnūdimo 
ir susijungtų su Išganytoju šv. Komunijoje. Kas myli Dievą ir 
trokšta sau išganymo, tas rūpinasi dažniau eiti išpažinties, 


Sąžinės sąskaita, 


Kas nori sutrinta ir nužeminta širdimi išpažinti kunigui 
savo nuodėmes ir gauti išrišimą, tam reikia pirmiausia ištirti 
savo sąžinę — pažinti puolimus. 

Pažinti save nelengva. Kaip mūsų veidas: sau pačiam at- 
rodo gražesnis, negu iš tikrųjų yra, taip ir savoji sąžinė. Iš pri- 
gimties puikybės liga sergąs žmogus save laiko geresniu už ki- 
tus. „Mūsų akis gerai mato kitus daiktus“, sako šv. Bazylius, 
„Savęs pačių nemato; panašiai esti su mūsų siela: ji greitai pa- 
mato kitų klaidas, tik ne savas. Kitų akyse krislą matome, o 
savo nė rąsto nepastebime“. 

Kad galėtumėm tinkamai ištirti savo sąžinę, mums reika- 
linga antprigimtoji Dievo malonė. Kaip naktį be šviesos, ap- 
čiupom nieko nerasi ir nepažinsi, lygiai be antprigimtosios švie- 
sos, be Dievo malonės nerasi ir nepažinsi savo nuodėmių. To- 
dėl, prieš atskleisdamas sąžinės knygą, pasimelsk į Šventąją 
Dvasią, kad apšviestų tavo protą ir sujaudintų širdį, Sakyk su 
pranašu: „Parodyk man, Viešpatie, mano nedorybę ir nusidėji- 
mus“ ir su Evangelijos pavargėliu — „Padaryk, Viešpatie, kad 
praregėčiau“, 

„Kai saulutė suspindi į langą, troboje tuojau pastebime 
tūkstančius dulkių, kurios pirmiau buvo neregimos; taip pat 
siela, kai tik Šv. Dvasia ją apšviečia, pastebi mažiausius savo 
netobulumus“, sako šv. Bonaventūra.  Pasiprašęs tad dangaus 
pagalbos, pats save teisk. Atskleidęs sąžinės knygą, nuosekliai 
pats save kaltink; kaltink aiškiai ir teisiai, lygiai kaip kaltini 
savo artimą, nemažindamas ir nelengvindamas savo nuodėmių. 

Visi mokate skaityti.  Atskleiskite bendrą „Sąžinės sąskai- 
tą“. Ten rasite, kokiu būdu ištirti savo sąžinę, žinoma, ne viską 
ten rasite, tačiau rasite maždaug tas nuodėmes, kuriomis galė- 
jote Dievą užrūstinti. — Atskleikite kitą, — savo sąžinės knygą, 

knygą, kurią gali skaityti visi: vaikas ir suaugęs, mokytas ir be- 
mokslis, jaunas ir senas, nebylys ir kurčias ir aklas. Čia rasite 
surašytas visas nuodėmes. „Dievas, Kūrėjas kiekvienam žmo- 
gui duoda knygą, sąžinę“, sako šv. Bernardas, „tą knygą reikia 
skaityti, '/nes ją vieną žmogus pasiims su savim, žengdamas į 
amžinybę“. 

Visų pirma prisimink praėjusią išpažintį; žiūrėk, ar buvo 
gera, ar iš baimės, gėdos, puikybės nepaslėpei kurios sunkios 
nuodėmės; gal, gerai neprisirengęs, užmirštai ją išpažinti. Gal 
nebuvo tikro gailesčio, noro ir ryžimos keltis iš puolimų. Gal 
nenori pamesti progų nusidėti. Prisimink, ar išpildei užduotą 
atgailą; ar atlyginai artimui skriaudą, ar pataisei, kas buvo įsa- 
kyta, apkalbą, šmeižtą. Jei suprasi, kad praėjusios tavo išpa- 
žintys buvo negeros, pasitaręs su kunigu, pakartok su visomis 
smulkmenomis taip, kaip moki. 

Toliau, prisimink 'Dievo ir Bažnyčios įsakymus, septynias 
didžiąsias nuodėmes, devynias svetimas, šešias prieš Šv. Dvasią, 
ir pagalvok, ar '/nuo paskutinės išpažinties nenusidėjai kur min- 
timi, žodžiu, darbu ar apleidimu.  Padėdamas atminčiai, prisi- 
mink vietas, kur buvai, asmenis, su kuriais bendravai, darbus 
paprastus 'ir nepaprastus. 

Atsižvelk į savo luomo pareigas: tėvas, "motina, sūnus, 
duktė, vyras, moteris, jaunikaitis, mergaitė, mokinys, ponas, 
ūkininkas, šeimininkas, samdinys, darbininkas, amatninkas, 
pirklys, urėdas, valdininkas, žodžiu, visi turi savo atskiras pa- 
reigas ir nusidėjimus; visi, ištyrę savo pareigas Dievui ir arti- 
mui, ras, už ką gailėtis ir ką išpažinti. 

Pagaliau stebėk sunkių nuodėmių skaičių, aplinkybes, ku- 
rios tą pačią nuodėmę galėjo padidinti, pamažinti ar pakeisti 
jos rūšį; stebėk nuodėmių priežastis ir jų pasėkas. Neužtenka 
pasakyti — pasigėriau, bet ar labai, kiek kartų ir kokios buvo 
to pasėkos: gal sirgai, mušeis; ar: toli smuklė, gal tavo namuose. 
Neužtenka pasakyti — pavogiau, bet: reikia nurodyti, kokį daik- 
tą pavogei, kokios vertės, nuo vargšo, ar nuo turtingo, kiek arti- 
mas turėjo skriaudos iš to vogimo.  Neužtenka pasakyti: apkal- 
bėjau; reikia pažymėti, ar teisingai, ar melagingai, kokį asmenį 
apkalbėjai, kuriamė dalyke; kiek dėl tos apkalbos buvo papik- 
tinimo. Jei sunku suskaityti visas nuodėmes, apmąstyk bent, 
kiek kartų galėjai nusidėti per dieną, savaitę, mėnesį. Mažuose 
nusidėjimuose galima pasitenkinti nurodžius: „Dažnai“, „retai“. 

Pagaliau įsidėmėk, prie kurio pikto darbo ypačiai tavo 
širdis linksta, kas ypač tave vilioja: ar vagystė, ar paleistuvystė, 
ar girtuoklystė, ar godumas, ar rūstybė, ar kerštas, ar melagys- 
tė, ar keiksmas, ar tinginystė ir t. tt Pažinęs šią pamėgtą nuo- 
dėmę, ypačiai jos neapkęsk. 

Kiek laiko reikia sąžinei ištirti, sunku spręsti. Tie, kurie 
retai eina išpažinties, keletą kartų per metus, turi save tirti stro- 
piai, neskubėdami. Dažnai einantiems mažiau tereikia laiko. 
Pagirtina kas dieną, rytą vakarą patikrinti savo sąžinės būklę. 


Gailestis, 

Ištyrus savo sąžinę, suskaičius nuodėmes, reikia gailėtis. 
Tas gailestis yra „didis širdies. skausmas ir nuliūdimas kad 
Dievą užrūstinom, dangų  praradom, | pragarą nusipelnėm, 
sujungtas su padarytų nuodėmių neapykanta“. 

Pirmas, kaip matome, gailesčio akstinas yra Dievas, ant- 
ras — dangus ir pragaras: Gaila, skauda širdį, kad Dievą, ge- 
riausiąjį Tėvą, pačią Išmintį, pačią Galybę, Šventybę ir. Amžiną 
Grožį užrūstinom. Gaila ir dėl to, kad, savo nusidėjimais už- 
rūstinus Dievą, jau ne dangus, bet pragaras mus laukia, 

Iš šio gailesčio apibūdinimo aišku, kokio gailėsčio Dievas 
iš:mūsų laukia. : Būtent, gailestis turi būti nuoširdus, visuotinis, 
antprigimtas ir didžiausias. 

a) Nuoširdus — išreikštas ne vien lūpomis 'ir išoriniais 
ženklais, bet išplaukęs iš širdies gelmės. Širdis yra gerų ir blo- 
gų jausmų šaknis. Juk širdimi mylime ir neapkenčiame, širdi- 
mi džiaugiamės ir liūstame, širdimi  pykstame ir atsileidžiame. 
Kaip iš versmės, sako Viešpats, „iš širdies išeina piktos mintys, 
žmogžudystės, svetimoterystės,  paleistuvystės, vagystės, netei- 
singi liudijimai, piktžodžiavimai“.!). Ne ranka vagia, bet širdis; 
ne lūpos, ne liežuvis nepadoriai šneka, neteisingai prisiekia, bet 
širdis. Todėl, jeigu nuodėmė širdyje gimsta, ir gailestis turi; bū- 
ti nuoširdus; iš šaknų jis turi išrauti nuodėmę, baidytis jos pik- 
tybe ir ryžtis pasitaisyti. „Grįžkite prie manęs iš visos jūsų šir- 
dies, plėšykite jūsų širdis, 0 ne drabužius“ (Joel. 2,10—13). 
„Auka Dievui tai — suvarginta dvasia, - Dieve, tu nepaniekinsi 
sutrintos ir nužemintos širdies“.?) 


1) Mat. 15,19; *) Psalm. 50,19. 

b) Visuotinis. Dievas neapkenčia visų nuodėmių. Todėl 
ir širdyje, kad ir viena sunkia nuodėme surištoje, nėra vietos Die- 
vo malonei. Norint tad susitaikinti su Dievu, reikia gailėtis už 
visas savo nuodėmes ir ypač neapkęsti sunkesniųjų. „Nė vienas 
negali tarnauti dviem valdovam; nes arba jis vieno nekęs ir my- 
lės kitą, arba vieno laikysis ir niekins kitą: Negalite tarnauti 
Dievui ir mamonai“.?) 

c) Antprigimtas.  Gailestis yra dvejopas — prigimtas ir 
antprigimtas. Gailestis yra prigimtas, kai gailisi savęs — 
vieni, kad neša karčią vargų naštą; kiti, kad už savo blogus dar- 
bus turi sunkiai kentėti. Tokį gailestį turėjo brolžudys Kainas, 
išbėgęs į tyrlaukius, Ezavas, pardavęs Jokūbui tėvišką palai- 
minimą, Saulius, Antijochas, Judas Iskarijotas. Tokį gailestį 
turi Dievo malonės neapšviesti žydai ir pagonys. 

Antprigimtas gailestis yra Dievo dovana ir kyla iš tvirto 
tikėjimo ir Dievo meilės. Kas nepažįsta Dievo ir Jo nemyli, kas 
nebijo pragaro, nelaukia dangaus, tas, žinoma, to gailesčio ne- 
supranta. Reikia karšta širdimi melsti, kad pats Dievas ap- 
šviestų mūsų protą ir uždegtų širdį tikru gailesčiu. ,Atmainyk 
mane, Viešpatie, ir atsiversiu prie Tavęs“, sako pranašas. 

Antprigimtas gailestis taip pat yra dvejopas — tobulas ir 
netobulas. Tobulas, kilęs iš Dievo meilės, yra širdies skausmas. 
kad Dievą geriausią, švenčiausią, karščiausios meilės vertą už- 
rūstinom. Širdis, pagauta to gailesčio, sau sako: myliu Tave. 
Dieve, visa šifdimi ir todėl neapkenčiu nuodėmių, kuriomis Ta- 
ve užrūstinau. 

Šis tobulas gailestis taip patinka Dievui, jog išteisina žmo- 
gų ir tada, kai nėra kunigo, kai nėra progos išpažinti kaltybių, 
ypač — kai gresia mirties pavojus. Š 

Antrasis gailestis netobulas, išplaukiąs iš baimės prarasti 
dangų ir pražūti, nėra toks, kaip pirmasis; tačiau ir jis, kadangi 
kyla iš antprigimtojo akstino, iš tikėjimo, yra Dievui malonus 
ir kartu su išpažinties sakramentu yra išganomas. Tačiau geistina, 
kad žmogus kartu žadintų ir tobulą gailestį, gailestį dėl Dievo 
meilės, kurs meilės ryšiu sujungtų jį su Dievu. 

d) Visų didžiausias. Dievas yra visų didžiausia gerybė. 
Nuodėmė, atskyrusi žmogų nuo Dievo, tą didžiausią amžiną sie- 
los gerybę išplėšia, todėl ir gailestis už nuodėmes turi būti už 


1) Mat. 6,24. 

viską didesnis. Kas gi yra visų didžiausiasis gailestis? Ašaros 
yra Dievo malonės veikimo ženklas, bet ne visuomet; gali būti 
gailestis be ašarų ir ašaros be gailesčio. "Gana, kad antprigimtas 
gailestis pakeičia širdį taip, jog ji ryžtasi verčiau viską praras- 
ti, negu Dievui sunkiai nusidėti. 

Šitokį tad gailestį: nuoširdų, visuotinį, antprigimtą ir visų 
didžiausią kiekvienas turi žadinti savyj, kas myli Dievą ir lau- 
kia savo išganymo. Turi žadinti tuojau ištyręs sąžinę nors per 
trumpą valandėlę ir pakartoti jį Išpažintyje, užgaudamas sau 
krūtinę: „Dieve, pasigailėk manęs nusidėjėlio“. Tokį gailestį 
turime žadinti ne tik per Išpažintį, bet dažniausiai, juoba sun- 
kiai nusidėję, pajutę gyvybei pavojų, kalbėdami tikėjimo, vilties 
ir meilės aktus, kalbėdami rytmetines ir vakarines maldas ir t.t. 


2 Kokia didi Dievo malonė gailestis už nuodėmes, žinomė 
iš Šv. Rašto. Karalius Dovydas, supratęs puolęs, ašaras kaip 
vandenį gėrė, pelenus su duona valgė. Zakiejus, nors didelis 
nusidėjėlis, Viešpaties aplankytas, pajutęs savyje Dievo malo- 
nę, tarė: „Sunkiai Tave užrūstinau, Dieve, gailiuos ir keturgu- 
bai žadu atsiteisti“... Išganytojas, įvertinęs jo gailestį, tarė: 
„Šiandien suteiktas išganymas šitiems namams“. Muitininkas, 
nedrįsdamas pakelti akių, mušasi į gailesčio sugeltą krūtinę, ir 
štai išeina iš Dievo namų išteisintas. Sūnus paklydėlis vos išta- 
rė: „Kelsiuos, eisiu pas savo tėvą ir jam sakysiu: Tėve, aš nusi- 
dėjau dangui ir tau; jau nebesu vertas vadintis tavo sūnumi; 
laikyk mane, kaip vieną savo samdininkų“ — tėvas atleidęs jam 
kaltybes, užmiršęs viską, su džiaugsmu priėmė į savo namus. 
Šv. Petras, išsigynęs Išganytojo, karčiai verkė. Šv. Povilas, Die- 
vo malonės apšviestas, supratęs savo paklydimus, su gailesčiu 
drebėdamas tarė: „Viešpatie, ko nori, kad daryčiau“. Piktada- 
ris ant kryžiaus, išpažinęs savo kaltybes, vos ištarė: „Aš nusidė- 
tę“, — Jėzus jam atsakė: „Iš tikrųjų sakau tau, šiandien tu bū- 
si su manim rojuje“. Kuris jūsų nežino šv. Marijos Magdalenos 
gyvenimo, kuris nėra skaitęs apie jos paklydimą ir graudžias 
atgailos ašaras? 7 


Pažvelkite dabar į savo sielą, ar rasite tenai gailestį nuo- 
širdų, visuotinį, antprigimtą ir visų, didžiausį. Eidami šv. Išpa- 
žinties, melsdamies, ar prašote tos išganymui būtinai reikalin- Ž 
gos Dievo malonės? 

Tvirtas pasižadėjimas nebenusidėti, 


Tvirtas - pasižadėjimas nebenusidėti neatskiriamas nuo 
gailesčio. , Aišku, kas kartą apverkė savo nusidėjimus, tas ryžta- 
si saugotis apverktinųjų nusidėjimų. Kur nėra tvirto noro ir 
tvirtos valios pasitaisyti, tenai nebuvo gailesčio; o kur nebuvo * 
gailesčio, nėra atgailos, nėrą nuodėmių atleidimo. Gailestis be 
tvirto noro ir tvirto pasiryžimo pakeisti gyvenimą būtų veidmai- 
ningas apgaudinėjimas Dievo ir išjuokimas Jo gailestingumo. 
Tvirtas tad pasižadėjimas daugiau nebenųsidėti yra karštas no- 
ras ir tvirtas valios pasiryžimas liautis darius nuodėmes, pames- 
ti nuodėmių progas ir pataisyti gyvenimą. Kadangi pasižadė- 
jimas nebenusidėti neatskiriamas nuo gailesčio, tad ir jis turi 
būti nuoširdus, tikras, visuotinis ir antprigimntas. 

Tiesa, žmogus, eidamas išpažinties, nuolat žada pasitaisy- 
ti, o vis dėlto grįžta ir grįžta į tas pačias nuodėmes; ką tai reiš- 
kia? Ar tai kartais nereiškia stingant tikro gailesčio ir tvirto 
pasiryžimo? Nebūtinai; tai reiškia tik, jog Adomo vaikai iš pri: 
gimties yra silpni ir linkę į pikta. Iš Šv. Rašto žinome, jog nė- 
ra žmogaus be nuodėmės, jog ir teisingas puola septynis kartus 
per dieną. Todėl Viešpats Jėzus, tą mūsų silpnybę suprasda: 
mas, apaštalams ir jų įpėdiniams davė galią atleisti nuodėmes. 
Apaštalų paklaustas, kiek kartų atleisti nuodėmes, ar gana bus 
atleidus septynis kartus, atsakė, kad reikia atleisti septynias- 
dešimt kartų po septynis, būtent, tiek kartų, kiek nušidėjėlis 
bus reikalingas. Todėl neišgąstaukime ir neabejokime, begu gė- 
ra buvo išpažintis, nors per įgimtą silpnybę vėl ir vėl puliume. 
Bartini čia blogos valios žmonės, visai neketiną mesti sunkių 
nuodėmių nei nemaną saugotis į jas vedančių progų, kurie, pa- 
sidavę piktiems pageidimams, šu sūnumi paklydėliu alksta ir 
trokšta to, ką šėtonas gali jiems duoti, bet išalkę, nuvargę, ap- 
driskę, kartu su sūnum paklydėliu nėgrįžta pas geriausiaji, gai- 
lestingąji dangiškąji Tėvą. Nuo tokio  apjakimo saugok mus, 
Viešpatie! Geros valios žmonėms paguosti ir nuraminti pakar- 
tosiu čia Šv. Rašto keletą tekstų: Šv. Petras tvirtai pasižada lai- 
kytis Kristaus: „Viešpatie, aš esu pasiryžęs eiti su tavim į kalėji- 
mą ir mirti“. „Aš guldysiu savo gyvybę už tave“. „Nors man 
reiktų ir mirti draug su tavim, aš' tavęs neišsiginsiu, Taip pat 
ir visi mokytiniai kalbėjo“. Petras ir kiti apaštalai neištesėjo žo- 
džio, išsižadėjo, užsigynė savo Mokytojo. Tačiau gailestingasis 

Išganytojas tą nuodėmę jiems atleidžia. Jėzau, vesk ir mus prie 
malonių šaltinio, kad savo kaltybės pažintumėm, pažinę gailė- 
tiumėmės ir, tvirtai prižadėję pasitaisyti, pasitaisytumėm. 


Nuodėmių išpažinimas. 

„Išpažintis. yra gailingas, nužemintas, aiškus ir tikras visų 
nuodėmių, ypač sunkiųjų, išpažinimas kunigui, Dievo tarnui, 
kad gautum išrišimą. 

Kunigas Išpažintyje yra teisėjas, gydytojas, mokytojas ir 
tėvas. Jis, ištyręs kaltininką, apsvarstęs jo kaltybes, skiria jam 
bausmę, gydo sielos žaizdas ir taikina jį su Dievu. 

Išpažintyje žmogus pats save skundžia. Nėra čia nei tardy- 
tojų, nei liudytojų, nei advokatų, nei prokurorų — skundėjų. 
Skundžia save, kad, pats save bausdamas, nežūtų ir būtų ištei- 
sintas. 

Išpažintis turi būti visuotinė ir = nužeminta ir gailin- 
ga, tikra ir aiški. 

+ 1) Visuotinė. ir pilna. a) Išpažintis bus visuotinė, jei išpa- 
žįstame visus sunkiuosius nusidėjimus padarytus mintimi, darbu, 
žodžiu ir apsileidimu.. Kas. nors vieną didę nuodėmę iš baimės, 
gėdos ar kitos priežasties paslėptų, išpažintis nebūtų pilna, bū- 
tų šventvagiška. b) Kad išpažintis būtų pilna, reikia išpažinti di- 
džiųjų nuodėmių skaičių, kiek sykių nusidėta per dieną, savai- 
16, mėnesį, metus; jei skaičiaus negalima atminti, reikia bent 
nurodyti, dažnai, retai 'ar keletą kartų. Jei tyčiomis, iš baimės 
ar gėdos sunkiųjų nuodėmių skaičių sumažintum, išpažintis bū- 
tų nepilna, šventvagiška. c) Reikia dar išpažinti nuodėmę padi- 
dinančias ir jos rūšį pakeičiančias aplinkybes.  Imkime pavyz- 
džiui vogimą: kitaip nusidedama vagiant paprastus daiktus, ki- 
taip vagiant bažnyčios daiktus; kitaip vagiant nuo turtingo, ki- 
taip nuo vargšo. d) Reikia išpažinti nuodėmės įprotį: būtent, ar 
nuo seniai gyveni blogame įprotyje. e) Reikia pažymėti į puo- 
limą vedančią priežastį, toli ji ar arti; lengvai pašalinama ar 
sunkiai. g) Reikia pažymėti piktas nusidėjimų pasėkas: pavo- 
gus vargšui kirvį, siuvėjui paskutinę adatą, kiek jie turėjo dėl 
to nuostolio, 

Kad išpažintis būtų pilna ir visuotinė, ne pro šalį išpažinti 
ir mažas, kasdienines nuodėmes, nors be skaičiaus ir aplinkybių. 
Ne pro šalį, nes nelengva atskirti lengvą nuodėmę nuo sunkio- + 

sios, ir kadangi lengvoji nuodėmė dažnai nuveda į sunkiąsias. 

Kunigas klausykloje, kaip teisėjas, gydytojas ir mokyto- 
jas, turi gerai pažinti žmogaus sielos būklę ir kiaurai permatyti 
jos linkimus. Pamąstykit, kuris teisėjas baudžia kaltininką, ne- 
ištyręs bylos, nesužinojęs nusidėjimų skaičiaus, aplinkybių, kal- 
tės didumo; kuris gydytojas gydo ligonį, ligos neištyręs? Lygiai 
kunigas turi žinoti ligą, kad galėtų išrišti ir surišti nusidėjėli, 
gydyti ji ir pamokyti, kaip ligonis turi elgtis. Todėl išpažintis 
turi būti pilna ir visuotinė. 

Ką daryti, užmiršus išpažinti kurią nuodėmę? Ne iš blo- 
gos valios užmiršus bet kurią nuodėmę, prie Švenčiausiojo gali- 
ma eiti, tačiau reikia ją išpažinti artimiausioje išpažintyje. 

2) Nužeminta ir gailinga. Išpažintis tai — ne bet koks 
šaltas apie savo kaltybes pranešimas, bet apsiskundimas. Kaip 
elgetai, prašant išmaldos, pritinka nusižeminimas, taip ir kalti- 
ninkui, meldžiant nuodėmių atleidimo. „Dievas priešinasi pui- 
kiems nuolankiems gi duoda malonės“./) Evangelijos muitinin- 
kas, „atstu stovėdamas, nedrįso nė akių pakelti į dangų, tik mu- 
šėsi į krūtinę ir sakė: Dieve, būk gailestingas man nusidėjėliui. 
Sakau jums: šitas nuėjo į savo namus  nuteisintas... Nes kiek- 
vienas, kurs save aukština, bus pažemintas, o kas save žemina, 
bus paaukštintas“.?) 

3) Tikra. Viešpats Jėzus įsakė išpažinti savo nusidėjimus 
ir skųsti save patį. Todėl, kad išpažintis būtų tikra, reikia išpa- 
žinti savas ir tikras kaltybes. ; Kūdikis jau žino, ką reiškia žodis 
skųsti, nes jau ne kartą yra skundęs kitus tėvams, mokykloje 
mokytojui; juo labiau suaugę moka! skųsti artimą, tampyti jį po 
teismus. Mokėk tad šv. Išpažintyje skųsti ne kitus, bet pats save. 

Reikia išpažinti tikras nuodėmes. Kadangi nuodėmė yra 
sąmoningai ir laisva valia padarytas nusikaltimas Dievo ir Baž- 
nyčios įsakymams, tai nėra nuodėmės ten, kur nebuvo pažini- 
mo ir laisvos valios. Skųskis iš tikrų nuodėmių, jų nedidinda- 
mas ir nemažindamas. 

4) Aiški. Nuodėmių išpažinimas turi būti toks, kad kuni- 
gas suprastų. Supras, jeigu kaltininkas aiškiai, taip, kaip jis 
pats save pažįsta, pareikš savo nusidėjimus; taip, kaip papasa- 
kotum gydytojui savoi ligą; reikia sunkiąsias nuodėmės pavadin- 
ti aiškiai savo vardais, su skaičium ir aplinkybėmis. Kitaip ku- 


) 1 Petro 5,5; *) Luk. 18,13—14. 

nigas negalėtų žmogaus nei išrišti, nei surišti, nei pasiūlyti išga- 
nomų vaistų. : 

Tegu tad jūsų išpažintis būna pilna, gailinga, tikra ir 
aiški! 

Keturios išpažinties sunkenybės. 

Įsigilinę į žmogaus sielą, pastebime ten du priešingumus: 
atvirumą ir slaptumą. Įgimta žmogui pareikšti savo proto, va- 
lios veiksmus ir širdies jausmus; pasidalinti įspūdžiais, išsikal- 
bėti, išsiplepėti; ir Šv. Raštas sako: „Burna kalba iš širdies pil- 
numo“) Juk noras išreikšti vidinį sielos „gyvenimą pagamino 
kalbą, kuri todėl apibūdinama „minčių ir jausmų reiškėja“. 
Lengva, ramu darosi, radus progą pasikalbėti, išreikšti džiaugsmą 
ar nuliūdimą; rodos, tuomet skausmai nutilsta, sunki vargų našta 
lengvėja. — Antra vertus, įgimta žmogui kai kuriuos dalykus gi- 
„liai slėpti. Vargas tam, kas drįstų jo sielos slėpinius išvilkti į 
šviesą! Tią slėpiniai dažniausiai — tai jo juodi darbai, žeminą 
jo asmenį. Įgimtas žmogui išdidumas, savimyla verčia savo as- 
menį labiau branginti, negu jis vertas; verčia kelti aikštėn gerus 
savumus, o slėpti ydas. Čia glūdi šventvagiškos išpažinties prie- 
žastis. Išganytojas, kuriam nėra jokių paslapčių, kurs kiaurai per- . 
mato žmogaus širdį, norėdamas jį išgydyti, būtinai reikalauja nuo- 
dėmių išpažinimo, išpažinimo pilno, gailingo, tikro, aiškaus. Ši- 
ta išpažintis teikia žmogui, be naturalios ramybės, taiką su Die- 
vu, ramybę, kurios pasaulis neduoda. Patyrėte, kaip ramu, kaip 
malonu grįžti iš bažnyčios, atlikus šv. Išpažintį. Deja, šis išgany- 
mo šaltinis dažnai drumsčiamas šventvagiška išpažintimi. 

Gėda, baimė, puikybė ir neva sunkumas pasitaisyti, anot 
šv. Bernardo, užčiaupia žmogui lūpas ir suriša liežuvį, kad jis 
visų nuodėmių neišpažintų. 

1) Gėda. Dievas taip surėdė, kad būtų gėda nusidėti, o ne 
gėda nusidėjus išganingoje išpažintyje ieškoti išsiteisinimo. Bet 
šėtonas kitaip apverčia: atima jis nuodėmei gėdą, kad žmogus 
drąsiai nusidėtų, o nusidėjęs gėdytųsi išpažinti kunigui. Jis ta- 
tai daro, kad per išpažintį lyg kas širdį tau spaudžia, tarytum, 
kas laiko liežuvį. 

Labai neprotinga drovėtis kunigo. Kunigas, prisiklausęs 
įvairių įvairiausių nusidėjimų, ir dar pats būdamas žmogus, nė . 

truputį nesistebi nusidėjėlių. Priešingai, drauge su Jėzumi Kris- 
tumi atgailojančiu, jis džiaugiasi. Pagaliau, reikia žinoti, kad 
kunigas surištas didžiausia paslaptimi, kurios negirdėta, kad bū- 
tų kada sulaužęs. 


2) Baimė. Paklausk save, ko bijai, ir ar tavo baimė pa- 
grįsta? Sakais, bijąs kunigo. Jeigu vienas negeras, pasiieškok 
sau kito, kurs kantriai ir maloniai tave  išklausytų. Bijai, kad 
žmonės neišgirstų! Užtenka pasiieškoti kunigo, kuris gerai girdi“ 
ir tyliai kalba, užtenka nelįsti į Tu — ir visas keblumas bus 
pašalintas. 

Apsvarstyk, ar tavo baimė pagrįsta. Nebijai Dievo, nusi- 
dėdamas, o bijai žmonių, nuodėmę išpažindamas.  Bijai baus- 
mės! Argi norėtum, kad baustina kaltybė paliktų be bausmės? 
Argi tau patogiau amžinai pragare kentėti, negu žemėje pakelti 
laikinę bausmę? Bijokime Dievo, nė žmonių! 

3) Puikybė. -Puikybė nesižemina. Sunku jai, it kaltinin- 
kei, sėsti į kaltinamųjų suolą, it elgetai, melsti išmaldos. O žmo- 
gus per šv. Išpažintį yra ir kaltininkas ir elgeta. Todėl puikybė 
giliai slepia nuodėmes, kurios žmogų kaltintų ir žemintų kunigo 
akyse. Noras pasirodyti geresniam, negu tikrai yra, atėjus išpa- 
žinties, uždaro jam burną; pripildo jį tokia baime, jog jokia kai- 
na nedrįsta aiškiai ir atvirai išpažinti savo nusidėjimų. 

Puikybd įkvepia žmogui savimylą. O savimyla uždaro pro- 
tui akis, kad žmogus nepažintų savo kaltybių; aptemdo jam šir- 
dį, kad nuodėmę nieku laikytų. Argi gali tokie stabai nulenkti 
galvą prieš atgailą? 

4) Neva sunkumas. pasitaisyti. - Kam. išpažinti nuodėmę, 
sakai, jei iš jos negalima pasitaisyti? Kiek kartų žadu pasitaisyti. 
negalėdamas to išpildyti, tiek kartų meluoju. Kam tas melas“ 
Taip sau mano giliai puolęs žmogus. Bet lai jis, padėjęs ranką 
ant krūtinės, „pasako, ar kada nors griežtai norėjo pasitaisyti, 
ar kada bandė pamesti piktą įprotį. Jei ne, tai kam aimanuoti, 
esą negalima; kam įkalbinėti sau prapulti? Argi Dievas, reika- 
laudamas iš tavęs neįmanomų dalykų, norėtų tave amžinai pra- 
žudyti? Ne, negirdėta, kad, Dievo malonei šelpiant, nėtgi di- 
džiausias nusidėjėlis negalėtų pasitaisyti. - Todėl tau, matyt, 
stinga ne jėgų, tik gerų, tvirtų norų. 

Dangus liūsta, pragaras džiaugiasi, regėdami, kaip žmogus 
tai iš gėdos. tai iš baimės, tai iš puikybės, tai neva negalėdamas 

atsikelti, slepia 'savo kaltybes. Meluoji čia Dievui, ne. kunigui. 
Bet Dievo juk neapgausi. - Kada kunigas tau duoda išrišimą, 
Dievas tau sako: „Aš tavęs neišrišu, atmetu“. Apsvarstyk, ką.da- 
ras! Kada Dievas nori tau; atleisti, tu tą pat yalandą,  priešta- 
raudamas Jo malonei, dar labiau Jį rūstini! Kada Jis „nori su 
tavim Švenčiausiame Sakramente susijungti, tu Jį kryžiuoji! Pa- 
sigailėk savęs ir Švenčiausio Išganytojo Kraujo! 


Atkartotinė bei generalinė išpažintis, 

Atkartotinė išpažintis yra 'ta, 'kurioje, ištyrę visą savo gy- 
venimą, išpažįstame kunigui visas praeities nuodėmes; arba kai 
išpažįstame visas nuodėmes nuo kai kurio laiko. 

Atkartotinė išpažintis vieniems yra būtinai reikalinga, 
kitiems naudinga ir patartina, tretiems kenksminga. 

a) Atkartotinė išpažintis neatidėliotinai reikalinga tiems, 
kurie iš gėdos, baimės, puikybės, neva dėl negalėjimo pasitaisy- 
ti, sunkią nuodėmę paslėpė; kurie neužtektinai, apčiupai teprisi- 
rengę, šąžinės atidžiai neištyrę, praleido sunkią“ nuodėmę; kurie 
atlikdavo išpažintį be širdingo, visuotinio, antprigimto gailesčio, 
bet tik akims apdumti, it verguvę; kurie griežtai nesiryžo pasi- 
taisyti; kurie nemetė nuodėmių priežasties, , neatliko užduotos 
bausmės, šalinosi nuo „maldos, šv. sakramentų; kurie neatlygino 
skriaudų ir nesusitaikė su priešais. Jų visų praėjusios išpažintys 
buvo negeros, šventvagiškos. Norint, susitaikinti su Dievu, jiems 
būtinai reikia atlikti atkartotinę išpažintį. Neužtenka tuomet pa- 
sakyti tik paslėptąją nuodėmę; arba nurodyti priežastį, dėl ku- 
rios visos išpažintys liko -šventvagiškos; bet reikia suskaičiuoti, 
kiek meni, visas praėjusias negeras išpažintis ir, sunkiąsias nuo- 
dėmes apgailėjus, pasiryžus pasitaisyti, iš naujo išpažinti ku- 
nigui. 4 

b) Naudinga ir patartina atkartotinė išpažintis tiems, ku- 
rie niekuomet pėr gyvenimą 'tos išpažinties nėra atlikę. Vaikams, 
pirmą kartą einant prie Švenč. Sakramento; kiekvienam žmo- 
gui, keičiant luomą; visiems 'malonių „metais; sunkioje ligoje. 
Sakau, kiekvienam naudinga atkartotinė išpažintis, nes, prisimi- 
nus viso gyvenimo arba keleto metų nuodėmes, širdyje kyla gai- 
lestis sū didesne nuodėmių neapykanta ir griežtesniu: pasiryžimu 
pasitaisyti. * Pagaliau, toji išpažintis atneša sielai ramybės, ku- 
rios pirma ji neturėjo, ir tvirtesnės išganymo vilties. 

c) Pragaištinga atkartotinė išpažintis per aštriai, bailiai, 
skrupulingai sąžinei. Patirta, jog tokia išpažintis jų netildo, ne- 
ramina, tik dar labiau erzina. 5 

Pagaliau, kam atkartotinė išpažintis būtinai reikalinga, 
kam naudinga ir patartina, o kam kenksminga, tesprendžia ku- 
nigas. Jo reikia klausyti. 


Nuodėmių išpažinimo būdas. 

Pasimeldęs į Šventąją Dvasią, ištyręs savo sąžinę, sužadi- 
nęs gailestį, nuodėmių neapykantą ir tvirtą norą pasitaisyti, nu- 
sidėjėlių eilėje artinkis prie klausyklos. Kada apsiskundimo va- 
landa jau arti, iki kunigas tave peržegnos, sukalbėk išpažinties 
maldelę: 7 

Išpažįstu Viešpačiui Dievui visagaliui, palaimintai Marijai 
visados Panai, palaimintam Mykolui  Arkangelui, palaimintam 
Jonui Krikštytojui, šventiems apaštalams Petrui ir Povilui, vi- 
siems šventiems ir Tau, Tėve, jog labai nusidėjau mintimi, žo- 
džiu ir darbu. Mano kaltybė, mano kaltybė, mano didžiausia 
kaltybė (tuos žodžius kalbėdamas, tris kartus muškis į krūtinę). 

Kunigui tave žegnojant, persižegnok ir, prisiartinęs prie 
klausyklos langelio, tyliai jam sakyk: „Garbė Jėzui Kristui“. 
Kunigas tau atsakys: „Per amžius“. Nelaukdamas kunigo pa- 
klausimo, „kada buvai išpažinties?“ pats sakyk, kad išpažinties 
buvau Advente, prieš Velykas, Sekminėse, per Šv. Petrą; išrišimą 
gavau, atgailą išpildžiau, Šv. Komuniją priėmiau, o jeigu būtum 
negavęs išrišimo, reikėtų pasakyti: „buvau išpažinties tada, išri- 
šimo negavau ir šv. Komunijos nepriėmiau už tokį ir tokį nusi- 
kaltimą“. Tai pasakęs, vėl nelaukdamas paklausimo, „kuo nu- 
sidėjai?“, pats sakyk: „Dievą užrūstinau šiomis nuodėmėmis“. 
Pasakęs savo kaltybes, nenutilk, bet sakyk: „Daugiau nuodėmių 
neatmenu, nuoširdžiai gailiuos už savo nusikaltimus, prižadu 
pasitaisyti, o Tave, Tėve, jei esu vertas, prašau duoti man atgai- 

„los ir išrišimo“. 

Dabar atidžiai klausyk kunigo patarimų, gerai įsidėmėk 
užduodamą atgailą. Jei atgailos nesuprastum arba tuojau už- 
mirštum, prašyk, kad ją pakartotį. 

* Kunigui ištarus: „klaupkis, duosiu išrišimą“, atsiklaupęs 
su didžiausiu gailesčiu ir nusižeminimu muškis į krūtinę: „Die- 
ve, pasigailėk manęs nusidėjėlio!“ Kunigas, davęs išrišimą, duos 

tau ženklą keltis. O jei išrišimo būtum nevertas, kunigas tau 
pasakytų: „Išrišimo neduodu, Komunijos nepriimsi, klaupkis — 
palaiminsiu“. Gavęs išrišimą ir paėjęs į šalį, klūpščias sukalbėk 
visuotinės išpažinties antrąją pusę: 

„Dėl to meldžiu palaimintą Mariją, visados Paną, palai- 
mintą Joną Krikštytoją, šventuosius apaštalus Petrą ir Povilą, 
visus šventuosius ir Tave, Tėve, melstis už mane į Dievą mūsų 
Viešpatį“. Tuojau padėkok Dievui už kaltybių atleidimą ir 
ruoškis prie Dievo Stalo. 


Atlyginimas. 
“+ 1 
Nusikaltęs žmogus yra baustinas ir baudžiamas. Juo di- 
desnė jo kaltybė, juo didesnį asmenį užrūstino, — juo didesnė 


bausmė jo laukia. Kadangi Dievas yra begalinė didybė, tad men- 
kas vabalėlis, žmogus, Jį užrūstinęs, be galo nusikalsta ir užsi- 
traukia amžiną bausmę. Žmogus gali atsilyginti žmogui, bet ne 
Dievui. Reikėjo čia, kad pats Dievas, pasigailėjęs, ateitų; kad, 
priėmęs mūsų žmogystę ir išmokėjęs mūsų skolas, permaldautų 
užrūstintą Dievą. Jis atėjo ir atpirko. Tačiau gailestingas Die- 
vas neužmiršta ir teisybės: atleisdamas kaltes ir amžiną bausmę, 
neatleidžia laikinės bausmės. Aštria atgaila iki paskutinio skati- 
ko reiks atlyginti Jo teisybei. 


Puikių laikinės bausmės pavyzdžių turime Šventame Raš- 
te. Žydai, įpuolę į stabmeldystę, garbino du auksinius veršius. 
Mozė prašė, ir Dievas atleido jiems tą kaltę ir amžiną bausmę, 
tačiau neatleido laikinės; štai, 40 metų klajoja jie tyruose ir, pa- 
galiau, visi, kurie regėjo Egiptą, neišvydo Žadėtosios žemės, mi- 
rė tyruose, išskyrus Jozuę ir Kalebą. Atleido Mozės seseriai, Ma- 
rijai, prisidėjusiai prie Korės, Datano ir Abirono maišto — jos 
gyvos žemė kartu su maištininkais neprarijo; tačiau išberta, per 
7. dienas, atskirta nuo sveikųjų, atgailoja. Atleido Dievas ir pa- 
čiam Mozei, abejojusiam, tačiau neatleido laikinės bausmės: štai, 
neįžengęs į Palestiną, pasimirė tyruose.  Atleido karaliui Dovi- 
dui žmogžudystę, paleistuvystę, bet neatleido laikinės bausmės; 
štai, vienas jo sūnus miršta, antras išgėdina seserį, tretysis už- 
muša brolį, ketvirtajam, Absalonui, sukėlus maištą, pats Dovi- 
das basas bėga per Kedroną ir slapstosi girioje. Žinome ir apie 
niniviečių atgailą. 2 

Tas pats Dievas šv.-Išpažinties sakramente atleidžia mums 
mūsų kaltes ir amžiną bausmę;+bet neatleidžia laikinės bausmės, 
Todėl gyvenant žemėje arba „mirus „skaistykloje reikės išsimokė- 
ti Dievo teisybei iki paskutinio skatiko. : Reikės dėl to, kad gali- 
me, nes geri: atgailos. darbai: malda, pasninkas, išmalda dėl Kris- 
taus nuopelnų įgyja antprigimtos vertės ir atlygina Dievo teisy- 
bei; ir turime mokėti Dievui skoląs, nes Jėzaus Kristaus nuopel- 
nai tik tuomet mums išganomi, kada juos vartojame, kada iš gy- 
vo šaltinio semiame gyvąjį vandenį. Žodžiu, Dievas nori, kad 
prie Jo gailestingumo pridėtumėm gerų atgailos darbų. „Jei ne- 
darysite atgailos, visi taip pat pražūsite“./) Dabar aišku, kodėl 
atlyginimas yra būtina šventos Išpažinties sąlyga. 

Bausmę žinome trejopą: vieną kunigas per šv. Išpažintį 
užduoda, antrą patys sau užsidedame, trečią Dievas mums siun- 
čia. 2 

1) Kunigas klausykloje yra mokytojas, teisėjas, gydytojas 
ir tėvas. Jis įgijęs galią ištišti ir surišti, atleisti ir neatleisti, kar- 
tu įgijo galią nusidėjėlį bausti. Taigi ir baudžia: 

Užduoda gerų darbų, maldos, pasninko, išmaldos. Malda 
pakelia žmogaus širdį nuo žemiškų daiktų ir jungia jį su Dievu. 
Pasninkas tildo jausmus ir piktus norus, apšviečia protą, širdį 
ir pašvenčia sielą. Iš meilės išplaukusi išmalda daugina meilę 
ir tobulu meilės ryšiu riša žmogų su Dievu ir artimu. Prie mal: 
dos priskaitomi poteriai, rožančius, litanijos, antifonos, dorų 
knygų skaitymas, "mąstymas, klausymas Mišių ir pamokslų, 
švenč. Sakramento lankymas, Išpažintis, Komunija, dažna sąži- 
nės apyskaita, tikėjimo, vilties ir meilės aktai; paaukojimas Die- 
vui savo darbų, vargų... Prie išmaldos visi gailestingieji- darbai 
sielai ir kūnui: šelpimas -pavargėlių, ligonių lankymas, moky- 
mas nemokančių, perspėjimas klystančių, įžeidimų atleidimas, 
malda už priešus... Prie pasninko priskaitomas visų penkių kūno 
pajautimų varžymas. 

Kunigas taip pat užduoda darbus, atlyginančius artimui. 
Kas neteisiai pasisavino svetimą turtą, įsako grąžinti, sktiaudą 
atlyginti. Kas sutepė artimo vardą, apšmeižė, įsako atitaisyti: 
grąžinti suardytą vienybę, santaiką; užmiršti rūstybes ir kerš- 
tą. Žodžiu, kunigas užduoda darbus, atlyginančius Dievui ir ar- 
timui ir taisančius mūsų gyvėnimą. 


1) Luk. 13,3. 

Atlyginimas, arba bausmė, pabaigia šv. Išpažintį.  Klysta, 
kas sau mano: kad tik gaučiau: išrišimą, o atlyginimas tai, jau 
mažas dalykas!  Nežadėdamas pildyti - bausmės, veltui ruošiesi 
Išpažinties. Pabaiga — darbo viršūnė; kur nėra pabaigos, ten 
nebuvo nė geros pradžios. 

Todėl kunigas negali atgailos apleisti, o žmogus turi ją iš- 
pildyti. Penitentas, užmiršęs užduotą bausmę, turi, jeigu gali, 
grįžti ir paklausti kunigą; jeigu jau negalima, lai sau palieka, 
išpažintis bus gera. 

Užduotą bausmę reikia atlikti tuojau, neatidėliojant, pir- 
miau už kitus gerus darbus. Sakau, pirmiau, dėl to kad bausmė, 
nors lengviausia, turinti sakramentališką vertę, svarbesnė už ki- 
tus gerus darbus. Reikia ją atlikti tokiu būdu, kokiu įsakyta. 
Negalima pačiam pakeisti ar pamažinti bausmę. Pakeisti ar pa- 
lengvinti gali tik pats kunigas. Tačiau prie užduotosios bausmės 
penitentas gali prikergti savąją. , 

Mažą mums kunigas teužduoda bausmę. Tas keletas po- 
terių, maldų, litanijų, psalmių, turėdamas sakramentališką ver- 
tę ir imdamas savo galią iš Jėzaus Kristaus nuopelnų, šalina 
Dievo rūstybę, naikina prakeikimo dėmę, bet toli neatlygina 
Dievo teisybei. Mūsų nedorybė nesuskaitomai kartų didesnė už | 
dabar užduodamą bausmę. Kitados už viešą pikžodžiavimą Die- 
vui, Marijai, šventiesiems reikėjo per septynis sekmadienius per 
šv. Mišias stovėti už bažnyčios durų su pasaitu ant kaklo; be to, 
septynis penktadienius sausai pasninkauti; kol tą bausmę nus: 
dėjėlis atlikdavo, neleisdavo jo į bažnyčią; mirus, nelaidodavo 
kapuose. Kas gavėnios pasniniką laužė, už vieną dieną 7 dienas tu- 
rėjo maitintis tik vandeniu ir duona, negaudavo velykinės Ko- 
munijos, 0 per šventę neragaudavo mėsos. Už neteisingą prie- 
saiką reikėdavo pasninkauti keturiasdešimt dienų... Už viešas 
nuodėmės viešai bausta. Tokios bausmės truko tūkstantį metų. 
Turėdavo jas atlikti visi be jokio skirtumo, seni ir jauni, turtingi 
ir vargšai, šiaipjau žmonės ir mokyti,  ministeriai ir karaliai. 
Kas paskirtos atgailos nenorėdavo atlikti, būdavo atskiriamas 
nuo Bažnyčios. Užtat kalėjimai buvo tušti. 

Kodėl šiandie bausmė sumažėjo? * Gal padidėjo Dievo -gai- 
lestingumas? Gal sumažėjo nuodėmės piktybė? Dievo teisybė 
ir nuodėmės piktybė liko ta pati, bet žmogus pasikeitė. Senovės 
krikščionys turėjo gyvą tikėjimą, tvirtą viltį ir karštą meilę, su 
noru priimdavo ir pildydavo kad ir sunkiausią atgailą, kad tik 

žemėje atsilygintų Dievo teisybei. Dabar žmonėse apmirė tikė- 
jimas, susilpnėjo viltis, atšalo meilė; retas tesutiktų atgailoti, 
kaip kad seniau krikščionys atgailodavo. Todėl Bažnyčia jau 
nebeuždeda, kad ir už dideles nuodėmes, sunkių atgailų; beveli- 
ja su maža bausme siųsti juos į skaistyklą, negu su didele — i 
pragarą. 

2) Jeigu maža kunigo bausmės, jeigu ji toli nuo atsiteisi- 
mo Dievo teisybei, patys save bauskime; bauskime gerais dar- 
bais, malda, pasninku, išmalda. 

3) Trečią bausmę siunčia mums Dievas. „Kas nori eiti 
paskui mane, lai išsižada savęs ir neša savo kryžių“. Išganyto- 
jas nešė kryžių; ant kryžiaus mus atpirko. Kryžių tad deda ir 
ant savo mokinių pečių, kad, drauge su juo jį nešdami, įeitų per 
skausmą į garbę, per kryžių į dangų. 


Atgailos atidėliojimas. 

Dievas nenori nusidėjėlio mirties, nori, kad atsiverstų ir 
gyventų. Jis kantriai laukia jo grįžtant. Leidžia saulei visiems 
šviesti, dangaus rasai ant visų kristi; siunčia Šventąją Dvasią, 
kad apšviestų nusidėjėlio protą, uždegtų širdį ir grąžintų jį Die- 
vui; duoda jam pakankamos malonės ir siunčia savo įkvėpimų. 
Kuris jūsų, piktam' pasauliui, kūnui ir velniui gundant, nėra gir- 
dėjęs sąžinės balso: nedaryk, neklausyk, valdyk save ir t. t. 
kuris nėra baidęsis nuodėmių, nesigailėjęs prarastos dorybės? 
Kiek kartų ta neregima Dievo malonė sulaiko žmogų nuo puoli- 
mo ir tolina nuodėmės priežastis! Be to, siunčia perspėjėjus — 
vieną, antrą, trečią, dešimtą. Tie perspėjėjai — tai visokie kry- 
žiai, vargai, prispaudimai,. ligos — tai Dievo malonės balsai, va- 
diną žmogų) į atgailą. Žmogui staiga mirus, iš nakties neatsikė- 
lus, huskendus, užsimūšus, širdyje kyla baimė: „šiandien, ryt, 
gal ir aš mirsiu, netrukus gal ir aš paliksiu savo žemiškas gery- 
bes“. Brangink tą išganomą baimę, nes tai — Dievo malonės 
balsas. Šita baimė padarė šventą Gandijos kunigaikštį, Pranciš- 
kų Bordžiją. Karoliui V liepiant, jis palydėjo Izabėlės palaikus 
Grenadon. Čia, leidžiant kūną duobėn, išvydęs karalienę, krūp- 
telėjęs sušuko: „Ir tu, Izabėle, skaisčiausioji moteriške, kirminų 
suėsta; argi tat tu esi ta gražuolė, kuri traukei į save visų akis? 
Kokie tušti ir lengvi yra daiktai, kuriais pasaulis giriasi!“ Šio 
malonės balso kunigaikštis neužmiršo; metęs gerybes, apleidęs 

pasaulį, užsidarė vienuolyne; čia, šventai gyvendamas, pasidarė 
šventas. Dievas siunčia mokytojus: apaštalus, jų įpėdinius vys- 
kupus, kunigus. Viešpats Jėzus žmonių širdį lygina su dirva, 
Dievo Žodį su sėkla. Kai tas Dievo Žodis krinta į žmogaus širdį, 
Šventoji Dvasia teikia auglių: švenčia protą, išjudina ir sušildo 
širdį, lenkia valią, saldina gyvenimo kartumą, pašvenčia sielą. 
Dievas siunčia gerų žmonių, kad žodžiu ir pavyzdžiu šelptų nu- 
sidėjėlį; siunčia pagaliau gerų knygų, kurių išganoma įtaka vi- 
siems žinoma. Žodžiu sakant, Šventoji Dvasia daro visa, kad 
nusidėjėlis pažintų kelią, tiesą ir gyvenimą. „Aš — kelias, tiesa 
ir gyvenimas“.!) „Deja, kiek nusidėjėlių nenori girdėti Dievo ma- 
lonės balso, nenori suprasti tų įkvėpimų ir išganomų perspėji- 
mų! Į jų širdį krinta Dievo malonė, kaip Evangelijos sėkla, ša- 
lia kelio, ant uolų ir tarp erškėčių. 

Dievas kantrus, laukia grįžtant nusidėjėlio, bet ir Dievo 
kantrybei yra saikas. Kukaliai, kurie augo tarp kviečių, turi bū- 
ti sunaikinti. 2 

„Nesivėlink grįžti į Viešpatį ir neatidėliok iš dienos į die- 
ną, nes ūmai ateis jo rūstybė ir pagiežos metu sunaikins tave“.?) 

Neatidėliok atgailos! Nors Dievas tavęs laukia, nesakyk, su- 
spėsiąs atgailoti, atgailoti vėliau, pasenęs, mirdamas, tik ne šian- 
dien. Kas tau gali užtikrinti rytojų ar senatvę? Gal šiandien 
mirsi; gal, nesulaukęs žilo plauko, nueisi į Dievo teismą? Kiek 
žmonių, nesulaukę rytojaus, be šventų sakramentų mirė. Ryto- 
jus — tai mirtis, teismas ir amžinybė. Šiandie tad reikia atgal- 
loti, kad amžinybė neužkluptų staiga. Viešpaties išminčius sako: 
„Žmogus nežino savo galo; bet, kaip žuvys sugaunamos meške- 
re ir kaip paukščiai sugaunami  žabangomis, taip sugaunami 
žmonės nelaimės laiku, kuomet ji juos ūmai užklumpa“.?) 

Dievas kantriai laukia tavo atgailos, o tu, atidėliodamas 
iš dienos į dieną, niekini Jo gailestingumą ir kantrybę! 

Nelauk senatvės! Šv. Jeronimas sako: „Ko verta atgaila to, 
kurs jau mato galą“? Kada „ne tu nuodėmes apleidi, sako šv. 
Augustinas, bet nuodėmės apleidžia tave“. „Kas nenorėjo gerai 
daryti tuomet, kada galėjo, negalės tuomet, kada norės“ (Šv. 
“ Aug.). Seno žmogaus atsivertimas — maža Dievui auka. Leng- 
va girtuokliui tapti blaivam, kai jau nebegali gerti, paleistuviui 
tapti skaisčiam — kai geiduliai užgeso, pikčiūrnai — lėtam, kad 


*) Jon. 14,6; 2) Pamoksl. 5,8; *) Pamoksl. 9,12. 

gyvenimo audra jau praūžė! - Grįžimas prie Dievo yra labai rim- 
tas žygis; todėl, kai žmogus pasensta, kai jo protas nebeveikia, 
kai jis suvaikėja, ar laikas atgailoti?  Nelauk senatvės! dabar 
daryk atgailos vaisius! "Gyvenimo ruduo, kada jau krinta lapai. 
netinka atgailai. 

Neatidėliok atgailos iki mirties. Koks gyvenimas, tokia ir 
mirtis! Ramini save tuo, jog mirdamas susitaikinsiąs su Dievu. 
Bet dar didelis klausimas, ar pasiseks. Nors ir susilauktum mir- 
"damas kunigo, kas tau užtikrins gerą išpažintį? Ar Žinai, kad 
ji bus pilna, aiški ir -gailinga? + Sopulių suspausta, nusiminusi 
siela, gęstant visiems jausmanis, kraujui auštant ir kūnui sting- 
stant, ar įstengs pataisyti visa, ką per gyvenimą griovė? Kas 
tau duos pažinimą, atmintį, gailestį, kada niekam nebetiksi? 
„Kas gyvendamas užmiršta Dievą, mirdamas užmiršta save“ (Šv. 
Bernhardas). Tiesa, šventas tikėjimas „mus moko, jog, kas mir“ 
ties valandą gailėtųsi, nors to gailesčio neįstengtų išoriniais ženk- 
lais pareikšti kunigui, bus jam nuodėmės atleistos, ir jog tobulas 
gailestis jį išteisins, kada nieku būdu negali pasiekti kunigo. Ta- 
čiau šitoks Dievo gailestingumas užkietėjusiam nusidėjėliui ne- 
dėra; kūrs iki paskutinės valandos miega; dera žmonėms doriems, 
kurie rūpinasi savo išganymu. * 


Atlaidai. 


Atlaidų prasmė. Koks Bažnyčios mokslas apie allaidus, kokios jų 
sąlygos. Atlaidų rūšys. 


Atlaidai yra atleidimas laikinės bausmės, pasilikusios ne- 
atleistos per šv. Išpažintį, iš kurios reikėtų išsivaduoti jei ne že- 
mėje, tai mirus skaistykloje. 

Atlaidai tad neatleidžia kaltybių nei sunkiųjų, nei lengvų- 
jų. Atlaidai neatleidžia nei amžinosios bausmės. Sunkią kaltybę 
ir už ją amžiną bausmę atleidžia šv. Išpažinties sakramentas. 

Atlaidai atleidžia tik laikinę bausmę, kurią būtinai reikia 
atlyginti Dievo teisingumui gyvenant žemėje arba, mirus, skai- 
stykloje: 

Kadangi kas kita yra nuodėmių atleidimas ir kas kita at 
laidai, todėl atlaidai nėra šv. Išpažinties dalis, bet visiškai atski- 
ra Dievo malonė. 

Vieni atlaidai atleidžia visą laikinę bausmę, kiti tik jos da: 
lį. Pirmieji vadinasi visuotiniai, antrieji daliniai. 

Žiloje senovėje už įvairias nuodėmes Bažnyčia uždėdavo 
sunkias bausmės: už tėvų negerbimą skirdavo atgailos 3 metus, 
už jų užgavimą — 7 metus; už šmeižimą — 7 dienas; už mela- 

" gingą liudijimą — 7 metus; už svetimoterystę nuo 7 iki 10 metų; 
už pasipriešinimą valdžiai uždėdavo bausmę visam amžiui. 


Kaltininkui stropiai atgailojant arba kankiniui jį užtariant 
Bažnyčia teikdavo nubaustajam atlaidus visuotinius arba dali- 
nius. Kadangi Bažnyčia, spręsdama bausmę, turėjo galvoje 
nusidėjėlio naudą, būtent, jo pasitaisymą ir apdraudimą nuo 
skaistyklos' kančių, tad, atleisdama žemišką bausmę, tuo pačiu 
žygiu atleisdavo jam skaistyklos kančią tą, iš kurios, atgailoda- 
mas žemėje, jis būtų išsivadavęs. 


Tą patį tikslą Bažnyčia turi ir dabar, teikdama atlaidus. 
Teikdama visuotinius atlaidus, atleidžia visą laikinę bausmę, ku- 
rią, einant senovės įstatymais, reikėtų kentėti žemėje arba mirus 
skaistykloje. Teikdama dalinius atlaidus, pavyzdžiui, 40 dienų, 
100 dienų... atleidžia tokią bausmę; už kurią senovės įstatymais | 
būtų reikėję kentėti 40—100 dienų žemėje. Bet kuri bausmės 
dalis tuo atleidžiama skaistykloje nei mes, nei Bažnyčia, teikian- 
ti atlaidus, nežinome. Todėl reikia manyti, jog, juo geriau pri- 
sirengęs žmogus pelną sau atlaidus, juo daugiau jam bus atleis- 
ta skaistykloje. 

2) Kaip tikėti į atlaidus? Reikia tikėti, jog "Bažnyčia turi 
galią teikti atlaidus ir teikia, būtent, atlygina Dievo teisybei, au- 
kodama Jėzaus Kristaus ir Šventųjų nuopelnus. Bažnyčia, įgi- 
jusi galią išrišti ir surišti, atidaryti ir uždaryti dangų, kartu igi- 
jo ir galią pašalinti kliūtis, trukdančias kelią į dangų. Kadangi 
laikinė bausmė, nors tik kurį laiką, sutrukdo kelią į dangų, tad 
Bažnyčia turi turėti galią tą laikinę bausmę (kliūtį) atleisti; tai 
ji ir daro, teikdama atlaidus. Jau šv. Povilas suteikė atlaidą 
Korinto nusidėjėliui, uoliai atgailojusiam už paleistuvystę.!) Tru- 
puti paskiau šv. Kiprijonas ir: Tertulijonas rašo apie atlaidus, 
suteiktus kankiniams prašant. Ankerono 314 m. Nikėjos 325 m., 
Kartaginos 398 m. santarybos aiškiai pripažįsta vyskupams galią 
teikti atlaidus. Apie tą pačią atlaidų teikimo galią liudija šv. 
Bazilius ketvirtame, Inocentas I penktame, Leonas Didysis šeš- 
tame amžiuje. 


1) 2: Kor. 2,10, 

Devintame amžiuje, suminkštinus senovės bausmės draus- 
mę, buvo leista lengvesniu būdu atlikti laikinę bausmę — gerais 
darbais, malda, išmalda ir t. t: Kad žmonės ir tomis mažomis 
atgailomis galėtų atlyginti Dievo teisybei; už tuos gerus jų dar- 
bus Bažnyčia suteikdavo gausius atlaidus; būtent, tai, ko stigo 
jų atgailai, papildydavo Jėzaus Kristaus ir Jo šventųjų nuopel- 
nais. 


Iš sudėtų aukų buvo šelpiami vargšai, statomos ligoninės, 
bažnyčios. Iš šių aukų Romoje pastatyta šv. Petro, didžiausia 
pasaulyje bažnyčia; Saksonijoje per Elbą pastatytas tiltas. Kad 
sužadintų žmonėse gyvesnį tikėjimą, kad jie, atsiminę Kristaus 
kančią už žmonių nedorybes, liautųsi blogai darę, jau dešimta- 
me amžiuje popiežiai teikė atlaidus už nuvažiavimą Jėruzoli- 
mon, už aplankymą šventų vietų, kur Kristus kentėjo ir mirė. 
Kai Šventoji žemė pateko į turkų rankas, popiežius Urbonas II 
1095 m. paskelbė visuotinius atlaidus visiems, kurie vyks Pales- 
tinon vaduoti Šventosios žemės iš netikėlių rankų. Tai buvo 
“ pirmas visuotinis atlaidas, apie kurį kalba senovės raštai. Nuo šiol 
atlaidai jau tai visuotinieji, jau tai dalinieji teikiami gana dažnai. 

Kadangi turkai, užkariavę Palestiną, kliudydavo krikščio- 
nims lankyti šventąsias vietas, tad popiežiai leido įsteigti kry- 
žiaus kelius bei Kalvarijos stacijas pas save, suteikdami jų lan- 
kytojams atlaidus. Paminėtina, jog Žemaičių Vyskupas Jurgis 
Tyškevičius Kalvarijos atlaidus įsteigė Žemaičių Kalvarijoje. 
Patsai paskyrė kalnus ir vietas, kur ketino statyti stacijų koply- 
čias; atskaitęs nuo vietos lig vietos tiek žingsnių, kiek Išganytojas 
per savo kančias buvo perėjęs. Patsai pirmą kartą apvaikščio- 
damas kalnus, kai kur keliais eidamas, kryžiaus kelius pabarstė 
iš Jeruzolimos atvežta šventa žeme. Ilgainiui kiekvienoje bažny- 
čioje liko įvestos stacijos su visuotiniais atlaidais. 


Popiežius Bonifacas VIII 1300 m. suteikė visuotinius at- 
laidus tiems, kurie, atvykę Romon, aplankė šv. Petro ir šv. Povi- 
lo bažnyčias. Buvo tai pirmas jubiliejinis atlaidas, kurį nutarta 
skelbti kas šimtas metų. Ilgainiui Jubiliejaus paskelbimo laikas 
sutrumpintas iki 25 metų, ir pridėta sąlyga aplankyti keturias 
Romos bažnyčias, būtent, šv. Petro, šv. Povilo, šv. Jono Laterane 
ir švenč. Panos Marijos. Kadangi keliauti į Romą daugumui dėl 
daugelio priežasčių neįmanoma, todėl popiežiai leido įsigyti jubi- 
liejinius atlaidus sąvo bažnyčioje, išpildžius tam tikras sąlygas. 

Dabar Bažnyčia labai lengvai teikia atlaidų: už gerus dar- 
busį už priėmimą Šv. Sakramento, už įsirašymą į brolijas, už 
maldeles. Pav. kas maldingai ištaria Jėzaus ir Marijos vardą, 
gauna 25 dienų atlaidus; kas sako,, garbė Jėzui Kristui“, ir kas 
atsako „per amžius“... gauna 100 dienų atlaidų; kas maldingai 
kalba tikėjimo, vilties ir meilės aktus, gauna atlaidus. 7 metų ir 7 
kvadragenų; kas visą rožančių kalba, gauna už kiekvieną Tėve mū.- 
sų ir Sveika Marija po 100 dienų atlaidų; kasdien kalbėdami „„Vieš- 
paties Angelas“, pelnome 100 dienų atlaidų, o kalbėdami „Vieš- 
paties Angelas“ kasdien tris kartus ir kartą per mėnesį eidami 
Išpažinties ir prie Dievo stalo, gauname visuotinius atlaidus. 
Yra atlaidų, teikiamų asmenims, vietoms, daiktams, altoriams. 

Visai Bažnyčiai atlaidus teikia Romos popiežius; vyskupi- 
jai — vyskupas. Popiežius teikia atlaidus visuotinius ir, dalinius, 
vyskupas tik dalinius. 

b) Atlaidai teikiami „iš Jėzaus Kristaus ir Šventųjų nuo- 
pelnų“. Jėzaus Kristaus nuopelnai turi begalinę vertę. Todėl bū- 
tų užtekę vieno atsidūsėjimo, vienos maldos, vieno kraujo lašo 
atlyginti Dievo teisybei už visą žmoniją. Tačiau Jėzus Kristus 
priima žmogaus kūną, vargsta 33 mėtus, kenčia smarkiausią 
kančią, miršta ant kryžiaus, išlieėdamas  Švenčiausią Kraują iki 
paskutinio lašo. Tie Išganytojo nuopelnai nežuvo. Jie sudarė 
neišsemiamą: nuopelnų iždą. Prie šio nuopelnų iždo dar. prisi- 
dėjo Marijos Panos ir visų Šventųjų nuopelnai, kurie stengėsi 
daugiau atsilyginti Dievui, negu Jo teisybė būtų reikalavusi: Ir 
dabar ir paskiau Šventųjų nuopelnai plauks į tą nuopelnų jūrą. 
Bažnyčia tad tuos Išganytojo ir Šventųjų nuopelnus aukodama 
kaip atsiteisimą bei atpildą Dievo teisybei, teikia žmonėms laiki- 
nės bausmės atleidimą, kurią šiaip būtinai reikėtų pakelti jau 
tai žemėje, jau tai mirus, skaistykloje. 

c) Reikia tikėti, jog atlaidai yra mums išganomi.Jie naiki- 
ną laikinę bausmę; jie veda nusidėjėlį prie šv. Atgailos; jie ragi- 
na prie dažnos Išpažinties ir šv. Komunijos; jie skatina prie gerų 
darbų — maldos, pasninko, išmaldos; jie neša ramybę gyvenime ir 
mirties valandoje. 

Reikia tikėti, jog atlaidai išganomi ir sieloms, skaistyk- 
loje kenčiančioms. Tačiau žinotina, jog sieloms tik tie atlaidai 
naudingi, kuriuos popiežius. nuosakiai skiria ir už sielas. O kur 
nėra to priedo, ten tik gyvieji jais gali naudotis. Kitaip sutei- 
kiami atlaidai gyviems, kitaip mirusiems: gyviems jie teikiami 

išrišimo, o mirusiems maldos forma. Popiežius, kaip aukščiau- 
siasis ganytojas, gyvus išriša iš laikinės bausmės. Teikdamas 
atlaidus mirusiems, mėldžia Dievą, kad teiktųsi už juos skiria- 
mus atlaidus priimti. 

3) Kokios yra atlaidų sąlygos?  Suteikiamiems atlaidams 
įgyti dvi yra būtinos sąlygos: reikia būti Dievo malonėje ir iš- 
pildyti pažymėtus gerus darbus. 4 

Visuotiniuose atlaiduose skiriami gerais darbais Išpažintis 
ir šv. Komunija. Bešių, dar paprastai skiriamas bažnyčių lan- 
kymas ir maldos. 

Daliniuose atlaiduose Išpažintis ir Komunija neskiriami; 
šiems atlaidams įgyti gana Dievo malonės būklės ir pažymėtųjų 
gerų darbų. 

Pildant sąlygas, reikia melstis šv. Tėvo intencija. 

Pagaliau, dėkokim Dievui už Jo malones, per atlaidus 
mums teikiamas. 


„Paskutinis Šv. Aliejumi patepimas. 

1) Paskutinis Šv.- Aliejumi Patepimas yra Viešpaties Jė- 
zaus įsteigtas sakramentas sušelpti ligonio sielai ir kūnui pastip- 
rinti. — Remiasi jis Šv. Rašto žodžiais: „Serga kas tarp jūsų, 
tepavadinie bažnyčios kunigus ir jie tegul meldžiasi ant jo, pa- 
tepdami jį aliejumi Viešpaties vardan. Tikėjimo malda išgelbės 
ligonį, ir. Viešpats prikels jį; 0 jei yra nuodėmėse, bus jam at- 
leistos“:*) Remiasi jis ir apaštalų praktika: „jie... tepė alie- 
jumi daug ligonių ir juos gydė“.*) Taigi čia matome visas tris 
sakramento sąlygas, būtent: regimą ženklą, neregimą  veikian- 
čią Dievo malonę- ir Viešpaties Jėzaus įsteigimą; apaštalai, tik 
Dievo įsakomi, tegalėjo tai daryti ir teikti ligoniams Jo malonę. 

2) Paskutinis Šv. Aliejumi Patepimas a) daugina pašven- 
čiamąją Dievo malonę. "Šis sakramentas yra gyvųjų sakramen- 
tas. Norint jį priimti, reikia būti Dievo malonės būklėje. Todėl 
savo veikimu jis tik daugina Dievo malonę, daro ligonį tobulesnį, 
malonesnį Dievui ir tinkamesnį patekti į dangų. 

b) Atleidžia lengvas nuodėmes ir naikina nuodėmių lie- 
kanas: „jei yra nuodėmėse, bus jam atleistos“. Kadangi sun- 
kios nuodėmės atleidžiamos per Krikšto ir Atgailos sakramen- 


*) Jok. 514—15; *) Mork. 6,13. 

tus, tai aišku, kad Jokūbas čia kalba apie lengvas nuodėmes. 
Tačiau Paskutinis Patepimas atleidžia ir sunkias nuodėmes tuo 
atveju, kai ligonis savo nuodėmių nepažįsta, yra jas užmiršęs. 
Atsitinka, kad ligonis, ligos suspaustas, be sąmonės, jau nebe- 
gali išpažinti nuodėmių; tuomet, jei prieš prarasdamas sąmonę, 
gailėjosi už nuodėmės, troško jas išpažinti, Paskutinis Patepimas 
jas atleidžia.  Naikina taip pat laikinę bausmę už nuodėmes, 
žinoma, tiek, kiek ligonio sielos būklė yra verta. 

<). Paskutinis Patepimas stiprina ligonį kovoje su skaus- 
mais, pagundomis ir mirtimi, Įsivaizduokime ligonio būklę. 
Skausmas jį be galo kankina; naktis jam virsta amžiumi; žmo- 
nos, vaikų ir brangių asmenų ašaros tą skausmą tik didina. 
Mirtis negailestingai artinasi, mnešdama visoms jo svajonėms 
galą. Vienas daug darbų užsimojęs dirbti, ir nebaigęs, kitas, 
nieko gero nepadaręs, graužiasi ir nenori nusilenkti likimui. 
Mirtis tačiau, į nieką neatsižvelgdama, dirba savo darbą. — At- 
verskim antrą ligonio būklės lapą: atsiskyręs nuo pasaulio,. jis 
turi progos pažvelgti į praeitį ir ateitį — sąžinė pabunda, pa- 
mato daugybę nuodėmių, Dievo teismą, amžinybę — nusigąsta, 
nusiminimas, it kirminas, jį graužia, Štai, šią valandą atsilanko 
kunigas, nešinas Viatiku ir Šv. Aliejumi; peržengdamas ligonio 
slenkstį, kunigas sako: „Ramybė šiems namams ir visiems jų 
gyventojams“; išklauso ligonio išpažinties, sustiprina jį šv. Via- 
tiku į amžiną kelionę. Paskui duoda Paskutinio Patepimo sa- 
kramentą.  Prašvinta ligonio sieloje, girdint kunigo žodžius: 
„Šiuo šventu patepimu ir geriausiu savo gailestingumu teatlei- 
„džia tau Viešpats, kuo tik esi nusidėjęs regėjimu, girdėjimu, uos- 
tymu, ragavimu, lytėjimu, eisena“. Ramu darosi ligoniui, ramu... 
jis atsiduoda Dievo valiai, sveikatą ir ligą, gyvybę ir mirtį su- 
deda į Išganytojo rankas. Velnias gundytojas, kišęs ligoniui 
visokias juodas mintis, pasišalina. 

d) Paskutinis Patepimas lengvina ir gydo ligą, jei tai ligo- 
nio išganymui reikalinga. Yra gyvenime valandų, kada nejun- 
tama nei šalčio, nei karščio, nei nuovargio, nei alkio. Panašiai 
natūraliai ligonį veikia Paskutinis Patepimas. Sieiai suteikiamas 
ramumas lengvina jo kūno skausmus; tikėjimas, viltis, Dievo 
gerumas ir gailestingumas padeda kentėti ir ramiai mirti. Pas- 
kutinis Patepimas, gydydamas sielą, gydo ir ligonio kūną, nes, 
nurimus sielai, ir kūnas daros atsparesnis ligai. Kai siela rami, 
ir vaistai sėkmingiau veikia. Jau dėl šių natūralių priežasčių 

daug ligonių per Paskutinį Patepimą pasveiksta. — Veikia čia 
ir antgamtinė Dievo malonė. - Tačiau nereikia Dievo gundyti, 
nereikia iš Jo reikalauti stebuklų. Ar galima laukti, kad Pas- 
kutinis Patepimas išgydytų jau-jau mirštantį ligonį arba šimta- 
metį senelį? Dievo paslapčių mums neleista žinoti; Dievas vie- 
nas težino, kam. naudinga prailginti gyvenimą, kam ne. 

3) Kas, kada ir kokia nuotaika gali ir turi imti Paskutinį 
Patepimą? 

Paskutinis Patepimas įsteigtas ligonims ir nusidėjėliams: 
„Serga kas tarp jūsų... nuodėmės bus jums atleistos“. Taigi, 
sveikas ir neturįs nuodėmių neprivalo ir negali imti Patepimo. 
Pav., vaikas, beprotis, neturį nuodėmių, Patepimo nereikalingi. 
Tačiau šį sakramentą galima duoti vaikui, kai jau pradeda pro- 
tauti, atskirti gera nuo pikto; galima duoti bepročiui, jei jis bent 
kiek ir bent kada turėjo šviesėsnių valandų. Kadangi Pasku- 
tinis Patepimas“ skiriamas ' sergantiems, tai negalima jo teikti 
sveikiems, pav., kareiviams, į kovą einantiems, keleiviams, plau- 
kiantiems pėr vandenyną, pasmerktiems mirti... 

Šis sakramentas teikiamas rimtai sergantiems. Kadangi 
pati senatvė yra liga, tai seniems, kadir bent kiek negaluojan- 
tiems, reikia duoti Patepimą. Toje pačioje ligoje šis sakramentas 
teduodamas vieną kartą; tačiau, jei ligonis, kiek pasveikęs, vėl 
atkrinta, reikia ir vėl jamį duoti Paskutinį Patepimą. Nė ilga 
liga neleidžia kartoti šio sakramento. 


Paskutinis Patepimas yra gyvųjų sakramentas, todėl rei- 
kia jį imti Dievo malonės būklėje. Ligonis tad visų pirma Dievo 
malonės būklę turi patikrinti gailesčiu, išpažintim ir pasistip“ 
rinti į amžiną kelionę šv. Viatiku, tada tik imti Paskutinį Pate“ 
pimą. — Bet štai ligonis guli be sąmonės! Tuomet bepalieka 
gailestis. Paskutinis Patepimas atstojo išpažintį, atleidžia jam 
net sunkias nuodėmes ir amžiną bausmę. 

4) Kokią pareigą turi namiškiai ir kaimynai ligonio at- 
žvilgiu? Visų pirma žinotina, jog pats ligonis turi rūpintis savo 
sielos būkle; jį Išganytojas įpareigoja budėti, sakydamas: ,„Bu- 
dėkite tat, nes nežinote nei dienos, nei valandos“/) Tad pats 
ligonis turi rimtai pagalvoti apie mirtį ir amžinybę; kol sąmonė 
tebėra, nedelsdamas turi šauktis kunigo. 


1) Mat. 25,13. 

Turi tačiau pareigų ligonio atžvilgiu namiškiai ir kaimynai. 
Skausmų suspaustas ligonis dažnai užmiršta apie sielą. Namiš- 
kiai tada turi ligoniui pasiūlyti kunigą; jų nesant, kaimynai. 
Ligoniui neturint sąmonės, namiškiai turi tuč-tuojau šaukti ku- 
nigą. Vargšui susirgus, kaimynai turi šventą pareigą atvežti ku- 
nigą, na, ir gydytoją. Juk dar pas mus artimo meilė nedingo! 


5) Kokios Paskutinio Patepimo apeigos? Ligonio kamba- 
ryje reikia parengti stalą; ant stalo pastatyti kryžių ir iš šalių dvi 
vaškines žvakes; padėti vandens, druskos, duonos ir keletą g4- 
balėlių vatos, šaukštą. — Kunigas. įėjęs į ligonio namus, sako: 
„Ramybė šiems namams ir visiems juose gyvenantiems“. Pa- 
šlaksto ligonį švęstu vandeniu, klauso išpažinties, pastiprina Via- 
tiku. Pagaliau patepa šv. Aliejumi, sakydamas: „Šiuo šventu pa- 
tepimu ir geriausiu savo gailestingumu teatleidžia tau Viešpats, 
kuo tik esi nusidėjęs: regėjimu, girdėjimu, uostymu, ragavimu, 
lytėjimu, eisena“. Paskiau kalba atatinkamas maldas. Kartu 
su kunigu meldžiasi ir žmonės, subėgę į ligonio namus pasitikti 
atsilankant kunigo su šv. sakramentais. Jiems už šį labdarybės 
žygį teikiama 50 dienų atlaidų. 


Kunigystės sakramentas. 


Pirmas mokytojas, kunigas, ganytojas buvo pats Jėzus Kri- 
stus. Paskiau šias pareigas eiti įgaliojo savo mokinius apašia- 
lus ir jų įpėdinius: vyskupus ir kunigus: „Duota man valdžia 
danguje ir ant žemės...“; „Kaip mane Tėvas siuntė, taip Ir aš jus 
siunčiu...“; „eikite apsakinėkite Evangeliją visam sutverėmui“, 
„krikštydami...“.  Priimkite Šventąją Dvasią. Kam atleisite 
nuodėmes, bus atleistos“. „Darykite tai mano atminimui“. „Kas 
jūsų klauso, manęs klauso...“. Šiais žodžiais suteikė kunigystei 
trejopą galią — mokyti, teikti sakramentus, ganyti. Taigi: 


Kunigystė yra Viešpaties Jėzaus įsteigtas Naujosios Sando- 
ros sakramentas, duodąs galios eiti kunigo. pareigas ir duodąs 
malonės šventai jas. eiti. 


Šio sakramento regimas ženklas yra rankų uždėjimas ir 
vyskupo malda; neregimas ženklas — neregimai teikiamoji Die- 
vo malonė. Antai, Antiochijos vyskupai malda ir rankų uždė- 
jimu pašventė Povilą ir Barnabą. „Išskirkite man Saulių ir 
Barnabą darbui, kuriam aš juos pavadinau. Tuomet jie pasnin- 

kavo, meldėsi, dėjo ant jų rankas ir juos  išleido“.!) „Aš tau 
primenu vėl pažadinti Dievo malonę, esančią tavyje rankų už- 
dėjimu“'.?) 

Be šios galios, Kunigystės sakramentas pašauktajam tei- 
kia ypatingų Dievo malonių šventai eiti savo pareigas. Šv. To- 
mas Akvinietis sako: „Jei reikalinga Dievo malonė tinkamai pri- 
imti šv. sakramentus, tai nė kiek ne mažiau ji reikalinga šventai 
juos teikti. Kunigystė, skirdama žmogų teikti sakramentus, su- 
teikia jam ypatingą malonę tinkamai, šventai savo pareigas eiti“. 
Ta Kunigystės malonė kunigą apšviečia, pašvenčia, teikia drąsos 
ir galios eiti šventai visas savo luomo pareigas. 


Kunigystės sakramentas yra didis sakramentas. Be Kuni- 
gystės neturėtumėm kunigų, be kunigų — aukos nei nuodėmių 
atleidimo, nei palaiminimų. - Kunigystė prasmina visus sakra- 
mentus, visas malones, teikiamams mus pašvęsti ir išganyti. “ 


Kunigų ierarchija. 

Kunigavimas yra aukštas idealas. Jam pasiekti reikia daug 
pasidarbuoti. Reikia gerai apsišviesti, ne mažiau išlavinti valią, 
širdį ir būdą. Prisiruošimo darbas atliekamas seminarijoje. Čia 
kandidatai į kunigus ištiriami, kaip kad duksas ištiriams ugny- 
je. Kad į kunigus. prisiruošimo darbas sėkmingiau eitų, Bažny- 
čia nuo sėnų senovės kandidatus į kunigus veda tam tikrais 
laipsniais. Žemesnieji laipsniai yra „tonsūra ir keturi mažieji 
šventimai; aukštesnieji — subdijakonas, dijakonas, kunigas, vys- 
kupas.. | 


Žemesnieji laipsniai. 


Tonsūra vadinasi nuo lotyniško žodžio tondere — kirpti. 
Vyskupas seminarijos auklėtinui viršugalvyje iškerpa pluoštą 
plaukų, sakydamas: „Dominus pars hereditatis..“ — ir užvelka 
kamžą. Nėra tai atskiras šventimas; yra tik ženklas, jog jau- 
nikaitis Dievą pasirenka savo gyvenimo dalimi ir tikslu; todėl 
jis išsižada pasaulio tuštybių. Balta kamža reiškia jo sielos ir 
kūno skaistumą. Jis tada tampa klieriku.  Klierikas — grai- 
kiškas žodis: „kleros“ reiškia dalis, užduotis. Šio žodžio kil- 


1) Apd. 13,2—3; ?) 2 Timot. 16. 

mės reikia ieškoti Senajame Įstatyme. Kada žydai dalinosi že- 
mę, Levio giminė jos negavo. Dievas Aaronui, kunigams ir Ie- 
vitams buvo pareiškęs, jog jų dalis yra Dievas, jie — Dievo, bū- 
tent, paskirti ir pašvęsti Dievo tarnybai klierikai, privalą gyventi 
iš aukuro. Iš čia ir Naujosios Sandoros kunigai vadinami „Kle- 
ras“. — Tonsūra reiškia Kristaus erškėčių vainiką ir kartų Jo 
gyvenimą. Ji primena kunigui, jog jis, kaip Kristaus vietinin- 
kas, turi sekti Kristumi, valdyti kūno geidulius, kantriai nešti 
savo kryžių; primena, jog kunigo gyvenimas ne rožėmis, bet 
erškėčiais nuklotas. Tonsūra iš senovės visam klerui privaloma. 

Ostiarijaus šventimas yra pirmas iš keturių mažiųjų šven- 
timų. Vyskupas paduoda klierikui bažnyčios raktus, sakyda- 
mas: „Elkis taip, kaip tas, kuris turi duoti apyskaitą Dievui už 
viską, kas yra šiuo raktu: užrakinta“. Tad ostiarijus yra baž- 
nyčios durų sargas. Jo pareiga — atrakinti ir užrakinti baž- 
nyčią, neįleisti vidun neištikimų žmonių, nekrikštytų, viešų nu- 
sidėjėlių ir pagonių, budėti, kad niekas nežūtų, kad viskas būtų 
tvarkoje, skambinti. Persekiojimo laikais tokie durų sargai 
buvo labai reikalingi. Savaime aišku, jog ostiarijus turi būti 
žmogus rimtas ir doras. 

Lektorius — antras šventimas. Vyskupas duoda klierikui 
paliesti mišiolą, sakydamas: „Imk tą knygą ir būk Dievo žodžio 
skaitytoju...“. Matome žingsnį pirmyn — ostiarijus stovi prie 
durų, lektorius jau skaito Šv. Raštą. 

Egzorcistas — trečias šventimas. Vyskupas duoda klieri- 
kui egzortų knygą, sakydamas: „Imk tą knygą, laikyk su savim 
ir turėk galią uždėti rankas ant apsėstųjų krikštytų ir nekrikš- 
tytų — katechumenų“. Egzortus skaityti buvo jau labai aukšta 
pareiga. Todėl galią egzortizuoti pasiėmė sau patys vyskupai ir 
kunigai, o egzorcisiams paskirta pareiga vesti prie Dievo Stalo 
einančius priimti šv. Komunijos ir tiekti vandens bažnyčios 
apeigoms. 

Akolitas — ketvirtas ir paskutinis mažasis šventimas. Vys- 
kupas klierikui paduoda žibintuvą su žvakę, sakydamas: „Imkite 
tą žibintuvą ir tą žvakę Viešpaties vardan ir žinokite, jog pąsta- 
tyti esate bažnyčioje degti žvakes“. Paduodamas tuščias am- 
pulas, sako: „Imkite Viešpaties vardan tas ampulas, kad jose, 
Mišias laikant, paduotumėte vandens ir vyno“. Akolitai buvo 
nuo senų senovės. Jų pareigos sutampa su šv. Mišių tarnų pa- 
reigomis, Jie degdavo altoriaus žvakes, apeigų metu nešdavo 

žibintuvus; jų žinioje buvo smilkalas, vanduo, vynas, duona; jie 
eidavo vyskupų ir kunigų palydovų pareigas. Nuo šių pasta- 
rųjų pareigų gavo vardą Akolitas — palydovas, draugas. 

Tų žemesniųjų laipsnių pareigas šiandien eina pasauliečiai. 
Tačiau jos visuomet gerbtinos, nės primena senovės bažnyčių 
tvarką, pareigų svarbą ir dorovę tų, kurie tarnavo Viešpaties na 
muose. Bažnyčia Seminarijos auklėtiniams teikia keturis mažuo- 
sius šventimus dėl to, kad žymiau juos atskirtų nuo pasaulio, 
kad išbandytų jų pašaukimą ir stropiau priruoštų Kunigystės 
sakramentui priimti. 


Didesnieji ierarchijos laipsniai. 

Subdijakonas reiškia mažesnysis tarnas. Jo pareiga — pa- 
dėti dijakonui, dijakono — kunigui. Subdijakonas, priimdamas 
šventimus, pasižada Dievui laikytis skaistybės, kalbėti brevijo- 
rių ir nešioti kunigiškus drabužius. Jo gyvenimas privalo būti 
bažnytinis, būtent, pasiaukojimo ir maldos gyvenimas. Subdi- 
jakonas, padaręs lemiamą žingsnį, jau nebegali trauktis atgal, 
jis palieka bažnytinis žmogus iki karsto. Tačiau subdijakono 
šventimas — tai dar ne sakramentas; čia nėra nei rankų už- 
dėjimo, nei Kristaus įsteigtas. Tai — įžanga į Kunigystės sa- 
kramentą. 

Kunigystės sakramentą sudaro trys laipsniai: dijakonas, 
kunigas ir vyskupas. "Tačiau nėra čia trijų atskirų sakramentų, 
tik vienas, panašiai kaip to paties kamieno trys šakos bei tos 
pačios visumos trys dalys. Dijakonatas yra kunigystės pradžia, 
vyskupystė — jos pilnybė. Ž 

Dijakonas. Graikiškai: „diakonein“ reiškia patarnauti. 
Dijakono šventimas ir duoda jam teisę ir galią tarnauti vysku- 
pui ar kunigui, laikant šv. Mišias. Dijakonatas yra Kunigystės 
sakramento dalis. Regimas jo ženklas yra rankų uždėjimas ir 
vyskupo malda!) Šv. Raštas mini dijakonus greta vyskupų ir 
kunigų. 

Dijakono pareigos senovėje buvo plačios ir atsakomingos. 
Jie buvo laikomi tarpininkais tarp vyskupo ir žmonių, vadinami 
vyskupo akimis, ausimis, širdimi, siela; jie skirstė pamaldas, 
krikštijo, dalino Komuniją, tarnavo vyskupams ir kunigams lai- 


i) Apd. 6,5—6. 

kant šv. Mišias, rekomendavo vyskupui krikštytinus katechume- 
nus; teikiant Sutvirtinimo sakramentą, laikė šv. Chrizmą; lankė 
kalėjime kankinius, globojo vargšus; bažnyčios turtai buvo jų 
žinioje. Šiandien dijakonų pareigos labai susiaurintos. 


Kunigas, arba presbiteras. Graikiškai presbyteras reiškia 
„vyresnysis“: Kad Kunigystė turi tris Kunigystės sakra- 
mento žymes, jau aukščiau įrodyta. Bepalieka pasakyti apie 
apeigas kunigą švenčiant. 


Apeigos. Vyskupas, pradėdamas šventimo apeigas, atsi- 
gręžęs į dalyvius, praneša: jei kas ką turi prieš švenčiamuosius, 
drąsiai teišeina ir tepareiškia. Toliau, atsigręžęs į kandidatus, 
dėsto būsimas jų pareigas. Toliau kalbama Visų Šventųjų lita- 
nija. Po litanijos prasideda esminė šventimo dalis: vyskupas ant 
būsimo kunigo uždeda abi rankas, taip pat daro dalyvaują ku- 
nigai. Kunigams laikant pakeltas dešines rankas, vyskupas mel- 
džia naujam kunigui Dievo malonių. Toliau eina maldos į Šv. 
Dvasią. Dabar vyskupas uždeda ant naujo kunigo stulą ir, kry- 
žiuodamas ją ant krūtinės, sako: „Priimk Viešpaties jungą; Jo 
jungas saldus ir Jo našta lengva“. Stula yra kunigystės kilnu- 
mo ženklas; ji kryžmais uždedama reiškia kunigystės vargus, 
bet tuojau vyskupas pareiškia, kad Kristaus jungas būsiąs sai- 
dus ir Jo našta lengva, jei kunigas neš juos su meile, kurią reiš- 
kia čia pat uždedamas arnotas: „Priimk kunigo rūbą, kurs yra 
meilės ženklas. Galingas Viešpats padaugins ją tavyje ir tavo 
darbus patobulins“. Dabar eina ilga vyskupo malda, meldžiant, 
kad naujas kunigas ištikimai Dievui tarnautų. — Paskui vys- 
kupas tepa kunigo rankas šv. Aliejumi; paduoda taurę su vynu 
ir pateną su ostija, sakydamas: „Imk galią aukoti Dievui auką 
ir laikyti Mišias už gyvus ir numirusius“. Pagaliau, dar kartą 
uždėjęs ant galvos rankas, sako: „Imk Šv. Dvasią: kam atleisi 
nuodėmes, bus atleistos; o kam sulaikysi, bus sulaikytos“. — 
Naujas kunigas daro iškilmingą priesaiką gerbti savo vyskupą 
ir jo klausyti. Galop eina vyskupo palaiminimas. 

Naujas kunigas pirmas Mišias laiko kartu su vyskupu, kar- 
tu su vyskupu ištaria Kas žodžius, iš vyskupo rankų 
priima Komuniją. 

Vyskupas. Kunigystės sakramento viršūnė yra vyskupys- 
tė. Ji nesudaro atskiro Kunigystės sakramento, tik tą sakramen- 
tą papildo, pabaigia, vainikuoja. Paprastas kunigas turi galią 

peresybinti duoną ir vyną į Viešpaties Kūną ir Kraują, turi galią 
atleisti nuodėmes, bet ta galia yra aprėžta. Jis negali tos val- 
džios sūteikti kitam, būtent, negali švęsti kunigų, konsekruoti 
vyskupų, žodžiu sakant, negali tęsti Kristaus pasiuntinybės to- 
liau iki amžių pabaigos. Tą galią Kristus suteikė tik apaštalams 
ir jų įpėdiniams vyskupams. Vyskupas tad, Dievo įgaliojamas, 
suteikia Sutvirtinimo sakramentą, švenčia kunigus ir vyskupus, 
ir valdo Kristaus Bažnyčią. Vyskupą konsekruoja Popiežiaus 
paskirtas vyskupas, vadinamas konsekratorius, ir du vyskupai 
dalyviai — asistentai. 

Visi vyskupai savo šventimais yra lygūs, bet jų valdymo 
galia, jurisdikcija, nelygi. Kaip visa Kristaus Bažnyčia klausė 
Petro, taip dabar klausome jo įpėdinio, Popiežiaus. 

Iš bažnytinės ierarchijos matyt, kaip stropiai budi Bažny- 
čia, kad pasigamintų gerų kunigų. '" Nuo tonsūros iki kunigys- 
tės per septynerius metus laipsniais veda jaunuolį į didelį dar- 
bą. Rodos, ir nepašauktas turėtų pasidaryti pašauktas! 


„Mūsų pareigos kunigui, 

a) Kunigas yra „žemės druska“, „pasaulio šviesa“.!) Į ku- 
nigo rankas sudėtas mūsų išganymas; tad kas jei ne jo šventu- 
mas privalo visiems rūpėti? Kuo mes tą rūpestį pareikšime, jei 
ne malda? ,„Piūtis, tiesa, didelė, darbininkų gi maža. Taigi 
prašykite piūties Viešpatį atsiųsti darbininkų į savo piūtį“.*) To- 
dėl tą dieną, kada šventinami kunigai, bažnyčioje dalyvaują turi 
savo maldas jungti su vyskupo maldomis, kad Dievas duotų uo- 
lių kunigų; kadangi piūtis didelė, o darbininkų maža, tad reikia 
melsti Dievą, kad jų nepristigtų. Popiežiai metų ketvirčiais, 
šventimo dienomis, visai Bažnyčiai įsakė pasninkauti, melstis, 
kad Dievas duotų uolių darbininkų. Ir vyskupas, šventindamas 
seminarijos auklėtinius kunigais, -kviečia tikinčiuosius prisidėti 
pasninku ir malda prie jo žygio. 

b) Visuomenė turi kunigą gerbti ir mylėti. Įgimta ir Die- 
vo įsakyta gerbti ir mylėti savo tėvus. Mes juos gerbiame ir 
mylime. Nemažiau turime gerbti ir mylėti kunigus. - Kunigas 
mus krikštija, peni dangiška mana, atleidžia nuodėmes, atna- 
šauja šv. Mišių auką, dieną naktį lanko ligonius, lydi į amži- 


1) Mat. 513—14; *) Luk. 10,2, 

nybę, meldžiasi už gyvus ir mirusius; nuo lopšio iki karsto, it 
tėvas kūdikius, už rankos veda, už mus galvą guldo; anot šv. 
Povilo žodžių, „visiems visa pasidariau, kad visus išgelbėčiau“.') 
Tad „Kunigai, kurie yra geri viršininkai, tebūna laikomi verti 
dvigubos pagarbos, ypačiai tie, kurie darbuojasi žodžiu ir mo- 
kinimu““.?) 

<) Kunigui Kristus pavedė mokyti,  atnašauti ir valdyti, 
Kristaus tad sekėjai būtinai turi klausyti kunigo. Kadangi Kris- 
taus viešpatystė yra „ne iš šio pasaulio“, tad kunigo būtinai rei- 
kia klausyti tik išganymo dalykuose. Katalikas turi suprasti, 
kada turįs atiduoti „kas Dievo Dievui, kas ciesoriaus ciesoriui“. 
Kai priešai puola tikybą ir kunigą, geras katalikas turi guldyti 
už! juos galvą. Gži, 

Ypač Lietuvos kunigas yra nusipelnęs, kad tautiečiai ji 
gerbių ir mylėtų. Istorija liūdija, kiek Lietuvos kunigai yra pa- 
sidarbavę Tėvynei. 


Moterystės sakramentas. 


Moterystė yra sakramentas, kuriuo jaunavedžiai susituo- 
kia iki mirties, gaudami Dievo malonės eiti savo luomo parei- 
goms, ž 
1) Moterystė prieš Kristų.  Moterystė sena, kaip žmonių 
giminė. Ją įsteigė Dievas rojuje. Sutvėręs Adomą ir Iėvą, juos 
palaimino, sakydamas: „Aukite, danginkitės ir pripildykite že- 
mę“.*) Dievas tad Adomą ir Ievą sutuokė, kad praplatintų žmo- 
nių giminę ir pripildytų žemę. Tai — pirmas moterystės tikslas. 
Antras jos tikslas — padėti kits kitam gyventi. „Negera žmo- 
gui būti vienam“.*) 

Natūralus vyro ir moters  susituokimas, paties pasaulio 
Kūrėjo įsteigtas, savaime aišku, turėjo būti tvirtas. Tačiau jis 
tebuvo paprasta sutartis. Moterystės ryšį patobulino ir į Sakra- 
mento laipsnį pakėlė Jėzus Kristus. 

Išganytojas, atėjęs pakeisti žemės veido, negalėjo nepaliesti 
iš savo vėžių iškrypusios moterystės. Dievas nustatė, kad tvir- 
tu natūraliu ryšiu tuoktųs pienas vyras ir viena moteris, būtent, 
įsteigė monogamiją (vienmoterystę).  Vienpatystė laikėsi ilgai. 
Pirmas vienpatystės tvarką sulaužė Kaino ainis Lemechas, ves- 


*) 1 Kor. 9,22; ?) 1| Timot. 5,17; ?) 1 Moz. 1,28; *) 1 Moz. 2,18. 

damas dvi pačias, nuo kurio laikų ištvirkę vyrai pradeda vesti 
po dvi, tris pačias (bigamija, poligamija). Ištvirkimas eina to- 
liau: ir moterys jau panoro turėti po keleta vyrų (poliandrija). 
Tvarkai įrant, moteris tampa vyro vergė, jo geidulių tenkintoja. 
Matome jas perkamas, parduodamas, mainomas, atimamas, žu- 
domas. Taip buvo ne tik laukinėse tautose, bet ir apšviestosiose. 
Persiskyrimas vyro su pačia buvo paprastas dalykas.  Vienpa- 
tystės, šeimos reikšmė dingo. Romoje buvo paprotis gimusį kū- 
dikį prinešti tėvui; jei tėvas jį pakeldavo, 'vaikas būdavo grąži- 
namas motinai, jei ne — jis būdavo išmetamas į gatvę. Kiti 
žmonės iš gailestingumo arba dėl kitų sumetimų paimdavo juos 
iš gatvių ir užsiaugindavo sau vergų. Taip tatai skaisčiausiasis 
žmonių giminės palaikymo šaltinis buvo sudrumstas.  Prikelti 
moterystę iš šitokio chaoso, grąžinti jai pirmykštę reikšmę, su- 
teikti jai Dievo malonės, padaryti Naujosios Sandoros Sakra- 
mentu tegalėjo Jėzus Kristus. 

2) Moterystė yra sakramentas. Jo regimas ženklas yra 
jaunavedžių sutikimas susituokti, prie liudininkų pareikštas sa- 
vo klebonui. Bažnyčia šį jų sutikimą savo palaiminimu tvirti- 
na. Jo neregima teikiamoji Dievo malonė yra dvejopa: viena 
daugina pašvenčiamąją Dievo malonę, o kita teikia moterystei 
ypatingą malonę, kad jaunavedžiai ištikimai meilėje gyventų 
iki karsto ir kad krikščioniškai auklėtų šeimynėlę. 

Šventasis Raštas Moterystės sakramentą lygina su Kristaus 
ir Jo Bažnyčios santykiavimu.!) Jei Moterystė yra Kristaus ir 
Bažnyčios susijungimo reiškėja, tai ji yra sakramentas. 

3) Moterystė yra nesuardomas sakramentas.  Moterystės 
nesuardomybę aiškiai įrodo Šv. Raštas: „Ką Dievas sujungė, 
žmogus teneperskiria“.?) „Kas nors paleidžia savo pačią ir kitą 
veda, daro link jos svetmoterystę. Ir jei pati skiriasi nuo savo 
vyro ir už kito teka, ji svetmoteriauja“.?) Moterystės nesuardo- 
mybės klausimu Bažnyčia visuomet buvo griežta ir tvirtai sto- 
vėjo ant Dievo įsakymo pagrindo. Jokie dalykai negalėjo jos 
pajudinti. Antai, Anglijos karalius Henrikas VIII, metęs pačią 
Kotryną  Aragonietę, užsimanė vesti Oną Bolein. Popiežius 
Klemensas VII nieku būdu nesutiko suardyti esamos su Kotry- 
na teisėtos moterystės. Bažnyčia bevelijo priimti karčią keršto 
taurę, nėgu laužyti Dievo įsakymą. Henrikas VIII atsiskyrė nuo 


*) Efez. 5,23—35; *) Mork. 10,2—9; 3) Mork. 10,10—12. 

Bažnyčios, sudarydamas protestantų anglikonų atskalą. Ir šian- 
dien norima moterystę paversti paprasta sutartim, kad be kliū- 
čių būtų galima ją ardyti. Daug kur jau matome moterystės 
kontraktus, sudaromus valsčiuje ar pas notarus. Bažnyčia ši- 
tokių moterysčių nepripažįsta. Ė 

4) Nesuardomoje moterystėje yra galimas atsiskyrimas 
(separacija).  Atsiskyrimas įvyksta abiem sutinkant, arba vie- 
nam 'nesutinkant. Abiem sutinkant atsiskyrimas įvyksta pav.. 
kai vyras, palikęs žmoną, išvažiuoja į Ameriką, tampa kunigu 
arba žmona eina į vienuolyną... 

Vienai pusei nesutinkant, protestuojant, atsiskyrimas gali 
įvykti dėl svarbių priežasčių, kaip antai dėl svetmoterystės. At- 
siskyrimas galimas dėl nepakenčiamo gyvenimo, būtent, dėl 
įtartino pabėgimo, dėl nuolatinių rietenų, muštynių, dėl pavo- 
jaus gyvybei ir sielai, dėl tikėjimo pametimo, žodžiu sakant. 
kada gyvenimas virsta pragaru. Atsiskyrimas  vykinamas ne 
savo valia, bet dvasiškos valdžios nutarimu. — Atsiskyrėliai tu- 
ri padoriai gyventi ir eiti prie susitaikymo, nes atsiskyrimas ža- 
lingas vaikų auklėjimui, namų reikalams ir duoda blogo pavys- 
džio kaimynams. 


5) Moterystės sąlygos ir kliūtys. Bažnyčia, saugodama 
moterystės šventumą, išleidžia tam tikrus įstatymus, kurių 
turi laikytis visi katalikai. Einant Bažnyčios įstatymais, 
a) moterystės ryšį laimina savo parapijos klebonas, dalyvau- 
jant bent dviem liudininkams. b) Bažnyčia nustatomoterystei kliū- 
tis; c) kliūtims susekti įsako rengiamus susituokimus skelbti baž- 
nyčioje. d) Kliūčių esama dvejopų: vienos draudžiančios moterys- 
tę — susižadėjimas vesti vieną, vedant kitą; kitas tikėjimas; ap- 
žadai gyventi mergystėje. Nors labai nusideda nepaisą šių kliū- 
čių, tačiau jų moterystė yra tikra. Kitos kliūtys yra naikinan- 
čios moterystę — vienuolių apžadai, prievarta, giminystė, gen- 
tystė. Kas, turėdamas tokią kliūtį, drįstų eiti moterystėn, jo 
jungtuvės būtų netikros. 

Giminystė kliudo  moterystę iki trečios, gentystė — iki 
antros kartos. Giminės yra tie, kurie dygsta iš tos pačios šak- 
nies — pirmoje kartoje broliai ir seserys, antroje — brolių ir se- 
serų vaikai ir trečioje — brolių ir seserų anūkai. Gentys yra 
pirmoje kartoje vyrui pačios seserys, antroje — seserų dukterys; 
pačiai — vyro broliai, ir antroje kartoje — vyro brolių sūnūs 

Bažnyčia, svarbiam reikalui esant, duoda dispensą nuo trečios 
ir antros giminystės kartos ir nuo gentystės. 

Mišrias moterystes Bažnyčia leidžia su ta sąlyga, kad 
jungtuvės įvyktų katalikų bažnyčioje ir būtų pasižadėta vaikus 
krikštyti ir auklėti katalikais. į 

e) Jaunavedžiai, susitarę vestis, prieš užsakus turi išlaiky- 
ti kvotimus iš tikybos. Šeimynos galvos vyro ir namų sielos 
motinos negalima įsivaizduoti nežinančių pamatinių šv. tikėji- . 
mo tiesų ir poterių. Todėl savas klebonas turi pareigą sužadėti- 
nius pamokyti. 2 

f) Moterystė yra didis gyvenime įvykis, todėl jaunavedžiai 
prieš priesaiką turi atlikti  Išpažintį ir priimti šv. Komuniją. 
Pasukant gyvenimo ratą į moterystės vėžes, būtinai reikia ap- 
kuopti sąžinę nuo jaunatvės dulkių ir susikaupti Kristuje. 

Sutartuvės yra rimtas, tvirtas pasižadėjimas. Senovėje su- 
tartuvių būta iškilmingų, kai jaunavedžiai iškilmingai, dalyvau- 
jant savo kunigui ir dviem liudininkams, pasižadėdavo susituok- 
ti. Sutartuvės — dar ne  moterystė. Nesuardomumo čia nėra. 
Tačiau, davus garbės žodį, reikia jo laikytis. Greta šių kitos 
sutartuvės būtų negarbingos ir neteisėtos. Neištesėtos sutartu- 
vės duoda teisę ieškoti teisėto atlyginimo. Kadangi pasižadėji- 
mo faktą nelengva įrodyti, todėl juridinės reikšmės jos neturi. 
Doros atžvilgiu jos nepatartinos, nes dažniausiai veda jaunimą 
į pagundas. 

Mūsų piršlybos sutartuvių pobudžio neturi, jos panašios 
į turgų. Mergina laiko sau garbe, jei vieną vakarą atsilanko 
du, trys piršliai. Šiandie ji pasižada vienam, ryt kitam, poryt 
trečiam ir t. t. Jaunikaitis išsijuosęs skrajoja po tolimą apylin- 
kę, kaip pasakos didvyris, kad nuo aukšto kalno parsivestų sau 
žmoną — karalaitę.  Intrigos virte verda — vieni peikia jauni- 
kaitį, kiti paną; vieną į padanges kelia, kitam pamazgų kaušą 
ant galvos pila.  Jaunikaiti, nepasiduok pinigo ar grožio gundo- 
mas. "Tikras jaunavedžių turtas — dorovė, sveikata, sumanu- 
mas, energija... 


Moterystės idealas ir pareigos. 


Žodis moterystė yra kilęs iš žodžio matėr-motina. Pirmas 
moteriškos vardas — Motina (Iėva). Moterystėje vyro vardas 
tėvas. Dievas, gamtos Kūrėjas, įsteigęs moterystę, nurodė jos 

idealą žodžiais: „Aukite, dauginkitės ir  pripildykite žemę“.!) 
Kadangi moterystės idealas palaikyti ir dauginti žmonių giminę, 
tai jos garbė ir džiaugsmas turi būti šeima. Moterystė be šeimos 
yra, tartum, beprasmė. "Todėl nusideda gamtai ir gamtos Kūrė- 
jui tie, kurie iškreipia moterystės tiklą. Gamta ir Dievas jiems 
keršija, 

2) Tėvų idealas — ne tik vaikus gimdyti, bet ir auklėti. 
Vaikus gimdyti, mylėti, auginti, maitinti, dengti tėvams įgimta. 
Auklėti daugiau reiškia — reiškia žmogų sužmoginti; dar dau- 
giau — reiškia auklėti krikščioniškai, įsamoninti vaikui auk- 
ščiausiąjį gyvenimo tikslą. 

a) Kad tėvai gerai išauklėtų vaikus, turi juos mokinti. 'Tė- 
vas ir motina yra savo vaikams pirmi kunigai; tėvų namai —- 
vaikams pirma bažnyčia; tėvų žodžiai — vaikams pirma Evan- 
gelija... . 

Auklėti vaikus tėvams turi padėti mokykla. Reikia tad leis- 
ti vaikus į mokyklą. Bet ir čia tėvai turi natūralę teisę ir parei- 
gą budėti, ar mokykla jų vaikų negadina, stebėti, kokie mokyk- 
los mokytojai, ar dori žmonės, ar geri katalikai, kokie vartoja- 
mi vadovėliai, ar rimtai dėstoma tikyba. Pastebėję trūkumų, 
privalo juos pašalinti; neleisti vaikų į mokyklas, kur vadovauja 
socialistai; leisti tik į katalikiškas mokyklas. "Tėvai turi natūra- 


lę teisę savo vaikus auklėti katalikiškai. 


b) Kad tėvai gerai išauklėtų vaikus, turi jiems duoti gėrą 
pavyzdį.“ Šv. Jonas Auksaburnis sako: „Tėvų gyvenimas — tai 
Knyga, iš kurios vaikai mokosi, tai gyva kalba, lūpomis neišreiš- 
kiama“. Jau geri arba blogi tėvų palinkimai paveldėjimo keliu 
pereina į vaikų kraują ir kaulus; o tėvų gyvenimas uždeda vai- 
kams neišdildomą savo sielos antspaudą. Laimingi vaikai, gimę 
iš gerų tėvų ir savo namuose matą gerą gyvenimo pavyzdį. 

Tėvų gyvenimas ' turi sudaryti vaikams tinkamą aplinku- 
mą, kurioje jie užaugtų dorais žmonėmis ir gerais katalikais. 
Sudaryti tai aplinkūumai moterystėje pirmoj eilėj reikalinga tar- 
pusavio meilė, meilė tvirta, kantri, tyra, šventa, meilė, panaši į 
tą, kuri jungia Kristų su Jo Bažnyčia. Reikalingas toliau tarpu- 
savio paklusnumas. Paklusnumas Kristaus meilėje nesunkus, 
priešingai, malonus; jis gyvenimą jaukina ir švelnina. Moterys- 
tės, kur yra savitarpio meilė ir paklusnumas, joks tamsus debe- 


*) 1 Moz. 1,28. 

sėlis nedrumsčia, ten jauku, ramu; ten žmona klauso vyro, vy- 
ras žmonos; kits kitam nusileidžia, kits kito silpnybes kantriai 
pakelia; kartu džiaugiasi, kartu liūsta; ten moteriškė ne vergė, 
vyras ne ponas. Laimingi vaikai tokioje atmosferoje augą. 


Moterystės sakramento apeigos. 


Užsakams išėjus arba gavę indultą, išlaikę kvotimus, atlikę 
išpažintį, jaunavedžiai, šaunios kompanijos lydimi, stoja prieš 
kleboną; įsiregistravę vestuvių aktuose, eina į bažnyčią. Čia ves- 
tuvių apeigos prasideda nuo himno „Veni Creator“, kurio metu 
jaunavedžiai drauge su kunigu suklaupę meldžia Šventosios Dva- 
sios malonių. Po himno kunigas, atsigręžęs į jaunavedžius, klau- 
sia: „Ar nori ir laisva valia sutinki susituokti“, ar nėra pasižadėję 
kitą-vesti? Gavęs neigiamą atsakymą, pašvenčia jų vestuvinius 
žiedus, melsdamas jaunavedžiams ištikimybės, pastovios. krikščio- 
niškos meilės, padauginimo šeimos, ilgo ir laimingo amžiaus. 
Paskiau, pašlakstęs žiedus švęstu vandeniu, vienam ir antram 
užmauna ant dešinės rankos bevardžio piršto, sakydamas: „Pri- 
imk moterystės žiedą švenčiausios Trejybės vardan, kad, jį ne- 
šiodamas, apsišarvotumei dangaus ginklo dorybe, ir kad tau pa- 
dėtų nupelnyti amžiną išganymą“; kartu pašvenčia rūtų vainikė- 
lius, prisegamus jaunavedžiams. Dabar prasideda priesaika: 
jaunavedžiai suneria dešinės rankas, kunigas, jas sukergęs stula, 
abudu siekdina: „Aš N. imu sau tave į moterę ir prisiekiu tau 
meilę, ištikimybę ir pasižadu tavęs neapleisti iki mirties. Taip 
padėk man, Viešpatie Dieve Visagalis, Trejybėje vienas, ir visi 
Šventieji“. Taip pat siekdina ir sužadėtinę, kuri priesaikoje dar 
pasižada vyro klausyti. Po priesaikos kunigas prašo dalyvius, 
reikalui esant, būti liudytojais, jog  susituokimas įvykęs. pagal 
Bažnyčios įstatymus. Tuojau kunigas moterystės ryšį tvirtina: 
„Ką tat Dievas sujungė, žmogus teneperskiria“.!) Taigi mote- 
rystę tarp judviejų sudarytą aš Katalikų Bažnyčios valdžia pa- 
tvirtinu ir laiminu, ; Vardan Tėvo ir. Sunaus ir šv. . Dvasios. 
Amen“. Čia abu klaupiasi ir kunigas meldžias. Jei susituoki- 
mas įvyko pirmą kartą (ar jei bent moteriškė ne našlė), skailo 
127 psalmę „Palaiminti visi, kurie bijo Viešpaties“... melsda- 
mas, kad Dievo palaima lydėtų  dorovingą moterystę. Paskiau 


4 Mat. 19,6. 

sekančiose maldose meldžia Dievą Šventąją Dvasią pasilikti jų 
širdyje, saugoti nuo nelaimių ir leisti susilaukti ainių iki ketvir- 
tos kartos. — Jei susituokimas įvyksta ne pirmą kartą (jei mote- 
riškė našlė), šios maldos ir psalmės praleidžiamos, — Jei mote- 
rystės ryšio palaiminimas įvyksta prieš mišias, tuomet mišios lai- 
komos vadinamos „jaunavedžių mišios“; palaiminimas duoda- 
mas po Viešpaties maldos (Pater noster). 

Moterystės palaiminimo apeigos baigiamos kvinigo palai- 
minimu: ,„Palaiminimas visagalio Dievo Tėvo ir Sūnaus ir Šv. 
Dvasios tenužengia ant judviejų ir tepalieka visuomet, Amen“. 


Sakramentalijos ir jų apeigos. 


Sakramentalijos yra Bažnyčios nustatyti ir vartojami šven- 
ti ženklai, kuriais Ji Viešpaties Jėzaus vardu teikia žmonėms pa- 
laiminimų ir pašventinimų. į 

Jėzus Kristus, gyvendamas žemėje, pats laimindavo žmo- 
nes ir daiktus — antai dėjo rankas ant vaikų ir laimino;') ženg- 
damas į dangų ištiesęs rankas laimino mokinius;?) laimino dau- 
gindamas duoną ir žuvį.?) 

Tą laiminimo galią suteikė Kristus apaštalams ir jų ipėdi- 
niams vyskupams ir kunigams. Antai, liepė atsilankius į namus 
laiminti žodžiais: „ramybė šiems namams“*). Suteikė galią eg- 
zorcizuoti;?) vyskupas, švęsdamas kunigą, be kitų galių, teikia 
jam laiminimų galią, S 

Bažnyčia, pasinaudodama suteiktąja sau Kristaus valdžia, vi- 
sais amžiais teikė sakramentalijas — a) laimina žmonių vartoja- 
mus daiktus: laukus, „butus, javus, ugnį, vandenį, vyną; valgius, 
žvakes, pelenus ir t. t.; laimina pačius žmones — po mišių, prieš 
išpažinti, po Komunijos, jaunavedžius per ir po jungtuvių, mo- 
teris po pagimdymo, ligonius, numirėlius, vaikus ir t.t.; egzorci- 
zuoja krikštijant,  šventinant druską, vandenį. b) Kai kuriuos 
daiktus ir žmones Bažnyčia pašvęsdama išima iš kasdieninio var- 
tojimo ir paveda Dievo tarnybai — bažnyčią, altorių, varpą, 
taurę, aliejų, kryžių, paveikslą, rožančių, škaplierių it t.t; pa- 
šventindama asmenį—subdijakoną, klieriką, abatą, karalių... Šie 
daiktai ir asmenys tam tikra prasme tampa Dievo nuosavybe. 


1) Mork. 10,16; Mat: 19,15; *) Luk, 24,50; 3) Mork, 6,41; *) Luk. 10,55; 
5) Luk. 9,1; 10:17. 

Sakramentalijų vaisiai.  Sakramentalijomis Dievas suteikia 
sustiprinamųjų malonių, lengvųjų" nuodėmių. atleidimą; gina 
sielą ir kūną nuo piktosios dvasios antpuolių, teikia palaimos 
mūsų gyvenimui, saugoja „nuo sunkių nuodėmių ir kitokių ne- 
laimių. 

Sakramentalijos panašios į sakramentus tuo, kad teikia 
Dievo malonę; skiriasi nuo sakramentų tuo, kad sakramentus įs- 
teigė pats Jėzus Kristus, ir jie veikia savaime, o sakramentalijos. 
Bažnyčios įsteigtos ir veikia per Bažnyčios maldą. 

Apeigos.  Sakramentalijų apeigos yra nustatytos Bažny- 
čios patvirtintuose ritualuose, kurių keisti be Bažnyčios leidimo 
negalima. Apeigas atlieka kunigas, apsirėdęs kamža. ir stula — 
žegnojasi ir žegnoja šventinamus daiktus, asmenis, deda rankas, 
melsdamas atatinkamų malonių, šlaksto švęstu vandeniu, kar- 
tais smilko; vyskupas, šventindamas, kartais vartoja šv. aliejų. 
Visa tai Bažnyčia atlieka Jėzaus vardan, pasitikėdama Jo nuo- 
pelnais ir pažadais, o mus ragina  sakramentalijomis naudotis 
tikėjimas ir kilnios mintys išreikštos maldoje, sakramentalijas 
šventinant ar laiminant. : Todėl aišku, kad, naudodamies sakra- 
mentalijomis, daugiau gauname malonių, negu savo maldomis. 


Malda. 


„Kas moka gerai melstis, moka gerai gyventi“. 
Šv. Augustinas. 


rą 


Maldos sąvoka, tikslas, reikalingumas. 


1) Maldos sąvoka. „Malda yra kalba su Dievu“. (šv. 
August.) Įsivaizduoti, ką reiškia kalbėti su Dievu!  Kalbėdami 
su rimtu asmenim, visą sielą įdėdame į kalbą, rūpindamies, kad 
ji būtų rimta, gryna, puošni, nuoširdi; dar labiau, kalbėdami su 
Dievu, visas sielos galias nukreipiame į aukščiausiąją, amžiną 
Būtybę. Todėl malda dar apibūdinama „širdies pakėlimas į 
Dievą“. Negalimas daiktas, kad maldinga sielos nuotaika nepa- 
sireikštų. Todėl .ta kalba su Dievu, tas pakilimas širdies į Dievą 
ir pasireiškia tinkamais jausmais, mintimis, žodžiais, darbais, 
apeigomis, gestais... 

Malda yra dieviškųjų dorybių — tikėjimo, vilties ir meilės 
reiškėja, daugiau negu reiškėja — gaivintoja, ugdytoja. Malda: 

— tai sielos kvėpavimas; be jos antgamtinis gyvenimas neįma- 
nomas. - 
Malda yra religijos veiksmas. "Todėl ji yra žmogui įgimta, 
būtent, kaip religija, taip ir malda yra neatskiriama nuo žmo- 
gaus prigimties. Visas pasaulis — tai didis maldos namas, tai 
nuolatinis maldos aukuras. Kas tik juda, kruta, gyvuoja — vis- 
kas čia skelbia Dievo garbę. Visos tautos turi aukurų ir šiokių 
tokių maldų. Senovės graikai kasdie kalbėjo maldas, kai kurias 
kalbėjo viešai ir bendrai. Atėnų laivynui plaukiant į Siciliją 
(415 m. pr. Kr.), vamzdžiu davus signalą nutilti, visas laivynas, 
šauklio vedamas, bendrai sukalbėjo įprastą kelionės maldą!) 
Senovės Plutarkas sako: ,„Mačiau senmiesčių be tvorų, be vartų, 
be įstatymų, bet nemačiau be maldos namų“. 

Kaip Dievas yra didis ir šventas, taip didinga ir šventa turi 
būti malda. | Deja, pagonys, iškreipę Dievo idėją, suteršė ir 
maldą. Išganytojas ją pakėlė iš puolimo. Jo malda ir yra die- 
viškųjų dorybių — tikėjimo, vilties ir meilės reiškėja, moralinių 
dorybių gaivintoja, ugdytoja. 

2) Maldos tikslas. Maldoje Dievą garbiname, permaldau- 
jame, prašome, dėkojame. Taigi, tikslo atžvilgiu malda gali bū- 
ti ketveriopa: garbinamoji, kai, neatsižvelgdami į save, Dievą 
garbiname dėl Dievo, kaip tobuliausią Būtybę, kai džiaugiamės 
Jo šventumu, teisingumu, gerumu, išmintingumu, geidžiame ir 
kviečiame visą sutvėrimą Jį garbinti; prašomoji bei permaldau- 
jamoji, kai maldaujame sielai ir kūnui reikalingų malonių, pra- 
šome atitolinti piktą, atleisti nuodėmes; dėkojamoji, kai dėkoja- 
me už patirtas ir nuolat teikiamas malones, išpažįstame Dievą 
ne tik, Kūrėją, bet ir malonių Davėją; aukojamoji, kai, išsižadė- 
ję savo nuodėmingos valios, pasiduodame Dievo valiai, kai auko- 
jame Jam savo lobį ir vargą, sveikatą ir ligą, gyvybę ir mirtį, 
džiaugsmą ir nuliūdimą, kai aukojame gerus darbus ir kryžius, 
nešamus dėl teisybės, kai aukojame visas sielos ir kūno galias. 
Tame ketveriopame širdies pakėlime į Dievą žadiname savy ti- 
kėjimą, viltį ir meilę, kurios riša mus su Dievu malonės ryšiu 
žemėje ir suriš amžinos garbės ryšiu danguje. 

3) Maldos reikalingumas. Jei anaip gili yra maldos pras- 
mė ir kilnus josios tikslas, tai jos reikalingumas yra neabejo- 
tinas. Visas sutvėrimas skelbia Kūrėjui garbę... Argi žmogus, 


1 Tukididas 6,32. 

būdamas protinga būtybė, viso sutvėrimo viršūnė, Dievo pa- 
vėikslas, nejaustų pareigos melstis? Šio esminio prigimties lin- 
kimo gali nesuprasti tik sugedęs žmogus. Baironas, kol buvo 
doras, parašė „Sutvėrimo maldą į Sutvėrėją“ ir „Sielos ilgesį i 
Dievą“. | 

Malda reikalinga, kaip išganymas. Išganymui būtinai 
reikia Dievo malonės. Be josios mūsų geri darbai, kaip augalai 
be saulės spindulių, be dangaus rasos, netarptų ir neturėtų ant- 
gamtinės vertės. O Dievo malonė įgyjama, palaikoma ir didi- 
nama tik prašant. „Prašykite ir bus jums duota; ieškokite ir 
rasite, belskite ir bus jums atidaryta“.') š 

Malda reikalinga dėl jos išganomų vaisių — vienydama su 
Dievu, duoda tvirtybės varguose, kantrybės prispaudimuose, pa- 
tarimo abejojime, paguodos nuliūdime, ramybės nuogąsčiuose, 
uolumo geruose darbuose; gaivina ir ugdo dorybes; žodžiu sa- 
kant, taiso kelią į amžinybę. 


Maldos savumai, 


Kaip melstis, kad malda Dievui patiktų? Visų pirma, rei- 
kalinga maldinga nuotaika bei maldoje susikaupimas. „Pirm 
maldos prirenk savo sielą ir nebūk kaip žmogus, kurs gundo 
Dieva“.?) Melstis reikia su dėmesiu, nužemintai, pasitikint, ne. 
prieštaraujant Dievo valiai, ištvermingai ir kantriai. 

1) Melstis su dėmesiu — sutelkus visas dvasios galias, 
melstis lūpomis ir širdimi —, stengtis išlaisvinti protą, valią ir 
širdį nuo visų žemiškų, dalykų. „Šita tauta gerbia mane lūpo- 
mis, jų gi širdys toli nuo manęs“.?) Tačiau išsiblaškymas, tuš- 
čios mintys, nenoromis banguojančios galvoje, maldos vertės ne- 
mažina; priešingai, jei su jomis kovojama, maldos vertė net 
didėja. 

2) Melstis nužemintai. Elgetai ir pavargėliui stovint pono 
prieangyje, pridera nusižeminimas.  Melsdamies esame lyg el- 
getos ir pavargėliai, stovį Dievo akivaizdoje. Todėl reikia mels- 
tis nužemintai. Šios maldos Dievas klauso. Išdidusio parizie- 
jaus maldą atmeta, nusižeminusio. muitininko priima.*) „Malda 
žeminančio save pereina per debesis“.?) 


') Mat. 7,7; *) Ekl. 18,23; 3) Mat. 15,8; *) Luk. 18,11—14; 5) Pamoksl, 
85,21. 

3) Melstis pasitikint Dievu. Dievas žino mūsų reikalus. 
Jis visagalis, gali duoti; Jis geras, nori duoti, ko mums reikia. 
Liepdamas prašyti, Jis žada mūsų išklausyti: „Prašykite ir bus 
jums duota...“. „Ko, tik prašysite Tėvą mano vardu, duos jums“. 
Jeigu dažnai atrodo, kad Dievas mūsų maldos neišklausąs, tai 
atsitinka tik dėl to, kad, arba mūsų malda buvo negera — be 
dėmesio, nenuolanki, be vilties, — arba prašomas daiktas buvo 
nereikalingas mūsų išganymui, arba mūsų meldimas buvo neiš- 
tvermingas, be kantrybės. 


4) Melstis pasiduodant Dievo valiai. Kalbėdami Tėve muū- 
sų, atsižadame' nuodėmingos savo valios. Ko nors prašydami, 
pasiduodame Dievo sprendimui, nes Jis geriausiai žino, ko mums 
trūksta, kas mums naudinga ir kas kenksminga. Ar tai dan- 
gaus malonių, ar žemiškųjų dalykų reikia prašyti su sąlyga — 
jei Dievas to nori. Ir Bažnyčia prašo kovoje taikos, sausroje 
lietaus, kryžiaus dienomis žemei derliaus, ligonims sveikatos, 
bet vis su sąlyga — jei Dievui tai tinka. Atsidavęs Dievo va- 
liai, Jėzus meldėsi Alyvų darže. Šv. Augustinas meldžiasi: „Esu 
kūdikis, nežinau, kas man naudinga; esu silpnas ir liguistas, 
nežinau, kas mane išgydys. Elkis tad su manim, Viešpatie, 
kaip tau tinka. Suteik man, ko prašau; jei nori duoti, duok 
man sveikatos, laimės, duok visa, jei Tau, Viešpatie, tai miela 
ir mano išganymui reikalinga. Jeigu tai, ko prašau, virstų man 
piktu, ir dėl to neduodi, meldžiu Tave, palik man mano kryžių. 
Tu vienas būk mano gyvybė, sveikata, laimė, turtas, malonė ir 
viskas“, Todėl ir mes, prašydami iš Dievo turtų, turime au- 
koti Jam savo vargą, prašydami sveikatos, — aukoti ligą, pra- 
šydami garbės, — aukoti pažeminimą, prašydami gyvybės, — 
aukoti savo mirtį. 

5) Melstis ištvermingai. „Visuomet reikia melstis ir nepa- 
ilsti“.!) „Nuolat melskitės“.?) Šie žodžiai reiškia maldingą sie- 
los nuotaiką, pareiškiamą šūkiu: „dirbkite ir melskitės!“ Visas 
mūsų gyvenimas bus nesiliaunanti malda ir nuolatinė auka, jei 
savo mintis, žodžius, darbus, vargus ir sielvartus aukosim Die- 
vui; jei kiekvieną dieną, savaitę, metus Dievu pradėsim ir Dievu 
baigsim. „Taigi, ar valgote, ar geriate, ar ką kita darote, visa 
darykite Dievo garbei“.?) 


*) Luk, 18,1; *) Tesal. 5,17; 3) 1 Kon 10,31. 

6) Melstis vardan mūsų Viešpaties Jėzaus Kristaus. Jėzus 
Kristus tapo mūsų Tarpininku. Todėl Jis mūsų maldų klauso 
ir, liepdamas prašyti, žada patenkinti: „Iš tikrųjų, iš tikrųjų, 
sakau jums: ko tik prašysite Tėvą mano vardu, Jis jums duos“!.) 

7) Malda Bažnyčios įsakymų ir tautos papročių šviesoje. 
Taip prigimtinis, taip tiesioginis Dievo įstatymas reikalauja 
melstis. Bet kada, kur ir kiek reikia melstis, paminėtas įstaty- 
mas nenurodo.  Pareigą melstis aiškiau apibrėžia Dievo įstaty- 
mų aiškintoja Bažnyčia. Ji įsako melstis švėntės švenčiant, šv. 
Mišių klausant, imant šv. sakramentus, pagundų metu, ypač 
mirties pavojuje. Sergantiems įsako imti paskutinius sakra- 
mentus. 

Geras katalikas kalba paprastus poterius kas rytą, prašy- 
damas tai dienai palaiminimo: kas vakarą, dėkodamas Dievui 
už dienos metu gautas geradarybes; prieš valgį ir po valgio, kad, 
penėdamas kūną, suteiktų ir sielai reikalingo maisto. Žmogus. 
valgąs nepersižegnojęs, yra panašus į tą neraguotą sutvėrimą, 
kuris, po ąžuolu giles rinkdamas, niekad nepakelia galvos aukš- 
tyn, kad pažvelgtų, iš kur tas gardus ėdalas krinta. Geras ka- 
talikas, girdėdamas skambant bažnyčios varpą, rytą, vakarą, vi- 
durdienį, kalba Viešpaties Angelą; meldžiasi, pradėdamas ir 
baigdamas darbą arba kelionę. Yra pagirtinų šeimynų, kur tė- 
vai, vaikai ir samdininkai kas rytą - vakarą bendrai kalba po- 
terius, gieda rožančių, karunką, valandas. Mokiniai bendrai 
kalba maldą prieš ir po pamokų; kareiviai, guldami, keldami, 
eidami į mūšį irį t.t. 

Kur melstis? Visur, nes Dievas visur yra. Dievas „yra 
netoli nuo kiekvieno mūsų. Nes Jame mes gyvename, judame 
ir esame“';?) ypač reikia melstis bažnyčioje, nes bažnyčia — 
Dievo namai, maldos namai; altorius. — Dievo Sostas, kur mūsų 
širdies Širdis tarp mūsų gyvena, kur Dievas Švenč. Sakramentė 
pasislėpęs mūsų maldų klauso. 

Melstis galima už visus — už save, už tėvus, globėjus, už 
dvasios vadus, už gyvus ir mirusius, už draugus ir priešus, už 
klystančius ir netikėlius ir t.t. 

Kuri malda ypač Dievui patinka? Svarbiausia ir Dievui 
maloniausia yra šv. Mišių auka, primenanti ir atnaujinanti kru- 
viną Kryžiaus auką, kada kunigas už visus patį Dievą Dievui 


1) Jon. 16,23; *) Apd. 17,27—28, 

aukoja. Reikšmingesnės už kitas yra maldos Tėve mūsų, Sveika 
Marija, Viešpaties Angelas, Tikiu į Dievą Tėvą... Pagaliau, kiek- 
viena nuolanki, neprieštaraujanti Dievo valiai ir ištverminga 
malda Dievui patinka. Didelės reikšmės turi dvasios gyvenime 
vakarinės ir rytmetinės maldos, užtikrinančios ištesėjimą Dievo 
malonėje. Kas šių maldų nekalba, jau yra praradęs ar veikiai 
praras Dievo malonę. — Mokėkime gerai melstis, 0 mokėsime 
gerai gyventi. 


Šv. Kryžiaus ženklo malda. 


„Kas tik išpažins mane žmonių akivaizdoje, tą ir aš išpa- 
žinsiu savo danguje esančiojo Tėvo akivaizdoje; kas gi manęs 
išsigins žmonių akivaizdoje, to ir aš išsiginsiu savo danguje 
esančiojo Tėvo akivaizdoje“ .?) 

Yra ženklas, kuriuo išpažįstame Viešpatį; ženklas, kuriame 
telpa visas mūsų tikėjimas, ženklas, kuris rodo mums kelią, 
tiesą ir gyvenimą, ženklas, kuriuo sakyte sakome: „Aš esu krikš- 
čionis - katalikas, katalikiškai noriu gyventi ir mirti“. Tas 
ženklas — tai šv. Kryžiaus ženklas. 


1) Vartojimas. Save ženkliname dvejopu kryžiumi: ma- 
žu ir dideliu. Mažu — kai dešinės rankos didžiuoju pirštu da- 
rome kryžiaus ženklą ant savo kaktos, lūpų ir krūtinės. Jis 
vartojamas paprastai šv. /Mišiose, Evangelijos pradžioj, šv. 
Krikšto, Sutvirtinimo ir Paskutinio Patepimo apeigose, kur var- 
tojami šv. aliejai. Didelių — kai, dešine ranka paliesdami kak- 


tą, sakome: Vardan Dievo, Tėvo, paliesdami krūtinę, — ir Sū- 
naus, keldami ranką nuo kairiojo. peties į dešinįjį — ir Švento- 
sios Dvasios, — nuleidę ant krūtinės, sakome: Amen. 


2) Prasmė. Žodžiu vardan išpažįstame ne tris, tik vieną 
Dievą; žodžiais Tėvo ir Sūnaus ir. Šventosios Dvasios išpažįsta- 
me vienoje Dievo Esmėje tris asmenis — visus lygius, amžinus, 
šventus, visagalinčius; išpažįstame "Tėvą, nuo amžių gimdanti 
Sūnų, Šventąją Dvasią, kylančią iš Tėvo ir Sūnaus, kaip iš vieno 
šaltinio ir kvėpimo. Trumpai kalbant, šv. Kryžiaus ženklu iš- 
pažįstame pamatinę tikėjimo tiesą — Švenčiausios Trejybės pa- 
slaptį. 


1) Mat. 10,32—33; 

Tuo pačiu žygiu, žymėdami save Kryžiaus ženklu, išpa- 
žįstame Atpirkimo paslaptį. Prisimename Viešpaties kančią ir 
Kryžių, ant kurio Išganytojas už mus visus aukojosi dangiška- 
jam Tėvui; prisimename tą Kryžių, kuris ant Kalvarijos kalno 
tapo neišsemiamu Dievo malonių šaltiniu, išminties ir mokslo 
knyga, mūsų tikėjimo simboliu. 

Pagaliau, žmogus, žegnodamasis, tarytum, pats sau sako: 
„Viešpatie, aš esu Tavo kūrinys, Tu — mano Kūrėjas, Išgany- 
tojas ir malonių Teikėjas. Štai ženklinu savo kaktą šventu 
Tavo ženklu, todėl pašalinu iš galvos blogas mintis; ženklinu 
savo lūpas, todėl uždarau burną piktoms kalboms ir pasižadu 
skelbti Tavo vardo garbę; ženklinu krūtinę, todėl stumiu šalin 
piktus geidimus ir esu pasiryžęs dėl Tavo vardo viską pakelti. 
Viešpatie, esu Tavo išpažintojas, katalikiškai noriu gyventi ir 
mirti“. 

3) Istorija. Kryžiaus ženklą krikščionys vartoja jau nuo 
žilos senovės. Jis niekados nebuvo įsakytas nei visuotinių su- 
sirinkimų, nei popiežių; todėl, reikia manyti, jog jis yra toks 
senas, koki sena pati krikščionija. Šv. Jeronimas sako, esą Vieš- 
pats Jėzus, žengdamas į dangų, palaiminęs Kryžiaus ženklu su- 
sirinkusius savo apaštalus. Tertulijonas, gyv. II š. po Kr., sako: 
„Kiekviena proga, išeidami ir pareidami, guldami ir keldami, 
rėdydamies, valgydami, degdami šviesą, pradėdami darbą, ženk- 
liname save švento Kryžiaus ženklu“. Kankiniai save ženklin- 
davę Kryžiaus ženklu, pasiduodami į budelių rankas, kareiviai, 
eidami į karą, mokiniai prieš ir po mokslo, visi pagundų gun- 
domi ar pavojų siaučiami. 

Romos ciesorius Konstantinas Didysis 311 m. Kryžiaus 
ženklu nugalėjo tvirtą savo priešą Maksencijų prie Milvijos tilto. 
Jis ir jo armija išvydo danguje šviesų Kryžiaus ženklą su pa- 
rašu: „Šiuo nugalėsi“, Kareiviai, dangaus įkvėpti, jėgas įtem- 
Dę, puolė priešą ir nugalėjo. Nuo šiol Konstantinas krikščio- 
nims suteikė lygias teises. Pagaliau 313 m. Milano ediktu krikš- 
čionių tikėjimą paskelbė esant laisvą Romos imperijoj.  Krikš- 
čionys, tris šimtus metų kentėję, savo krauju aplaistę plačius 
imperijos laukus, dabar išeina iš miškų, iš kalnų ir urvų, iš ka- 
takombų, ir Kryžius suspindi ant karaliaus rūmų. Tas pats cie- 
sorius išleido kitą įsakymą, kad nuo šiol nusikaltėlių nebaustų 
kryžiaus mirtimi. Kryžius, buvęs paniekos daiktu, dabar tapo 
garbės ženklu. Šv. Elena, Konstantino motina, nuvykusi į Jė- 

ruzalę, atranda Kalvarijos Kryžių; jo relikviją padalino į tris 
dalis — vieną nusiuntė savo sūnui Konstantinui, antrą — Ro- 
mos Popiežiui, trečiąją paliko Jėruzalėje, šv. Kryžiaus bažny- 
čioje, jos pačios pastatydintoje. 

4) Vaisiai. Kadangi Kryžius tapo neišsemiamu malonių 
šaltiniu, todėl Bažnyčia, iš šv. Kryžiaus semdama įkvėpimą, su 
Kryžiaus ženklu teikia visus sakramentus, su Kryžiaus ženklu 
duoda palaiminimus, egzorcizmus ir t.t. Kryžius laimino ir lai- 
mins mūsų darbus, laukus ir namus, kalnus ir pakalnės, miškus 
ir kelius, o mums mirus, stosis ant mūsų kapo. 

Kad Kryžiaus ženklas būtų vaisingas, ranka, kuria save 
žėnklini Kryžiaus ženklu, tebūna nesutepta artimo skriauda, 
rūstybe ir kerštu; lūpos, kurios taria Šv. Trejybės vardą, tebūna 
nesuteptos melu, apkalbinėjimais, šmeižimu, keiksmu, piktžo- 
džiavimu; pagaliau, žymėdami save Išganytojo Kryžiaus ženklu, 
kantriai neškim kiekvienas savo kryžių. 

Už kiekvieną maldingą persižegnojimą popiežius Pijus IX 
suteikė 50 dienų atlaidų (5863 m. liepos 28 d.). 


Viešpaties malda. 
Viešpaties malda apskritai, 


„Viešpatie, pamokink mus melstis... Jis jiems tarė: Kuo- 
met jūs meldžiatės, sakykte: Tėve mūsų) kurs esi danguje! Te- 
esie šventas "Tavo vardas; teateinie Tavo karalystė; teesie Tavo 
valia, kaip danguje, taip ir ant žemės. Kasdienės mūsų duonos 
duok mums šiandien; ir atleisk mums mūsų kaltes, kaip ir mes 
atleidžiame savo kaltininkams; ir nevesk mus į pagundą, bet 
gelbėk mus nuo pikta.  AMhen.“?) 

Malda, kaip matome, kilusi iš pačio Viešpaties lūpų. Pats. 
Dievas gyvus ir ugningus savo žodžius, kaip ant Sinajaus kalno, 
duodamas dešimt įsakymų, mums paskelbė ir dievišku savo 
pirštų įrašė į mūsų širdį. Todėl ši malda ir vadinasi Viešpaties 
malda; malda, kuri Jam vienam pridera, kuri atatinka mūsų 
pašaukimą; malda trumpa, kad visi mokėtumėm; aiški, kad visi 
suprastumėm; pilna minčių, kad išreikštų visus dvasios ir kūno 
reikalus; šventa, kad šventą Dievą šventai garbintumėm; su“ 


1) Luk. 11,1—2; ?) Mat. 6,9--14. 


— 106 — 


jungta tampriu logišku ryšiu taip, kad mažesni ir lengvesni rei- 
kalai eina paskui svarbesniuosius ir šventesniuosius, Šv. Tomas 
sako; „Pirmas mūsų rūpestis yra pasiekti Dievą, kuriam mūsų 
meilė dvejopai pasireiškia: troškimu Jam garbės žemėje ir tikė- 
jimu bei viltimi amžinos garbės mirus“. Pirmu prašymu: Teesie 
šventas Tavo vardas kaip tik ir prašome priderančios Dievui 
garbės žemėje; antru prašymu: teateinie Tavo karalystė, mes pa- 
tys norime tapti šios amžinos garbės dalininkais. Trečiame pra- 
šyme norime vykdyti Dievo valią: teesie Tavo valia, kaip dan- 
guje, taip ir ant žemės. Ketvirtame prašyme maldaujame;: kas- 
dienės mūsų duonos duok mums šiandien. — Adomo ir Ievos 
vaikus tolina nuo Dievo nusidėjimai, nusidėjimų akstinas — 
pagunda, pagundos pasėka — nuodėmė, nuodėmės — blogis; 
penktuoju todėl prašymu ir meldžiame: atleisk mums mūsų kal- 
tes, kaip ir mes atleidžiame savo kaltininkams... Šeštuoju: ir 
nevesk mus į pagundą, septintuoju — bet galbėk mus nuo pikta. 
Maldą — tokią talpią, turiningą, gražią, šventą ir brangią ga- 
lėjo duoti tik pats Dievas. Todėl ši malda Dievui ypačiai tinka. 
Visi ją mokame ir kalbame. Šv. Bažnyčia ją vartoja, teikdama 
šv. Krikštą, šv. Mišiose, Paskutiniame Patepime, generalinėje 
absoliucijoje... 1 

Taigi, pakartoju: Viešpaties maldos turinį sudaro kreipi- 
masis ir septyni prašymai. Pirmieji du išreiškia mūsų gyvenimo 
tikslą, du sekantieji nurodo priemones: tikslui pasiekti. Trimis 
paskutiniais prašome nukreipti nuo mūsų visokį pikta. : 


Viešpaties maldos kreipimasis. 
„Tėve mūsų, kurs esi danguje!“ 


Sakome: Tėve. Prieš Kristų niekas dar nebuvo girdėjęs, 
kad sutvėrimas maldoje Dievą vadintų Tėvu. Sutvėrimas bi- 
jojo Tvėrėjo, slapstėsi ir nuo Jo bėgo. Adomas, Dievui ateinant, 
lindo į skuistus; brolžudys Kainas, bėgdamas nuo Dievo veido, 
slapstės tyruose; Jokūbas, atsikėlęs iš miego, suriko: „Kaip gi 
baisi šita vieta! Čionai ne kas kita, kaip tik Dievo namai ir dan- 
gaus vartai“.!) - Žydai manė mirsią, girdėdami Dievą kalbant 
nuo Sinajaus kalno. Samsono tėvai kalbėjo: „Mirtim mirsim, 
nes regėjome Viešpatį“.?) „Deja man... aš mačiau savo akimis 


i) Pradž. 28,17; *) Teis. 13,22. 

Karalių, kareivijų Viešpatį“.') Kaip tarnas, vergas, kalinys, nu- 
sikaltėlis dreba prieš savo žemiškąjį valdovą, su baime ir išgąs- 
čiu artindamasis, vadina jį „Šviesiausias pone“, „Jūsų dideny- 
be“, „Tamstos malone“, taip ir sutvėrimas drebėjo savo Tvė- 
rėjo ir Viešpaties akivaizdoje. Kreipdamasis sakydavo: Adonai, 
Elohim, Emanuel, Jehova, Dieve, Viešpatie, baisusis ir teisingasis 
Teisėjau.  Užmirusios, sustingusios žmogaus lūpos, užšalusi šir- 
dis nedrįso Dievą vadinti savo Tėvu. Išpažindamas savo kal- 
tes, iš baimės žmogus laistė gyvulių kraują ir degino aukas. O 
Kristus, sukūręs žmogaus sieloje naują ugnį, liepė maldoje Die- 
vą vadinti savo Tėvu, kad jau ne kaip tarnai, ne kaip vergai, 
bet kaip tikri vaikai sų meile ir viltimi artintumės ir glaustumės 
prie Dievo. 


Dievas yra mūsų Tėvas, nes mums davė gyvybę ir visa, 
ką turime. Dievas — mūsų Tėvas, nes mus savo apvaizdoje 
laiko, maitina, rėdo, šildo. Dievas — mūsų Tėvas, nes dova- 
noja mums mūsų nusidėjimus. Dievas — mūsų Tėvas, nes iš 
neapsakomos savo malonės mus atpirko, padarydamas mus Vieš- 
paties Jėzaus garbės dalininkais. Dievas — mūsų Tėvas, nes 
mus apšviečia ir pašvenčia. Didis ir reikšmingas yra Tėvo 
vardas. Jame telpa visa, ko sūnus gali geisti. ,,Veizdėkite, 
kokią meilę Tėvas mums suteikė, kad mes vadinamės Dievo vai- 
kai i? esame“.?) Jei Dievas yra mūsų Tėvas, tai koks tų esi Jo 
vaikas? 


Sakome: Tėve mūsų, ne: Tėve mano, dėl to, kad dangiš- 
kasis Tėvas yra be skirtumo visų žmonių Tėvas, kurs sutvėrė 
karalių r valdinį, poną ir tarną, turtingą ir vargšą, didį ir 
mažą, mokytą ir bemokslį. Kaip vieno tėvo vaikai sudaro vieną 
šeimą, taip visi žmonės, turį tą patį dangiškąjį Tėvą, nešiojas 
savo sieloje Dievo paveikslą, yra savo tarpe broliai ir seserys 
To paties dangiškojo Tėvo vaikai turi kits-kitą mylėti, kits-kitą 
šelpti, už kits-kitą melstis taip, kad Dievo vaikų tarpe būtų vie- 
na' širdis, viena mintis, viena siela. Bet meilę turėsime tik ta- 
da, kai vardan visų už visus melsimės. Tėve mūsų, nes esi mū- 
sų Tėvas, mūsų išklausysi, suteiksi mums, ko prašome, ir duosT, 
ko mums reikia. Tėve mūsų, štai Tavo vaikai „išalkę, sušalę. 
pavargę, susibarę, sergą, skęstą nuodėmėse, pasigailėk jų, įžiebk 


1) Iz. 6,5; 2) 1 Jono 3,1. 

turtinguose dosnumą, žadink žmonėse artimo meilę, šelpk pa- 
vargėlius, giosk nuliūdusius, drąsink nusiminusius, stiprink pri- 
spaustus, skriaudžiamus, gydyk ligonius, kelk puolusius! 

Sakome: kurs esi danguje. Dievas yra visur. Kodėl V. 
Jėzus liepė melstis į Tėvą, kurs yra danguje? Todėl, kad dan- 
gus yra mūsų gyvenimo siekimas. Čia, žemėje, Dievą regime 
kaip per rūką, o danguje išvysime Jo veidą visoj Jo didenybėje, 
šventybėje, skaistybėje. Danguje Dievas viešpatauja tarp an- 
gelų ir šventųjų, kur nieks Jo nerūstina, visi vykdo šventą Jo 
valią. Maldoje atsipalaiduojame nuo pasaulio meilės, atidėję 
šalin savus reikalus, žygius, rūpesčius, sielvartus, užmiršę visa, 
kas mus riša prie žemės, visas dvasios galias keliame į Dievą, 
visų dangiškąjį Tėvą. Gyvulys, kyląs iš žemės, nė akių nepa- 
kelia aukštyn; 0 mes maldos metu turime kelti aukštyn ne tik 
akis, bet ir visą savo buitį, kelti ten, kur vargų ir žemiškojo 
gyvenimo galas, kur pradžia be pabaigos mums pažadėtųjų dan- 
gaus linksmybių. 

„Tėve mūsų, kurs esi dangujė“, kurs'esi mūsų idealo aukš- 
tybėje, Tu be galo turtingas, be galo galingas, be galo geras; 
mes Tavo vaikai, toli nuo Tavęs ištremti, vargstame žemėje, atsi- 
tolinę nuo amžinosios tėvainystės, skurstame išalkę, nuodėmėse 
skęstą; kadangi esi mūsų Tėvas, turime vilties, jog išklausysi 
mūsų maldas. 


Pirmasis prašymas. 


„Teesie šventas Tavo vardas“. 


Dangiškasis Tėve, tegu Tavo vardas būna. šventas visam 
sutvėrimui, tegu visi Tave pažįsta ir garbina; tegu Tavo vardas 
būna palaimintas, pagirtas, garbingas dabar ir per amžius. 

Kas ištars Dievo vardą, kurio „dangus ir dangų dangūs 
negali sutalpinti“')?. Senajame Įstatyme Dievas buvo vadina- 
mas Elohim, Adonai, Emanuel, Sutvėrėjas, Viešpats Sabaot, ga- 
lingas, visagalįs. Jehovos vardą bijota ištarti. Šį vardą ištar- 
davo vyriausiasis kunigas kartą per metus, įėjęs į Šventųjų Šven- 
tąją. Pats Viešpats save vadina: „Aš esu, kursai esu“.?) „Aš 
esu Alfa ir Omega, pradžia ir galas... kurs yra, kurs buvo ir 


1) 3 Kar. 8,27; ?) Iš. 3,4—15. 

kurs ateis, Visagalis“.!) Žmogus, būdamas menkas vabalėlis, 
žemės dulkė, negali galingą, nesuprantamą Dievą pavadinti tik- 
ruoju Jo vardu. Tačiau Jo išminties, galybės, malonės, gailes- 
tingumo vardai visur išrašyti — danguje, žemėje ir po žeme, 
jūrų gelmėse, ore, visuose gaivaluose, ypač žmogaus sieloje. Jis 
viską sutvėrė, visk4 rėdo ir valdo, gaivina ir šelpia; prieš. Jį len-, 
kiasi ne tik dangus ir žemė, bet ir pats pragaras; Jam ne tik 
dangaus gyventojai be paliovos gieda: „Šventas, šventas, šven- 
tas Viešpats Dievas Sabaot“, bet ir visa gamta harmoningai pri- 
taria, be paliovos skelbdama Jo vardo garbę. 

Viešpats Jėzus Naujajame Įstatyme liepia Dievą vadinti 
savo Tėvu. Todėl, atsigręžę į dangiškąjį Tėvą, kupini vilties. 
prašome: ,„Teesie šventas Tavo vardas“ — tepažįsta ir tegar- 
bina Tave visas sutvėrimas; paklydėliai, pažinę savo klaidas, te- 
sugrįžta prie savo Tėvo; atskalūnai ir heretikai tegarbina Tavo 
vardą, kaip garbina tikroji Kristaus Bažnyčia, už kurios slenks- 
čio nėta išganymo; pagonys, klajoją stabmeldystės rūkuose, te- 
praregi ir paseka Kristumi. 

Todėl šv. Bažnyčia Dievo garbei padauginti kasmet į visas 
šalis siunčia tūkstančius misijonierių, 0 mus ragina juos šelpti 
savo skatikų ir maldomis. Garbė Jėzui Kristui! 


Antrasis prašymas, 


„Teateinie Tavo karalystė“. 


Pirmajame Viešpaties maldos prašyme — „teesie šventas 
Tavo vardas“ — prašėme dangiškąjį Tėvą, kad Jo vardą visas 
sutvėrimas, ypač žmogus, pažintų ir garbintų. Antrajame pra- 
šyme, teateinie Tavo karalystė, prašome dangiškąji Tėvą, kad 
Jo karalystė įsikurtų žemėje, mūsų širdyse, ir kad po mirties 
ateitų amžinoji karalystė; pagaliau, kad šėtono karalystė būtų 
nugalėta. E 

Dangiškasis Tėve, tegu Tavo karalystė žemėje, šv. Baž- 
nyčia, auga, žydi plinta; tegu būna vienas regimas ganytojas 
ir viena avidė; tegu tas žalias evangeliškas medis savo šakomis, 
savo šešėliu apgaubia visą pasaulį; tegu nutilsta ir nūrimsta 
Bažnyčios priešai; tegu susigėsta visi, kurie nori jai pikto. — 
Dangiškasis ' Tėve, tegu Tavo karalystė įsikuria mūsų širdyse; 


1) Apr. 1,8. 

daugink mumyse savo nialonę, palaikyk tikėjimą, viltį ir meilę; 
viešpatauk mūsų sieloje ir kūne, kol esame žemėje, kad kartu 
su Tavim po mirties viešpatautumėm danguje. — Dangiškasis 
Tėve, mes visi, Tavo ištremtieji vaikai, meldžiame, tramdyk šė- 
toną karalystę; tegu pražūsta mūsų tarpe jo nedorybė; tegu tas 
+tamsybių kunigaikštis pragaišta su savo užsimojimais! Dangiš- 
kasis Tėve, suteik mums savo karalystę žemėje ir mūsų širdyse, 
suteik mums savo pažadėtąją karalystę anapus karsto! 

Žmogus, kaip ligonis, galvą pametęs, blaškosi į visas pu- 
ses, ieškodamas, kur geriau, kur daugiau laimės, bet niekur jos 
neranda, tik pasijunta, kasdien esąs arčiau mirties ir karsto. 
Nors žmogus neranda žemėje laimės, tačiau jos ieško, ieško, nes 
tokia yra jo prigimtis, kuri jauste jaučia, jog žmogus yra ne- 
mirtingas ir paskirtas pastoviai laimei. Pastovios laimės žemėje 
nėra, čia tik ašarų klonis ir ištrėmimo vieta. Kur pasibaigia 
gyvenimo kartybės, ten pradžia prižadėtos žmogui laimės. Dan- 
gus — mūsų gyvenimo tikslas ir siekimas; šios amžinosios lai- 
mės ir prašome, £ 

Deja, toli gražu ne visi vienaip supranta Kristaus karalys- 
tę. Vieni jos ieško savo širdyse ir anapus karsto, kiti stengiasi 
atrasti ją žemėje. Tos žmonių rūšys aktyviai pasireiškė jau Me- 
sijo laukime. Pirmi, gerai supratę pranašus, kurdami savy Die- 
vo karalystę, laukė tokio Mesijo, koks atėjo; antri, keistai su- 
prasdami pranašus, tikėjosi susilauksią atvykstant Mesiją triukš- 
mingai ir puošniai, kuris visur žerte žers auksą ir sidabrą, nu- 
vers karalius nuo sostų, išgriaus valstybes, pavergs visas tautas 
po Izraėlio kojų; sėdėdamas ant Dovido sosto, viešpataus visame 
pasaulyje; įsteigęs savo karalystę, atkeršijęs priešams, žemės 
mylimus pakels kunigaikščiais. Todėl, išvydę varge gimusį 
Mesiją, vaikščiojantį pėsčią ir basą, išgirdę skelbiant, jog Jo ka- 
ralystė yra ne iš šio pasaulio ir jog Jis nebūsiąs nei karžygis, 
nei tautos vadas, jog neduosiąs žydams to, ko jie trokšta, jog 
atėjęs ne griauti valstybių, bet kurti Dievo karalystės žmogaus 
širdyje, — sumedžiagėję žydai atsitraukė nuo Kristaus, ėmė Jo 
nekęsti, persekioti ir pagaliau nuvedė ant Golgotos. Kartu atsi- 
traukė nuo Kristaus visi tie, kurie, Dievo vardo negarbindami, 
stengiasi sutverti laimės karalystę žemėje. Bet veltui: juo labiau 
ją vejasi, juo toliau ji skrieja ir juo gilesnė tuštybė atsiveria 
jų širdyse: Šios rūšies žmonės sudaro bendrą Kristaus priešų - 
frontą. 

Trečiasis prašymas. 


„Teesie Tavo valia, kaip danguje, taip ir ant žemės“. 


Žmogus turi nemirtingą sielą, protą, išmintį, laisvą valią 
ir dorybę mylinčią širdį. „Todėl jo mintys, darbai ir jausmai, 
susiprantant /ir laisva valia daromi, turi moralinę vertę — Die- 
vas už gerus darbus dangumi, už piktus pragaru žada mokėti. 
„Palaimintas, kas galėjo peržengti ir neperžengė, daryti pikta 
ir nedarė“.!) „Jis padėjo ties tavim vandens ir ugnies, ištiesk 
savo ranką, į ką nori. Ties žmogumi gyvybė ir mirtis, kas gera 
ir kas pikta; kas jam patinka, tai jam duodama“.?) 

Deja, per gimtąją nuodėmę aptemo žmogaus protas, valia 
palinko į pikta, širdyje prigeso Dievo meilė; ir, nors pažįsta gėrį, 
džiaugiasi gėriu, vis dėlto krypsta, vargšas, į pikta. 

Todėl, kalbėdami: „Teesie Tavo valia, kaip danguje, taip 
ir ant žemės, išsižadame savo nuodėmingos valios ir prašome, 
kad, kaip angelai ir šventieji vykdo Dievo valią danguje, taip ir 
mūsų valia neprieštarautų Dievo valiai, bet prie jos taikintųsi, 
pasižadame kantriai pakelti vargus, nelaimes, ligą, mirtį. Tuo 
pačiu žygiu meldžiame dangaus malonės, būtinai reikalingos. 
Dievd valiai vykdyti. 

Gal kas paklaus, kokia ta Dievo valia, kaip ji pasireiškia? 
Dievas savo valią apreiškė ant Sinajaus kalno, apreiškė ją Jė- 
zus Kristus; Dievo valią skelbia šv. Bažnyčia; pagaliau ją dik- 
tuoja sąžinės balsas. 3 

Nors be Dievo valios niekas neįvyksta, vis dėlto galima 
prašyti sveikatos, turtų... Tačiau, prašydami turtų, kartu auko- 
kim savo vargą; prašydami sveikatos, aukokim savo ligą; pra- 
šydami gyvybės, aukokim savo mirtį, sekdami Išganytojo pa- 
vyzdžiu: „Dangiškasis Tėve, tegul būna Tavo, ne mano valia“. 
Tavo valia šventa, Tu žinais, ką darąs. 


Ketvirtasis prašymas, 


„Kasdienės mūsų duonos duok mums šiandien“, 


Pirmoje maldos dalyje pagarbinę Dievą, kaip savo Viešpa- 
tį, antroje dalyje -pavedame dangiškajam Tėvui savo reikalus, 
būtent, prašome duonos, prašome atleisti kaltes, prašome atito- 
linti pagundas ir visokį pikta. 


*) Pamoksl. 31,10; ?) Ekl. 15,17—18 

Dangiškasis Tėve, kasdienės mūsų duonos duok mums 
šiandien. Kūnas ir siela reikalauja maisto: duok mums.  Val- 
gis, oras, vanduo, pastogė, aprėdas gaivina kūną: duok mums 
jų. Malda, pasninkas, išmalda ir kiti geri darbai, Dievo žodis, 
šv. sakramentai, šventi įkvėpimai, Dievo malonė gaivina sielų:6 
duok mums jų! ' 


Sielos duona. 


Neišmintingam  sutvėrimui užtenka šilumos, oro ir me- 
džiagiško maisto; žmogui viso to negana. Kodėl? Jis turi protą 
ir laisvą valią; jis vienas gali pasakyti: griaužia sąžinė, širdį 
skauda, nusibodo gyventi; jis vienas turi gėdos, sąrhoningai 
linksminasi ir liūdi, juokiasi ir verkia; savo dvasios jėga jis pa- 
vergė gamtos jėgas, dvasios akimis jis gali pažvelgti į praėjusius 
laikus, akiesmirksniu persikelti į tolimus kraštus; jis vienas su- 
pranta, ką darąs, jis vienas turi. sielą. Todėl negana žmogui 
materiališkų daiktų. Jis turi dar rimtai atsižvelgti ir į sielos 
sritį. „Žmogus yra gyvas ne vien duona, bet kiekvienu žodžiu. 
kurs išeina iš Dievo burnos“!) 


Dangiškasis Tėve, duok mums dvasiško peno — duok pa- 
švenčiamos savo malonės, kuri dangaus šviesa apšviestų protą. 
užkurtų mūsų širdyse Dievo meilės ugnį ir nuodėmės baimę — 
duok mums Dievo žodžio, duok gerų dvasios vadų, duok gerų 
mokytojų ir mokyklų, duok gerų tėvų, sveiko turinio knygų, 
šventų sakramentų... 


Duok kasdienės duonos. Pasak šv, Povilo žodžių, „„melski- 
tės be paliovos“, mūsų gyvenimas turi būti nesiliaunanti malda. 
Todėl kasdien melskime iš dangiškojo tėvo sielai maisto, kaip 
kad kas dieną iš Dievo rankų meldžiame maisto kūnui. — Sako- 
me: duok, nes mes savo nieko neturime ir negalime turėti; bik 
Dievas per savo malonę suteikia mūsų darbams ir mintims dan- 
gaus rasos ir augumo. — Sakome: duok mums, nes visi esame 
vieno Tėvo vaikai, savo tarpe broliai ir seserys. 


Duok mums, dangiškasis Tėve, duonos! Visi prašome, 
duok mums; bet, Dievui duodant, ne visi priimame. Tos duonos 
prašo ir tas, kurs neklauso pamokslų, nekalba poterių, nepa- 


/) Mat. 44. 


— 113 — 


slenka lankyti bažnyčios, vos kartą per metus eina išpažinties... 
Siela prašo, ieško maisto, ji nori gyventi. Nemarink tad jos 
badu! 


Kūno duona. 


„Mes svečiai ir keleiviai esame žemėje, kaip visi mūsų tė- 
vai“./) Keleiviui būtinai reikalingas maistas. Taigi, kaip kelei- 
viai, prašome dangiškąjį Tėvą ne gardumynų, bet kasdienės 
duonos, be kurios nepasiektumėm kelionės tikslo. Prašome mū- 
sų duonos, būtent, duonos, savo darbu uždirbtos. „Savo veido 
prakaite tu valgysi duoną, iki sugrįši į žemę, iš kurios esi paim- 
tas“.?) Mums skirta žemėje dirbti. „Kas nenori dirbti, tegul ir 
nevalgo“.?) Visi norime valgyti, — visi todėl dirbkime. Dar- 
bas laiduoja žmogui sveikatą ir ilgą gyvenimą. Dievas laimina 
darbą ir dirbančiam duoda savo malonės. Taigi, žodžiu mūsų 
duonos prašome dangiškąjį Tėvą sveikatos, jėgų, kad patys sa- 
vo darbu galėtumėm, save išlaikyti, kad Dievas mus saugotų nuo 
svetimos duonos. „Sūnau, kolei gyvas, nebūk elgeta, nes geriau 
mirti, kaip elgetauti. Kas žiūri į svetimą stalą, to gyvenimas ne- 
vertas laikyti gyvenimu... Neišmintingojo... pilve dega ugnis“.*) 

Nesakome mano duonos, bet mūsų duonos, nes mums, 
kaip vieno dangiškojo Tėvo vaikams ir kaip broliams ir sese- 
Trims, pridera broliška meilė, todėl bendrai prašome duonos ne 
tik sau, bet ir artimui. „Ar vien sau, artojau, sėji grūdą į dirvą? 
O ne! Sėji „dangiškajam Tėvui už Jo malonę; sėji reikalaujan- 
čiam artimui, alkanam ir pavargėliui, sėji gyvulių daliai, pauk- 
ščių ir vabalėlių maistui, nes viską Dievas savo Apvaizdoje lai- 
ko“. „Duok išmaldos iš savo turtų ir nenukreipk savo veido nuo + 
elgetos... kiek gali, būk gailestingas“...?) Nieks nežino, koks iš- 
auš rytojus; gal, kurie šiandie duoda, rytą patys prašys; gal, ku- 
rie šiandien nemato pavargėlio, patys bus užmiršti. 

Sakome: kasdienės duonos. Nieko daugiau neprašome iš 
"Tavęs, dangiškasis Tėve, kaip tik kasdienės duonos, būtinai 
mums reikalingos. Duok mums maisto, aprėdo, šilimos, pasto- 
gės. Daugiau žmogui nieko nereikia, nes ne tam gyvename, kad 
valgytumėm, bet valgome, kad gyventumėm. Vargas žmogui, 
kurs gyvena dėl pilvo, kurs, skaniai  valgydamas, gerdamas, 


*) 1 Kron. 29,15; *) Pradž. 3,17—19; *) 2 Tesal. 3,10; *) Pamoksl. 40, 
29—32; 5) Tob. 4,7—12. 

brangiai vilkėdamas, gražiai važiuodamas, „stengiasi patenkinti 
save žemėje! š 

Sakome: duok mums. "Turtingi ir pavargėliai prašome: 
duok mums, nes/ Dievas yra malonių ir viso gero Davėjas. Nie- 
ko patys sau duoti negalime — nei gyvybės, ' nei sveikatos, nei 
jėgų, nei turtų. Viską duoda Dievas. Dievas suteikia žemei ra- 
są, vaisiams — auglių. Didžiausias šio pasaulio galiūnas prieš 
Dievą yra elgeta ir pavargėlis., „Ne tas, kurs sodina, yra šis tas, 
ir nes tas, kurs laisto, bet kursai duoda augimą, Dievas“.') Nie- 
kas negyvena dėl savęs. Taigi, turtingas, melsdamas dangišką- 
ji Tėvą: duok mums, prašo duonos sau ir artimui — pavargė- 
liui darbo, elgetai išmaldos. „Vargšas žodžiais duok mums mel- 
džia dangiškąjį Tėvą turtingiems įkvėpti pasigailėjimo ir broliš-- 
kos meilės jausmą. 5 

Duok mums šiandien. Mūsų gyvenimas trumpas, kaip 
viena diena. „Mūsų dienos, kaip šešėlis žemėje, ir nėra pailgini- 
mo'.?) Taigi, žodžiu šiandien prašome dangiškąjį Tėvą laikyti 
mus savo Apvaizdoje per ištisą gyvenimą. Žodžiu šiandien mel- 
džiame, kad Dievas, duodamas mums duonos šiandien, aprūpin- 
tų duona rytojų, kad nuo šios dienos kąsnio dar liktų ir rūsčiai 
dienai — prispaudimui, senatvei, ligai... — Sakome: šiandien,. 
nes dangiškasis Tėvas geidžia, kad jo vaikai kasdien prašytų, 
atmindami, jog,.ką turi, iš Dievo rankų turi. — Pagaliau, žodis 
šiandien primena mums mirtį, nes nežinome, ar besulauksime- 
rytojaus. Primena gobšui, šykštuoliui ir kiekvienam žmogui, 
jog, ateidami į pasaulį, nieko neatsinešė, taip, žengdami į kars- 
tą, nieko su savim nepasiimsim, "Todėl Viešpaties maldos žodis 
šiandien skatina: žmogų per;daug nesirūpinti tuo, ką valgys, kuo- 
apsidengs, nes Dievo Apvaizda tai žino; skatina labiau rūpintis 
savo sielos išganymu.*) 


Penktasis prašymas. 
„Atleisk mums mūsų kaltes, kaip ir mes atlėidžiame savo kaltininkams“ 
„Kas.iš jūsų be nuodėmės?“*) „Jei sakytumėm, kad netu- 
rime nuodėmės, mes patys save suvedžiojame, ir nėra mumyse: 
tiesos“.") Visi esame nusidėjėliai; ir teisingas ne be nuodė- 
mių. Todėl Viešpaties maldoje, atsigręžę į Dievą, sakome: dan- 


*) 1 Kor. 8,7; *) 1 Vard. 29,15; 3) Mat. 6,19—34; *) Jon. 8,7; 5) 1 Jon. 1,8.. 

giškasis Tėve, „pas taveyra pasigailėjimas“?) —atleisk mums mū- 
sų kaltes — suteik mums puolusiems atgailos malonę. Mes visi, 
Adom4 vaikai, Tave rūstiname,  prieštaraudami šventai Tavo 
valiai. Teisk mus pagal savo gailestingumą; teisk mus taip. 
kaip med teisiame savo artimą. Mes atleidžiame savo kaltinin- 
kams, todėl ir Tu, dangiškasis Tėve, atleisk mums mūsų kaltes. 
Atleisk, kaip ir mes atleidžiame savo kaltinirkams... „Jei 
jūs atleisite žmonėms jų kalčias, ir jūsų dangiškasis Tėvas jums 
atleis jūsų nuodėmes. Jeigu gi jūs neatleisite žmonėms, nei jū- 
sų Tėvas jums neaitleis jūsų nuodėmių“. ) Kitur Išganytojas vėl sa- 
ko: „Jei tu atnašauji savo dovaną prie altoriaus ir tenai atsi 
meni, kad tavo brolis turi šį-tą prieš tave, palik savo dovaną 
tenai ties altorium, eik pirma susiderinti su savo broliu, o pas- 
kui atėjęs atnašausi savo dovaną“.?) Dar kitur Išganytojas bau- 
džia tarną, kurs, pats gavęs skolos atleidimą, negailestingai 
smaugia savo skolininką. Taigi, atsigerindamas Tėvo gerumui, 
ir tu prašomas atleisk prašančiam kaltes; priešui nekeršyk, bet, 
„jei tavd neprietelis alksta,  papenėk; jei jis trokšta, duok jam 
atsigerti. Nes, tai darydamas, tu krausi žarijas ant jo galvos. 
Nesiduok apgalėti savęs piktumui, bet apgalėk pikta gerumu“.*) 
Tačiau, atleisdami artimui kaltes, Kristaus meile jį mylėdami, 
skriaudžiami turime teisę ieškoti teisybės ir atlyginimo. 


Šeštasis prašymas, 


„Ir nevesk mus į pagundą“. 


Pagunda yra pikto akstinas, traukiąs nusidėti darbu, žo- 
džiu, mintimi, apsileidimu. Viešpaties maldoje sakome: dangiš- 
kasis Tėve, nevesk mus į pagundą. Kyla klausimas, ar Dievas 
veda mus į pagundą? Dievas yra šventas, geras, nori žmogaus 
išganymo, nuodėmės neapkenčia, nuodėmę baudžia. Ne Dievo 
tad darbas žmogų gundyti, klaidinti. „Nė vienas gundomas te- 
gul nesako, kad jis Dievo gundomas, nes Dievas... nė vieno ne- 
gundo“.*) Tad kas mus gundo? Gundo pasaulis, šėtonas, kū- 
nas. Dievas pagundą, tik leidžia. 

Gundo kūnas. Gimtosios nuodėmės akstinas visad yra su 


mumis ir mumyse, jis tat daro, kad mūsų kūnas labiau linksta. 


*) Ps. 1294; ?) Mat. 6,14—15; 3) Mat. 5,23—24; *) Rom, 12,20—21; 
5) Jok. 1,13 

į pikta, negu į gera; jis sudaro mumyse kita įstatymą, kurį jun- 
tame savo nariuose, įstatymą, priešingą proto ir dvasios įsta- 
tymui.!) 

Gundo šėtonas. Ko nori piktoji dvasia, žmogų gundyda- 
ma? Piktoji dvasia yra didžiausiasis Dievo, žmonių ir viso su- 
tvėrimo priešas. Ji nori, kad ir žmogus drauge su ja neapkęstų 
savo Kūrėjo, keiktų ir visu savo gyvenimu prieštarautų šventai 
Jo valiai. Ji mus gundo ir dėl to, kad nekenčia ir žmogaus, kaip 
Dievo garbės dalyvio; ji nori, kad visas pasaulis drauge su ja 
būtų prakeiktas ir per amžius pragare kentėtų. — Kad piktoji 
dvasia žmogui kenkia ir jo nekenčia, liudija visas Senasis ir 
Naujasis Įstatymas, visa senovė; liudija žmogaus puolimo tra- 
gedija, kurios pėdsakus randame visų tautų padavimuose, mi- 
tuose ir religijose... 

Gundo pasaulis. Ten, kur piktoji dvasia pati nieko negali 
padaryti, pasitelkia žmogų. Demonas pasaulyje veikia! Kieno 
darbą dirba, kurie savo piktu gyvenimu piktina pasaulį: kieno 
darbą dirba bedieviškos mokyklos, mokytojai, spauda, spektak- 
liai; kieno darbą dirba valstybė, leidžianti nedorus įstatymus? 
Aišku, šėtono. Visi — tėvai, gundą kokiu nors būdu savo vai- 
kus, ūkininkai — šeimą, mokytojai — mokinius, brolis — brolį, 
kaimynas — kaimyną, valdžia — valdininką, valdininkas —- 
valdinį — visi yra piktosios dvasios talkininkai. 


Kadangi daug reikia tvirtybės kovoje su pagundomis, tad 
Viešpaties maldoje ir prašome: dangiškasis Tėve, nevesk mus į 
pagundą — suteik mums tvirtybės malonę, kad sėkmingai galė- 
tumėme kovoti su pasauliu, šėtonu ir kūnu. Mes esame silpni 
ir nieko patys negalime. Tu — mūsų tvirtybė ir išmintis. — 
Taigi,,veda į pagundą piktas pasaulis, šėtonas ir kūnas. 


Dievas pagundas leidžia. Leidžia mūsų dvasios naudai 
kęsmus, ligas, prispaudimus, kad Kristaus sekėjai, kaip auksas 
ir sidabras vargų ugnyje, būtų grūdijami kovai su išganymo 
priešais. Dievas pamilo kryžių ir jį nešantiems žada linksmy- 
bės. Tobulus mus daro tik sunki kova ir pagundų nugalėjimas. 
Geri mūsų darbai, daromi be vargo ir be kovos su pasauliu, šė- 
tonu ir kūnu, dažnai neturėtų didelės vertės. Lengvai įgyjama 
dorybė būtų pigi, pigus būtų ir pats išganymas. 


4 Rom. 7,23. 


— 117 — 


Nenugalimų pagundų Dievas neleidžia. Tiek tik žmogus 
gundomas, kiek, Dievo šelpiamas, gali pakelti. Kada iš visų 
pusių apsiaučia mus pagundos, kada esame gundomi puikybės, 
godumo, keršto, kūno aistrų, o iš kitos pusės priešų spaudžiami, 
kai rodos; „jog Dievas mus apleido ir visos nelaimės linksta ant 
mūsų galvos, kada nusiminę pradedame dejuoti — dangiškasis 
Tėvas mus, kaip vaikus, maldo ir tildo: ,,Ko nusigandote, štai 
aš su jumis“. Žinoma, jei žmogus pats save gundytų, pats lįstų 
ugnin, prašydamas jį apginti, jis gundytų Dievą, lygiai kaip tas, 
kurs, pasitikėdamas Dievu, ristųsi nuo stogo. Šitokiems kvai- 
liams Dievas stebuklų nedaro. Kas mėgsta pavojų, jame žūna. 


Nieks nėra laisvas nuo pagundų. Todėl ne tas yra blogas, 
kurs pagundų junia, bet tas, kurs su pagundomis nekovoja, 
kurs savęs nevaldo, kurs tampa pagundų vergu. 


Kaip su pagundomis kovoti?  Nebūti be darbo; vengti 
ištvirkėlių draugijos; pažinti savo silpnybes; pasitikėti Dievu ir 
melstis; pramatyti iš anksto pavojų ir stengtis pirmą pagundos 
kibirkštį gesinti. „„Budėkite ir melskitės, kad neįpultūmėte į pa- 
gundą. Dvasia, tiesa, stropi, bet kūnas silpnas“.?) „Visu budru- 
mu sergėk savo širdį, nes iš jos eina gyvybė“.?) Nėra tokių pa- 
gundų, kurių nenugalėtų tvirta valia, malda, pasninkas, išpa- 
žintis, šv. Komunija, paskutinių daiktų, Viešpaties kančios ap- 
mąstymai, meldimaš švenč. p. Marijos globos... 


Septintasis prašymas, 
„Bet gelbėk mus nuo pikta“. 


Priešpaskutiniuoju Viešpaties maldos prašymu meldžiamc 
Dievą atitolinti visokias pagundas ir nuodėmių priežastis. Pas- 
kutiniuoju prašymu: bet gelbėk mus nuo pikta prašome saugoti 
mus jau ne nuo pagundų ir nuodėmės priežasčių, bet nuo pačio 
pikta. 

Pikta yra visų mūsų prašymų, maldų ir aukų akstinas. 
Pikto baimė mus ragina melstis, prašyti ir aukoti. Taigi, kaip 
visame „Tėve mūsų“ trumpais žodžiais išreikštas visas Viešpa- 
ties mokslas, taip paskutiniame prašyme bet gelbėk mus nuo 
pikta yra pareikštas ir pakartotas paskutinis Viešpaties maldos 


1) Mat. 26,41; *) Pat. 4,23. . 

siekimas: Teesie šventas Tavo vardas ir gelbėk mus nuo pikta; 
teateinie Tavo karalystė ir gelbėk mus nuo pikta; teesie Tavo 
valia ir gelbėk mus nuo pikta ir t. t. 

Koks yra tas pikta, kurį prašome atitolinti? Kokia jo są- 
voką? Paprastai pikta vadiname vargą, priepuolį, sopulius, li- 
gą, ugnį, krušą, tvaną, marą, badą, karą, mirtį... Baisiausia pik 
ta yra nuodėmė, nes ji yra nelaimių priežastis ir šaltinis. 

Romos ciesorius Arkadijus, smarkiai įpykęs ir apmaudą 
gieždamas prieš šv. Joną Auksaburnį, kalbėjo kartą savo minis- 
teriams: „Kaip tam vyskupui atkeršyti?“ Vienas pataikūnas pri 
šokęs sako: „Ciesoriau, ištremk jį į tolimą šalį“; kitas — „atimk 
jam visą jo turtą“; trečias — „uždaryk jį kalėjime“; ketvirtas — 
„liepk jį užmusti“; penktas, už visus išmintingesnis, atsiliepė: 
„Tokiu būdu. šiam vyrui visai neatkeršysite. Jį ištremsite? visa 


žemė jo tėvynė; atimsite jo turtą? — elgetas ir pavargėlius tik 
nuskriausite; uždarysite kalėjime? — jis, bučiuodamas pančius, 
bus laimingas; užmušite jį? — dangų jam tik atidarysite. Ne, 


ciesoriau, jei nori jam atkeršyti, priversk jį nusidėti Dievui“. 

Dėl ko nuodėmė yra didžiausia pikta? Susirgęs, gali išgy- 
ti, pinigus pametęs, gali atrasti, šalnai, ledams, lietui, sausrai iš- 
naikinus javus, kitais metais dvigubai ten jie užderės... Bet, pra- 
radęs Dievą, prapuldęs sielą, patekęs į pragarą, pikta jau nebe- 
pataisysi. Iš nuodėmės, kaip iš dvokiančios versmės, išeina sie- 
los ir kūno puvimas. — Pažvelk į savo sąžinę, pažiūrėk, ką te- 
nai nuodėmė daro: ji dildo Dievo baimę, gesina antgamtinį gy- 
venimą — apakina sielą ir, mirusią dorybei, paverčia baisia bai- 
dykle, šėtono namais. „Gelbėk tad nuo pikta, dangiškasis Tėve, 
gelbėk nuo maro, bado, ugnies ir karo, nuo staigios ir netikėtos 
mirties, bet ypač gelbėk mus nuo nuodėmės — didžiausio pikta. 
Amen. 

Baigiame maldą žodžiu Amen, kūrs reiškia: tegu taip pa- 
sidaro, tegu įvyksta, ko meldžiame, tegu Dievas suteikia, ko 
prašome. 


Sveika Marija. 


Po Viešpaties maldos savo turinio ir kilmės svarbumu pir- 
moji yra Švenčiausiosios Panelės malda Sveika Marija. Turiniu 
ji turi dvi dali — garbinamąją ir prašomąją. Kilmė — susidaro 
iš Arkangelo Gabrieliaus žodžių: Sveika Marija; malonės pilnoji, 

Viešpats su Tavimi; Tu pagirta tarp moterų ir šv. „Elžbietos ir pa- 
girtas Tavo įsčios Vaisius Jėzus: Antrąją prašymo dalį suda- 
ro pridėtieji Bažnyčios žodžiai: Šventoji Marija, Dievo Motina, 
melsk už mus nusidėjėlius dabar ir mūsų mirties valandoje 

Dievas, nuo amžių žadėdamas atpirkti pasaulį, nuo amžių 
išrinkęs skaisčiausiąją, švenčiausiąją Mergelę Dievo Sūnaus mo- 
tina, siunčia jai.savo  pasveikinimą į Nazarėtą, pasveikinimą 
trumpą, tačiau pilną garbės ir Dievo malonės, pasveikinimą 
giliai paslaptingą, neperregimą, nesuprantamą, kokio nė vienai 
moteriškei nebuvo ištaręs. 

Sveika — būk pasveikinta, linksminkis Marija, aš, Dievo 
pasiuntinys, Arkangelas Gabrielius, apreiškiu Tau garbę ir vi- 
sam pasauliui džiaugsmą. — Kaip Dievas yra didis, šventas ir 
garbingas, taip didis Jo žodis Sveika, taip didi pareikšta pagarba 
ir meilė Panai Marijai. Todėl mes žodžiu Sveika primename iš- 
kilmingiausią ir svarbiausią jos gyvenimo valandą, kada Naza- 
rėte priėmė Dievo motinystę, kada buvo  išaukštinta aukščiau 
už visą dangų ir žemę. 

Vardas Marija pasako visa, kas pridera Dievo motinai. 
Marija — Ponia, dangaus ir žemės Karalienė, Dievo ir žmonių 
motina. Marija — šviesybės šaltinis, nes pagimdė šviesybių 
Šviesybę, Jėzų Kristų, kurs savo šviesa, kaip saulė, visam pa- 
sauliui šviečia ir šildo. Kaip gamta linksta į šaulę, taip žmo- 
gaus širdis į Mariją. Marija — aušros ir jūrų žvaigždė, nes blaš- 
ko proto tamsybes, vilgo širdies sausumą, tildo sujudusių jaus- 
mų bangas, kaip aušros žvaigždė, atneša giedrą ir ramybę. Ma- 
rija — nusidėjėlių viltis, gundomųjų prieglauda ir tvirtybė. 

Ę Jos nėsant pasauly, siautė dvasios mirtis. Nebuvo kas su- 
teikiąs gyvybės, viešpatavo neviltis. Tik vienoje žydų tautos 
širdyje dar tebetvaksėjo menkutė gyvybės kibirkštis, laukė mo- 
teriškės, kuri, sutrynusi amžinam žalčiui galvą, atneš suvargin- 
tai žmonijai naują gyvybę ir džiaugsmą. Bet, kada ta diena iš- 
auš, niekas nežinojo. Tiktai įkvėpti pranašai aiškiai matė tą 
laimingą valandą. Vieni jų suskaitė ir dienas, skiriančias žmo- 
niją nuo išganymo, kiti karštomis maldomis prašė Viešpatį pasi- 
gailėti ir greičiau atsiųsti Išganytoją. Ir štai, išvargusi žmonija 
“išvydo ant Nazarėto auštančią aušrą, kuri vis ėjo šviesyn, didyn, 
ir patekėjo teisybės saulė ir savo spinduliais atgaivino žemę. 
Sveika Marija, sveika, aušros žvaigždė šviesi, Tu linksmybė mū- 
sų esi! į 

| Malonės pilnoji. 


Dievo malonės yra pilnas visas pasaulis. Dievo malonė jį 
sutvėrė ir palaiko. Dievo malonė kas rytą užžiebia skaisčiau- 
siąją, raudonąją saulutę, kas vakarą mėnulį ir milijonus žvaig- 
ždžių ir vėl jas gesina. Per Dievo malonę javai noksta, lankos 
žydi, miškai ošia. Per Dievo malonę paukščiai skrajoja ore, 
žuvys narsto vandenyje. Dievo malonės pilnas dangus ir žemė. 
Visi laimingi, visi džiaugiasi. Dievo malonės galybė reiškiasi vi- 
sur. Per Dievo malonę didi yra; ta mūsų maitintoja žemė ir jos 
kalnai ir jūros; per Dievo malonę koks plotis, gylis ir aukštis 
pasaulio erdvių — be galo, be ribų... 


Štai tuose puikiuose Dievo rūmuose žmogus trokšta, trau- 
kia sunkaus darbo jungą. Jo apsvilęs, įdegęs veidas, pūslėtos 
rankos, nutrintos, pajuodusios, basos kojos, sudriskę ir prakaitu 
persisunkę drabužiai žadina tavo širdy pasigailėjimo ir klauste 
klausia, kodėl Dievas, pamilęs savo kūrinius, žmogui paskyrė to- 
kį sunkų likimą; kodėl jis vargų nuvargintas, visų apleistas ir 
nuskriaustas? Argi Dievas negalėjo padaryti jį gražų, kaip lau- 
ko leliją, ir linksmą, kaip oro paukštelį? 

Bet štai tame menkame žmoguje ne mažiau rasi sukfautų 
Dievo malones turtų, kaip visam pasauly. Ieškok sielos akimis, 
o rasi proto didvyrių, apie kuriuos čia nekalbu, rasi doros mil- 
žinų, kurie savo dorybėmis aiškiau už saulės spindulius šviečia, 
Jie vargsta, jie kryžių neša, jie trokšta ir badauja. Bet didingi 
jų darbai kvepia maloniau už gėlyną, blizga skaisčiau už bran- 
gius akmenis. Imkime pavyzdžiui šv. Vincentą a Paulo, įsteigu- 
sį gailestingųjų seselių kongregaciją. Pažvelk į jo gyvenimą, į 
jo gailestingą širdį, į jo pasiaukojimą vargstantiems broliams. 
Ką pasakytum apie šitokį jo pasielgimą: matydamas nekaltai 
sunkiems darbams pasmerktą laivo galerniką, geležiniais 
surakintą, pasigailėjęs jo, jo badaujančios žmonos ir kūdi- 
kio, ima jo pančius ir irklus, lyg didžiausias nusidėjėlis, dieną 
naktį dirba. Ne kitoks buvo šv. Pranciškus Salezietis, šv. Jonas 
Bosko, šv. Joana, šv. Teresė ir visi šventieji. Ką pasakytum apie 
pirmųjų amžių kankinius! Jų ir šiandien nestinga. — Taigi, 
yra žemėje žmonių, puikesnių už visą pasaulį, didesnių už di- 
džiausius plotus, aukštesnių už kalnus, spindinčių aiškiau už 
saulę. Jų ramybė gilesnė už ramiausią jūros dugną; jų min- 
tys kyla aukščiau už žvaigždes — iki Dievo sosto; jų darbai 

vaisingesni už vaisingiausias dirvas; jų širdis gražesnė už gra- 
žiausius gėlynus.., ' 

Marija yra šių doros milžinų karalienė — Dievo malonės 
pilnoji. — „Dievo Motina daugiau malonių turi, negu visi šven- 
tieji kartu. Kaip visos upės ir upeliai įplaukia į jūrą, taip visos 
angelų, patriarkų, pranašų, apaštalų, kankinių, išpažintojų ma- 
lonės įteka į neišmatuojamą Marijos malonių jūrą“ (Šv. Bona- 
ventūra). „Ji gyvesnį turėjo tikėjimą, kaip patriarkai, aiškesnį 
būsimų amžių supratimą, kaip pranašai; didesnį uolumą, kaip 
apaštalai; didesnę kantrybę, kaip kankiniai, ir tvirtybę, kaip iš- 
pažintojai“ (Šv. Bernardas). Trumpai sakant, malonės pilnas 
buvo Marijos prasidėjimas ir gimimas, gyvenimas ir mirtis ir į 
dangų paėmimas. 

Marija malonės pilna prieš gimdama. Dievas, kurda- 
mas žmogų, tarė: „Padarykim žmogų į mūsų paveikslą ir mūsų 
panašumą, ir jis tevaldo jūros žuvis, ir dangaus paukščius, ir 
žvėris, ir visą žemę“.!) Kurdamas Mariją, sako: Mūsų sesuo 
maža,) iškelkim ją aukščiau už visą sutvėrimą — tegu būna 
malonės pilna, tegu kartu atperka pasaulį, tegu būna gailestin- 
gumo motina, dangaus ir žemės karalienė. Todėl „keletą kartų 
sako: „Kaip gi tu graži, mano prietele! Kaip gi tu gražil... Visa 
tu graži, mano prietele, ir dėmės nėra tavyje“3) „Graži tu, 
mano prietele, saldi ir daili, kaip Jėruzalė“.*) „Kaip lelija tarp 
erškėčių, taip mano prietelė tarp dukterų“.5) „Kas yra toji. 
kuri ateina, lyg kad tekanti aušra, graži, kaip mėnulis, rinktinė, 
kaip saulė“.9) 

Marija yra malonės pilna, nes pagimdė malonių Davėją 
Jėzų Kristų. 2 3 

Kadangi Marija malonės pilna, tai žmones šelpia savo ma- 
lonėmis; Ji daug gali ir nori mus sušelpti. 


Viešpats su Tavimi, 
* Arkangelas Gabrielius, sveikindamas Mariją, sako jai: 
Viešpats su Tavimi. 
Viešpats yra visur, visuomet ir su visais... Viešpats yra 
su šventaisiais, nes duoda regėti savo veidą ir klauso jų maldų; 
Viešpats yra su teisingaisiais, nes šelpia juos savo malonėmis; 


*) Pradž. 1,26; ?) Giesmių giesm. 8,81; 3) Giesm. giesm. 4,1—7; 
3) Giesm. giesm. 6,3; 5) Giesm giesm. 2,2; 9) Giesm. giesm. 6,9. 

Viešpats yra su kaltininkais, nes geidžia ir laukia jų atgailos; 
Viešpats yra su visu sutvėrimu, nes viskam duoda gyvybę ir sa- 
vo Apvaizda palaiko. Tačiau ypatingu būdu Viešpats yra: su 
Marija: su Marija Dievas Tėvas, nes nuo amžių išsirinko ją savo 
dukterimi; su Marija Dievas Šventoji Dvasia, nes prieš amžius pa- 
milo ją, kaip savo sužadėtinę ir pašventė jos sielą. Ypač su Marija 
yra Dievas Sūnus, nes iš jos priėmė žmogystę, ant jos rankų augo; 
piemenėlių ir trijų išminčių buvo garbinamas; su Marija bėgo 
Aigiptan, vaikščiojo į šventes... 

Kadangi Viešpats buvo su Marija, tai ir Marija buvo su 
Viešpačiu: kartu linksminosi, su Viešpačiu kartu kentėjo.  Vie-. 
nydama savo širdį su Kristaus širdimi, savo sopulį su Sūnaus 
sopuliu, tapo mūsų Atpirkėja ir Išganytoja. 

Kadangi Marija yra malonės pilna, Viešpats su ja ir ji su 
Viešpačiu, tai ji yra gyvas ir tobulas Dievo paveikslas. 

Samanotoje lūšnelėje iš medžio išdrožtas menkas kryželis 
sukelia galvoje kilnių ir brangių minčių — tiesiog sujaudina. 
Tikri meno kūriniai — Mykolo Angelo, Rafaėlio, Leonardo da 
Vinči, Rubenso — tarytum gyvi, į tave žiūri, į tave kalba. Vic- 
name Milano vienuolyne mačiau „Paskutinę Vakarienę“, ant sie- 
nos nupieštą prieš 400 metų. „Tai — paveikslas, kokio visame 
pasaulyje nėra. Ten atvaizduota iškilminga, kartu ir liūdna Iš- 
ganytojo gyvenimo valanda. Piešinys traukia atsilankančių tu- 
ristų akį. Susimąstęs žiūri ir negali atsižiūrėti, stebiesi ir ne- 
atsistebi. Išganytojas ten kaip gyvas ir taip labai nusiminęs, 
nuliūdęs, jog, tarytum, sakyte sako: „Vienas iš jūsų mane iš- 
duos“. Nustebę apaštalai, pastyrusiomis akimis žvalgosi, juda, 
kruta, tirpsta ir, tarytum, klauste klausia: „Ar aš, ar aš, ar aš?“ 
Ir žiūrovui žiūrint į šį paveikslą, ateina į galvą mintis: gal ir aš, 
Viešpatie, Tavo išdavikas? Sąžinė atbunda, ir žiūrovas kitoks 
grįžta į savo namus. Paveikslas daro įspūdžio visam pasauliui. 
Kas kartą jį matė, negali užmiršti. Vis tai negyvi paveikslai! 

Mes turime paveikslų, ne ant šaltos sienos žmogaus ranka 
nupieštų, bet nepaprastais dažais paties Viešpaties ranka pieštų 
žmogaus sieloje. Ne mažiau mums kalba kūdikis, melsdamasis 
už tėvelių sveikatą, apkerpėjęs senelis, kantriai nešąs senatvės 
naštą; ligonis, aukojąs savo skausmus ir vargus Dievui; idėjos 
kankinys, alkstąs ir trokštąs teisybės, nusidėjėlis, darąs atgailą... 
Dar aiškiau kalba doros didvyriai — šventieji. Vis .tai — gyvi 
Dievo paveikslai. 

Dievas žmogaus sieloje, kaip veidrodyje, regi savo veidą. 
Pažvelk rytą į rasos lašelį, spindintį saulės spinduliais, pažvelk 
į upės lygų paviršių, kurio gelmėse mėlynuoja visas dangus, 
miškai linguoja, žaliuoja pievos ir stūkso kalnai. -Juosė links- 
mai čiulba paukščiai, skraido vabalėliai... Tai — netikrasis 
dangus, netikrosios pievos, miškai ir kalnų uolos, tai — tik jų 
veidas, atsimušęs vandens vaiskume. Pažvelk į žmogaus aki, 
ten pamatysi atspindį džiaugsmo ir nuliūdimo, tikėjimo ir vil- 
ties, geismo ir meilės. Taip lygiai Dievo grožybės veidas ir Jo 
malonių gausumas spindi doro žmogaus sieloje. Kadangi Ma- 
rija yra malonės pilna, su ja Viešpats ir ji su Viešpačiu — ji 
todėl ir yra tobuliausiasis Dievo paveikslas. Kaip saulės spin- 
duliai žėri rasos lašelyje, kaip gražioji gamta atsispindi upės 
gelmėje, taip Dievas Marijos sieloje, kaip skaisčiausiame veidro- 
„dyje, regi savo veidą, veidą be dėmių, veidą skaistų, šventą, didį 
ir galingą. 


Tu pagirta tarp moterų. 


Arkangelas | Gabrielius, sveikindamas, Mariją vadina: Ti“ 
pagirta tarp moterų — Tu aukso namai, Tu išrinktasis indas, 
kuriame amžinasis žodis įsikūnijo ir gyveno tarp . mūsų.!) — 
Pagirta tarp moterų, nes tik viena Marija pagimdė Išganytoją. — 
Pagirta tarp moterų, nes tik viena Marija gimdydama pasiliko 
Mergelė, Panų Karalienė. — Pagirta tarp moterų, nes, tapusi 
Dievo Motina, tapo kartu ir mūsų Motina. Kaip pirmoji motina 
Ieva savo vaikus prarado, taip antroji, Marija, duodama mums 
Išganytoją, mus pagimdė Dievui. 


„Štai nuo dabar visos kartos vadins mane palaiminta. Nes 
didžių dalykų padarė man Galingasis, kurio vardas šventas“.?j 
Kiek čia paslaptingos drąsos! Iš kur atėjo Marijai į galvą taip 
aukštai apie save manyti?  Vargdienė Marija, seno dailidės su- 
žadėtinė, nuvargintos tautos pilietė, drįsta pranašauti sau garbę, 
garbę nepaprastą, kokios sveikas protas negali įsivaizduoti. Ta- 
čiau du tūkstančiai metų rodo, jog tai buvo ne sapnas, ne iliu- 
zija, bet tikrenybė, jog Šventoji Dvasia ją įkvėpė, jos lūpomis 
kalbėjo, jog ta pati Šventoji Dvasia įkvėpė Bažnyčią Marijos 
garbę skleisti po visą pasaulį. 


1) Jon. 1,14. ?) Luk. 1,48—49. 

Arkangelo Gabrielio žodžiais: „Tu pagirta tarp moterų“, 
pasveikina Šventos Dvasios įkvėpta šv. Elžbieta, gyvenusi kal- 
nuose, net už Chebrono. Paskui „Tu pagirta tarp moterų“ per 
du tūkstančius metų skelbia jos vardu statomi paminklai, baž- 
nyčios, altoriai, švenčiamos jos šventės, rašomos jos garbei kny- 
gos, maldos, giesmės, himnai, Mišios, prefacijos, škaplieriai, ro- 
žančiai. „Tu pagirta tarp moterų“ skelbia jos vardu įsikūrę 
vienuolynai, organizacijos. „Tu pagirta tarp moterų“ skelbia 
pasaulio genijai, menininkai, stengdamiesi gražių gražiausiai at- 
vaizduoti josios paveikslus (Murillo, Rafael, Michel Angelo). „Tu 
pagirta tarp moterų“ skelbia 300 milijonų katalikų. Žodžiu, 
Marijos garbė kartu su Išganytojo vardu aidi po visą pa- 
saulį. Joks žemės didvyris, joks genijus neįgijo tiek garbės, 
kiek Marija.“ 

Marija pranašauja sau garbę. "Tačiau dangaus ir žemės 
Karalienė žemėje vargą vargsta, sopulių kenčia, liūdi, susižada 
su vargšu dailide, kenčia jo įtarimą, eina pėsčia į Betliejų, glau- 
džiasi tvarte, didžių didžiausiame neturte gimdo kūdikį; per ty- 
rus ir kalnus, kūdikiu nešina, bėga į Egiptą; eina paskui Jėzų 
kenčiant, nešant kryžių, mirštant... Vis tai — ne laimės vaini- 
kai! Nerasi nė vienos pasaulyje moteriškės, kuri būtų tiek daug 
iškentėjusi. 

Kodėl Dievas, Mariją laimindamas, vadindamas pagirta 
tarp moterų, skiria jai karčiausią sopulių taurę? Žemė — aša- 
rų pakalnė; čia nėra laimės; tik per skausmą, per vargą pasiė- 
kiama garbės. Šventasis Raštas liudija, kaip kenčia nekaltas 
Abelis, kenčia Juozapas, kenčia Mozė, kenčia Dovidas, kenčia 
pranašai, kenčia Išganytojas, kenčia Jo išpažintojai, kenčia visi 
šventieji; todėl kenčia ir kankinių Karalienė Marija. Kas daug 
myli, daug ir kenčia. Marija mylėjo Sūnų visų didžiausia meile, 
todėl visų didžiausiai ir kentėjo. Ji kenčia, kad kenčiančius 
suprastų ir priglaustų juos prie savo motiniškos širdies. 


Ir pagirtas tavo isčios vaisius Jėzus. 


Už šimto kilometrų nuo Nazarėto tarp kalnų, tarp miškų 
ir plynių yra Chebronas. Kada dar nebuvo nei telegrafų, nei 
gelžkelių, nei žmoniškų  vieškelių, kada tik paukštis, skrajoda- 
mas ore, galėjo žinoti, kas dedasi Nazarėte ir Chebrone, Marija 
pėsčia iš Nazarėto vyksta į Chebroną aplankyti sergančios savo 

giminaitės, šv. Elžbietos, ir pasidalinti Apreiškimo įspūdžiais. 
Jai įėjus į Zakarijo namus, šokterėjo dar negimęs šv. Jonas savo 
motinos įsčioje, ir šv. Elžbieta, Šventosios Dvasios įkvėpta, iš- 
vydusi Mariją, tarė: „Pagirta tu tarp moterų ir pagirtas tavo 
įsčios vaisius. Ir iš kur man tai, kad mano Viešpaties motina 
ateina pas mane?“!) — Vardo Jėzus šv. Elžbieta neištarė ir ne- 
galėjo ištarti, nes jai nebuvo apreikštas. Paskiau popiežius 
Urbonas VI, kad visiems būtų aišku, kokį vaisių mes su šv. 
Elžbieta garbiname, pridėjo Jėzus. 

Lig šiol garbinome Mariją, kaip malonės pilną, neatski- 
riamą nuo Viešpaties, pagirtą tarp moterų, 0 paskutiniais šv. 
Elžbietos žodžiais: „ir pagirtas tavo įsčios vaisius...“, garbiname 
patį amžinąjį įsikūnijusį žodį, Jėzų. Kaip mėnulis be saulės 
būtų tamsus, taip Marija nublanktų be Jėzaus. Jis daro ją ir 
malonės pilną, ir pagirtą tarp moterų, ir dangaus ir žemės Ka- 
ralienę. Marija — dangaus grožė, nes pagirtas jos vaisius; 
Marija — malonių šaltinis, nes pagirtas jos vaisius; Marija — 
dangaus vartai, nes pagirtas jos vaisius, Jėzus. 

Magnificat. Marija šv. Elžbietos sveikinama:  „Pagirtas 
tavo įsčios vaisius. Iš kur man tai, kad mano Viešpaties 
motina ateina pas mane“, Šventosios Dvasios pagauta, pagiedojo 
džiaugsmo giesmę „Magnificat“: „Mano siela garbina Viešpatį, 
ir mano dvasia džiaugiasi Dievuje, mano Išganytojuje. Nes jis 
pažvelgė į savo tarnaitės žemumą. Štai, nuo dabar visos kartos 
vadins mane palaiminta. Nes didžių dalykų padarė man Ga- 
lingasis, kurio vardas šventas. Jo gailestingumas nuo kartos į 
kartą tiems, kurie jo bijo. Jis parodė savo peties galybę, iš- 
sklaidė tuos, kurie puikūs savo širdies mintyje. Jis numetė nuo 
sosto galiūnus ir išaukštino žemuosius.  Alkstančius jis pripildė 
gerybių, o turtuolius paleido tuščius. Jis pakėlė savo tarną Izra- 
ėli, atsimindamas savo gailestingumą, taip kaip buvo kalbėjęs 
mūsų tėvams, Abraomui ir jo ainijai per amžius“.?) Kitais žo- 
džiais, ši giesmė skambės štai kaip: „Garbinu Tave, Dieve: ir mano 
Išganytojau; garbinu Tave, Dieve, kurs iškėlei savo nužemintą 
tarnaitę, išrinkdamas ją nuo amžių Išganytojo motina. Kadangi 
Tavo galybė, Viešpatie, padarė didžių dalykų su manim, tai pa- 
laiminta mane vadins visos giminės per amžius. Garbinu, Vieš- 
patie, Tavo gailestingumą, skiriamą visiems, kurie Tavęs klau- 


i) Luk. 1,42-—43; *) Luk. 1,46—55. 

so. Garbinu Tavo išmintį ir teisybę, nes neapkenti išdidusių ir 
mažiems teiki savo malonę. Garbinu Tave, Viešpatie, nes, gai- 
lėdamasis žmonių, ' atsiunti  Išganytoją, nuo amžių pažadėtą 
Abraomui ir jo giminei“ — Ši Marijos džiaugsmo giesmė yra 
viena iš gražiausių visame Šv. Rašte. Bažnyčioje ji giedama 
per Mišparus. 

„Magnificat“ giesmę Marija kalbėjo giedodama. Šiandien 
dainuodami kalba operoje artistai, pritariant orkestrui. Šiuo 
būdu aiškiau ir jausmingiau išreiškiami sklidinos širdies jaus- 
mai, vaizdas pasidaro pilnesnis ir reikšmingesnis. Ir žiloje se- 
novėje būta savo rūšies operos. Širdies skausmas, džiaugsmas 
išsiliedavo rauda, daina, giesme. "Marija pareiškė savo džiaugs- 
mą, giedodama „Magnificat“: „Mano siela garbina Viešpatį“. 
Įkvėptas Zakarijas, -giedodamas „Benedictus“  (Pagirtas teesie 
Viešpats), pranašauja apie Mesiją — apie geradarybes, kurių 
suteiks. žmonėms Jo atėjimas, ir apie savo gimusį sūnų Joną.') 
Ir įkvėptas senelis Simeonas, paėmęs dieviškąjį Kūdikį ant ran- 
kų, manau, pagiedojo: „Nunc dimittis servum tuum, Domine“ — 
„Dabar, Viešpatie, paleidi savo tarną... nes mano akys matė tavo 
išganymą“.?) 

Jų pranašavimai įvyko — Marija per pagirtąjį vaisių tapo 
dangaus ir žemės Karaliene. 


Šventoji Marija, 

Pagarbinę Mariją Gabrieliaus ir šv. Elžbietos žodžiais, pra- 
dedame prašyti jos užtarimo: „Šventoji Marija, Dievo Motina, 
melsk už mus nusidėjėlius dabar ir mūsų mirties valandoje“. 

Šį prašymą pridėjo Visuotinio Bažnyčios Susirinkimo "Tė- 
vai Efeze 431 m., vadovaujant Romos popiežiaus pavaduotojui 
šv. Kirilui Aleksandriečiui. Progos svarstyti šį klausimą davė 
Nestorijus, Konstantinopolio patriarkas, kurs ėmė skelbti, esą, 
Marijos nereikią vadinti Dievo Motina. Jis skelbė Kristuje esant 
du asmenis: — dievišką ir žmogišką; Mariją esant tik žmogaus 
motiną. Kadangi sutvėrimas Tvėrėjo negalįs pagimdyti, todėl 
ir Marija negalinti vadintis Dievo motina. Visuotinė Bažnyčios 
Santaryba pasmerkė Nestorijaus klaidą ir patvirtino Bažnyčios 
mokšlą, būtent: kadangi Kristuje vienas tėra dieviškas asmuo, 
tai ne tik galima, bet ir reikia Mariją vadinti Dievo Motina. Va- 


1) Luk. 1,68—79; *) Luk. 2,29—32., 

dovaujant šv. Kirilui prie „Angelo Pasveikinimo“ susirinkimas 
pridėjo prašymą: „Šventoji Marija, Dievo Motina, melsk už mus 
nusidėjėlius dabar ir mūsų mirties valandoje“. Žmonės šio 
vyskupų susirinkimo nutarimą priėmė su didžiu džiaugsmu, pri- 
tardami: „Tegyvuoja Marija, tegyvuoja didi garbės pilna Švenč. 
Dievo Gimdytoja!“ 

Paaiškinsiu pirmuosius kreipimosi žodžius: „Šventoji Ma- 
rija“. 

Marija yra šventa, nes malonės pilna; šventa, nes su ja 
Viešpats; šventa, nes pagirta tarp moterų; šventa, nes pagirtas 
jos vaisius, Jėzus. Niekam tiek nepritinka žodis šventa, kaip 
Švenčiausiai Panelei, nes nėra nieko šventesnio danguje ir že- 
mėje už Dievo Motiną. Ji talpina savy visų angelų, patriarkų, 
pranašų, kankinių, išpažintojų šventumą. „O, šventoji Marija, 
už visus šventuosius šventesnė ir visokio šventumo šaltini“, sako 
šv. Jonas Auksaburnis. Šventa, nes ji, kaip tobuliausias Dievo 
sutvėrimas, yra visų Dievo savumų — išminties, gerumo, gailes- 
tingumo, galybės reiškėja. Šventa, nes šventas jos nekaltas pra- 
sidėjimas. Šventa, nes šventas jos gyvenimas, nesulyginamas 
nei su patriarkų tikėjimu, nei su pranašų pranašavimo dovana, 
nei su apaštalų uolumu, nei su kankinių kantrybe, nei su išpa- 
žintojų ištikimybe ir tvirtybe. 

Marija, būdama pati šventa, trokšta pašvęsti visus žmo- 
nes, trokšta, kad Jėzuje teisingieji rastų Dievo malonių gausu- 
mą, nusidėjėliai — gailestingumą. Žmonių pašventimas jai taip 
brangus, kaip brangus Jėzaus vardas. Ir jos užtarimas yra toks 
didis, kokia didi yra josios reikšmė. s 


Dėl to darome išvadą, jog Marijos vardas šventoji pridėtas 
ne dėl etiketo, bet: yra esminis, sukeliąs gilių minčių ir dievo- 
baimingų jausmų. Žmonės žmonėms duoda garbės titulų: „ger- 
biamas“, „didžiai, aukštai gerbiamas“, „šviesus“, galingasis“, 
„jo malonybė, „jo didenybė“... Vis tai bergždi, tušti žodžiai, 
nieko nereiškią. Marija, pasižeminusi Dievo tarnaitė, jokių ti- 
tulų ir pagyrimų nereikalauja. Ji yra pats šventumas ir visokių 
dorybių paveikslas. Todėl, vadindami ją šventa, jai nepatai- 
kaujame, bet einame į šventumo šaltinį. * Vadindami ją šventa, 
patys save klausiame, ar esame šventi, kad drįstume su šventąja 
kalbėti, ar skaisčiomis lūpomis ir gryna širdimi ją sveikiname. 
Šventoji Marija, pašvęsk mus! 

Dievo Motina. 


Marija yra Dievo Motina. Joks vardas neišreikš to, Ką 
išreiškia Dievo Motina. Tie žodžiai nesuprantami, neišmatuo- 
jami, neriboti, kaip ir pats Dievas. Mūsų protas neįstengia su- 
prasti, kad Tvėrėjas sutvėrimą pakeltų į savo motinas ir jos 
klausytų, kad sutvėrimas Dievą, kurs savo rankoje laiko visą 
pasaulį, drįstų vadinti Sūnumi/! Tačiau nuo to laiko, kai Dievo 
Sūnus nužengė iš dangaus ir tapo žmogumi, Marija dėl mūsų 
išganymo tapo Dievo Motina. Kaip tai suprasti? ' Nors Išgany- 
tojas gimsta, kaip žmogus, auga, verkia, liūdi, kaip žmogus, ken- 
čia, miršta, kaip žmogus, tačiau, kadangi Išganytojuje yra tik 
vienas dieviškasis asmuo, todėl drąsiai sakome: Dievas gimsta, 
Dievas liūdi, Dievas kenčia, Dievas miršta... Marija yra Dievo 
Motina. 


Visas Marijos gyvenimas — tikras stebuklas. Jos prasi- 
dėjimas, jos mergystė, jos gyvenimas, mirtis, į dangų paėmi- 
mas — vis tai nesuprantami, žmogaus protui nepasiekiami da- 
lykai. Bet jos motinystė yra už viską kilnesnė, didesnė už visą 
dangų ir žemę. Motinystė tat ir iškelia Mariją į aukščiausią to- 
bulybės ir garbės laipsnį. 


Motinystės vardu Marija daro stebuklus: vos ištarė: „teesie 
man pagal tavo žodį“, Žodis tapo kūnu. Vos įsikūnijus Dievo 
Žodžiui, aplankė ir pasveikino savo giminaitę Elžbietą, savo 
įžengimu į jos namus pašventino dar negimusį šv. Joną, 0 jo 
motina tapo pranaše. Vos ištarė: „Sūnau, ką mums padarei“, 
pats Dievas pasidavė sutvėrimui, Galiliejos Kanoj vos tarė: „Sū: 
nau, vyno neturi“, tuojau Sūnus vandenį permainė į vyną. 

Jeigu Marija Dievo motinystės vardu daug galėjo gyven- 
dama žemėje — darė stebuklų, tai kiek ji gali, kaip Dievo Mo- 
tina danguje! 

Marija yra kartu ir mūsų motina. - Motina savo vaikus 
myli.  Visokios esama meilės — šykštuolis myli turtą, draugas 
draugą, kūdikis savo tėvus, mokinys savo mokytoją. Bet nėra 
stipresnės meilės, kaip motinos kūdikiui, Štai motina turi ne- 
naudėlį sūnų. Jis suserga. Motina, užmiršusi save, dieną naktį 
sėdi prie ligonio. Šen puolusi, ten puolusi, vaitoja, dejuoja. Už 
miršta, vargšė, jog tas nenaudėlis sūnus daug yra išspaudęs jai 
ašarų. Sūnus miršta; motina iš proto. kraustos; ašaromis laisto 

karstą, laidojant alpsta, griūva į duobę. Motinos meilę tik mo- 
tina supranta! 

Todėl vaikas iš prigimties ieško mylinčios širdies, — mo- 
tinos galingos ir gailestingos. Tokią motiną kaip tik ir turime. 
Savo motinai Marijai Dievas suteikė mus mylinčią širdį, kad visi, 
turėdami vieną dangišką Tėvą, turėtumėm kartu ir vieną dan- 
gišką Motiną. Marija, duodama pasauliui Išganytoją, pagimdė 
mus| Dievui; pagimdžiusi, mus pamilo Kristaus meile. Ji tad 
yra mūsų viltis varguose. 

Kada Marija tapo Dievo ir mūsų motina? Dievo Apvaiz- 
da Marijos motinystę pažymi keturiais atvejais: prieš amžius, 
kai Dievas, pasiryžęs atpirkti puolusį žmogų, numato Sūnui mo- 
tiną; Rojuje, kai pažada antrąją moteriškę — Mariją, kuri su- 
trins žalčiui galvą; įsikūnijant Dievo Žodžiui, kai Marija ištarė: 
„Štai aš Viešpaties tarnaitė, teesie man Tavo žodžiu“; ant Kal- 
varijos kalno, kai Išganytojas, mirdamas ant kryžiaus, pažvel- 
gęs į Joną, tarė: „Sūnau, štai tavo motina“, — į Mariją — „Mo- 


tin, štai tavo Sūnus.“ 


Melsk už mus nusidėjėlius dabar ir mūsų mirties valandoje. 


Dievo ir mūsų Motina, Teisėjo ir mūsų kaltininkų Motina, 
karalių Karaliaus ir mūsų valdinių Motina, priimk visa, ką Tavo 
vaikai Tau aukojame, ir išmelsk, ko prašome! 

Dievas yra meilė, Marija — tobulas šios meilės atspindys. 
Kadangi Marija yra Dievo meilės atspindys, „ji visus myli — 
už visus meldžiasi. Žodžiu melsk išpažįstame, jog Marija, nors 
visagalinti, savaime nieko negali duoti; visa, ką duoda, gauna 
iš Dievo. Dievas yra visagalis savo esme, o Marija visagalinti 
per Dievo malonę, ir todėl gali tik melstis. Žodžiu už mus iš- 
pažįstame Mariją visų žmonių, ypač krikščionių, užiarėja, Visi, 
Kristaus meile mylėdami artimą, prašome, kad Marija už visus 
melstųsi, visus užtartų. — Žodžiu nusidėjėlius, visi, it pavargė- 
liai, prašome mūsų pasigailėti. — Žodis dabar reiškia visą mūsų 
gyvenimą, kuriame visuomet laukiame Marijos užtarimo; reiškia 
dar trumpą mūsų gyvenimą, lyg valandytę, palyginus su am- 
žinybe, — Po trumpo gyvenimo svarbiausia valanda mirtis, kuri 
atneša žmogui amžiną gyvenimą arba amžiną prapultį. Todėl, 
prašydami Marijos užtarimo, ypač jo meldžiame mirties pavo- 
juje, kad duotų pagalbos ir suteiktų laimingos kelionės. 


502 


Už visus meldžiasi Marija: ir už teisingus, ir -už nusidė- 
jėlius, ir už netikėlius. Visuotiniame tvane ir pikčiausios besti- 
jos ir lėčiausi gyvulėliai glaudėsi ant to paties kalno. Tame pa: 
„ čiame urve greta vilkų, hijenų, lokių, tigrių, glaudėsi arkliai, 
asilai, ožkos, avelės — vieni, užmiršę savo“ jėgą, kiti bailumą, 
kartu gelbėjo gyvybę. Marija yra tas kalnas, ta vieta, kur visi 
randa patarimo, globos, apsigynimo, paguodos, gailestingumo: 
krikščionys ir pagonys, tikį ir netikį, turtingi ir vargšai, prispau- 
dėjai ir spaudžiami, persekiotojai ir persekiojami, dori ir nedor1 

Marija, štai mes nusidėjėliai, it elgetos ir pavargėliai, sto- 
vime prieš Tave, Tu malonės pilnoji, Viešpats su Tavimi, melsk 
už mus! Marija, Tu pagirta tarp moterų ir pagirtas Tavo įsčios 
vaisius, Jėzus, melsk už mus! Marija, Tu šventa, Tu Dievo Mo- 
tina, melsk už mus; melsk dabar, ypač mūsų mirties valandoje! 


Viešpaties Angelas 


Ši malda susideda iš trijų dalių: pirma — Viešpaties An- 
gelas apreiškė Marijai, ir pradėjo iš Šventosios Dvasios, Sveika“ 
Marija...; antra — Štai aš Viešpaties tarnaitė, teesie man Tavo 
Žodžiu, Sveika Marija...; trečia — ir Žodis tapo kūnu ir gyveno 
tarp mūsų, Sveika Marija... Kalbama ši malda rytą, vidurdienį 
ir vakarą. 

Senovės raštai liudija, jog jau popiežius Urbonas II 1088 m., 
kad Dievas padėtų Kryžiaus kareiviams išlaisvinti Šventąją Že- 
mę, liepęs rytą ir vakarą varpu kviesti katalikus į maldą. Po- 
piežius Grigalius IX 1239 m. tą liepimą antru atveju pakartojo. 
Kalikstas III 1456 m. įsakė, kad visur ir vidurdienį katalikai 
kalbėtų „Viešpaties Angelą“. Nuo šio laiko visame pasaulyje 
katalikas kasdien tris kartus kalba „Viešpaties Angelą“. 

Malda „Viešpaties Angelas“ yra labai svarbi ir išganoma, 
nes, ją kalbėdami, viešai išpažįstame savo tikėjimą. Kaip ška- 
plierius ir rožančius, taip ši malda yra katalikybės ženklas. Nei 
atskalūnas, nei kreivatikis jos nekalba. "Todėl, matant besimel- 
džiant žmogų, varpui skambant, nėra reikalo klausti, koki jis 
išpažįsta tikėjimą. Jau pati malda „Viešpaties Angelas“ parodo . 
io priklausomybę Katalikų Bažnyčiai. Paprotis kalbėti „Vieš- 
paties Angelą“ yra labai girtinas, nes jis parodo drąsą viešai iš- 
pažinti savo tikėjimą. Viešas išpažinimas savo tikėjimo yra 
Dievui malonus, 0 mums išganomas: „Kas tik išpažins mane 

žmonių akivaizdoje, tą ir aš išpažinsiu savo danguje esančiojo 
Tėvo akivaizdoje“'); jis dirba apaštalavimo darbą ir taupo gau- 
sias Dievo malones danguje. 

Viešpaties Angelo maldos svarbumas pareina nuo jos tu- 
rinio svarbumo. Ji išreiškia Dievo Žodžio įsikūnijimo paslaptį. 
Dievo Žodžio įsikūnijimas yra mūsų tikėjimo pamatas ir išga- 
nymo šaltinis. Antra, kalbėdami „Viešpaties Angelą“, kartu su 
arkangelu Gabrieliu, su šv. Elžbieta primename Marijai malonių 
gausybę, iškėlusią ją aukščiau už visus dangaus ir žemės sutvė- 
rimus, ir pavedame save jos motiniškai globai dabar ir mirties 
valandoje. 2 


„Viešpaties Angelo“ malda yra kasdienio mūsų gyvenimo 
tvarkrodis. Ji tvarko išdrikusias mūsų mintis ir kelia į Dievą. 
Auštant, kada žmogus kartu su visu pasauliu keliasi iš miego, 
varpas kviečia jį į maldą, tardamas: krikščioni, pirmą dienos 
valandą paaukok Dievui, pavesk save Marijai. Vidurdienį, dar: 
bui verdant, vėl varpas, tarsi, vadinte vadina: krikščioni, ir dirb- 
damas, ir pasinėręs sumanymuose, surink mintis, kelk širdį į 
Dievą, kad, ieškodamas žemiško gyvenimo, neprarastum amži- 
nojo! Pagaliau, dienai praslinkus, darbams tilstant, trečią kar- 
tą varpas primena tau: padėkok Dievui už visas Jo geradarybes, 
šiandien suteiktas! Žodžiu sakant, kasdien tris kartus varpas 
primena katalikams šv. Povilo apaštalo žodžius: „„Melskitės be 
paliovos“, būtent, kiekvienos dienos darbą nuo maldos pradėkite, 
į maldą pinkite, maldoje baikite. 


Popiežius Benediktas XIII visiems kalbantiems rytą, vi- 
durdienį ir vakarą „Viešpaties Angelą“, kartą per mėnesį suteikė 


visuotinius atlaidus, žinoma, priėjus išpažinties ir priėmus šv. 


Komuniją; ir 100 dienų kiekvieną kartą, kalbant būtinai atsi- 
klaupus, išskyrus šeštadienio vakarą, sekmadienį ir Velykų lai- 
ką, kada kalbama stovint. 


Todėl, katalikai, neužmirškim šito Bažnyčios nuostato. Se- 
novėje, išgirdus varpą, turgavietėse, gatvėse vieną kitą minutę 
sustodavo visas gyvenimas: nuo karaliaus lig pavargėlio visi, 
puolę ant kelių, kalbėdavo „Viešpaties Angelą“. Argi mes bū- 
tumėm kitoki? S 

Amen. 


1) Mat. 10,32. 

Kitos dažniau vartojamos maldos. 


Be „Tėve mūsų“, „Sveika Marija“, „Tikiu“ turime daug 
kitokių maldų, taikomų laikui ir gyvenimo aplinkybėms. Žiū- 
rėk maldų knygas. Tų maldų yra labai daug, bet labiau žino- 
tinos šios: nė 3 

1) Išpažinimo malda (Confiteor), kuria bendrai išpa 
žistame savo nuodėmes ir prašome visų šventųjų užtarimo. 

2) Rožančiaus malda, „Rosarium“ bei vainikėlis, nupintas 
iš dvasiško gėlyno rožių Marijos garbei. Ši malda įkvėpta šv. 
Dominikui 1208 m. nugalėti albigiečių klaidai. Ją sudaro 1 Ti- 
kiu, 15 Tėve mūsų, 15 Garbė Dievui, 150 Sveika Marija ir 15 ti- 
kėjimo paslapčių (misterijų). Ši maldų visuma paskirstyta į tris 
Rožančiaus dalis — į džiaugsmingąją, sopulingąją ir garbingąją. 

Džiaugsmingosios Rožančiaus dalies yra šios paslaptys: 
angelo Gabieliaus apreiškimas Panai Marijai; šv. Elžbietos ap- 
lankymas; Viešpaties Jėzaus gimimas; Jo aukojimas bažnyčioje; 
atradimas bažnyčioje tarp daktarų. 

Sopulingosios dalies yra šios paslaptys: V. Jėzaus malda 
Alyvų darže; V. Jėzaus plakimas; erškėčiais vainikavimas; V. 
Jėzaus kryžiaus nešimas; V. J. Jėzaus nukryžiavimas. 

Garbingosios dalies yra šios paslaptys: V. Jėzaus iš numi- 
rūsių atsikėlimas; V. Jėzaus į dangų įžengimas; Švenč. Dvasios 
atsiuntimas; Švenč. Panos Marijos į dangų ėmimas; Švenč. Pa- 
nos Marijos danguje vainikavimas. 

Rožančiaus dalis taip kalbame: Persižegnoti, kalbėti vieną 
„Tikiu į Dievą Tėvą“, vieną „Tėve mūsų“, tris „Sveika Marija“. 
Toliau prisiminti pirmą tikėjimo paslaptį ir kalbėti vieną „Tėve 
mūsų“ ir 10 „Sveika Marija“ ir 1 „Garbė Dievui Tėvui...“*. Prisi- 
minti antr4 tikėjimo paslaptį ir vėl, kaip pasakyta, kalbėti 1 
„Tėve mūsų“, 10 „Sveika Marija“ 1 „Garbė...“ ir tt. 

Katalikai šią maldą pamilo; kalba ją viešai bažnyčioje ir 
privačiai savo namuose; šios maldos vardu spiečiasi į draugijas 
ir būrius... 

3) Škaplierių malda. Įsirašę į škaplierių broliją, kasdien 
kalba Marijos garbei septynerius poterius: septynis kartus po vie- 
ną „Tėve mūšų“, „Sveika Marija“, „Garbė Dievui Tėvui“ ir gale 
vieną „Tikiu į Dievą Tėvą“. Škaplieriai bei gelumbiniai ženk- 
leliai nešiojami ant kaklo; tačiau gelumbinių škaplierių vietoje 
galima nešioti tam tikrus kunigo palaimintus agnosėlius. Žy- 

mesni škaplieriai yra Karmelitų. Nėra lietuvio kataliko, kurs 
neturėtų škaplierių. 

4) Viešosios bažnytinės maldos: jų yr4 aštuonios dalys, 
atliekamos kas trečią paros valandą: „Vakarinė“ (Vesperae) lai- 
koma apie šeštą valandą. Po trijų valandų kalbami „Komple- 
tai“. Vidurnaktį prasideda „Nokturnai“. Auštant „Aušrinė“. To- 
liau seka „Pirma“ valanda apie šeštą valandą ryto. „Trečia“ 
valanda — apie devintą valandą. „Šešta“ valandas -- vidudieny. 
„Devinta“ — trečią valandą po. dvylikos. Šios maldos privalo- 
mos kunigams ir vienuoliams; maldingiems patariamos. 


„Kas moka melstis, moka gyventi“ (Šv. Augustinas). 

